
PREDGOVOR 


Pročitavši djela Tome Mora i dosta literature o njemu, 
odlučih napisati knjigu o njemu. On zaslužuje više od obične 
studije koju sam isprva kanio napisati. 

Građu za ovu knjigu skupio sam što u Engleskoj, gdje 
sam radio kao »visiting priest« kroz troje ljetne praznike, što 
u Louvainu, gdje su u 16. stoljeću tiskana prva izdanja More- 
ovih djela. Ondje sam proboravio. dvije godine spremajući 
doktorate iz psihologije i filozofije. U Louvainu su pokopani 
i nekoji članovi Moreove šire obitelji, poimence pokćerka 
Margareta Giggs sahranjena je u louvainskoj crkvi sv. Petra. 

Pokušat ću obraditi Tomu Morea s povijesne, književne, 
psihološke, filozofske i teološke strane, no Toma je More naj- 
zanimljiviji kao izvanredno plemenit i svet čovjek. Njegova 
mučenička pogibija krvlju je zapečatila ovu stranu njegove 
ličnosti, a ne toliko njegove humanističke i sociološke ideje. 

Izvori i bibliografija navedeni su na koncu knjige, u 
tekstu navodimo samo ime autora i stranicu u knjizi, ostale 
podatke može svatko naći u bibliografiji. 


U Zagrebu, 1. V 1973. 
Dr Josip Weissgerber D. I. 

1. Poglavlje: TOMA MORE U EVROPSKOJ KULTURI 


1. Toma je More živio u presudno doba kad je Engleska 
pošla novim putem: od 'evropske' zemlje postala je izolirana 
'anglikanska' te pošla na kolonijalne pustolovine. Toma je 
More bio bez sumnje 'evropski' raspoložen; nije uspio, no 
njegova mučenička smrt bila je gubitak i — paradoksalno — 
dobitak kako za Englesku tako i za Evropu. Danas kad 
Engleska preispituje svoju prošlost počevši od Moreovih 
dana i skanjuje se hoće li opet postati 'evropska', dio evrop- 
ske kreativnosti i zajedničkog tržišta i kad najglasovitiji živi 
engleski povjesničar Joseph Arnold Toynbee svjetuje Engle- 
skoj da se vrati Evropi i katolicizmu, bar kulturno ako ne 
religiozno, Sir Toma More mogao bi postati duhovni vođa i 
današnje Engleske. J. A. Toynbee nije još izvršio svoj vlastiti 
savjet kao žena mu i sestra. 

2. Može nam poslužiti kao znak današnjih idejnih pro- 
mjena upravo povećan interes za tog čovjeka i i njegovo djelo. 
Sveučilišta u Princetonu, Chicagou, Yaleu i Oxfordu izdaju 
djela Sir Tome Morea. Izdanje još nije dovršeno. R. W. 
Chambers, napisao je odličan i opsežan životopis Tome Mo- 
rea (1935, 1963), a Robert Bolt stvorio je glasovitu dramu 
»A Man for All Seasons« = Čovjek sviju doba, dramu o Sir 
Tomi Moreu. Boltova drama doživjela u 4 godine počevši od 
1960 sedam izdanja, a čitav je svijet gledao film izrađen po 
toj drami. 

Gilbert Keith Chesterton prorekao je 1929. godine taj 
porast interesa za Tomu Morea. Šest godina prije nego je 
Katolička Crkva proglasila 1935. Tomu Morea svecem, Che- 
sterton piše: »Sir Toma More važniji je ovaj čas nego ikad 
prije nakon svoje smrti, važniji što više nego u dane kad je 

poginuo. No nije tako značajan ni danas kako će biti slijede- 
ćih sto godina. Može se desiti da u njemu prepoznaju najveći 
lik Engleske ili barem najveći povijesni značaj engleske pro- 
šlosti.« (The Fame of Blessed Thomas More, Sheed and Ward 
1929, p. 63.) 


3. Dodajmo tome ća u zemljama u kojima komunizam 
dođe na vlast, Moreova Utopija bude prije ili kasnije preve- 
dena. F. Barišić preveo ju je na hrvatski 1953. — Otkako je 
Utopija objelodanjena, kroz četiri stoljeća nije prošlo 50 
godina, pa ni četvrt vijeka, a da se nije pojavilo novo izdanje 
Utopije u kojem od evropskih jezika. Sigurno — misli Hexter 
— da je to vrlo rijedak uspjeh jedne knjige. (Hexter, CVI.) 

4. Čini se da nijedan engleski pisac nije od Moreovih 
vremena postigao tolik uspjeh. Vjerojatno Shakespeareove 
drame i Moreova Utopija doživješe u prvih sto godina isti. 
uspjeh, te ih nijedan engleski pisac nije prestigao. U posljed- 
njih 72 godine, veli Chambers — od 1868 do 1940 — samo 
engleski prijevod Utopije s latinskog doživio je 92 izdanja, 
u svake dvije godine po tri izdanja. > : A 

. Toma More nije samo »čovjek svih vremena i svih situa- 
cija« nego je i poštovan od najrazličitijih vrsta ljudi: 

5. a) Književnici cijene engleska djela Tome Morea kao 
uzor rane engleske proze. Navedimo sud Dr Samuela John- 
sona, istaknutog književnog kritičara. On piše u predgovoru 
svog glasovitog Rječnika (1755): »Bilo je neophodno da obil- 
«nije navedemo tekstove iz djela Sir Tome Morea iz dva 
razloga: prvo jer je u njegovo doba moderni engleski jezik u 
visokom stupnju bio već oblikovan i ustaljen, i drugo jer 
izgleda po Ben Jonsonu (1574-1637) da su njegova djela slo- 


vila kao uzor čista i otmjena stila.« (Introduction to Dictio- 


nary) : j 
6. b) Za komuniste More je najveći čovjek humanizma. 
Karl Kautsky napisao je studiju »Toma More«. Na 34. stranici 
piše: »Iako je prošla 400. obljetnica Moreova rođenja, te će 
njegova Utopija uskoro biti 400 godina stara, ideali koje je u 
njoj branio još su nepobijeđeni, još sjaje pred čovječanstvom 
koje se bori« — Kautsky ipak izruguje Moreove vjerske 
osjećaje: smatra da su njegova nabožna djela iz posljednjih 
godina tek »fanatični i ekstatični spisi koji za nas imaju 
samo patološki interes«. (str. 156.) ' oi 


( 

Chambers (str. 357.) izvještava da se Marx-Engelsov Insti- 
tut Centralnog Izvršnog Komiteta Unije Sovjetskih Republika 
obratio, tražeći podatke o velikom komunisti Sir Tomi Mo- 
reu, sestrama u samostanu u Beaufort Streetu, koje vrše 
vječno klanjanje moleći da engleskom narodu bude oprošten 
zločin što je smaknuo Sir Tomu Morea. List Marx-Engelsova 
Instituta, koji tvrdi 'da mu je bilo nemoguće ustanoviti ime 
i adresu tih dama', dospio je u moje ruke — veli R. W, 
Chambers. »Bili bismo Vam neizmjerno zahvalni, — nastav- 
lja list Marx-Engelsova Instituta — kad biste nas izvijestili 
o svemu: što ste ustanovili u tom smjeru.« ; 


7. c) Za Katoličku Crkvu Toma je More svetac, možda 
najveći svjetovnjak — teolog katoličke povijesti, mučenik za 
primat nasljednika sv. Petra i za nerazrješivost ženidbe. Ber- 
nard Basset D. I., koji i sam potječe iz loze Moreovih, veli u 
svojoj. knjizi o Tomi Moreu: »Njegov je pristup životu bio 
neobično iznenađenje; da nije pao kao mučenik, morali 
bismo svejedno priznati njegov jedinstveni položaj u kršćan- 
skoj povijesti. Teško bi bilo imenovati ikojeg drugog svjetov- 
njaka u kršćanskoj povijesti kojega bi put k svetosti bio tako 
impresivan.« (str. XIII.) »Jer Toma je More bio mistik davno 
prije nego je postao mučenik, znanjem je dostigao crkvene 
učitelje; on je sigurno najdublji duhovni pisac što ga je 
Engleska crkva ikad dala.« (str. XIL) ' 


8. d) Za sva plemenita srca Toma je More jedan od naj- 
većih značajeva engleske i evropske povijesti. Naveli smo 
mišljenje G. K. Chestertona u tom smislu. Od samog početka 
općenito su ga tako prosuđivali. Tri godine nakon Moreove 
pogibije Reginald Pole, budući kardinal nadbiskup, uspore- 
dio ga je kao i Erazmo sa Sokratom. Prvi Moreov životopisac 
u potpunom smislu, Nichols Herpsfield (1632) naziva ga »naš 
plemeniti novi kršćanski Sokrat«. Chambers komentira taj 
naziv literarno: »More i Sokrat dva su najveća majstora 
ironije što su ikad živjela ... More običaje izraziti najdublja 
uvjerenja na šaljiv način, a najdivljije šale sa svečanom 
uzdržljivošću. To je što su njegovi prijatelji nazivali 
festivitas' (svečanost) kao  najoriginalniju njegovu osebi- 
nu.« (str. 14.) : 


9. William Shakespeare bio je pod odlučnim Moreovim 
utjecajem koji još nije do konca razjašnjen. Shakespeareova 

tragedija Richard III sastavljena je po Moreovoj »Povijesti 
Richarda III«. R. W. Chambers navodi kao Shakespeareov 
siguran doprinos nesvršenoj tragediji »Igra o Sir Tomi Mo- 
reu« prizor o »Buni protiv stranaca« (str. 143.): »Povijesna 
drama o Sir Tomi Moreu djelo je grupe elizabetanskih dra- 
matičara — veli Chambers — od kojih je Shakespeare bio 
jedan, može se sa sigurnošću tvrditi. Premda je London pos- 
tao većinom protestantski grad, More je još uvijek heroj 
grada Londona: na koncu 16. stoljeća sjećaju ga se još da je 
bio ono što je 1521. gradsko vijeće reklo o njemu da je 
»naročiti ljubitelj i prijatelj u poslovima i parnicama grada 
Londona«. (str. 41.) 


10. Sačuvani rukopis »Igre o Sir Tomi Moreu« u Har- 
leianskoj zbirci u Britanskom muzeju pokazuje 5 različitih 
rukopisa. Shakespeareov bi rukopis bio onaj označen slo- 
vom D. Ovaj je dokumenat postao temeljnim kriterijem kad 
se odlučivalo autorstvo Shakespeareovih rukopisa. (Thomp- 


son Shakespeare's Hand in the Play of Sir Thomas More, . 


Cambridge University Press 1923.) 


Kako rekosmo, utjecaj Tome Morea na Shakespearea 
nije još potpuno razjašnjen. Igra o Sir Tomi Moreu spada 
među posljednje Shakespeareove radove prije neplodnog raz- 
doblja iza kojega je stvorio vrhunce svoga stvaranja, niz 
potresnih tragedija: Hamlet, Macbeth, Kralj Lear, Othello ... 
u kojima izgleda da se vrlo oprezno bavi političkim i dvor- 
skim problemima Engleske. U tom drugom razdoblju Shake- 
speare više ne piše povijesne drame koje bi ga prisilile da 
zauzme stav prema nedavnim događajima, nego se služi 
fikcijom u kojoj ne mora biti jasan. Iznimku čini njegova 
posljednja drama o Henriku VIII, o-kojoj će još biti govora 
i koja je vrlo neodređena i ispod Shakespeareove razine, na- 
pisana na nagovor i uz suradnju Fletchera. — Nije isključeno 
da je Moreov utjecaj ponovo vratio Shakespearea katolicizmu 
ili ga barem definitivno utvrdio u staroj vjeri. Postoji niz 
suvremenih studija koje raspravljaju da li je Shakespeare 
bio katolik ili ne. R. Taupin sažima dokaze koji govore u 
prilog pretpostavci da je Shakespeare bio katolik. 


11. Kad se William rodio 23. travnja 1964. u Stratfordu- 
-on-Avon u Warwickshire, bjesnio je progon katolika koji su 
bili odbili zakletvu na Zakon o supremaciji. Zakon o uni- 


12 


formnosti zahtijevao je da svi prisustvuju anglikanskoj misi 
pod prijetnjom globe. Na popisu 146 katolika oponenata na 
prvom je mjestu John Shakespeare, Williamov otac, negda 
starješina (adlerman) i kraljev kotarski predstavnik (bailiff). 
Na sudu u Westminsteru John je kažnjen globom od 40 
funti, koliko je bila stojala kuća kupljena kad se John ože- 
nio. U dva druga popisa spominje se John Shakespeare kako 
se ne pojavljuje u crkvi da ne bude kažnjen zbog prijašnjih 
dugova. Thomas Lucy, progonitelj katolika u Stratfordu, 
potpuno je osiromašio Johna, negda bogatog trgovca vunom 
i kožom. Kad je William Shakespeare bio u 16. godini, ovrši- 
telji — kako veli dokumenat — nisu u kući njegova oca našli 
više ništa što bi odnijeli. — Williamova mati, Mary Arden 
polu-sestra je katoličkog mučenika Edwarda Ardena. 


Williamovi učitelji u Stratfordu bijahu svi katolici osim 
John Thornborougha. Tri od pet Williamovih učitelja bili su 
naknadno protjerani na kontinent. Jedan od njih, Simon 
Hunt, ušao je u bogosloviju u Reimsu i postao isusovac u 
Rimu. Drugi od Williamovih učitelja Robert Dibdale, čiji 
roditelji prijateljevahu s Shakespeareovima, obješen je na 
Tyburnu 8. listopada 1586. kao katolički mučenik. Tri druga 
mlada čovjeka iz istog kotara (shire) biše obješeni. Od njih 
jedan, William Hartley obješen je 5. listopada 1588. nasuprot 
gradskih vratiju blizu mjesta gdje je Shakespeareova grupa 
priređivala predstave. U ruševinama kuće Johna Shakespe- 
area nađena je kasnije kopija poznate formule »Duhovna 
oporuka« za progonjene katolike koju je sastavio sv. Karlo 
Boromejski, a sv. Edmund Campion širio po Engleskoj. Sv. 
Robert Southwell, pjesnik i isusovac, mučenik Elizabethina 
progona, bio je također Williamov prijatelj. 


13. U tom kontekstu obješenih i raščetvorenih tjelesa 
Shakeskeareovih znanaca katolika razumijemo 31. sonet pri- 
jateljima u zajedničkom grobu. 

Navodimo sonet u prepjevu i dodajemo doslovni prije- 
vod u bilješci, kako smatramo da se jedino može poezij a kako 
tako pretočiti u strani jezik. Shakespeareov sonet ima tri 
strofe rimovane u obliku abab sa završnom strofom od dva 
retka u kojoj je poenta. Pretvorili smo jambski pentametar 
u heksametar jer je hrvatski nasuprot engleskom manje mo- 
nosilabičan: 

»Ko ukrasi leže sva srca u tvoje utkana grudi 

u zabludi što sam ih potpuno mrtvima smatrao ja; 

A Ljubav tu vlada, što ljubi sve dijelove ljubljenih ljudi 
i one sve drugove u grob što strpane saznadoh ja. 

Oh, nad njima prolih već mnogu smjernu i svetu ja suzu 
što ote mi s očiju draga pobožna ljubav i bol. 

Zaboravit nisam ja mogao pokojne sve koji tu su 

u obliku dijelova mnogih odnešenih u taj grob gol. 

Ti grob si u kojem zasuta zemljom još živi Ljubav 

sa pobjednim znacima onih što mene ljubljahu svi; 

Sve dijelove mene dadoše tebi k'o darak ubav, 

sve dugove mnogih k'o jedini dužnik, sad sadržiš ti. 

Sve predrage likove vidim i gledam u tčbi, 

a dijelove mene — u tebi koj' oni su — našao sve bi.«* 


U tim zagonetnim stihovima nekoji komentatori, na koje 
bjesni Henry Irving, vidješe pjesmu stradalom Shakespeare- 
ovu homoseksualnom ljubavniku. U toj naopakoj pretpostav- 
ci nikakvog smisla nemaju riječi »svete i smjerne suze drage 
pobožne (religious) ljubavi«, niti »pobjednički trofeji«; Sha- 
kespeare bi morao imati mnoštvo homoseksualnih ljubavni- 
ka koji bi svi bili zajednički pokopani u jednom grobu, i to 
u raskidanim dijelovima. Očito je, osim toga, da pjesnik 
oslovljava grob koji je personificirao. 

14. Razumijemo stoga da William Shakespeare nije osje- 
ćao grižnje savjesti kad je lovio u šumi Sir Tome Lucy koji 
je njegova oca nagnao u bijedu. Jednom je William bio 
kažnjen globom, pa je sastavio rugalicu o »ušljivom Ljusiju« 
(loosy Lucy) koja je kolala po svoj waviškoj pokrajini, a on 
se sam izgubio u Londonu. Zbog fanatičnog progona Tome 
Lucyja William se morao zadovoljiti mesarskim zanatom, a 
kanio je studirati na universi jer se smatralo da nitko ne 
može postati pisac ako ne svrši sveučilišta. 

Williamova ženidba bila je sigurno katolička. Vjenčao 
se u udaljenoj katoličkoj kapelici, a anglikanski vusterski 
(Worcester) popis sadrži samo dozvolu i prostojbu (40 funti) 
bez dana i mjesta vjenčanja kao obično. 


* »Grudi su ti ukrašene ko rubinima svim dragim srcima koja 
u zabludi pretpostavljah mrtvima, A ondje vlada Ljubav i vladaju svi 
dijelovi ljubavi koje ona ljubi. — I svi ovi prijatelji koje držah po- 

15. Shakespeare je utekao pod zaštitu Henry Wriathes- 
leya southhamptonskog grofa (earl) kojeg je londonska kuća 
(Holborn House) bila poznata kao katoličko uporište. Sv. 
Robert Southwell, pjesnik isusovac i mučenik, bio je duhov- 
nik u kući southhamptonskog grofa, a Swinthinwells bio je 
učitelj u istoj obitelji, kasnije također katolički mučenik. U 
Londonu Shakespeare se upoznao s gospođom Anom Lee, 
čiji je muž bio katolički vođa, kao i s gospođom Annie Eyne, 
čijeg su muža uhapsili neposredno nakon mise vjenčanja. 
Ta junačka udata djevica skrivala je katoličke svećenike, te 
bi obješena skupa s benediktincem ocem Bosworthom. R. 
Taupin misli da je posljednja Shakespeareova poema »Feniks 
i grlica« veličanje zaručničkog para Ane Eyne i njezina mu- 
ža, koji oboje padoše kao mučenici — vjerni zaručnici. Poe- 
ma sadrži 13 strofa od 4 stiha i 5 strofa »Tužaljki« od 3 
stiha. Navest ćemo samo te »Tužaljke«: 


»Istina, rijetkost i dragost 

Milje, jednostavna radost 

Pepeo sad su i pustoš. 
Feniksu smrt pokoj nudi. 
Grlici vjernoj nad grudi 
Vječnosti obzor se budi. 

Mogli su potomstvo imat, 

ali vjenčanju za inat 

djevicom nju ću nazivat. 


Istina može se skriti, 

licemjerjem ovita biti; 

oni su skroz istiniti. 
Dragost zna biti tašta, 
iza nje znade bit' svašta; 
kod njih nas ne vara mašta. 


konjima — o koliko je svetih suza punih poštovanja draga pobožna 
ljubavi izmamila iz mojih očiju — ja nikad ne mogoh zaboraviti po- 
kojnika koji mi se sada čine samo kao odneseni predmeti što leže u 
tebi skriti. Ti si grob u kojem pokopana ljubav ipak živi; grob si 
s obješenim trofejima pokojnika koji su me ljubili, koji tebi dadoše 
dijelove moga bića koji njima pripadaju; tako dugovi mnogih sada su 
svi samo tvoji, grobe! Njihove likove koje ljubljah sve vidim u tebi, 
pa ti — koji si svi oni — posjeduješ sve dijelove moga bića.« 

Pred grobom tim nek' se kaju 

Bludni i lažni kad znaju \ 
da Feniks i Grlica šalju 

molitve nčbeskom Kralju.«* 


Postoji još jedan zagonetan sonet 107. Edmund Chambers 
stavlja ga u godinu 1596. kad je kraljica Elizabeta oboljela, 
pa se sav dvor usplahirio. »Smrtna Luna« (mortal Moon) 
sigurno je Elizabeta, veli Chambers. Sonet završava: 


»Naći ćeš spomenik kada na stečaju budu prodana 
znamenja: kiknjasti šljemovi i grobovi.od mjedi tirana.« 


Elizabeta je bila popularna, a njezina vladavina donijela 
je blagostanje svima osim progonjenim katolicima i protes- 
tantima. Shakespeare nije sigurno bio protestant: u Mletač- 
kom trgovcu veli: »U vjeri nema gadne zablude, da ne bi neka 
ugledna je glava posvetila i riječju svetog Pisma sakrila«. 
(I čin 3. prizor 100—102) Time zabacuje osnovnu protestantsku 
zasadu: Jedino Sveto Pismo dostaje! S druge strane gornje 
je stihove mogao napisati samo jedan oponent. E. Chambers 
smatra da ih je mogao napisati samo katolik. (Short Life of 
Shakespeare, abridged by Charles William, Oxford, At Cla- 
rendon Press, 1956* p. 126.) 

16. U posljednjoj Shakespeareovoj drami o Henriku 
VIII, dvaput se spominje Toma More, jednom s punim ime- 
nom bez ikakve pohvale, drugiput anonimno uz pohvalu ko- 
joj se jedva može naći veća. Shakespeare je pisao ovu povjes- 
ticu u suradnji s Fletcherom i na njegovo nagovaranje, sam 
je već odavno napustio sastavljanje drama iz engleske povije- 
sti. Henrik VIII posljednja je od drama njemu pripisanih i 
jedina 'povjestica' iz druge periode njegova stvaranja. 

U trećem činu, drugoj sceni (394. redak) spominje se 
samo da je Toma More naslijedio kancelara kardinala 
Wolseya. — Opisujući u 4. činu, 2. prizoru (55—63 redak) 


* Doslovni prijevod: »Ljepota, istina i neobičnost, milina u svoj 
jednostavnosti leže tu zakopani u pepelu. Smrt je sada Feniksovo gni- 
jezdo, a Golubičine vjerne grudi počivaju tu do vječnosti, Ne ostaviše 
potomstva, ne zbog svoje nemoći, uzrok je vjenčana čistoća. Istina 
može biti prividna, on to nije. Ljepota se hvasta, ali ona ne. Istina i 
ljepota pokopani su tu. Nek pred tom urnom zadovolje oni koji nisu 
ni istiniti ni lijepi, jer ove mrtve ptičice uzdišu molitvama.« 

smrt kardinala Wolseya, Shakespeare stavlja u Griffithova 
usta jedinu pohvalu Wolseyu u čast što je podigao »dvojke 
učenosti« od kojih jedan pade skupa s Wolseyem, a drugi 
postade »tako slavan, tako vrstan u umjetnosti i još se uzdi- 
že tako da će kršćanstvo do vijeka hvaliti njegove kreposti.« 
Ne može biti ni o kom drugom ovdje riječ nego o Tomi 
Moreu koji je bio jedini po čitavoj Evropi poznati engleski 
humanista, glasovitiji u Evropi nego u samoj Engleskoj, a 
po kreposti Toma se More toliko isticao u to doba i Wolsey 
je glavni »krivac« da je stupio u Kraljevu službu, da ni na 
koga drugog ne možemo pomisliti pod navedenim kategorija- 
ma. Već i sam oprez kojim ne imenuje Tomu Morea odaje 
Shakespearea kao katolika. 

Dodajmo na koncu primjedbu uz ime Williama Shake- 
spearea R. Daviesa, anglikanskog rektora u Sappertonu, u 
čije je ruke spis dospio, a čuva se danas kao Fulmanov 
manuskript: »He died a Papist« = Umro je kao papista. 

Henry Irving priznaje u biografskom uvodu Shakespe-“ 
areovim djelima: »Po vjeri bio je katolik, ali ne sektarski.« 
(p. XLVIII, John Ervine's Edition of Shakespeare's Works.) 

17. Shakespeare, skriveni katolik, na svoj je način riješio 
težak i uvijek suvremen problem kako netko može ne izazi- 
vajući sukoba kroz zagonetke dati svoju poruku svijetu i 
pokoljenju, premda je prisiljen živjeti pod ideološkom tira- 
nijom. Vidjet ćemo da je i Toma More tražio takvo rješenje, 
te — premda je bio lukaviji od Shakespearea i prvorazredan 
pravnik — njegova je situacija bila složenija, pa je tek muče- 
ničkom smrću iskupio svoj dug svijetu i pokoljenju. 

U pretpostavci da je Shakespeare bio katolik, mogla bi 
se možda riješiti još koja zagonetka iz njegova opusa i u 
toj pretpostavci treba također utjecaj Tome Morea na Sha- 
kespearea smatrati dubljim nego se dosad mislilo. 

18. Još jedan veliki engleski pjesnik, najveći iz grupe 
tzv. »metafizičkih« pjesnika, John Donne bio je čak iz loze 
Moreovih. Svjestan je bio tog svoga podrijetla. Donneovi su 
bili katolici i stradavali su zbog svojeg vjerskog osvjedoče- 
nja. John Donne ipak je nakon duga oklijevanja postao ože- 
njeni anglikanski pastor tako da su njegove tamne zakučaste 
pjesme snažnije od njegova karaktera. 

19. Već spomenuti kritičar Dr Samuel Johnson, koji se 
i sam u jednom razdoblju svog života borio proti 'napasti' 

obraćenja na katolicizam, a život mu je napisao škotski kato- 
lik obraćenik, neuravnoteženi i genijalni James Boswell, ne 
cijeni samo književnu važnost Tome Morea nego mu prizna- 
je i divan značaj: »Bio je — priznaje Dr Johnson — čovjek 
najvećih kreposti što ih ikad proizvedoše ovi otoci.« — Živo- 
topis Dr Johnsona, napisan od James Boswella, smatra se 
najboljim životopisom engleske literature. 


Cinični romariopisac Dean Swift, autor Gulliverovih pu- 
tovanja, stavlja u »sextumvirat čovječanstva« uz Junija i 
Marka Bruta, Sokrata, Epaminondu i Katona Mlađeg jedi- 
nog od modernih (a solitary modern) Tomu Morea kojima 
vjekovi svijeta ne mogu dodati sedmoga. 


Macauley je napisao o Tomi Moreu da je bio »izabrani 
primjerak ljudske mudrosti i kreposti«. (Kod Basseta stra- 
na 104.) 


Robert Bolt stavlia za moto svojoj suvremenoj drami o 
Tomi Moreu izjavu Roberta Whittingtona: »More je čovjek 
anđeoske dovitljivosti i jedinstven po učenosti. Ne poznajem 
mu ravna. Jer gdje postoji čovjek tolike plemenitosti, ljubež- 
ljivosti i prijaznosti? I kako su zgode njegova života zahtije- 
vale, bio je sad čovjek čudesna veselja i razbibrige, a sad 
čovjek turobne ozbiljnosti; bio je čovjek sviju životnih situa- 
cija — a man for all seasons.« Posljednji izraz uzima Robert 
Bolt za naslov svojoj drami. 


20. Na svršetku ovog uvoda osvrnut ćemo se na Boltovu 
dramu »Čovjek sviju vremena«, igra o Sir Tomi Moreu. Po 
Bassetu ona je »jedna od najuspjelijih modernih drama« 
(Basset XIV.) U predgovoru Bolt ovako piše o Moreu: »Sva- 
kako Toma More, dok sam o njemu pisao, postao je za me 
čovjek s dijamantnim osjećajem samosvojnosti (selfhood). 
Znao je gdje je započeo, znao je gdje treba prekinuti, koji 
dio svoje ličnosti smije prepustiti zahvatima protivnika i 
koji dio treba prepustiti onima koje je ljubio. Radilo se o 
važnim dijelovima ličnosti u oba slučaja jer se More znao 
duboko uplašiti i plameno ljubiti. Kako je bio mudar čovjek 
i velik pravnik, bio je sposoban povući se iz tih područja u 
čudesno dobrom redu, ali je konačno bilo od njega zatraženo 
da uzmakne i sa zadnjih područja kamo je smjestio samoga 
sebe. I tu se taj suptilni, duhoviti, neumišljeni i prepredeni 
čovjek ustobočio kao kovina, zahvatila ga je potpuno primi- 

tivna strogost te je postao nepokolebiv poput stijene.« (str. 
XII.) — »Nisam katolik, pa ni kršćanin u bilo kojem razum- 
ljivom smislu te riječi. Zašto sam onda sebi prisvojio pravo 
da jednog kršćanskog sveca upotrijebim za svoje ciljeve? Ili 
da postavim pitanje na drugi način: Zašto sam uzeo za juna- 
ka čovjeka koji je izazvao vlastitu smrt jer nije mogao staviti 
ruke na staru crnu knjigu i izreći običnu laž?« (str. XIII.) 
— »Može biti da se jasan smisao za samosvojnost može iskri- 
stalizirati samo oko transcendentne stvarnosti. U tom slučaju 
naše su perspektive bijedne jer smo mi opravdano sve racio- 
nalizirali. Mislim da je vrhovni dar koji bi nam morali naši 
mislioci, umjetnici i, koliko uopće znam, naši učenjaci, nano- 
vo pribaviti da svijet opet stekne smisao za samosvojnost 
bez magičnih sredstava. U tom smislu divim se piscu Alber- 
tu Camusu.« — »Što sam gore rekao, mora svakako poslužiti 
kao opravdanje zašto sam prikazao Tomu Morea, kršćanskog 
sveca, kao heroja samosvojnosti« (p. XIV.) »Uspoređeno s 
ovakvim istaknutim ličnostima — kaže Bolt — ljudsko druš- 
tvo odudara kao suha pustinja.« (p. XVI.) 

»Ako je drama, kako ja mislim, više nalik na poemu nego 
na pričanje po redu, ona je još manje dokazivanje ili preda- 
vanje, onda imaginativno u njoj mora u pravilu dobiti na 
važnosti. Možda nije potrebno dodavati da pod poemom 
mislim na nešto žilavo i precizno, a ne na nešto neodređeno 
i sanjarsko.« (p. XVI.) 

Robert Bolt s previše sigurnosti smatra sve što transcen- 
dira njegove pozitivističke pozicije magijom i iracionalnošću. 
Martin Heidegger rekao bi mu da je zaostali primjerak filo- 
zofske točke — nula kad je »zaborav bitka«, tog transcenden- 
tnog horizonta sviju naših misli, došao do vrhunca. Odreći 
se transcendentnoga, izvan-iskustvenog, znači odreći se svake 
zdrave racionalnosti i svakog filozofskog horizonta. 

21. Iza kako smo čitali Boltovu dramu i s druge strane 
historijske dokumente o Tomi Moreu, čini nam se Bolt ipak 
»sanjarom« u svojoj »preciznoj točnosti«. Samo bi povećao 
dramatsku snagu svoje tragedije, da je tu i tamo jednostavno 
reproducirao autentična pitanja i odgovore s Moreove parni- 
ce. Dokumentacija o parnici neobično je obilna i sigurna, 
kako ćemo vidjeti. More se nije borio za neku nebuloznu 
»samosvojnost« (selfhood) vlastitog ponosa, nego za religioz- 
ne i društvene ideale čovječanstva. 

I. poglavlje: POVJESNI IZVORI 


22. Svaki veliki čovjek mogao bi poželjeti da dobije kao 
Toma More tri ponajbolja životopisca. Sva trojica bijahu 
mlađi od njega, a dvojica od njih Stapleton i Harpsfield 
crpili su gradivo od Moreovih prijatelja i djece koji su ga 
neposredno poznavali kao mučenika i sveca. 


23. 1. Moreov život Williama Ropera ne sadrži više od 
70 tranica u oktavu, »a vjerojatno je — po Chambersu — 
najsnažniji zbiti životopis što ga pozna engleska literatura« 
(str. 20.). William Roper muž je Moreove najstarije kćerke 
Margarete, živio je s Moreovima u istom kućanstvu 16 godi- 
na, pa je mogao ustvrditi: »Neprestano sam stanovao s 
njime u njegovoj kući više od 16 godina.« Roper je pisao 20 
godina iza događaja, ali je reproducirao razgovore »tako 
markantno izrečene da karakteri u njima žive kao Shake- 
speareovi«. (Chambers) Naročito su istinski prikazani Mo- 
reovi razgovori s drugom njegovom ženom gospođom Alice. 


24. 2. William Rastell, Moreov nećak, pobjegao je preko 
mora u Louvain nakon što je Elizabetin teror potrajao 4 
godine. Bio je jedan od članova Kraljičina sudačkog stola. 
Oženio se Winefredom kćerkom Johna Clementsa i Margarete 
Giggs koji su oboje iz Moreova doma. 

. Rastell je ostavio samo fragmentarne zapise krcate ime- 
nima i datumima koje je nadodao Harpsfieldovu životopisu. 
»Nalazimo — kaže Chambers — da su fragmenti Rastellova 
životopisa nešto jedinstveno u svojoj vrsti među engleski 
napisanim biografijama.« Rastell sam priča da je prisustvo- 
vao smaknuću kardinala Fishera. 


25. 3. Thomas Stapleton napisao je knjigu »Tri Tome« 
koja je tiskana 1588. Jedan od te trojice Toma jest Toma 

More: Vita Tomae Mori. Stapleton se rodio u istoj godini u 
kojoj je smaknut Toma More pa je od svojih dječaka prija- 
telja neprestano slušao o glasovitom Moru i njegovu muče- 
ništvu. Postao je prebendar Chichestera za vlade Marije 
Katoličke i uspio uteći u inozemstvo u početku Elizabetine 
vlade. Njegov život Tome Morea tiskan je u Douaiu, Parizu, 
Kčlnu, Frankfurtu, Leipzigu, Grazu, a preveden je s latinskog 
na francuski i španjolski. Engleskog prijevoda nije bilo do 
godine 1928, kad ga je preveo na engleski Msgr Philipp 
Hallett. 

26. 4. Nicholas Harpsfield (4 1575) napisao je Život To- 
me Morea, objelodanjen istom 1632, ali je u nekom obliku 
kolao i ranije jer ga iskorištavaju stariji kompilatori. 

Harpsfield bio je učenjak i čovjek zanosa. Već je otpatio 
izgon zbog katoličke vjere za vlade Edwarda VI, a pod Eliza- 
betom čamio je u tamnici Fleetu bar 12 godina dok nije 
pušten skupa s bratom uz kauciju kasno u kolovozu 1574. 
»s obzirom na slaboće i bolesti«. Dozvoljeno mu je da »ode 
i ostane u kupkama u Somersetskoj oblasti«. No zdravlje mu 
je bilo tako narušeno da je koncem slijedeće godine umro. 

Moreov život koji je Harpsfield napisao pravo je remek- 
djelo. Može se smatrati prvim formalnim životopisom na 
engleskom jeziku. Cavendish je istina napisao Wolseyev život 
možda par mjeseci ranije, no taj je Wolseyev život kao Ro- 
perov »Život Tome Morea« tek zbirka osobnih uspomena 
napisanih od vješta pripovjedača. 

27. 5. Slijedeći životopis Moreov izlazi 1599, a napisao 
ga je nepoznat pisac koji se označio inicijalima »Ro. Ba.« 
On je spojio tri predaje: Roperovu, Harpsfieldovu i Stapleto- 
novu. Knjiga je napisana biranom elizabetanskom englešti- 
nom. Ne može se smatrati samostalnim povijesnim izvorom 
osim .za jednu dragocjenu pojedinost: Pisac nam priča o 
čovjeku iz Winchestera koga su bile mučile teške napasti 
očaja. Vratit ćemo se tome izvještaju u poglavlju o skrupu- 
loznosti Tome Morea i njegovom iznimnom psihičkom is- 
kustvu. 

28. 6. Moreov praunuk Cresacre More sastavio je novu 
kompilaciju s nešto novih uspomena koje se ne nalaze drug- 
dje. Dorothy Coliy (ili Colley) bila je kućna pomoćnica Mo- 
reove kćerke Margarete i žena Harrisa, Moreova tajnika. Kao 


21 


starica živjela j izbiao i 

: Je u izbjeglištv ; 

izvor o Mo i u u Douaiu. Ona ;j Dia 

. oreu po predaji Margarete, Moreste rare 
+. Una pri- 


se nije ostvario. i 
e 10, isklesan je k 
Više govori Je u kamčnu. Taj ; a 
kai o Moreovu ocu kome Toma dr kg. im Pi“ 
i : ĆUun o svom 


me Morea. Izašao je tiskom 1519. 


. . *L:. + 


Sadrži panegi 
a Sirik u počast Tome M 
' I e je e 
nije kralja Henrika VIII. Predstavlja prvu reskcijo u toa 
. . . . Je 08 


* 


AMES, Russell, Citi 
re itizen Tkomas More and His Utopia, Princeton N 


BASSET, Bernard S 
EE .1., Bo g : 
1956. Bridgett, T, E., i inc a Km. Burns & Oates, London 


22 


BREMOND, Henri, Le Bienheureux Thomas More, Paris, 1930. 

BRIDGET, T. E., Life of Sir Thomas More, London, 1888. 

CAMPBELL, W. E., Erasmus, Tyndale and More, London, 1949. 

CAMPBELL, W. E., More's Utopia and His social Teahing, Eyre and 
Spottisw wood, London 1930. 


CHAMBERS, R. W., Thomas More, 1935 — 194910 ,,, 1963. 
COLLIS, Christopher, Sir Thomas More, 1934. 
More et les utopistes de la Reuaissance, 


DERMENGHEM, V., Thomas 
Paris, 1927. 
FARROW, J., The Story of Thomas More, London, 1956. 
FIORE, Tommaso, L'Utopia di Thomas More, Versione e saggio intro- 
duttivo (105 pagine), Gius. Laterza & Figli, Bari, 1942. 
LEMONNIER, Lćon, Un rćsistant catholique. Thomas More. La Co- 
lombe, Paris, 1948. 
LESLIE, P., Sir Thomas More, 1953. 
Sir Thomas More, Oxford, 1895. 


LUPTON, J. H., The Utopia of 
d His Utopia, translated 1927. 


KAUTSKY, Karl, Thomas More an 
REYNOLDS, E. E., Sir Thomas More (Literary Study), Longmans, 


Green & Co London, 1965. 
REYNOLDS, E. E., Saint Thomas More, Catholic Truth Society, Lon- 


don, 1919. 
REYNOLDS, E. E., published a series of portraits: Thomas More, Mar- 
garet Roper, The Trial of St. Thomas More, Thomas More and 


Erasmus. 
ROUTH, M. G., Sir Thomas More and his Friends, London, 1934. 


SURTZ, Edward L., S. I., The Praise of Pleasure: Philosophy, Educa- 
tion ond Communism in More's Utopia, Cambridge Mass. Har- 


vard University Press, 1957. 
U Francuskoj postoji Društvo »Amici Thomae Mori« koje izdaje ča- 


sopis« »Morena«. Angers, 29 rue Volney. 


30. KRONOLOGIJA ŽIVOTA TOME MOREA 


Rođen 6. II 1478. 
Đak u školi sv. Antuna, pučki rečeno »prase sv. Antuna« 


Paž na dvoru kardinala Mortona 

1492 u 14. godini počeo studije u Oxfordu. 

1494 studira pravo u Inn of Chancery, nazvan New Inn 

1496 studira u Lincoln's Inn 

1499 susret s Erazmom Rotterdamskim, Henrik VII ima 8 
godina. 


1500 završio pravo. 
1503 ženidba s Jane Colt koja ima 17 godina. 
1504 izdaje prijevod »The Life of John Picus Earl of Miran- 


dula.« 
1504 sukob s Henrikom VII. 

1508 na univerzi u Parizu i Louvainu. 

1509 umire Henrik VII 22. IV. 

1511. umire Jane Colt, prva žena Tomina, uzima Alice Mid- 
dleton. 

1513 izdaje povijesno djelo Richard the Third. 

1514-15 piše Utopiju. 

1515 ide na poslanstvo u Bruges. 

1516 ide na poslanstvo u Flandriju. Izilazi UTOPIJA i uz nju 
Ex Luciano conversa quaedam. 

1517 poslanstvo u Calais. Toma More brani u parnici papin- 
sku lađu. Henrik VIII sili ga u svoju službu. Postaje 
The King's Council. 


1518 izdaje Epigrammata. Postaje Master of Requests i Privy , 


Council. 

1520 prati Henrika VIII u Francusku na sastanak s Fra- 
njom I. 

1521 postaje plemić, knight, dobiva službu Undertreasurer. 

1523 imenovan govornikom Donjeg Doma (Speaker of the 
House of Commons), univerze u Oxfordu i Cambridgeu 
biraju ga za svog High Stewarda, Protektora. Pod pseu- 
donimom Gulielmus Rossius izdaje polemičko djelo pro- 
tiv Luthera Vindicatio Henrici VIII a calumniis Lutherii. 

1524 Moreovi sele u Chelsea. 

1525 29. rujna u isti dan dvije udaje, kćerke Elizabete za 
gosp. Dauncey i Cecilije za gosp. Herona. 

1526 imenovan Chancellor of the Duchy od Lancaster, član 
komiteta trojice. 

1527 poslanstvo u Amiens. 

1529 izdaje Supplication of Souls. Sklapa mir u Cambraiu. 
Postaje Great Lord Chancellor i ostaje na tom položaju 
od 23. X 1529. do 16. V 1532. 

1532 izdaje Confutation of Tyndale's Answer, 

1533 izdaje Apology of the Clergy, Answer to the book which 
a nameless heretic has named the Supper of Lord. 

1534 izdaje The Debellation of Salem and Bizance, Letter 
impugning John Frith, Answer to the first Part of the 
Poisoned Book. 

17. travnja 1534. More je odbio zakletvu i bačen je u 
tamnicu, U njoj ostaje do smaknuća 6. VII 1535. 

Piše u tamnici knjige: Dialogue of Comfort in Tribulat- 
ion, Book of Hours, Treatise upon the Passion, sastavlja 
molitve i dvije pjesme Two little ballets. — Iz toga je 
razdoblja najvažniji dio njegove obilne korespondencije. 
1535 1. VII osuđen na smrt i 6. VII odrubljena mu je glava. 


31. ČLANOVI DOMA TOME MOREA 


Djed mu se zvao John More, otac — rođen 1451 — isto 
John More. Ženio se 4 puta i imao šestero djece od kojih 
dvoje mlado umrje: 

Joan (1475.), udala se za John Rastella, njihov sin Villiam 
Rastell tiska Moreove knjige. | 

Thomas (#1478), Agatha (*1479), Edward (*1481) John 
(*1480) i Elizabeth (*1482) umrli su kao djeca. 

Thomas MORE (1478—1535) imao je 4 djece, svu od prve 
žene Jane: 

1. Jane Colt, umrla u 23. godini 1511. Margareta (*1505), 
udala se za Williama Roper i rodila djecu Tomu, Antuna, 
Elizabetu, Mariju i Margaretu. 

Elizabeta (*1506) udala se za John Daunceya i rodila 5 
sinova i 2 kćeri: Johna, Tomu, Bartholomew, William, Ger- 
main i kćeri Alice i Elizabetu. 

Cecilija (*1507) udala se za Giles Heron i rodila troje 
djece: Johna, Tomu i Anu. 

John (*1509) oženio se Anom Cresacre i imao 5 sinova i 
jednu kćer: Tomu koji je mlad umro, Augusta, Edwarda, 
Bartholomew, drugog Tomu i Anu. 

Od 21 unuka 11 ih se rodilo prije Tomina smaknuća. 

2. Alice Middleton, druga žena bila je 8 godina starija 
od Tome u svojoj 40. godini. Dovela je sa sobom Margaretu 
Giggs koja se udala za John Clements, tutora Moreove djece. 


* 


John Harris, Moreov tajnik uzeo je za ženu Dorothy 
Colley, pomoćnicu Margarete, najstarije Moreove kćerke. 

Walther Smyth boravio je 9 godina kod Moreovih i bio 
osobni tajnik Tomin. On je sastavio, vjerojatno uz sudjelo- 
vanje ostalih, »The Twelve merry hits of the Widow Edith«. 

John Heywood, pisac drama, oženio se s Joan Rastell, 
sestrom Williama Rastella, sinovca Tome More, sina njegove 
starije sestre koja se isto zvala Joan, a muž joj je bio John 
Rastell. 

William Gunnell bio je tutor — učitelj Moreove djece. 

Nicholas Kratzer iz Miinchena poučavao je astronomiju 
na dvoru i u Moreovom domu. 

Henry Patenson bio je Moreov zabavljač. 

Obitelji Clements, Harris, Heywood i Rastell pobjegle 
su na Kontinent i pomrle u inozemstvu. 

2. poglavlje. MLADOST I ODGOJ TOME MOREA 


32. Toma se More rodio između 2 i 3 sata ujutro u petak 
6. veljače 1478. Bio je to petak iza očišćenja Bl. Djevice Mari- 
je kako je zapisao njegov pobožni otac. Toma je bio drugo 
dijete. Njegova sestra Joan rođena je 1475. i bila je 3 godine 
starija, dok su ostala djeca Agata (rođ. 1479), John (rođ. 
1480), Edward (rođ. 1481) i Elizabeta (rođ. 1482) bili 2, 3 ili 
4 godine mlađi. Četvero od njih — Joan, Toma, Agata i Ed- 
ward — ostaše na životu, dok su John i Elizabeta umrli kao 
mala djeca. Toma će kasnije reći da je rođen »od obitelji 
koja nije slavna, ali je čestita.« 


Tomin djed zvao se kao i njegov otac John. Od običnog 
vinotoče dotjerao je do nadglednika u gostionici (senechal ili 
steward). To znači da je bio službenik na čelu slugu i vodio 
račune, pa se u njima nalazi od vremena do vremena njego- 
vo ime. Tomin otac John, rođen 1451, dotjerao je do odvjet- 
nika višeg stupnja u kraljevu sudu (Sergeant of the King's 
Law). John More, Tomin otac, četiri se puta ženio, posljednji 
put kad mu je bilo oko 55 godina. Na samrti ostavio je ima- 
nje trećoj maćehi. Takav položaj zna lako izazvati oporbu i 
mržnju sinova i kćeri. No mladi je Toma volio svoje maćehe 
i one njega. ' 

33. John More, Tomin otac, stvorio je vlastito mišljenje 
o ženidbi. »Ženidba je opasan izbor kao kad bi tko na slijepo 
turio ruku u vreću punu zmija i jegulja, sedam zmija na 
jednu jegulju.« Kad je čuo kako se ljudi tuže na svoje žene, 
da su mnoge tvrdoglave, on bi veselo rekao da ih krivo optu- 
žuju, on iz svog iskustva zna sigurno samo za jednu tvrdo- 
glavu ženu na svijetu, pa svaki misli da je on ima. (Chambers, 
str. 50.) 

John More još je više poboljšao svoj položaj kad je sin 
Toma uznapredovao u službama: postao je 1517. sudac za 
općinske parnice (Judge of the Commons Pleas), a 1523. su- 
dac kraljevskog stola (Judge of the King's Bench). U oporuci 
ostavio je novca za mise koje treba služiti za ispokoj duše 
»jednog kralja koji je umro prije 50 godina« — radilo se o 
Edwardu IV. 

Po primjeru svoga oca, Toma se odrekao alkoholnih pića. 
Često, što više i odviše često, navodio je mišljenje svoga oca. 
Na koncu će života sastaviti nadgrobni natpis o sebi kao da 
daje račun o životu svom ocu. Izgleda da je John bio vrlo 
autoritativan otac. 

34. U Londonu radile su dvije dječačke škole: Škola sv. 
Antuna u Threadneedle Streetu koja je djelovala dva i po 
stoljeća. Kasnije je utemeljena Škola sv. Pavla. Đake su po- 
pularno nazivali »Antunovi prasci« i »Pavlovi golubovi«. Mali 
je Toma spadao među »Antunovu prasad«. U školi se uvjež- 
bavala metoda raspravljanja na latinskom. Ovisilo je od uči- 
telja koliko će đaci naučiti. Učitelji nisu imali određen plan. 
»Nije važno šta učiš dečke — govorili su neki —, glavno je 
da oni to ne vole.« 

35. Nakon škole sv. Antuna, Toma je poslan na dvor 
kardinala Mortona na kojem je počela obnova engleskog 
teatra. John Rastell, Moreov nećak i tiskar, objelodanio je 
dramu »Fulgens i Lukrecija« koju je napisao Henry Medwall, 
kapelan kardinala Mortona. Medwell slovi kao pionir origi- 
nalne moderne engleske drame. Drama je izdana kasnije i 
napisana vjerojatno kojih 12 godina iza kako je More služio 
kod kardinala Mortona, no i prije se izvodila kao božićni 
komad. U drami predviđena su dva mladića A i B: A pozdrav- 
lja goste dobrodošlicama, a B naviješta sadržaj i tumači 
zaplet: Publije Kornelije i čestiti plebejac Gaj Flaminije 
natječu se za Lukrecijinu ruku. A-mladić ljuti se što B-mla- 
dić priča sadržaj. B-mladić na to stupa među glumce kao 
Kornelijev sluga. A-mladić ljuti se zbog toga i opominje svo- 
ga sudruga: »Poštenja ti, pokvarit ćeš čitavu dramu!« Kasni- 
je se i sam pridruži Flaminijevim slugama. Dok gospodari 
uzdišu za svojim gospodaricama, paževi uzdišu za sluškinja- 
ma. A i B očito su profesionalni glumci, uloge su im napisane. 
Mladi More istakao se sposobnošću improvizacije. U tom mu 
nitko od paževa nije bio ravan. U Dijalogu Utjehe (Dialogue 

of Comfort, Works 1557, p. 1156.), koju More piše kao starac 
u tamnici, nalazimo slijedeću primjedbu: »Dok je taj mladić 
bio dječak, u božićno bi doba iznenada stupio među glumce 
što je gledaoce više zabavljalo nego sve ostalo što su drugi 
glumci činili. Kardinal je uživao u njegovoj dosjetljivosti i 
neposrednosti pa bi opetovano govorio plemićima koji su 
često s njime večerali: Ovaj dječak što dvori kod stola poka- 
zat će se izvanrednim mužem. Tkogod od vas poživi, uvjerit 
će se o tome.« 

36. Povezanost Tome Morea s počecima engleske drame 
u kući kardinala Mortona svakako je sigurno ustanovljena, 
posebno njegovo sudjelovanje u dvostrukom zapletu: glav- 
nom i komičnom sporednom zapletu što će postati konven- 
cijom engleske drame, a Shakespeare će do vrhunca razviti 
tehniku dvostrukog zapleta. Drama Fulgens i Lukrecija 
Henry Medwalla nađena je neočekivano u ladanjskom dvorcu 
Flint i objelodanjena je 1919. Jedini primjerak nalazi se sada 
u Hungtington Library u Kaliforniji. 

37. U dobi od 14 godina 1492. Toma započinje studije u 
Oxfordu. Tu je podvrgnut strogom dnevnom redu. Svako 
jutro od 5 do 6 sati molitva u kapelici. Od 6 do 10 škola i 
učenje. Zatim objed: dobili bi komad govedine za jedan 
penny razdijeljen na četvoricu, govedsku juhu, zobenu kašu 
i ništa više. Onda je opet slijedilo učenje do 5 sati, do večere 
koja nije bila ništa bolja od ručka. Onda je opet slijedilo 
učenje do 10 sati navečer, pa kako se nije ložilo u sobama, 
šetali bi i trčali gore dolje pola sata da ugriju noge prije 
nego legnu na počinak. 

38. Toma je More stanovao u kenterberijskom kolegiju 
jer ga je na sveučilište smjestio canterburyski nadbiskup. 
Bio je to benediktinski samostan i sijelo grčkih nauka. 
Oxfordski reformatori, nazvani kasnije »londonski reforma- 
tori« Grocyn, Linacre i Colet — Moreovi učitelji prijatelji — 
ovdje su se bavili grčkom literaturom. Colet, Linacre i Toma 
More posebno su se tijesno povezali. Čoletovi komentari 
Evanđelja prekidaju s tradicijom alegoričkog tumačenja 
biblijskih tekstova. Moreov je prijatelj bio i 10 gođina stariji 
William Lily, koji je bio hodočastio u Jeruzalem, boravio na 
Rodu, istaknutom uporištu kršćana protiv turske najezde i 
ondje je učio grčki kod izbjeglica koji su se sklonili pod 
snažnu upravu vitezova Ivanovaca. 

39. Učenje grčkog jezika išlo je nedjeljivo skupa s odu- 
ševljenjem za svećeničko zvanje. More i Lily imaju isti cilj: 
obnovu teologije. Toma More reći će kasnije protiv alegorič- 
nog tumačenja biblijskog teksta: »To je jednako korisna 
rabota kao pokušavati musti jarca u sito.« 

Grocyn je pozvao Morea da drži predavanja o »Božjoj 
državi« sv. Augustina u crkvi sv. Lovre u Londonu. Moreova 
predavanja privukla su više slušatelja nego Grocynova teo- 
loška predavanja u crkvi sv. Pavla. 

Chambers upozoruje (str. 22) da ne smijemo kao mnogi 
životopisci anahronistički misliti da se Moreova »vjera« u 
humanistički ideal kosila sa »žarom pobožnosti«: svi su Mo- 
reovi učeni prijatelji Colet, Grocyn, Linacre i Erazmo bili 
svećenici. 

40. More se u Oxfordu privikao na kratak san. Uvjera- 
vaju nas izvori da je noseći kostrijet — košulju od grube 
dlake — i spavajući na daskama s kladom kao jastukom 
uspio biti budan 19 ili 20 od 24 sata, te je dosljedno spavao 
4 do 5 sati. 

Autoritativni Tomin otac John odlučio je konačno da To- 
ma neće biti zaređen za svećenika, a i sam je Toma kolebao 
između ređenja i pravne karijere svog oca iz razloga o koji- 
ma će biti riječ u narednom poglavlju. Iza Oxforda Toma je 
četiri godine živio u Londonu i »dao se na pobožnost i mo- 
litvu u londonskoj Kartuziji«. Živio je ondje — veli Roper — 
»redovnički«, a to znači da je sudjelovao u životu samostana 
koliko je već zaposleni student prava mogao, ali »bez redov- 
ničkih zavjeta«. U ono doba nije još bilo na snazi kartuzijan- 
sko pravilo koje ograničava posjete i sabranja na 10 dana. 
More se u to doba bavio mišlju — vele nam izvori — da 
postane franjevac. ' 

41. Njegov otac nije želio da Toma postane svećenik, u 
tu svrhu uskratio mu je novac za studij u Oxfordu te je 
Toma nastavio studij prava u Inn of Chancery, nazvanoj 
New Inn. Pravne škole nosile su naziv gostinjaca u čijim su 
prostorijama obavljali nastavu. U New Inn (Novoj gostionici) 
proveo je More dvije godine te 1496 prešao u Lincoln's Inn. 
Bilo mu je tada 18 godina. 1500 završio je pravne studije i 
bio pripušten pravničkoj službi. 

Za vrijeme pravničkog studija zavolio je djevojku ime- 
nom Elizabetu. Kasnije kad bude žena u godinama, napisat 

će joj latinsku poemu razmatrajući opadanje mladenačke 
ljepote. No ta sasvim normalna mladenačka zaljubljenost ni- 
je bila razlog zbog kojega je napustio crkveno zvanje. Glavni 
uzrok bili su skrupuli, neodoljive depresije u kojima će mu 
pomagati svećenik i prijatelj Colet. — »Iznenađuje — kaže 
isusovac O. Basset iz roda Moreovih — da profesor Cham- 
bers zaključuje iz toga da »Moreova mladost nije bila posve 
bez prigovora«, nikakva naime prigovora ne treba stavljati 
mladima ako se zaljube. Jedno je sigurno da je šutljivi i 
osjetljivi Toma sakrivao te osjećaje sam za se.« — »Kad je 
Toma napustio Kartuziju i oženio se s Jane Colt, bio je uvje- 
ren da ga Bog zove drugamo, a ne u Kartuziju, taj najviši 
oblik kontemplativnog života. Uvjerio se da za nj nije samo- 
stanski život, da bi to bio bijeg od odgovornosti, da mu po 
temperamentu ne odgovara takav život i da je obdaren za 
drugačiji život, a skrupulozna bojažljivost navodila ga na to 
da utekne iz svijeta.« Tako komentira pater Basset iz roda 
Moreovih Tomin izbor zvanja. (Basset 106.) 


42. Toma se oženio 1503. sa starijom kćerkom gospodina 
Colta iz Essexa premda mu se mlađa kćerka više sviđala. 
»Sažalila mu se starija kćerka te ju je brzo iza toga uzeo za 
ženu.« Bilo joj je 17 godina, živjela je bila na gospodarstvu 
ni u čem poučena. More je nastojao probuditi u njoj zanima- 
nje za knjige i za muziku, »tražio je da opetuje smisao pro- 
povijedi koje je slušala«. Ona se samo jadala, plakala i govo- 
rila da želi umrijeti. Utekla je k svome ocu. No svekar je bio 
vješt glumac pa se pravio kao da je strašno bijesan na Jane. 
Ona je zatražila zaštitu svoga muža i pala mu pred noge shr- 
vana pokajanjem. Poljubili su se i od tada su se dobro sla- 
gali. Toma će svoje kćeri bolje pripraviti za udaju. 

1505. rodila se Tomi kćerka Margareta (Meg), 1506. Eliza- 


beta, 1507 Cecilija, a 1509 John. Jane je vjerojatno umrla 
malo iza Johnova rođenja 1511. 


43. 1504. sazvan je parlamenat i Toma je izabran posla- 
nikom svoje gradske četvrti (burgess). Brak princa Arthura 
i Katarine Aragonske završio je brzo iza vjenčanja prinčevom 
smrću. Kako nam vele parlamentarni zapisnici »po starom 
običaju kralju su odobrene dvije razumne potpore« (two 
reasonable aids), jedna da Arthur postumno postane vitezom 

jer je umro prijašnji princ od Walesa, druga da oženi naj- 
stariju kćer sa škotskim kraljem. Henrik VII želio je od Par- 
lamenta dobiti 90.000 funti, no postigao je manje od polovice, 
samo 40.000 funti. 

Kralj se morao razočarati u svojim namjerama najviše 
zbog interventa Tome Morea u parlamentu koji je kao posla- 
nik »iznosio takve argumente i razloge protiv kraljevih po- 
traživanja da su bila odlučno zabačena.« — »Golobradi dje- 
čak izigrao je kraljeve namjere«. Njegova kraljevska Milost 
dosjetila se nekog spora bez ikakva temelja te je kralj zatvo- 
rio oca Johna More u Tower dok ga nije prisilio da mu plati 
globu od 100 funti. Da izbjegne kraljevoj srdžbi, Toma je 
1508. otputovao u Evropu i posjetio univerze u Parizu i 
Louvainu. 22. travnja 1509. umro je Henrik VII. Članovima 
je Moreove obitelji odlanulo. 

44. 1511. More je ostao udovac. U roku od jednog mjese- 
ca nanovo se oženio da mu kuća i djeca ne ostanu nezbrinuti. 
Udovica Alice imala je 40 godina kad se udala za Tomu 
More koji je tada bio 8 godina mlađi u 32. godini. Bila je 
štedljiva matrona iz srednjeg staleža bez velikih kulturnih 
pretenzija, no bila je praktična, s razvijenim majčinskim 
osjećajem, a imala je i smisla za šalu. Iza jednog iskustva s 
mlađima — Jane je bila 8 godina mlađa od Tome —, vratio 
se on staroj navadđi da prijateljuje sa starijima. Sretniji je 
bio sa starijima od sebe. Alice Middleton- udovica Johna 
Middletona, »ni ljepotica ni djevica« (neither pearl nor a 
girl) učila je svirati i pjevati uz lutnju i virginal. Svakog 
dana vrativši se kući, Toma je provjeravao koliko je uznapre- 
dovala. Kad je jednom udesila glavu novom vrstom frizure, 
spusti joj Toma: »Ma zaista, Madam, Bog će vam učiniti 
nepravdu ako Vas ne otpravi u pakao, mora da je to Vaše 
striktno pravo jer plaćate za skupe novce i mnogo se mučite 
da pakao zaradite.« — Alice je bila dobro rješenje. Najsigur- 
niji znak da su se obiteljske prilike sredile, jest činjenica da 
je More stekao više vremena da piše. Napisao je Utopiju 
1514. kad je Meg, najstarija kćerka dostigla desetu godinu. 
Rodila se da postane prvi stanovnik Utopije. Zahvaljujući 
Utopiji More je postao poznat i slavan. Slava te knjige nije 
prestala rasti do naših dana. Knjiga je objelodanjena 1515. 

Poglavlje 3. NUTARNJI ŽIVOT TOME MOREA 


45. Tomin nutarnji život odvijao se pod dojmom eshato- 
loških razmatranja o posljednjim čovjekovim stvarima. 
»Pjesma povorke« životnih dobi koju je sastavio u mladosti 
i rasprava o »Četiri posljednje stvari« nisu bile samo slučaj- 
ne stilističke vježbe. 

Pod utjecajem svog autoritativnog oca Toma je bio pri- 
tisnut neobično jakim »Super-ego«; odatle njegova neurotska 
skrupuloznost. 

Eshatološka razmatranja i pretjerani neodoljivi osjećaj 
krivnje gonili su ga da pobjegne od svijeta. Želja za svećeniš- 
tvom i kartuzijanskim životom nisu bili na zdravoj psihičkoj 
bazi. Sublimacija toga straha do vedrog mučeništva i preo- 
brazba Moreova obiteljskog i političkog života u svijetlu vječ- 
nosti predstavljaju veliko djelo ovog svetog života, jedin- 
stvenog u povijesti svetaca. 

46. Otac Basset najbolje od svih nama poznatih životo- 
pisaca analizira Tomin nutarnji život. Kao svećenik i isuso- 
vac, a potomak Moreove loze, kao da je kongenijalno osjetio 
šta jedan od Moreovih u svojoj nutrini doživljava. »Životni 
doživljaj da svi umiremo prvi je i osnovni sadržaj koji je 
apsorbirao Moreove misli u koliko su zapisane. Ako izuzme- 
mo Utopiju, jedva se može naći stranica u Moreovim spisi- 
ma koja ne vodi nazad ovoj centralnoj činjenici.« (0. c. 30) 
— »I ponovo, sublimacija straha pred smrću koji ga je pro- 
gonio čitav život herojska je tema njegova Dijaloga Utjehe 
protiv nevolja, napisana u towerskoj tamnici da utješi njego- 
vu obitelj iza smrti.« (Basset, 34.) — »I kao otac i kao uspješ- 
ni pravnik nalazio je zadovoljstvo u tom da slijedi ublaženi 
oblik kartuzijanskog pravila.« (Basset 54.) — »Čini se da 
upotrebljava riječi Pica de Mirandule opisujući svoju vlasti- 


' 


3 33 


tu molitvu u privatnom oratoriju. On piše: »Treba izabrati 
tajno samotno mjesto u vlastitoj kući što dalje od buke i 
društva koliko prilike dopuštaju. Nek ondje katkada tajno 
sam otpočine zamišljajući sebe kao da je izašao iz svijeta 
upravo zato da Bogu da račun za svoj grešan život. Tada ne- 
ka klekne pred oltarom ili pred kojom pobožnom slikom 
Kristove gorke muke, neka se prostre pred noge Svemogućeg 
Boga vjerujući da je On nevidljivo zaista ondje prisutan kao 
što bez sumnje i jest.« (Dijalog Utjehe str. 287.) 


47. »Čini se da ne možemo sumnjati u to da je svakog 
jutra ustajao u dva sata. Našem naraštaju izgleda takva 
praksa strašnom. No kakogod bila velika ta strogost života, 
ipak nije tako neobična u doba dinastije Tudor. Dan je poči- 
njao ranije i svršavao kasnije nego danas da se potpuno isko- 
risti svijetlo dana. Ljeti otvarao se londonski sajam riba u 
4 sata ujutro. Kartuzijanci su ustajali i još se dižu noću da 
pjevaju sv. Oficij, a kad se More jednom navikao na noćno 
ustajanje, prakticirao ga je čitav život.« (Basset 78.) — »Čini 
se da je svaki dan prisustvovao svetoj misi, često je poslu- 
živao kod oltara i često se ispovijedao. Colet, njegov duhovni 
vođa, veoma je poticao svoje penitente na čestu ispovijed i 
More je izgleda slijedio njegove nagovore.« (Basset, 78.) To- 
ma bi od dva sata noću do 7 sati pet sati molio i studirao, a 
onda bi probudio ukućane te bi izmolili zajednički Litanije 
svih svetih i sedam pokorničkih psalama. Iza toga bi pri- 
sustvovali svetoj misi. 


48. Ni kao kancelar Toma nije držao privatnog kapelana, 
nego je radije dnevno išao u župnu crkvu. Kad su se Moreovi 
nastanili u Chelsea, župnik mu je bio Father Robert Dandie. 
1530. naslijedio ga je Father John Larke koji će kasnije, 
umrijeti kao mučenik na Tyburnu, ponosan što slijedi stope 
svog velikog župljanina. ' 


Father John Bouge, kartuzijanac, pisao je iza Moreove 
smrti jednoj visokorodnoj gospođi: »Bio je moj župljanin u 
Londonu. Krstio sam dvoje njegove krasne djece, pokopao 
sam njegovu prvu ženu, te mjesec dana iza toga došao mi je 
nedjeljom kasno navečer noseći mi dispenzu da može biti 
vjenčan već slijedećeg ponedjeljka bez oglasa. Koliko znam 
njegova druga žena još je na životu. Taj je gospodin More 
bio moje duhovno dijete, a ispovijedi su mu bile tako čiste, 


34 


tako jasne, vrlo studiozno pripravljene, s mnogo razmišljanja 
i pobožnosti. Nikad više nisam čuo takvih ispovijedi; bio je 
velik gospodin, toliko učen u pravu, književnosti i bogoslov- 
lju da mu u tom nije bilo ravna među živim svjetovnjacima. 
Ujedno je bio visoki gospodin velike umjerenosti i ozbiljnosti 
i glavar Kraljeva savjeta. Osim toga malo je jeo i mnogo 
postio. Pa me i njegova žena milostiva Alice More nagovarala 
da mu svjetujem nek napusti neugodnu i grubu košulju od 
devine i kozje dlake (kostrijet). Prošlo je dosta dugo, skoro 
12 mjeseci prije nego je saznala za tu košulju bez rukava od 
dlake. Ta je košulja trapila njegovo tijelo da se vidjela krv 
na njegovu rublju.« (Chambres, 102.) . 

49. More hvali stanovnike Utopije što slijede dnevni red 
koji je u stvari bio redovnički pa je opravdano držati da se 
i sam držao ustaljenog dnevnog reda. Ukućani su lijegali 
vjerojatno u 8 sati navečer. Oponašajući i opet život kartuzi- 
janca, on je, bar neko vrijeme, stavljao kladu pod glavu kao 
jastuk i ležao je na daskama. Da reknemo sve što treba, upo- 
treba košulje od grube dlake kao oblika pokore biblijskog 
je podrijetla. Redovnici su ih obično nosili, pa i mnogi pobož- 
ni svjetovnjaci. Priča se da je i kraljica Katarina Aragonska 
neko vrijeme nosila kostrijet. Kao uvijek More je bio meto- 
dičan pa je nosio kostrijet čitav život. »Okladili bismo se, 
kaže pater Basset, da su braća u Kartuziji, koji su sami sebi 
zgotavljavali košulje iz kostrijeti, bez sumnje vrlo rado i s 
ponosom opskrbljivali i svog dragog prijatelja.« (Basset 80.) 

50. Vojvoda od Norfolka zgražao se kad je došao na ru- 
čak u Chelsea k Moreovima pa zatekao Morea: još u crkvi 
gdje pjeva u koru s roketom na sebi. »Tijela mi Gospodnje- 
ga, tijela mi Gospodnjega, lorde kancelaru, pa Vi klerik žup- 
nikov poslužnik! — rekao je Norfolk — Vi obeščašćujete 
Kralja i službu koju Vam dade!« : . . 

Gledom na svoje osobne potrebe i opet je Toma nasljedo- 
vao redovničku poslušnost na vrlo osebujan način jer je me- 
đu slugama jednoga nazivao svojim tuiorom te mu je bila. 
dužnost da mu kupuje čizme, cipele i ostale potrepštine. 
Harris je bio Tomin tutor. (Stapleton str. 14.) moa 

More je neobično volio hodočašća. Običavao je ići u 
prošteništa u okolici Londona, i to uvijek pješke. Stapleton 
dodaje: »Englezi, pa i najsiromašniji ne vole ići na hodo- 
čašće pješke.« (VI, str. 221.) 

51. Plod ove intenzivne prakse i pobožnosti bila je neo- 
bična usklađenost karaktera. Njegovi se ne sjećaju nijedne 
njegove mane, osim ako uračunamo u pogrešku što nam pri- 
ča kćerka Margarita da se sjeća da se tata dvaput naljutio. 
(Basset 15.) — Nesreće i teški životni časovi najbolje pokažu 
kako je duboka čija religioznost. 3. rujna 1529 vatra je zahva- 
tila Moreove štaglje i spalila svu ljetinu. Toma More šalje iz 
Francuske slijedeće pismo: »Lord kancelar Engleske na dan 
sv. Mihovila godine spasa 1529. Milostiva Alice, najsrdačnije 
preporučujem sebe Vama. A što se tiče vijesti koju mi javi 
sin Heron da smo izgubili žitnice kao i naši susjedi tako da 
je propalo sve žito u njima; premda je golem gubitak tako 
dobrog žita, kako se Bogu svidjelo, kad se Njemu svidjelo 
da nam pošalje tu kušnju, moramo i dužni smo ne samo biti 
zadovoljni nego i veseli što nas je posjetio nevoljom. On 
nam je dao sve što smo izgubili, pa kad ovom nesrećom opet 
sve uzima nazad, neka se vrši njegova volja. Nemojmo se 
nikad ogorčavati. zbog nesreće, nego nađimo dobru riječ i 
od srca mu zahvalimo za nesreću kao i za blagostanje jer 
može biti da imamo više razloga zahvaljivati mu za gubitke 
nego za dobitke jer njegova mudrost bolje vidi šta je za nas 
probitačno, bolje nego mi sami. Zato vas molim, budite 
dobre volje svi ukućani s Vama, milostiva gospođo, otiđite 
u crkvu i ondje zahvalite Bogu i za ono što je dao i za ono 
što nam je oduzeo i za ono što nam je ostavio, što on može, 
ako mu se svidi, uvećati i, ako mu se svidi, ostavit nam još 
manje, već kako je njegova volja.« 

»Molim Vas dobro istražite što su izgubili naši siromašni 
susjedi i naredite im neka ne budu zabrinuti jer, makar sebi 
ne ostavio nijedne kašike, nitko od siromašnih susjeda ne 
smije trpjeti gubitak zbog nesreće koja se dogodila u mojoj 
kući. Molim vas, budite svi, djeca i ukućani veseli u Gospodi- 
nu, pa se nekako dogovorite s vašim prijateljima kako da na 
najbolji način obnovite zalihu žita za naš dom i za sijanje za 
slijedeću godinu, da li mislite da zadržimo sve njive, ili 
mislite da ih napustimo.ili ne napustimo. Ja ipak mislim da 
ne bi bilo najbolje odjednom sve napustiti i otpustiti naše 
sluge s našeg imanja dok se za njih kako ne pobrinemo. Mo- 
žda imamo više nego ćete vi trebati, pa ako nađu druge gos- 
podare, možete ih otpustiti, no ne bih htio da itko bude 
naglo otpušten pa ne znadne kamo će. Što se tiče moga do- 

laska odavde, ništa ne znam, nego ću čekati mirno što odluči 


Kraljeva milost, ali ću, mislim, zbog ove nesreće dobiti do- 
pust slijedeće sedmice da mogu kući doći i sve vas vidjeti, 
pa ćemo dalje smišljati skupa o svim stvarima što bi bilo 
najbolje da odlučimo.« 

»A sada bilo Vama i svoj djeci sretno kako sebi najbo- 
lje možete poželjeti. U Woodesstocku 3. rujna rukom vašeg 
Tome Morea, plemića, koji vas sve voli.« 


Znao je Toma sastavljati lijepe deklamacije, ali ovaj list 
napisao je u stvarnoj nevolji. Mora da je list djelovao kao 
blagoslov na sve preplašene članove obitelji More. Osjećamo 
kako u srcu Tome Morea nije bilo ničega što bi se i najmanje 
opiralo Bogu. 

52. No na dubljoj razini Tomina nutarnjeg života osje- 
ćamo stalnu borbu protiv skrupuloznosti i straha. Otac mu 
je bio uzor i norma ponašanja. William Say, prijatelj More- 
ovih, kaže da je za Tomu bio zakon očeva riječ: »Moraš biti 
More ili ništa!« Kad je Toma upoznao Erazma, postali su 
prisni prijatelji. Sad je Erazmo, mnogo stariji od Tome, 
postao uzor. Say veli da se pravilo promijenilo: »Moraš biti 
kao Erazmo ili đavao!« Erazmo je poticao Tomu da piše i 
stvara, da se angažira za velike kulturne ideale humanizma. 
I tako je More uvijek ovisio o nekim starijim slavnim ljudi- 
ma koji su svojim uspjesima budili u njemu nemir i nezado- 
voljstvo nad onim što je postigao. U dnu je bio lik strogog 
oca Johna. Otac ga je prisilio da se lati pravništva i ostavi 
svećeništvo i književnost. Očeva ga je sjena pratila do oporu- 
ke usječene u kamen u staroj crkvi u Chelsea: u njoj svome 
ocu polaže račun o svom životu. 


53. Crkvu u Chelsea sagradio je Randall Davies. Toma 
More dao je pregraditi južnu kapelicu. Ornamenti stupa nad 
zapadnim lukom nose šljem i Moreov grb s godinom 1528. 
Kamena rezbarija izgleda da je izrađena po nacrtu Hansa 
Holbeina Mlađeg koji je te godine bio Moreov gost. Njemačka 
bomba razorila je tu crkvu 1940. godine. 


Erazmo ima možda djelomično pravo tumačeći Moreovu 
odluku da se oženi, ali njegovo tumačenje nije dostatno. Kad 
u kasnijem poglavlju upoznamo bolje problematičnu ličnost 
Erazma Roterdamskog koji se na vrlo prikriven, ali tim dje- 
lotvorniji način borio protiv crkvene uredbe celibata, tako 


37 


da ga suvremeni kontestatori protiv celibata ni u čemu ne 
nadmašuju, bit će nam jasno da je Erazmo sudio Tomu 
Morea po sebi. On ovako tumači Moreovu odluku za ženidbu: 
»I zaista nije bilo zapreke da Toma prihvati redovnički ili 
svećenički život osim činjenice da se nije mogao otresti že- 
lje za ženidbom. Pa je odlučio radije postati muž čiste savje- 
sti nego raspušteni svećenik.« (Basset 23.) 


54. U tom tumačenju istina je samo to da se Toma skru- 
pulozno svega bojao, a pogotovo pomisli da bi mogao biti 
nevjeran zavjetu svećeničkog celibata. No osnovni probiem 
njegove nutrine bila je skrupuloznost. U tom smislu dvije su 
težnje bile kod njega isprepletene u sukobu: s jedne strane 
velika težnja za svetošću, a s druge strane teški oklop, olov- 
no nebo skrupula kojih se morao riješiti. Obje težnje, zdra- 
Va za savršenošću i neurotični bijeg od samostalnosti gonili 
su ga prema svećeništvu i redovništvu, tjerali su ga uvijek 
starijim ljudima čije je savjete i primjere slijedio. Da se 
odlučio za svećeništvo i samostan, teško bi se ikad oslobodio 
ovisnosti i tko zna kako bi se ponio u kritičnom času kad je 
kler savio koljeno pred tiraninom Henrikom VIII. Možda bi 
»stavio svoju savjest drugome na leđa« kako će se kasnije 
sjajno izraziti i slijedio bi primjer većine pa položio zakletvu 
na Henrikov Zakon o Supermaciji. Nije redovnički i svećenič- 
ki poziv neurotični bijeg od samostalnosti i odgovornosti. 
Autentično svećeničko zvanje pretpostavlja zdravu duševnost. 


55. Toma se More odlučio za samostalnost života u svije- 
tu i u njemu je nastojao ostvariti ideal kartuzijanske stro- 
gosti, probio je tmaste oblake straha, riješio se skrupula i 
sa šalom na usnama pristupio na stratište. Margareti je re- 
kao u tamnici da ne može »staviti svoju savjest drugome na 
leđa jer ne zna kamo bi je ovaj mogao odnijeti.« 


Pogledajmo dokumentarno obje ove komponente u To- 
minoj duši, najprije onu zdravu težnju za svetošću, pa onda 
onu drugu neurotičnu težnju bijega pred odgovornošću. 

Chambers, anglikanac, kaže: »Uvijek ponovno naći ćemo 
Morea kako žalosno gleda nazad na ideal monaškog života 
koji je promašio zbog žene i djece.« (str. 80.) — Ispravnije ga 
tumači Basset: »Nikad se ne nadajmo da ćemo shvatiti To- 
mu Morea ako nismo spremni da prepoznamo u njemu du- 
boku i iskrenu želju za strogim i samostanskim životom. 

Njegove dosjetke, ponašanje koje je očaravalo ljude, ini 
prema prijateljima i njegovo: učenjačko djelovanje, sve : 
ba da prosuđujemo na pozadini kartuzijanskog samostana : 
kojem je proboravio četiri godine od 21. do 24. mi svog i 
vijeka.« (str. 26.) U tamnici pred smrt govorit će Toma svo 
joj kćeri Margareti kako zaviđa Kartuzijancima nean ra 
kako je čitav život čeznuo za još manjom redovničkom ćeli- 
jom nego je njegova tamnička. B 

56. Tu svjetlu komponentu pratila je tamna neurotična 
da »svoju savjest baci drugome na leđa«. komm ga 
privlače mnogo stariji prijatelji, zamjene parentalnih i de 
svećenici iznimno pozitivni i revni kao Čolet i Grocyn. Co et 
mu je bio ispovijednikom. Sačuvano nam je jedno rim 
Coletu godinu dana prije nego se More oženio: a 
neugodnost koju bih mogao prepatiti ne može se usporediti 
s gubitkom Vaše prisutnosti, kojom ste me pratili i koja mi 
je tako draga. Moj je običaj bio da se oslonim na be raz- 
boriti savjet, da se odmorim u ugodnom razgovoru s Vama, 
da me potaknu Vaši snažni govori, da me podrži na visini 
Vaš život i primjer. Želim da me vodi konačno i najmanji 
znak Vašeg mišljenja. Dok sam uživao prednosti takve pomo- 
ći, obično sam se osjećao jakim, a sada kad sam lišen svega 
toga, čini mi se da skapavam i slabim. Slijedeći Vase sani 
izbjegao sam vrata pakla u koji sam skoro upao; a s a 
guran nekom tajnom neodoljivom silom ja opet ponovo A 
dam u okrutnu tamu.« (Rogers, Corr. str. 69. Stapleton str. 
11.) Ovaj je list pisao Toma kad mu je bilo 24 godine. 


57. U ono doba malo se znalo o psihoanalitičkom n 
feru, kako duševno zakočeni, neoslobođeni od kanji m 
likova, prenose stare osjećaje ovisnosti na nove osobe. m 
prošlost, svoje djetinjstvo, posebno do sedme godine, nitko 
ne može izbrisati, može samo razumjeti sedimente prošlih US- 
pomena i naći način da živi s njima po zdravijim načelima 
na temelju nadodanih novih doživljajnih sfera. I a je ia 
najveće što je Toma More bez pomoći ikakve psi Maja o. 
izveo u svom životu kao uostalom i Sv. Ignacije Lojols . “ 
min suvremenik, kao i sv. Ivan od Križa, sv. Terezija i ika 
i mnogi od najvećih u povijesti duhovnosti. a je = 
More postigao intenzivnim duhovnim životom u jednoj a 
ću potpomognutoj auto-analizi, otkrit će nam susret s Čovj 

kom iz Winchestera i jedinstveni dokumenat jedne duše To- 
min »Dijalog utjehe u nevoljama«, koji može pravo ocijeniti 
tek moderna psihijatrija. 


58. Toma je More bio sigurno skrupulant neprestano ne- 
siguran u sama sebe. Da ga nije Erazmo na to nagnao, oprav- 
dano sumnjamo da bi ikad objelodanio koju knjigu. Kako je 
bivao stariji, raslo je i povjerenje u sama sebe, no u posljed- 
njim meditacijama u londonskoj tamnici, sa začuđenjem opet 
gledamo bitku koju je morao voditi kroz cijeli život. Uvijek 
je htio sakriti svoj identitet, uvijek je argumentirao obje dile- 
me svakog pitanja i vraćao se nazad nesvršenom dijalogu 
između straha i nade, između pouzdanja i zaprepaštenja. 


Strukturu svoje strahom neurotizirane podsvijesti neho- 
tice nam Toma otkriva u jednom pismu Erazmu dok je 
Prijatelj Petar Giles bio bolestan: »Ljubav je stvar tako 
puna tjeskobe da me nešto goni da se bojim stvari koje bi 
mogle biti gorje od realnosti.« (Basset str. 18.) 


59. Reginald Pole, osobni prijatelj Moreove obitelji, na- 
slutio je nešto od Moreovih dilema. U jednom razdoblju — 
priča on — mučile su Morea teške sumnje koje su se odjed- 
nom raspršile »vrhunaravnim svjetlom i vrhunaravnom lju- 
bavlju koje mu je udijelilo Božje milosrđe«. (Basset str. 28.) 
Možda sebi kardinal Reginald Pole prejednostavno zamišlja 
djelovanje Božje milosti u Tominoj junačkoj duši: mjesto 
trajnog uspona u kojem čovjek i Bog surađuju, on sebi za- 
mišlja spektakularni zahvat Božji — nešto kao Deus ex 
machina — koji sve odjednom riješava. Kad bi Bog tako 
intervenirao u povijesti duša, bilo bi nama lakše, ali bi naš 
život izgubio mnogo od svoje veličine i smisla. »Nijedan 
čovjek — rekao je Toma More — ne čini dobra djela koja ga 
vode Bogu, a da Bog ne djeluje skupa s njime.« (Comfort in 
Trubulation, I, ch. 12, str. 152.) ' 


60. Kao svi introvertirani ljudi — saznajemo od Erazma 
— Toma je More bio indiferentan prema odijevanju: odjeća 
mu je često bila svinuta, zgužvana, pa i zamazana. Uvijek se 
bojao da će izgledati ženski dotjeran. Tijelom nije bio jak, 
nisu ga privlačile igre, čitav je život oskudno jeo, a najsretni- 
ji je bio u društvu školovanih humanista i svećenika mnogo 
starijih od sebe. 

Od Moreovih životopisaca jedini otac Basset shvaća 
neurotičnu stranu njegove duševnosti, pa ovako piše: »Uzev- 
ši u obzir tako osjetljiv i skrupulozan karakter kao što je bio: 
Moreov, vrlo je lako moguće da je poticaj da živi u Kartuziji 
bio jedan oblik bijega. Kad se odlučio da zaroni u svijet i 
hrabro se sukobi s redovnim smutnjama i napastima života, 
pa bilo to i učinjeno s teškom nesigurnošću, More je time 
načinio prvi herojski korak prema svome mučeništvu.« 
(str. 75.) 


61. S druge strane Toma je time stekao jedno tako izni- 
mno psihičko — mogli bismo reći psihoterapeutsko iskustvo 
— da je k sebi spontano privlačio ljude sa sličnim poteškoća- 
ma. Prof. Chambers, izvanredno pošteni anglikanski Moreov 
životopisac, koji voli superlative s poznatim engleskim etno- 
centrizmom kao da se sve najveće i jedinstveno zbiva u 
Engleskoj, naziva izvještaj o »građaninu iz Winchestera jed- 
nim od najvećih pričanja u svjetskoj literaturi.« (str. 75.) 
(one of the greatest stories in the world.): »Čovjek iz Winche- 
stera strašno se mučio vrlo žestokim i bolnim napastima 
očaja i nije ih se mogao osloboditi ni vlastitim molitvama, 
ni savjetima i molitvama svojih prijatelja. Ni savjet Tome 
Morea nije uspio, no uspela je njegova molitva. Iza kako je 
More bio bačen u tamnicu, čovjeka spopadoše stare napasti. 
Čekao je na putu kuda je More išao na stratište: »Zlo se 
mučim, gore nego ikad prije — viknuo je Moreu — gospodi- 
ne More, poznajete li me? Molim Vas, tako Vam Gospodina, 
pomozite mi. Opet se mučim gore nego ikad prije!« Sir Toma 
odgovori mu: »Sjećam te se potpuno dobro. Idi svojim pu- 
tem u miru. Molit ću se za te: neću prestati moliti se za te.« 
— Od tog časa nikad više tog čovjeka nisu mučile napasti 
očaja. 

62. Dijalog o Utjesi u nevoljama zapravo je rasprava o 
strahu: o strahu od samoće, o strahu od Sotone, o strahu 
zbog prošlosti, o strahu pred patnjama, o strahu pred smrću, 
o strahu za spas duše i — jer je Moreov položaj naročit — o 
strahu da neće imati hrabrosti za mučeništvo. Dijalog je to 
između Vincenta i njegova starog strica ili ujaka Antuna. Oni 
su u Ugarskoj pred turskom prijetnjom. Beograd je već u 
turskim rukama. (Navodimo izdanje John O'Hagana 1910. 
1923 ili francuski prijevod Marie-Claire Laisney, Namur 1959.) 

»Kad bi se svi kršćanski knezovi na vrijeme ujedinili da 
sada pobiju Turke, ne bi ovi mogli osvojiti tolike krajeve.« 
(I, ch. 19. str. 144.) Starac Antun predstavlja zrelog Tomu 
Morea, a mladić Vincencije nije mladi More, nego samo par- 
tner da se može odvijati razgovor. Mladog Tomu Morea do- 
nekle već poznajemo, pa ćemo moći odmjeriti nutarnji put 
koji je Toma More prošao tijekom života. — Antun se pred- 
stavlja nećaku kao čovjek »koji po naravi sklon ruganju. 
Rado bih se — veli — riješio te mane, ali — u mojoj dobi — 
nisam više sposoban promijeniti se. Ne hvalim se tim svojim 
rugalaštvom, nipošto!« (franc. prijevod str. 88.) 


63. Djelo je puno neobično zanimljivih primjedaba pa 
ćemo ih fragmentarno nanizati kao u jednom ekscerptu. — 
Vincenciju koji ne priznaje prednost mladih ljudi, koji mogu 
umrijeti jednako kao i starci, pa i prije njih, ujak Antun od- 
govara: »Znamo mi vrlo dobro da mladi ljudi mogu skoro 
umrijeti, ali smo jednako sigurni da stari ljudi ne mogu du- 
go živjeti.« (Ch. 1 str. 128.) — Antun tumači bijes i nemir 
otpalih kršćana na islam: »Nema rođenog Turčina koji bi bio 
tako okrutan kao kršćani kad otpadnu od vjere. Ako ustraje- 
mo u vjeri, u opasnosti smo da nas okrutnije muče i da 
umremo strašnijom smrću od naših sunarodnjaka u domo- 
vini nego da nas zarobe Turci i odvedu u Tursku.« (I, ch. 1 
str. 128.) — Poturica gori od Turčina, ustanovio je i naš 
narod. 

Antun se boji za spas svoje duše: »Premda se pouzda- 
jem i nadam da ću spasiti dušu velikom milošću Božjom, 
ipak, jer nijedan čovjek ovdje na zemlji nije siguran, ako mu 
Bog ne objavi, da će izdržati strah, ja razmišljam o mukama 
u paklu.« (I, ch. 1. str. 129.) — »Nevolje su, dragi nečače, 
dvostruki lijek: liječe nas od prošlih grijeha i čuvaju od 
budućih.« (I, ch. 9, str. 145.) 

»Mnogim je ljudima na utjehu da Bog šalje nevolje ne 
toliko da ih kazni za grijehe nego da ih vježba u strpljivosti.« 
(I, ch. 10, str. 147.) 


64. Teologiju mučeništva razvija Antun ovako: »Još ću 
više sada reći: Kad bi se našao kršćanin koji je među nevjer- 
nicima počinio težak zločin, za koji zaslužuje smrt ne samo 
po njihovim nego i po kršćanskim zakonima, recimo da je 
ubio čovjeka ili počinio preljub ili što slično, pa bio uhvaćen 

i ponuđen mu bio život pod uvjetom da se odrekne vjere 
Kristove: ako bi taj radije izabrao smrt, zar ću ga tješiti 
time u njegovim mukama kao da je zločinac? Ipak taj čov- 
jek, premda bi umro za svoje zločine, umro bi zadovoljivši 
grijehe zaslugama Kristove muke bez čije pomoći, mislim, 
nijedna životna muka nije zadovoljština, sada će mu Krist, 
jer se odrekao života u čast svoje vjere, oprostiti kazne svih 
grijeha od čiste velikodušnosti te primiti svu muku njegove 
smrti kao nebesku zaslugu, ništa mu se neće uračunati u 
kaznu čistilišta, nego kao prinos za zaslugu slave.« (I, ch. 
10, str. 147.) 


65. Toma More čeka u tamnici smrt, a može joj izbjeći 
ako prihvati zakletvu na koju se prisegla većina klera, pa i 
članovi njegove obitelji koji nisu imali svijetla spoznaje kao 
on. On poštuje njihovo neznanje, ali »ne može svoju savjest 
baciti drugome na leđa«. Turci o kojima Toma govori jesu 
Kraljevi ljudi, a Ugarska o kojoj priča jest Engleska pred 
najezdom nevjere. Dvorski i ostali ispovjednici umiruju lju- 
de koji se zakleše na nevjeru papinstvu. More se genijalnom 
usporedbom ruga takvim ispovjednicima: »Rade tako s pe- 
nitentom kao što majka kojiput čini s djetetom: kad dijete 
neće da ustane iz kreveta na vrijeme, nego još leži i drijema, 
pa kad ustane, zaplače što je tako dugo ležalo bojeći se bati- 
na u školi jer će zakasniti, majka mu veli da je još rano i 
neće zakasniti: »Idi, sine, naređuje mu, jamčim ti, sama sam 
poručila učitelju. Uzmi kruh i maslac sa sobom, nećeš uopće 
dobiti batina!« Tako ga vesela šalje u školu da ne plače dok 
je kod kuće. Baš je briga što će stvarno zakasniti u školu i 
dobiti batina kad u školu prisniie. Tako, bojim se, rade mno- 
gi redovnici i dvorski kapelani tješeći velikane kad se boje 
da im se ne zamjere. Nikako ne mogu odobriti takav postu- 
pak, no sigurno se bojim da oni tako čine.« (I, ch. 14, str. 
157.) — »Tako grješnik misli, dobro je osjećati se sigurnim 
i biti veseo, te misli da je mudar osim ako slučajno zaista 
postoje one crne stjenice-krvopije koje puk naziva đavolima, 
čije je muke navikao da smatra pjesničkim izmišljotinama.« 
(I, ch. 18, str. 167.) 


66. More je ipak dijete svoga vremena te ima naivnu 
danteovsku predodžbu o nesretnoj vječnosti. Šteta što nije 
dublje shvatio imanenciju dobra i zla. Čovjek koji definitivno 

ustraje protiv dobra (Boga), patit će jer je stvoren za dobro 
(Boga), a odbio je Boga i jer je preslab protiv destrukcije 
materije prepuštene samoj sebi. Patit će od neutažene žeđe 
i gladi za Bogom i od slabosti prema materijalnom svijetu, 
a ne od »crnih stjenica đavola«. 


»U Saksoniji (Njemačkoj) misle — priča Vincencije — 
da je sva žalost srca i suze zbog grijeha skoro sramota i 
ženska slabost, pa su njihove žene, Bogu hvala, postale tako 
muževne da nisu više tako cmizdrave ni siromašne duhom 
nego su sposobne griješiti kao i muževi, pa niti se uopće boje, 
niti stide, niti plaču zbog svojih grijeha.« (II, ch. 6, str. 193.) 
Ujak Antun odgovara: »Koliko moja siromašna pamet može 
shvatiti, Božje Sv. Pismo zaista govori protiv njih i čitava je 
kršćanska zajednica u svakom kršćanskom kraju, pa i u 
istim onim krajevima gdje oni borave, oduvijek do naših 
dana vjerovala protiv njih. Pa i oni stari sveti naučitelji još 
su više naučavali protiv njih i svi stari sveti tumači komen- 
tirali su Sv. Pismo protiv njih. Pa stoga, ako su ti ljudi 
istom sada tako kasno uvidjeli da je kroz sve prijašnje vrije- 
me Sv. Pismo krivo shvaćeno i da od svih tih drevnih svetih 
naučitelja nitko ga nije mogao shvatiti, onda sam ja prestar 
da počnem nanovo proučavati Sv. Pismo. No, dragi nečače, 
nekako se ne usudim pouzdavati u pamet tih ljudi jer ne 
vidim nikakva razloga zašto se i ti ljudi ne bi mogli preva- 
riti u shvaćanju Sv. Pisma kad očito tvrde da su svi drugi 
kroz sve vrijeme bili u zabludi.« (II, ch. 7, str. 196.) — »U 
koliko njihov put ne bi bio kriv, nego su pronašli tako lak 
put u nebo, da se nitko ne treba zabrinjavati, nek se veseli, 
neka ne čini pokore, nek se izvali i obilno pije u čast našeg 
Spasitelja, nek nazdrave svi napunivši odjednom čaše, a puste 
Kristovu muku da plati račun za sve njih; ja im ne zaviđam 
na radosti. No svakako ne usudim se ikojem čovjeku dati 
savjet da reskira živjeti na njihov način.« (II, ch. 7, str. 197.) 


Osjećamo snagu fine Moreove ironije. On dakle takve 
"utjehe u nevoljama' ne treba i ne želi više trošiti riječi na 
njih. : 

67. Uza sav svoj pokornički život, More cijeni i naravne 
utjehe zdravim realizmom bez asketskog fanatizma. »Moliti 
bolje je nego piti kad si žedan i mnogo se više Bogu sviđa 
molitva, a ipak Bog hoće da pijemo.« (I, ch. 17, str. 167) — 

»Sv. Toma (Akvinski) veli da je čestit ugodan razgovor, koji 
on zove eutrapelia, dobra krepost koja osvježava pamet, čini 
je bistrom i veselom za rad i ponovni studij, dok neprestano 
umaranje čini duh tupim i mrtvim.« (II, ch. 1, str. 185.) 


Zna Toma More da dobri razgovori i gozbe osvježuju 
čovjeka, ali ne daju trajne utjehe u nevoljama. Radi naše 
bijede trebaju nam te stvari. Navodi što priča Kasijan: Jedan 
je propovjednik pričao o nebu na tako nebeski način, da su 
svi pozaspali. Da ih probudi, najavi im da će im pričati jed- 
nu veselu priču.« (II, ch. 1, str. 186.) — »Ali budi uvjeren, 
nećače, kad bismo mogli jednom dobiti milost da dotle 
dođemo, ne bismo našli tako mnogo utjehe u svjetskim za- 
bavama kroz čitavu godinu kao što bismo našli razmišljaju- 
ći o nebu u manje od pola sata.« (IL, ch. 1, str. 187.) 


68. Glavni dio druge knjige bavi se nutarnjim mukama. 
Toma se More sjeća svoje mladosti, kroz sve je te muke i 
sam prošao. Tumači 91. psalam peti redak: »Nećeš se bojati 
straha noćnog« kao »malodušnosti, manije skrupula, napasti 
samoubojstva«, Ulazimo u sferu neurotskih duševnih patnja. 
I tu je Toma More dijete svoga vremena, on sve napasti per- 
sonificira u đavla. Ni danas teologija, koja se vjerno drži 
Sv. Pisma, ne niječe utjecaj metahistorijskih sila dobra i 
zla, no Moreovo je doba barokno hipertrofiralo sotonske 
sile. Ipak taj način izražavanja ne kvari duboku mudrost iz 
gorkog iskustva koje se zrcali u tim stranicama. Što više 
agresivni bijes na demonske sile, kojima se čovjek smije i 
mora oprijeti, mogu samo ojačati otpornost neurotskim poja- 
vama. Sotonu naziva Toma More »grabežljivim zmajem tam- 
nih atmosfera« (II, ch. 10, str. 201.) Izraz je književna maj- 
storija. Za Morea je ipak osnovni fenomen kod nutarnjih 
patnja strah. Toma se već oslobodio tih muka pa s dobro- 
ćudnošću priča basne i pomalo ironizira svoje negdašnje 
patnje. 

69. Priča da je poznavao jednog takvog skrupulanta »čija 
je žena bila vrlo mudra i — što je vrlo rijetko kod žena — 
bila je tako blaga i dobra da je upravo uživala u službi koju 
je u njegovoj kući vršila.« (II, ch. 14, str. 207. p) Da nije to 
sam More, a žena Jane ili Alice? 

»Tako, eto, postupa skrupulozna osoba da sebi više puta 
umišlja dvostruko veći strah nego što traže razlozi, a više 

puta osjeća golem strah gdje nema nikakva razloga strahu, 
tako da od onog u čemu u stvari nema nikakva grijeha, čini 
bar laki, a što je laki grijeh, umišlja da je teški grijeh, a 
ipak ga počinja jer je naime po naravi takva da ne može 
dugo živjeti bez njih. Onda se boji da se nikad nije dobro 
ispovijedila i nikad čestito pokajala, pa zatim da toj osobi 
njezini grijesi nisu nikad potpuno oprošteni, te se ispovijeda 
i ponovo ispovijeda, pa muči sebe i svoga ispovjednika. Za- 
tim ponavlja svaku moltivu koju izgovori, makar izrekla 
tako dobro kako loman čovjek može, ona je nezadovoljna 
iako je ponovno izrekla i nakon toga opet iznova. Pa kad je 
takav čovjek tri put izgovorio svoju molitvu, sa zadnjim je 
izgovaranjem jednako nezadovoljan kao i s prvim; srce mu 
je sve očajnije, nemirno i zastrašeno, puno sumnje i utuče- 
nosti, bez okrepe i duhovne utjehe.« (IL, ch. 14, str. 208.) 


70. Svaka je riječ izraz vlastitog Moreova iskustva. Sad 
More nastavlja opisom puta kojim je Martin Luther našao 
krivo rješenje u pretjeranom isticanju milosti, da čovjek 
ionako ne može ništa drugo činiti nego griješiti: Griješi što 
više i vjeruj što više! Taj izlaz prijetio je i Tomi Moreu. 
»Stvar ide dalje, sotona želi da nam postanu bolna i ogavna 
sva dobra djela i duhovne vježbe ili dolazi s kakvim drugim 
suptilnim ili lažnim vulgarnim naukama i lažnom duhovnom 
slobodom i taj će čovjek odjednom ustanoviti kako ga sotona 
lako može navesti od jednog zlodjela do mnogo goreg, pa će 
mu savjest postati tako razmaknuta i široka kako je negda 
prije bila uska i ukočena. Jer bolje je zaista da je savjest 
malo uska nego da je malo preširoka.« (II, ch. 14, str. 208.) 

71. S dobroćudnošću i finom ironijom ilustrira Toma 
More što je prije govorio s basnama: »Magarac i Vuk dođoše 
Liscu na ispovijed. Siromašni Magarac došao je na ispovijed 
u doba za to određeno dan dva prije Pepelnice, dok se Vuk 
nije htio ispovijediti do iza Cvjetnice. Onda je odgodio ispo- 
vijed do Velikog Petka. — Magarac je ispovjedio da je reva- 
njem probudio svog gospodara. Lisac kao dobar ispovjednik 
naloži mu da ne čini toga, nego neka tiho leži i spava kao 
dobar sin dok gospodar ne ustane i spremi se na posao tako 
će biti siguran da nije probudio gospodara.« — Morat ćemo 
ipak skratiti Moreovo dobroćudno pričanje: Sve je magarcu 
bio težak grijeh jer je bio skrupulant. Ispovjedniku Liscu 
dojadilo je slušati skrupuloznog Magarca, njegove je grijehe 

smatrao sitnicama, on bi radije mjesto slušanja tih dugih 
ispovijedi otišao da pojede masnu gusku. Magarac se tužio 
da je proždrljiv. Lisac mu za pokoru naredi da nikad ne jede 
proždrljivo. 

72. »Konačno došao i Vuk na ispovijed na sam Veliki 
Petak. Zašto nisi došao prije? — upita ga Lisac. Naredili 
biste mi da postim dio korizme. Lisac odgovori: Ne, ne, ni- 
sam tako nerazuman. Ni ja sam ne postim korizmu. Post je 
samo ljudsko iznašašće. Svećenici nalažu puku da posti, nek 
se muči dok mjesec sja na vodi i tako zaluđuju puk. Sunce 
neće od mene praviti budalu. Ja sam cijele ove korizme jeo 
meso. Da ne budem ljudima na sablazan, jeo sam tajno u 
sobi da me ne vide luda braća da se ne zgroze zbog svoje 
slabe skrupulozne savjesti. Tako i tebi svjetujem! — Zaista, 
oče Lišče, Lisci razumiju Vukove. I ja, Bogu hvala, činim 
slično. Kad odem jesti, ne uzimam nikoga u društvo osim 
takve pajdaše koji su istog karaktera, čija savjest nije slaba, 
jamčim Vam, nego im je želudac snažan kao i moj. Pojedem 
dnevno koliko je dosta za četiri obitelji. — Velečasni Lisac 
svjetuje mu nek ne prevrši mjeru, po obroku nek pojede za 
6 penija, to je dosta. Vuk je odlučio da neće na trgu kupovati 
očišćene guske, nego će kod seljakinja nabaviti neočišćene, 
jeftinije da ne prevrši 6 penija. 

73. Magarac je i opet došao na ispovijed jer je gladan 
ispod Krmače izvukao slame. Skrupuli ga spopadoše jer je 
u prošloj ispovijedi obećao da neće nijednoj životinji nano- 
siti zla i da će čekati svoj obrok. Onda se sjetio da bi njegov 
obrok kome bio korisniji, pa ga se nije usudio dotaći. — 
Ispovijednik Lisac riješio mu je taj skrupul, pa se magarac 
usudio pojesti svoj obrok. Magarac je zaista ostao čestiti ma- 
garac kroz sav svoj život. 


Vuk sreo dva izgladnjela konja, jedan je ležao mrtav bez 
kože i mesa. Zario Vuk zube u kosti, pa opazio kravu i tele. 
Onda je postavio sebi pitanje da možda konj košta više od 
6 penija. Pa da, konji su skupi u tom kraju, a krava ima 
mnogo, a novca je malo u tom kraju. Vuk je izračunao da 
krava u tom kraju košta točno 6 penija, odnosno toliko košta 
s teletom koje je polovica krave. Tele mu se isto svidjelo, 
mekšeg je mesa. Zapravo krava i tele skupa koštaju 6 penija. 
Može ih oboje pojesti. I dade se na posao. — More je majstor- 

ski izrugao i nesavjesne ispovjednike kao i skrupuloznog sim- 
patičnog Magarca i njegova bezobzirnog besavjesnog anti- 
poda Vuka. 


74. »Skrupuli su — veli More — kao Scila i Haribda, ako 
ne pogodiš pravo između njih, prijete s obje strane i ne 
možeš im izmaći. Skrupulant mora naći dobrog provodiča 
pilota koji ga može spasiti od brodoloma na hridinama s obje 
strane i provesti ga kroz sredinu valova.« (II, ch. 14, str. 213.) 

Na svoj duhoviti način s dobroćudnošću iskusna čovjeka, 
ali s manje doživljenosti raspravlja Toma o napasti samo- 
ubojstva. »O više njih takvih sam čuo, a s jednim sam i 
osobno razgovarao ...« (IL, ch. 15, str. 215.) Ilustracije su 
ovaj puta groteskne i za naš ukus neprilične, no upoznajimo 
doba u kojem je Toma More živio, pa ćemo znati cijeniti 
one strane njegova značaja u kojima se izdigao nad pretjera- 
nosti svoga vremena. »U Budimu življaše za kralja Ladislava 
žena nekog dobrog siromašnog čovjeka. Tako je bila zlobna 
da vrag — vidjevši njezinu ćud — baci joj u pamet misao 
da tako razbjesni svog muža da mu dadne priliku te je ubije, 
pa će zbog nje biti obješen. Jadila ga do iznemoglosti i rekla 
mu da bi bio samo laki grijeh odsjeći glavu s tako poganim 
jezikom i još mu strašno opsuje. Muž izbezumljen odsiječe 
joj glavu. Ipak nije bio obješen jer su susjedi svjedočili, a 
isplaženi je jezik iz ženine glave sve čudom priznao. Muž je 
bio pomilovan.« (II, ch. 15, str. 216.) Gdje je Toma More 
pokupio ovu besmislicu i kako nije vidio njezinu nezgrap- 
nost?! 

75. Druga ilustracija samoubilačkih napasti groteskna je 
i nemoguća, ali je u njoj mnogo više psihologije i duhovitosti. 
Kao sudac pučkih parnica u Londonu Toma se More susretao 
sa svom patologijom grada, ali se odmah osjeća da je na 
terenu koji ne razumije jer sam nije iskusio o čemu govori. 
»Tko je od vraga prevaren, može biti tako uvjeren, a ipak 
je u stvari prevaren. Razlika je slična kao između stvari 
koje vidimo budni kad u njih gledamo i pogleda kad gledamo 
stvari u snu dok o njima sanjamo.« (IL, ch. 16, str. 224.) Toma 
je dobro počeo: struktura je halucinacije i sna drugačija, 
samo je određena iznutra i nema doživljaja da smo uočili 
stvarnost, da nas stvarnost determinira. »Može se desiti — 
nastavlja More — da netko sam doživljava držeći da je prava 
istina, pa se noću probudi i objesi se. Ne vidim drugog lijeka 

za takve nego da se čvrsto svežu uz krevet ili možda ima 
netko koji mu može pomoći s kojim se obično druži. Tako 
je nekom rezbaru žena pomogla kad su ga spopale 
bjesomučne misli. Njemu, kad se na Veliki Petak htio ubiti 
za Krista kao što je Krist umro za nj, reče žena da je za nj 
najzgodnije da umre baš na isti način, onda ne smije umrije- 
ti od vlastite ruke, nego od tuđe ruke. Jer Krist, Bože nam 
oprosti, nije sama sebe skončao ... Ona mu ponudi da će ga 
radi Boga sama tajno razapeti na veliki križ na koji je kanila 
staviti izrezbarenog Raspetog. Kad je on spremno na to 
pristao, ona ga podsjeti da je Krist prije toga bio svezan za 
stup i najprije bio izbičevan, pa okrunjen trnjem. Nato ga 
ona na njegov pristanak čvrsto sveže o stup i nije ga prestala 
tući uz poticaje da strpljivo podnosi, tako jako i dugo, dok 
mu nije bilo dosta. Onda ga je odvezala moleći ga da ipak 
primi na glavu trnovu krunu koju je lijepo napravila. On 
rekne da je za tu godinu dosta bilo, on će moliti Boga da 
ostalo podnese kad nadođe slijedeći Veliki Petak. No slije- 
deće godine izgubio je veselje te nije više želio slijediti dalje 
Krista.« (II, ch. 16, str. 228—229.) 

76. More priča da mu se povjerio jedan inače zaista poš- 
ten čovjek koji je upao u takve fantazije, no nikome nije 
ništa rekao. Mislio je ipak da svi znaju šta misli i ne cijene 
ga više, nego ga drže ludim. A u stvari nitko nije ništa zapa- 
zio i svi ga smatrahu umnim i čestitim. (II, ch. 16, str. 231.) 
Neuroze, čiji je jedan oblik sam proživio u skrupuloznosti, 
dobro je razumio, a teže slučajeve koje je susretao, nije ra- 
zumio. Pa ni danas ih potpuno ne razumijemo, premda su 
nađena djelotvornija sredstva i postupci. 


77. U svojoj konačnoj generalizaciji Toma se More opet 
vraća na tvrdo tlo proživljenih činjenica te nas ponovo izne- 
nađuje analizama koje daleko nadilaze njegovo doba i koje 
bi služile na čast i jednom suvremenom psihoterapeutu. »Či- 
ni mi se zaista da se pomoć sastoji u dvije stvari, savjetu i 
molitvi. Prvo s obzirom na savjet: jednako kako je vjero- 
jatno da su dva uzroka koji podržavaju napasti, tj. neki zli 
sokovi u tijelu i prokleti đavao koji ih zlostavlja prema svo- 
jim pogubnim namjerama, tako on treba dva liječnika, savjet 
dvije vrste ljudi: treba liječnika za tijelo i liječnika za dušu. 
Tjelesni će liječnik ustanoviti obilnost tih zlih sokova kojima 
se vrag služi kao oružjem da nagna čovjeka prema stravič- 

nim osjećajima, on će također propisati dijetu koja odgovara 
i dati lijekove koji su za to da im se opre kao što se purga- 
cijama tijelo čisti od njih.« (II, ch. 16, str. 233.) »Neka niko- 
me ne bude čudno što svjetujem da čovjek prihvati savjet 
tjelesnog liječnika u takvim duševnim patnjama jer tijelo i 
duh tako su povezani i spojeni skupa da oboji čine jednu 
osobu pa nered u bilo kojem od njih rodi nered u oba 
dijela.« — »I stoga kao što ćete svakome čovjeku koji je tje- 
lesno bolestan svjetovati da se ispovijedi i potraži dobrog 
duhovnog liječnika da osigura zdravlje svoje duše, što će ne 
samo služiti protiv opasnosti koja bi mogla nastati od poras- 
ta bolesti, vjerojatne kako ljudi znaju od početka bolesti, 
nego će osvježenje i Božja milost koja je porasla i samom 
tijelu koristiti. Zato Blaženi apostol sveti Jakob potiče ljude 
da u tjelesnim bolestima dovedu svećenike te kaže da će to 
koristjeti i tijelu i duši. Tako bih ja kadšto svjetovao nekim 
ljudima u stanovitim duševnim bolestima da osim duhovne 
okrepe potraže savjet i kod tjelesnog liječnika. Neki koji su 
skloni na zlo i žele biti opakiji nego što su prije bili pa idu 
liječnicima i apotekarima tražeći sastojke koji bi ih mogli 
učiniti pohotnijima za njihovim ludim tjelesnim užicima. Zar 
bi onda bilo uopće ludo s obje strane ako bi onaj, koji osjeća 
da ga volja jako nagoni na takvu nečistoću, tražio od liječ- 
nika kakvi bi lijekovi mogli uspješno smanjiti njegove lude 
tjelesne pokrete ne narušivši mu zdravlje? 


78. »Od duhovne pomoći na prvom mjestu mora biti 
ispovijed, da zbog bolesnikovih drugih grijeha davao ne bi 
imao više vlasti nad njim.« (IL, ch. 16, str, 234.) 


Vincencije mu prigovara: »Čuo sam, ujače, da neki govo- 
re da kod takvih ljudi, ako idu na ispovijed, spopadnu ih 
još veće napasti nego prije.« — Starac Antun odgovara: »Ja 
mislim da je to dobar znak da im je ispovijed korisna jer se 
vrag zbog nje uzrujava. Ustanovljujemo iz više evanđeoskih 
mjesta da vrag više muči osobe koje je opsjeo kad vidi da će 
ga Krist istjerati iz njih van. Inače bismo morali pustiti 
vragu da radi što hoće ako se bojimo njegove srdžbe; sva- 
kim će naime dobrim djelom rasti njegov bijes.« 


»U ispovijedi mora mu se onda pokazati da se ne samo 
boji više nego je potrebno, nego da se također boji gdje 
uopće nije potrebno bojati se. I još više, on je žalostan zbog 

stvari radi kojih — ako samo hoće svoju nevolju pretvoriti 
u dobro — ima više razloga da bude veseo. (ib.) Prvo, ako i 


kao što mu je blizu Bog da mu pomogne. Niti su vragovi u 
stanju prokletstva tako jaki da nasrnu na nji napadnu ga 
kao što je jak Bog da ga obrani ako samo ne gubi pouzdanja 
u nj i vjerno stavi sve svoje pouzdanje u Boga.« (II, ch. 16, 
str. 235.) . 

»No on se također boji gdje se ne bi trebao. On se naime 
strašno boji da je izvan Božje milosti jer mu tako strašne 
misli padaju na pamet, a on ih neće. Mora shvatiti da dok 
mu padaju na pamet protiv njegove volje, nije odgovoran za 
njih. On je konačno žalostan zbog njih, premda bi mogao 
biti veseo. Doklegod s neugodnošću dočekuje takve misli pa 
se bori protiv njih i opire im se, ima dobar dokaz da je u 
Božjoj milosti i da je Bog uza nj i pomaže mu. Neka bude 
siguran da mu Bog neće prestati pomagati dok samo prvi ne 
zataji i otpadne od njega. Osim toga, ovaj sukob s napastima 
bit će, ako ne želi pasti gdje ne treba, prigoda za zaslugu, i 
to veoma veliku zaslugu u nebu. Muka opet koju trpi, kako 
dobro pokazuje Gerson, tim će mu više vrijediti umjesto 
čistilišta.« (ib.) 

79. »Način borbe protiv napasti mora biti trostruk, 
naime: mora se opirati, mora ih prezirati i neka pri tom 
moli za pomoć. — Oprijeti se mora razumno u vlastitom 
interesu jer vidi kako bi ludo bilo da padne gdje to nije 
potrebno. Nije nagnan na zlo da se riješi svih muka ili u 
nadi da postigne svake vrsti užitaka, naprotiv mučno će izgu- 
biti vječno blaženstvo i pasti u vječnu muku. Pai kad bi se 
radilo o tom da bi izbjegao druge velike boli, ne može izbjeći 
tako velike u kakve bi mogao pasti.« 

Vidimo sada šta je Tomi Moreu pomoglo da se iskopao 
iz vlastitih nevolja i mladenačkih poteškoća: snažno doživlja- 
vanje istina o posljednjim čovjekovim stvarima; metahisto- 
rijska atmosfera kršćanske misli pomogla mu je između 
Scile skrupuloznosti i Haribde popustljivosti. Osim te esha- 
tološke orijentacije, bio je uman analizator svojih motiva. 
Slijedeća analiza straha mogla bi služiti na čast svakom su- 
vremenom psihoterapeutu: 

80. »Neka promisli da je velik dio njegovih napasti sa- 
mo strah, i to strah od vlastite fantazije. Ako se boji, bit će 
nagnan da učini stvari koje, može biti siguran, ako ih sam 
ne izabere iz vlastite ludosti, ni svi đavoli pakla ne bi ga 
mogli prisiliti da ih učini, ali njegova vlastita fantazija može 
ga prisiliti na njih. Slično kao kad čovjek ide preko visoka 
mosta, vlastita ga mašta tjera u sve veći strah da zaista pad- 
ne dolje, a bio bi inače sasvim sposoban prijeći preko mosta 
bez ikakve opasnosti. Uzmimo kad bi tom čovjeku na mostu 
ljudi vikali: Past ćeš, past ćeš! — on će pasti zbog mašte 
koja ga je obvladala. A ako bi ljudi pogledali vedro na most 
i rekli: Nema uopće opasnosti, on bi odlično prešao preko i 
ne bi se ustručavao potrčati makar mu se samo jedna noga 
dotićala tla. Isto se zbiva u toj napasti. Vrag nastoji da se 
čovjek boji svoje vlastite ludo praznovjerne mašte pa mu viče 
na uho srca: Ti već padaš, ti već padaš! Tako uplaši ludo 
lakovjernog čovjeka pa će zaista pasti na svakom koraku. 
Vrag ga tako optereti stalnim strahom (ako mu pruži uho 
svoga srca) da mu konačno odvrati pamet od svake pomisli 
na Boga i nagna ga zaista na smrtna zlodjela. Stoga kao što 
protiv tjelesne požude pobjeda ne stoji samo u borbi nego 
kadšto i u bijegu, — zaista je dio pametne borbe ratnika da 
izmaknu jurišima neprijatelja — tako mora i čovjek u na- 
pasti straha također ne samo opirati se neprestano razglaba- 
jući razloge protiv duševnih nevolja, nego ih treba kadšto 
naprosto svesti baš na nulu i odbaciti ih kad nadođu. Ne 
valja ih toliko gledati kao da im jamčimo da ćemo misliti 
na njih.« (II, ch. 16, str. 235.) 

Toma More svjetuje nam konačno da se rugamo đavolu 
koji ne podnosi poniženja, a konačna pobjeda ovisi o molitvi 
u kojoj zazivamo Božju pomoć. 

81. Ove majstorske stranice završavaju savjetom strplji- 
vosti sa samim sobom. »Bog ima mnogo više samilosti prema 
ljudskim nesavršenostima ako ih čovjek upozna i ne voli ih i 
malo pomalo radi oko toga da ih popravi, nego da bi čovjeka 
odbacio i prepustio đavlu, ako samo čovjek snosi i podnosi 
svoje slaboće uz opću volju i nakanu da se Bogu svuda svidi 
i više drži do Boga nego do ičega drugog na svijetu.« (II, ch. 
17, str. 159.) — Tu se Toma pokazuje poznavaocem ljudi. Ne 
moramo ideale kršćanstva bezuvjetno u potpunosti ostvariti, 
slabi smo; iskrena težnja da ih ostvarimo i strpljivost sa 

samim sobom dovest će nas do ljepših uspjeha i bliže Bogu, 
nego oholo ogorčenje što nismo još savršeni. Bilo bi zanim- 
ljivo usporediti ove stranice pune iskustva i mudrosti, u ko- 
jima je More ovdje ondje platio dug duhu svoga vremena, s 
onim što su drugi suvremenici rekli o istoj problematici, 
onda bismo istom vidjeli originalnost i veličinu Moreova puta 
k svetosti. 


82. U trećem dijelu Dijaloga Utjehe More se bavi najviše 
krivim motivacijama, »obrambenim mehanizmima« rekli bi 
psiholozi. Ipak postoji jedna razlika: obrambeni mehanizmi 
suvremene psihologije analizirani su u neutralnom nereligioz- 
nom ozračju da se postigne afektivna zrelost za dobro druš- 
tveno ponašanje. Moreova analiza krivih motivacija izrađe- 
na je, kao i u Evanđelju, potpuno na koordinatama vječnih 
istina. Pred njegovim je očima neprestano konačna ljestvica 
vrednota i po njoj sudi što je za čovjeka pametno i zdravo. 
Najviše ima analiza iz socijalnog ponašanja. Dodat ćemo 
slične analize iz ostalih dijelova knjige. 


83. Toma More promatra umjereno i razumno socijalne 
razlike. Potpuno ćemo obraditi njegovu sociologiju u poglav- 
lju o Utopiji. U Dijalogu Utjehe ima fragmentarnih analiza 
koje se opiru jeftinoj revolucionarnosti. More upozoruje da 
bogatiji u društvu imaju i pozitivnih funkcija: »Tko bi mo- 
gao živjeti od krojačke vještine — pita on — kad ne bi bilo 
ljudi kadrih naručiti kapute? Tko bi mogao kao zidar, kao 
stolar zarađivati kad ne bi bilo ljudi sposobnih da plate 
gradnju crkava i kuća? Tko bi se dao na tkanje sukna kad 
ne bi bilo imućnih ljudi i tako u svim drugim poslovima? 
Jer sigurno je novac bogatih izvor za zaradu siromašnijih. 
Moglo bi se dogoditi siromasima što se dogodilo ženi iz 
Ezopovih basna. Ona je imala kvočku što je nesla svaki dan 
jaje od zlata, dok nije jednog dana mislila da će odjednom 
dobiti mnogo takvih jaja i stoga je zaklala kvočku i našla u 
utrobi tek jedno ili dva jajeta tako da je za to malo što je 
dobila izgubila mnoga buduća zlatna jaja.« (II, ch. 17, str. 
255.) 

84. Dobro je pomagati sirotinju i Moreovi su se odliko- 
vali davanjem obilne milostinje. »No ne moram ja svakome 
pomoći — veli More — kao da sam ja jedini dobar čovjek. 
Moram imati bolji pojam o dobroti svojih bližnjih.« (II, ch. 

17, str. 257.) — U Utopiji sresti ćemo mnogo zrelije misli o 
problemu siromašnih. More zahtijeva ondje izmjenu čitavog 
društvenog uređenja da siromaha među zdravim i sposobnim 
za rad uopće ne bude. 

85. U Moreovoj obitelji bilo je arivizma: i djed i otac i 
članovi Tomina kućanstva nastojali su se izdići u društvu i 
zaposjesti viša mjesta. U tome su bili pravi Englezi. Sam je 
Toma prozreo vrijednost tih motiva, on ih vrednuje s kršćan- 
skog i humanitarnog stajališta. 

Posjednici zemlje misle da joj gospodare, ali ovise o 
njoj i ona će ih pokopati. Kad bi zemlja imala pameti, ovako 
bi govorila: »Oni koji su ponosno hodali iznad moje glave, 
leže sad duboko u mojoj utrobi te moji bokovi leže iznad 
njih.« (III, ch. 6, str. 276.) Mnogi seljak i ne zna da su mu 
pređi u davnini bili kraljevi, a pređi davnih seljaka sad su 
kraljevi. (III, ch. 6, str. 276.) Kome lopovi ukradu zakopano 
zlato, pa umre ne saznavši da je zlato odneseno, ostaje jed- 
nako sretan. (III, ch. 8, str. 278.) ' 

86. Šta je ljudska slava? — »Ako govorimo o samoj stva- 
ri po njezinoj naravi zar ljudska slava nije dah ustiju dru- 
gog čovjeka koji prolazi čim je izgovoren? A ipak ima buda- 
la tako prožetih tom ludom fantazijom slave da se vesele i 
hvastaju pri pomisli kako će ih svuda ljudi neprestano hva- 
liti kao da svijet ništa drugo danju i noću ne radi nego sjedi 
i pjeva 'svet-svet-svet' njima u čast.« (III, ch. 9, str. 279.) 

Nećak Vincencije pomaže ujaku Antunu pričajući mu 
kako je neki knez-biskup, hvalisav i slavohlepan, pozvao 
mnoge na gozbu, održao kićeni govor i zatražio da svi uzva- 
nici reknu svoj sud o tom govoru. Svi su prestali jesti i mu- 
čili se kako da hvalom nadmaše jedan drugoga. Znojali su 
se od muke. Neki neuki svećenik nije znao dosta latinski i od 
nevolje uzdahnuo i zaplakao jer nije smogao nikakve nove 
hvale kojom bi nadmašio laskanja uzvanika. Knez-biskup 
shvatio je te suze kao ganuće izazvano njegovim panegirikom 
te je bio sav razdragan i tog neukog svećenika odlikovao. 
(III, ch. 10, str. 280.) — Jedan drugi prelat uporno je zahti- 
jevao da mu pjesnici iskreno reknu šta misle o njegovim 
stihovima. Jedan od pjesnika usudio se upozoriti na jednu 
pogrešku u prelatovim stihovima. Ovaj se razbjesnio i izgrdio 
ga. »Taj je pjesnik kasnije rekao da se zakleo da mu nikad 

više neće reći istinu.« (III, ch. 10, str. 283.) — »Tko nalazi 
svoj užitak u ljudskoj hvali, ima lakovjernu ludu maštu. J er 
ako ga boli upaljeni žulj na prstu, svi dahovi mnogih ustiju 
kojim ga hvale jedva će mu ublažiti boli; ni polovicu dobra 
neće mu učiniti kao što će mu učiniti dječarac koji puhne u 
njegov bolni prst.« (III, ch. 10, str. 284.) 

87. »Veličanstvena stvar koju svi velikani najviše vole 
jest da nose palice, zapovijedaju i nadgledaju druge ljude te 
nastoje živjeti da što manje neugodnosti uzmu na se; nikad 
nisam bio uvjeren da je u tom tolika veličina. Jedan mi je 
prijatelj rekao da ga je njegova žena nagovarala na takav 
položaj s velikom željom. Njezin muž, naime, nije u tom na- 
lazio nikakva veselja da raste i uvelike napreduje u svjetskim 
službama pa se nije trudio da dođe do autoritativnih službi 
koje uz to dobivaju zaista mnogo počasti i slave. Žena ga 
uzela za ruku da ga svjetuje i pitala ga: Šta ti je da te ne 
veseli napredovati u svijetu kao što čine drugi ljudi? Zar 
ćeš ćubiti mirno uz peć i praviti kolače od pepela sa štapom 
kao djeca? O kad bi mi Bog dao da sam muškarac, vidio bi 
šta bih učinila. Zašto žena mora učiti svog muža šta mora 
činiti? Šta čekaš? zaboga, napreduj što bolje možeš! No kako 
je moja majka običavala govoriti, Bog joj se duši smilovao, 
uvijek je bolje gospodariti nego da drugi tebi gospodare. 
Stoga, duše mi, ne bih, jamčim, bila tako luda da meni zapo- 
vijedaju gdje bih sama mogla zapovijedati. > Zaista, ženo, 
odgovori joj muž, u tome si, moram reći, priznala istinu jer 
još nikad nisam ustanovio da si bila voljna slušati.« (TII, ch. 
11, str. 284.) 

88. Velikani žele zapovijedati, a da njima nitko ne zapo- 
vijeda — no to sebi može priuštiti samo kralj.« (ib.) »Sjećam 
se da mi je jedan kraljev visoki službenik rekao (vjere mi, 
rekao je upravo kako je mislio) da 20 ljudi koji gologlavi 
stoje pred njim ne griju njegovu ćelavu glavu niti upola 
koliko je ugrije vlastita kapa. Zato ga nikad nije veselilo da 
stoje pred njim gologlavi jer se i sam jednom žestoko pre- 
hladio i kašljao jer je morao gologlav stajati pred Kraljem.« 
(III, ch. 11, str. 285.) ' 

Toma je More dobro poznavao nevolje dvorskih intriga 
kojima se plaćaju visoke službe. »Mnogi koji služe vladarima 
doživljuju kako mnogi potajice nose u srcu zlobu i zavist 

protiv njih, lažu im u lice i hvale ih ustima, no ako doživi 
pad, nabacuju se na nj, laju i ugrizaju kao psi.« (III, ch. 11, 
str. 286.) — »Što se više uzdižu u časti, to niže padaju opet 
dolje.« (III, ch. 11, str. 287.) 


89. U trećoj knjizi Dijaloga Utjehe vraća se Toma svo- 
jim osobnim teškoćama. Knjigu piše u tamnici i jedino čega 
se boji jest da bi od straha pred smrću mogao zatajiti vjeru. 
More se boji engleskih mučila, no ne govori o njima, nego 
o strašnim turskim zulumima u osvojenim kršćanskim zem- 
ljama. »Radi ratova plijene kršćane nametima i porezima do 
golih kostiju. Otimaju im ponajljepšu djecu oduzevši ih ro- 
diteljima i vode ih kamo ih volja da ih roditelji nikad više 
ne vide, rade s njima što hoće; neke djevojke pretvore u blud- 
nice, neke mladiće odvedu za ratnike, druge opet uškope, ne 
da ih samo obrežu kamenom kao u staro doba nego odsjeku 
čitavo udo do tijela.« (III, ch. 1, str. 263.) Nema razgovora s 
Turcima. »Sirijski sultan obećao nešto jednom Ugrinu i pre- 
gazio riječ. On ga diplomatski upozorio na to. Sultan se 
ražestio: Ni moja usta ni moja ruka neće nada mnom gospo- 
dariti da svežu moje tijelo po njihovoj volji. Hoću tako biti 
gospodar njihov da — ma što usta rekla i ruka napisala — 
ja ću ipak ostati slobodan da učinim što mi se prohtije ne 
pitajući ih za dozvolu.« (III, ch. 14, str. 294.) 


Antun tješi svoga nećaka Vincencija: »Kakogod smo zli, 
ne sumnjam uopće u to, premda je kršćanstvo poniženo, ono 
će se osoviti dok se ne približe dani suda; nekoji znakovi 
sudnjega dana, kako mi se čini, nisu se još ispunili.« (III, ch. 
1, str. 265.) »Kad se kršćanski narodi poprave i porastu po- 
novo u Božjoj milosti, opet može tursko carstvo po milosti 
Božjoj pasti u kršćanske ruke.« (III, ch. 5, str. 275.) 


90. Plaši ga Petrova preuzetnost koji je zatajio Gospodi- 
na. »Premda netko ima čitav život dobru namjeru, nije to 
više nego kad sebi prosjak koji nigdje ništa nema, umišlja, 
kad bi bio vrlo bogat, da bi radi Boga na sve sirane dijelio 
milostinju.« (III, ch. 1, str. 267.) Nije lako umrijeti za vjeru. 
Potreban je trajan odgoj za to. Toma je vidio kako se je i 
sam kler bijedno ponio pred prijetnjom smrti tiranina Hen- 
rika VIII, no on sve prenosi u Ugarsku koja strepi pred 
turskom prijetnjom. »To mi se čini, nećače, da treba činiti: 
tako treba unaprijediti duše svakog krišćanina i kršćanke 

da mislim kako bi svaki župnik morao često svjetovati svim 
muževima i ženama, njihovim slugama i sluškinjama i njiho- 
voj djeci od nježne mladosti ono najvažnije: da misle na 
vječnost, da se malo pomalo od samog djetinjstva naviknu 
slatko igrajući se razmišljati o vječnosti, pri čemu neće izo- 
stati Božja dobrota da im udahne u srca milost Duha Sveto- 
ga kao nagradu za kreposnu revnost. Pomoću razmišljanja o 
vječnosti Bog će ih tako učvrstiti u sigurnoj navici vjerne 
duhovne snage da ni svi đavoli pakla sa svim hrvanjem i na- 
porima neće nikad biti kadri da im nadvladaju srca.« (III, 
ch. 1, str. 269.) 


91. »Sigurno je najveća utjeha što je čovjek može imati 
u nevoljama ako ima svoje srce u nebu.« (III, ch. 15, str. 
300.) Tamnica ga ne zabrinjuje. Svi su na zemlji uznici već 
osuđeni na smrt te nitko ne može uteći. »Čovjek je uznik u 
golemoj tamnici svijeta u kojoj čame svi vladari kao i uhva- 
ćeni zločinci.« (III, ch. 19, str. 320.) »Sveti redovnici u kartu- 
zijanskom redu koji nikad ne izilaze iz svojih ćelija osim u 
crkvu vezani su uz svoje ćelije. Tako je slično u redu sv. Bri- 
gite, kod Klarisa i u mnogim zatvorenim redovničkim kuća- 
ma ... Ipak su jednako zadovoljni kroz duge godine kao i 
drugi ljudi koji hodaju po svijetu, i još su zadovoljniji od 
njih. Stoga možeš vidjeti, nećače, da su nevolja manjeg pros- 
tora i zatvorena vrata strašni samo u sablasnom svjetlu maš- 
te kad su tako mnogi ljudi veoma zadovoljni s njima te bi- 
raju iz Božje ljubavi da žive u njima.« (III, ch. 20, str. 325.) 
»Sv. Ivan Krstitelj, kako znaš, bio je u tamnici, a Herod i 
Herodijada veselo su sjedjeli na gozbi, a Herodijadina kćer- 
ka zabavljala ih je plesom dok nije plešući »otplesala« glavu 
Ivana Krstitelja ... Sada Ivan sjedi za Božjom trpezom u 
velikom slavlju dok Herod i Herodijada sjede okovani gore- 
ći oboje u paklu pa, da ih zabavi, đavo pleše pred njima u 
plamenu s Herodijadinom kćerkom.« (III, ch. 20, str. 327.) 
»Van iz tamnice pakla nijedan čovjek neće izaći, a u tamnici 
u koju nas ljudi bace boravit ćemo samo kratko vrijeme.« 
(III, ch. 20, str. 327.) — I Krist je za nas dragovoljno bio u 
tamnici. (ib.) 

92. Opet se Toma vraća svome jedinom neizvršenom za- 
datku, mučeničkoj pogibiji, ali s vedrim ugođajem: čeka ga 
nebo. Neće valjda biti lud kao dijete. »Baš su ludi ti ljudi, 

drže grčevito vrećicu trešnjinih košpica iz djetinjstva i toli- 
ko ih zavolješe da ih neće napustiti za mnogo veću vreću 
punu zlata.« (III, ch. 22, str. 331.) »Zaista, nećače, da smo 
kakvi treba da budemo, sakrili bismo se od stida kad bismo, 
u poticanju da održimo vjernost Kristu, govorili samo o mu- 
kama pakla. Mnogo više ti na srce stavljam radosti neba. 
Mnogo radosniji treba da smo da postignemo radosti neba 
nego što bismo trebali bježati od paklenih muka.« (III, ch. 
26, str. 344.) Na putu prema stratištu — svojem dakako pos- 
ljednjem putu — zamišlja dvije povorke: jednu vidljivu onih 
koji se rugaju, drugu nevidljivu anđela i svetaca koji ga hva- 
le. (III, ch. 23, str. 334.) 


93. Epopeja mučeništva, koju je napisao pripravljajući 
se na smrt, nije tek djelo uzničkih dana. Tu je procvjetala 
krvavim cvijetom stabljika zasađena u mladosti eshatološkim 
razmišljanjima. Toma u svim svojim životnim odlukama mi- 
sli na život kao cjelinu i na vječni epilog iza smrti. Priprav- 
ljao je svoju obitelj na eventualnu tešku budućnost na vrlo 
realističan psihološki način: »Lako je biti dobar u dobrim 
vremenima dok je krepost nagrađena i zloća kažnjena: za 
bradu vas vuku u nebo. No budete li živjeli u vremenima kad 
vam nitko ne bude davao dobrih savjeta, niti pružao dobar 
primjer, kad bude krepost kažnjavana, a porok nagrađivan, 
pa ustrajete čvrsto uz Boga i uz cijenu života, makar bili sa- 
mo na pola dobri, Bog će vam to uračunati kao da ste 
potpuno dobri.« (Roper, 26, 7.) 

Ženi i djeci, koje je spopala bolest, piše Toma: »Ne 
smijemo računati s time da ćemo u nebo uživajući na krevetu 
od perja. Nije to pravi put jer sam je Gospodin onamo došao 
kroz muke i mnoge nevolje koje su bile njegova sudbina na 
putu u slavu; sluga ne smije računati da će mu biti bolje 
nego njegovu učitelju.« (Roper 26, 7.) 

94. Sve što budemo saznavali o Tomi Moreu u slijedećim 
poglavljima samo je jeka njegova nutarnjega života. Povu- 
kavši već zarana beskrajne koordinate vječnosti, sve je u 
njih upisivao. Oslonivši se na njih oslobodio se neurotičnog 
straha i postao zreo za žrtvu života. Misli na vječnost tumače 
sve plodove života i one u obitelji, i one književne i one 
političke. 

Mučile su ga nutarnje tjeskobe, ali je naučio šaliti se sa 
suzama u srcu. Postao je gospodar svoje žalosti i radosti. »Ta- 
ko često izgledate žalosni dok se šalite pa ljudi sumnjaju ne 
znajući da li se šalite ili ne i kad govorite ozbiljno.« (English 
Works II str. 39.) Sebe je opisao stavljajući te riječi u usta 
jedne svoje fiktivne osobe. »Mnogo je u njemu bilo hamle- 
tovštine — veli pater Basset — sjeća nas na Touchstonea* i 
zato još više na Shakespearea; on i Shakespeare naučili su 
vještinu da kroz druge prostruje radosti i strave što su ih 
sami doživjeli.« (Basset, str. 7.) 


Toma More bio je veći Hamlet od Hamleta, Hamlet u 
velikom formatu na neograničenim koordinatama vječnih 
istina. Nije se borio za svoju samosvojnost (selfhood) — 
kako hoće Robert Bolt — za tu bijednu točku povučenog 
koordinatnog sistema, nego za same koordinate koje idu u 
nedogled. 


* Touchstone je lice is Shakespeare-ove drame As You Like it 
(Kako vam je drago). ; 

4. poglavlje: ERAZMO I KRŠĆANSKI HUMANIZAM 


95. Erazmov 20-godišnji utjecaj na Tomu Morea bio je 
dvoznačan: pozitivan i negativan. Vodio ga je i zavodio. To- 
ma je More poprimio mnogo Erazmovih pogleda, pa možemo 
pratiti kako ih se postepeno oslobađao nadmašivši svoga ge- 
nijalnog prijatelja do historijskog velikana dok je Erazmo 
ostao problematična ličnost XVI. stoljeća. Erazmo je bio po 
svoj prilici nadareniji od Morea, plodniji od njega kao pisac, 
veći učenjak, ali neusporedivo slabiji značaj. Zato svi nje- 
govi darovi nisu dali djela takvog sekularnog utjecaja kao 
Moreova Utopija, ni takve dubine kao što je Dijalog Utjehe 
u nevoljama. Erazmo je ipak glas većine čovječanstva — 
odnosno Evrope — kakva je bila u tom stoljeću, dok je 
Toma More iznimni glas elite. 


96. Erazmo Rotterdamski (1466. ili 1469. do 1536.) zau- 
zima u literaturi 16. stoljeća položaj kao nijedan čovjek 
dosad osim možda u manjoj mjeri Voltaire u 17. stoljeću. 
Pokretač je bio sjevernog kršćanskog humanizma, dok su 
talijanski humanisti bili pod jakim poganskim utjecajem. 
Etiketa koja se prišiva humanistima Sjeverne Evrope jest 
»Kršćanski humanisti«, no nije lako odrediti narav i bit tako 
nazvanog pokreta. 


Erazmo je u prvom redu bio reformator školstva i odgo- 
ja. Utjecaj Erazmove propagande za novi odgoj i školstvo 
može se usporediti samo s onim Jean Jacques Rousseaua i 
Johna Deweya u kasnijim vjekovima. (Mišljenje oca Hextera 
D. 1. str. LIX.) — Glavna optužba protiv odgoja na tadanjim 
evropskim univerzama počevši od 15. stoljeća jest da studenti 
ne postaju bolji, nego da univerze produciraju pristalice 
logičkog cjepidlačarenja dok studenti ostaju sofisti i vulgar- 
ni u životu. (Hexter, o. c. LXI.) 


60 


97. Erazmo je 1515. objelodanio Utopiju Tome Morea, a 
postali su prisni prijatelji, »čvrsto povezani srcem« kako se 
izrazio Erazmo, kad je 1499. Erazmo po prvi puta posjetio 
Englesku. Toma je bio mladić od 23 godine, a Erazmo je 
brojio 30 ili 33 godine. Desetak je godina bio stariji od Tome. 
U ljeto 1499. More ga je pozvao među Kraljevu djecu u 
Altham Palace gdje ih je primio otmjeni 8-godišnji princ 
Henry (rođ. 1491.) koji će kao Henrik VIII pogubiti Tomu 
Morea, a Erazmo će na vrijeme uteći iz Engleske da se nikad 
više u nju ne svrati. Mala je zvijerka tada još bila umiljata. 
(Rogers, Corr. VII.) 


98. Šteta što su propali Erazmovi listovi Moreu iza 1529., 
dok je Erazmo sačuvao posljednja Moreova pisma i objelo- 
danio ih u svojoj knjizi De praeparatione ad mortem (Pripra- 
va na smrt). — U pismu Ulrichu von Huttenu Erazmo ovako 
opisuje Tomu: »Srednje je visine, koža mu je svjetla i čista, 
ima zagasitu kosu, malu bradicu, plavosive oči: lice mu je 
kao i karakter milo; uvijek je spreman na šalu bez lakrdi- 
jaštva i gorčine.« Erazmo je zapazio da More, osobito kad 
hoda, nadiže desno rame iznad lijevog, ruke su mu grube, a 
odijevanje nemarno. More voli govedinu, slanu ribu i jedno- 
stavni crni kruh više od slatkiša; voli mliječnu hranu. voće 
i jaja. Pije malo piva ili vodu, vino samo iz pristojnosti do- 
takne usnama. (Chambers str. 167.) 


Erazmo je zavolio Tomu: »Najdobroćudniji od ljudi koji 
me, uvjeren sam veoma voli.« Iza Moreove pogibije Erazmo 
će napisati: »Toma More, lord kancelar Engleske, čija je duša 
bila bjelja od ikojeg snijega, genij kakva Engleska nikad nije 
imala — nikad takvog neće više Engleska ponovo imati prem- 
da je majka mudrih glava.« — »Moreovom smrću kao da sam 


.i sam umro; mi smo obojica imali samo jednu dušu« — 


»Zar je narav ikad stvorila nešto blaže, draže ili sretnije od 
genija Tome Morea.« (Chambers str. 68.) 


99. Toma je More nadahnuo Erazmovo najpoznatije djelo 
»Pohvale ludosti«. Erazmo je jašio kroz Alpe putujući u 
Englesku, »taknuo ga je Genije« dok je mislio na prijatelja 
Tomu Morea. »Mooros« znači grčki 'luđak'. »Tvoje je ime 
tako blizu imenu ludosti kao što je tvoja osoba udaljena od 
nje.« Tako je odlučio napisati knjigu pod naslovom »Moria« 
ili »Moriae encomion« = Pohvala ludosti. (Chambers str. 94.) 

Erazmo je pisao latinski. Djela su mu: Encomion Moriae, 
Adagia antibarbari, Ciceronianus seu de optimo dicendi ge- 
nere, De ratione studii et instituendi peuros, Ratio pervenien- 
di ad veram theologiam, De puritate Ecclesiae, Querella pacis, 
De sarcienda Ecclesiae concordia, Coloquia familiaria, Enchi- 
ridion militis christiani, De libero arbitrio diatribe, Hyper- 
aspistes, Ecclesiastes sive concionator evangelicus, Praepa- 
ratio ad mortem i anonimno djelce Julius exclusus. 

Osim ovih originalnih djela priredio je latinski prijevod 
Novog Zavjeta s grčkog. Dvaput je tiskano. Papa Leon X 
poslao je 26. I 1517. privatni list kojim hvali njegovu »iznim- 
nu učenost« (raram eruditionem), a 10. IX 1518. poslao mu 
je papa formalni breve odobrenja drugog izdanja Grčkog 
Novog Zavjeta. Toma More braneći Erazma protiv nekog 
monaha, upotrijebio je list i breve pape Leona X, Najvažnije 
učenjačko djelo Erazmovo jest kritičko izdanje grčkog teksta 
Novog Zavjeta, poznato pod nazivom »textus receptus«. Pri- 
redio je izdanja crkvenih otaca: Ciprijana, Arnobija, Hilarija, 
Ireneja, Ambrozija, Augustina, Origena i Krizostoma. 

100. Papa Leon X (1513—1521.) pohvalio je Erazma, ali 
njegov ratoborni predšasnik Julije (1503—1513) zamjerio se 
Erazmu pa je protiv pape Julija II napisao anonimno djelce 
Julius Exclusus. Neopreznošću engleskih prijatelja dospio je 
u Evropu Erazmov rukopis toga djela pa se saznalo tko je 
djelo napisao. Henrik VIII (1509—1547) bio je saveznik pape 
Julija II u ligi protiv Venecije i protiv Francuske. More nije 
odobravao evropsku politiku kardinala Wolseya, pa je rekao 
Henriku VIII za Julija II.: »Papa je vladar kao i Vi. Može 
se kasnije dogoditi da se Vaša milost i on nećete slagati.« 

101. Erazmo je bio sumnjiva značaja, a djela su mu bila 
neko vrijeme stavljena na popis zabranjenih knjiga (Index). 
Sv. Ignacije Lojolski zabranio je čitati spise Erazma Roter- 
damskog studentima novo-osnovanog reda. Erazmo je neza- 
koniti sin svećenika Rotger Gerarda i kćeri jednog liječnika. 
S 14 godina ostao je bez roditelja. 1486. do 1488. bio je augu- 
stinac u opatiji Steyn kod grada Gouda. Kasnije je tražio 
papinsku dispenzu od monaških zavjeta. 1514. iznio je svoje 
stavove prioru Servatiusu. Prije Lutherova nastupa, u njemu 
su gledali vođu tako željkovane reforme Crkve. Luthera 
isprva ne osuđuje, samo mu zamjera što je odveć impulzi- 
van i borben. Dugo su ga smatrali potajnim Lutherovim 


62 


saveznikom. Djelom De libero arbitrio diatribe (1524) i 
Hyperaspistes (1527) izjasnio se protiv Luthera, ali ujedno i 
protiv humanizma kome je Ciceron važniji od kršćanstva 
(Ciceronianus 1528.) Mislio je da će se uspostaviti jedinstvo 
Crkve na minimalističkoj bazi: Treba se vratiti jednostavnos- 
ti prve Crkve, koju romantično zamišlja. Dosta je Apostolsko 
Vjerovanje. Prikrito je pisao protiv svećeničkog celibata. 
(Encomion matrimonii 1518, Apologia pro declamatione ma- 
trimonii 1519. Dilutio eorum quae Jodocus Clichtoveus scrip- 
sit adversus Declamationes Des. Erasmi Roterodami suaso- 
riam matrimonii 1532.) 

102. Vrlo se nespretno branio protiv napada francuskog 
humaniste Josepha Clichtove koji ga je raskrinkao. Erazmo 
je tvrdio da je samo kao deklamaciju, literarnu vježbu, bra- 
nio ženidbu protiv celibata. 

U naše dane (1971) Joseph Coppens stavlja Erazma uz 
Georges Witzela (1501—1573) kao dvojicu glavnih protivnika 
celibata onog doba. Erazmo je bio protiv svega vanjskog i 
kulturnog, i zastupao mišljenje da je dosta kršćanstvo u srcu. 

Suvremeni svećenici kontestatori protiv celibata, mogli 
bi uzeti Erazma za svog »crkvenog oca« jer nisu gotovo ništa 
rekli što već nije iznio Erazmo. Sjećamo se da je »po sebi«, 
sa svog stanovišta interpretirao odluku Tome Morea da se 
oženi jer tobože »nije mogao bez pomisli na ženidbu«. Izni- 
jet ćemo stoga neke Erazmove misli o ženidbi i celibatu pre- 
ma modernoj studiji Joseph Coppensa iz Louvaina: 

103. »Ženidba je zakon naravi, nije zapisan u mjedene 
ploče nego duboko u naše duše: tko se tom zakonu ne poko- 
rava, ne može se smatrati ni čovjekom, ni dobrim građani- 
nom.« (0. c. 447.) — »Šta ima nečovječnije nego otimati se 
zakonima ljudske naravi. Očito je koga ne dira ljubav prema 
braku, čini se da nije čovjek, nego zvijer, neprijatelj naravi, 
buntovnik protiv božanskog, koji sebi zove propast vlasti- 
tom ludošću.« (448) — »Šta je mrskije od čovjeka koji živi 
kao da je rođen samo sebi, za se živi, sebi stiče, za se štedi, 
svoje samo račune piše, nikoga ne ljubi i ni od koga nije 
ljubljen.« (448) 

»Kristov savjet spada u prvom redu za vremena kad je 
bilo potrebno da ljudi Crkve budu što slobodniji od svih 

poslova. Trebalo je trčati po svem svijetu, a odasvud su prije- 
tili progoni. (451) — Onima koji se pozivaju na Krista Gospo- 
dina, odgovara: »Kao da kod Krista nema mnogo stvari koji- 
ma se više moramo diviti nego ih nasljedovati. Što kod njega 
nije bilo iznad naravi?! — Zar se može nazvati ikakvom 
krepošću što se protivi naravi. (451) »Neka apostolski muževi 
nasljeduju apostole, čija je služba bila da uče i odgajaju 
vjernike pa ne mogu ujedno zadovoljiti stadu i ženi ... Do- 
puštamo celibat biskupima.« (451) 

Djevičanstvo nije potrebno u tolikoj mjeri. »Htio je Bog 
ljudima pokazati kao sliku i uzorak budućeg života, u kojem 
se neće ni ženiti ni udavati. Ali za primjer je dobro ako malo 
njih tako živi, a mnoštvo je nekorisno.« (451) — »U davna 
vremena bilo je žara za djevičanstvo. Danas bih želio da oni- 
ma koje svaki čas bez izbora dobi potiču na djevičanstvo i 
celibat, koji su im nepoznati, bude orisan lik čistog i čestitog 
braka.« (451) 

»Čini mi se zaista da ne svjetuje loše za dobro Crkve i 
morala tko dopušta svećenicima i monasima ženidbu, kad 
već stvari tako stoje, osobito kad je toliko mnoštvo svećeni- 
ka, a tko od njih živi čistim životom?« (451) »Koliko je bolje 
priležnice pretvoriti u supruge da oni koji ih sada drže na 
sablazan s nemirnom savješću, mogu ih zadržati otvoreno bez 
sablazni: nek rađaju djecu koju vole kao zakonitu i sveto ih 
odgajaju, pred kojima se ne moraju stidjeti i koji im s nji- 
hove strane služe na čast.« (451) 

104. Erazmo ima pravo da je u ono doba bilo previše 
slabo odgojenih svećenika i klerika. Desetina pučanstva uži- 
vala je u raznim stupnjevima klerička prava. Sam je Erazmo 
bio nezakoniti svećenički sin, pa je iskusio gorčinu takvog 
položaja. 

S dosadašnjim navedenim tvrdnjama nespojive su druge 
jednako pretjerane tvrdnje u prilog celibata: »Grijeh je unio 
seksualne nagone. Teško je naći kreposnu ženu. Ženidba liša- 
va čovjeka slobode! U Listu Robertu Piscatoru piše: »Kad 
gledam moralnost žena i zamislim svoj život, veselim se što 
sam upao u celibat: ako slučajno, bilo je sretno — ako je 
bilo promišljeno, bilo je mudro.« (448) 

105. Toma je More nesumnjivo bio pod Erazmovim utje- 
cajem od kojega se postepeno oslobađao napuštajući kon- 

testatorsko kritikantstvo koje je redovito sterilno jer polazi 
sa umišljenih nepogrešivih pozicija samozvanih reformatora. 
More nije nikad pisao protiv Erazma koji mu je bio prija- 
telj, ali je u kasnijim djelima hvalio što je Erazmo kudio, 
isticao pozitivne strane klera, redovnika, obreda, sakramena- 
ta, pobožnosti i starih običaja. More se izričito distancirao 
od Pohvala ludosti koje je Erazmo njemu u čast napisao: 
Tyndaleu, vođi protestanata, odgovara na prigovor da se 
mnogo promijenio od Utopije: »Nipošto, Bogu hvala, — od- 
govara More — Prvo ne može mi se baciti u lice što veli 
knjiga Pohvale ludosti, jer to drugi govori. U svakom slučaju 
ne napada pisac nijednu bitnu praksu katoličke Crkve; za- 
dovoljava se da ismije pretjeranosti kao što i ja činim u 
Dijalogu o herezama. Ja tu idem i dalje nego prijatelj koji 
jest i ostaje moj dragi Erazmo.« (St. T. More, Lettre a Dorp, 
La supplication des Ames, textes traduits et prćsentćs par 
Germain Marc d'Hadour, Namur 1962, str. 38.) 

Chambers navodi još jedno slično mjesto: »Pa ni ako bi 
se bilo koja takva stvar nalazila u »Moriji«, ne bi još mogla 
uvjeriti ljude da sam ja toga mišljenja jer knjigu je napisao 
drugi čovjek, pa bio on i moj dragi prijatelj kao nijedan dru- 

pozivao isključivo na ovaj Moreov spis, prikazao bi Erazmo- 
ve stavove koje je Toma More ipak mogao prihvatiti. 

107. Neimenovani monah optužio je Erazma da u svojim 
spisima naučava opasne stvari. More mu odgovara: »Kako 
smije ovako tvrditi za spise koje je vrlo dobri Vrhovni sve- 
ćenik (Leon X) dvaput pohvalio proglasivši ih korisnim za 
učenjake.« — »Kako bi mogao naučavati opasne stvari kad 
iznosi štvari ništa ne određujući; on iznosi tako svoja i tuđa 
mišljenja da čitaču prepušta sav sud.« (str. 166, Rogers, 
Corr.) — U kasnijem tekstu vraća se More ponovo na papin- 

ske potvrde: »Ono što sa svog vrhunca hvali svojim svjedo- 
čanstvom najviši poglavar kršćanstva, ti blatiš, mali neuki 
nepoznati samostanče iz svoje špiljske ćelije.« (Rogers, Corr. 
str. 192.) 

Monah se poziva na viđenja i objave. More mu odgovara: 
»Premda ne sumnjam da Bog kadšto smrtnicima nešto obja- 
vi, nisam ipak tako ludo lakovjeran da bih zastrašen ustrep- 
tao zbog onoga što koji luđak usni ili koji varalica smisli ili 
opsjednutome zloduh nadahne.« (Rogers, 168.) 


108. Monah optužuje Erazma da bez poštivanja zabacuje 
mišljenja crkvenih otaca. More mu odgovara nizom pitanja 
koja pokazuju kako je duboko poznavao teološke i dogmat- 
ske rasprave: »Pitam te, kad Augustin misli da je Jeronim 
krivo preveo neka mjesta Biblije, a Jeronim brani svoj prije- 
vod: zar nijedan nije pogriješio? Kad Augustin tvrdi da mo- 
ramo nesumnjivo prihvatiti ispravnost 70 prevodilaca, a Jero- 
nim to niječe i dokazuje da su pogriješili: zar nijedan nije za- 
šao u krivo? Kad Augustin tvrdi da je 70 prevodilaca izašlo 
iz ćelija i po Duhu Svetom prijevodi su se slagali, a Jeronim 
se ruga toj nakaznoj legendi: zar su obojica u pravu? Pa i 
kad misle baš obratno: Jeronim tumači poslanicu Galaćani- 
ma kao da je Pavao glumio da grdi Petra, a Augustin to nije- 
če: zar nitko od njih nema krivo? Kad se Jeronimu ne svi- 
đaju Augustinovi komentari o psalmima, a samom se Augus- 
tinu sviđaju: zar oba imaju pravo? Kad Augustin ne dopušta 
da se iza rastave zbog preljuba sklopi novi brak za života 
otpuštene žene, a Amborzije dopušta: nijedan zar nema 
krivo? Jeronim je mislio da ne stvara bigamnost ako se otpu- 
sti žena prije krštenja i uzme druga iza krštenja. Crkva da- 
nas drži da je to zabluda. Augustin tvrdi da su demoni i anđe- 
li tjelesna bića — ne sumnjam da ćeš i ti to zanijekati. 
Augustin tvrdi da se djeca umrla bez krštenja muče vječnim 
osjetnim kaznama: tko danas to drži? Osim možda Luther, 
kako kažu, koji tvrdoglavo se držeći Augustina nastoji obno- 
viti zastarjelo mišljenje. Koliko starih svetaca nije vjerovalo 
da je Bl. Djevica začeta bez istočnog grijeha, no danas većina 
tvrdi da je začeta bez istočnog grijeha; u toj točki gotovo je 
čitav kršćanski svijet odstupio od svih starijih.« (Rogers, 
171.) »Ti koji njega nazivaš drzovitim, sam se mnogo drzo- 
vitijim pokazuješ tvrdeći da sveti oci nisu nikad pogriješili; 

ako se želiš braniti, onda moraš priznati da im djela ili nisi 
čitao ili nisi razumio.« (Rogers 172.) 

109. Erazmova je škola isticala učenje antiknih jezika 
radi obnove teologije. Izdavao je sam Erazmo sv. Pismo i 
djela otaca. U istom smislu govori i More: »Ako ne razumiju 
svete oce, radi se očito o njihovoj sljepoći, ne o nejasnoći 
svetih otaca, jer što naši učitelji ne razumiju, negda su razu- 
mijevale djevojčice. Jest, pisali su oni, kako rekoh vrlo pa- 
metno, ali i jasno za onoga barem tko je znao latinski. 
Računali su da će svatko tko ih želi čitati ili dobro naučiti 
latinski ili će se pobrinuti da se tekst prevede na materinji 
jezik; niti su se mogli dosjetiti da će ikada na katedre zasje- 
sti takva strašila koja će u obranu svoje lijenosti sve osuditi 
kao mutno štogod nije napisano u latinsko-gotskom jeziku.« 
(Rogers, 175.) — »Iste bolesti upropastiše Jeronimove radove 
koje sad napadaju Erazmove: neznanje i zavist onih kojima 
je nastojao koristiti. Očito, jer u izdanju po kojem se u 
crkvama pjeva jedva da ima traga Jeronimova (prevodilač- 
kog) rada.« (Rogers, 176.) — »No ne želim o tom duljiti, da 
mjesto poslanice ne napišem knjigu.« (ib. 182) 


110. Toma More brani Erazma da on nije napisao dijalog 
Julius Exclusus e Coelis protiv pape Julija II. Djelo je ipak 
napisao Erazmo. Dok je More pisao pismo »monahu«, nije 
očito znao tko je autor tog anonimnog spisa. (Rogers 188.) 

Erazmo je napadao monaške običaje i shvaćanja, jednim 
dijelom iz osobnog ogorčenja kao sekularizirani augustinac. 
Toma More staje na njegovu stranu, te svojom ozbiljnošću 
još ljuće od Erazma kritizira te nastranosti. Divimo se lite- 
rarnoj snazi polemičkog Moreova pera, ali nam je nevoljko 
pri duši. More je još mlad — 42 godine — (1519/20) i pod 
utjecajem Erazmova kontestatorskog duha. Kad bismo htjeli 
panegirički iznositi samo pozitivne i velike stvari iz Moreova 
života, radije bismo izostavili ove stranice: 


111. »Koliko vas je koji više držite do običaja svoje sekte 
nego do Božjih zapovijedi? Zar nema čitavih redova koji se 
tuku s ostalim redovima zbog svojih obreda? Tako je pre- 
mnogima sveto samo ono što sami rade.« (Rogers 195.) 

»Mnogo ih je više nego bih želio koji se samim naslovom 
što su redovnici smatraju daleko iznad ostalih vrsta smrtni- 
ka. Ali velik dio takvih više su budale nego što su zli, oni 

tako slatko luduju da sve štogod im bezumni duh distira, to 
odmah primaju kao da ih nadahnjuje Bog te vjeruju da su 
upravo uzneseni u treće nebo, dok su prije zahvaćeni trećim 
stupnjem frenezije. No oni mnogo opasnije luduju koji se 
dotle hvastaju, da — smatrajući sebe malim svecima — ne 
samo preziru nego čak osuđuju sve ostale smrtnike osim 
sebe, i to skoro jedino radi toga što prijanjaju odviše uz 
svoje praznovjerne običaje, hvale se svojim malim opservaci- 
jama, zbog kojih se i tada smatraju sigurnim kad se, opskrb- 
ljeni njihovom zaštitom, oružaju za nedjela.« (Rogers, 197.) 
— »Tkogod svaki dan moli psalterij Bl. Djevice, nikad ne 
može biti osuđen.« (ib. 198.) — »No ne spominjem toga što 
bih želio konstitucije bilo kojeg reda optužiti zbog zločina, 
jer ista zemlja rađa i ljekovite i otrovne trave, niti što bih 
htio ocrnjivati njihove običaje da neprestano pozdravljaju 
BI. Djevicu; nema ništa spasonosnije od toga, nego što su 
neki dotle uzdaju u to da se najviše zbog tih običaja smatraju 
sigurnim u svojim zlodjelima. To hoće Erazmo osuditi i zbog 
toga se ljute na njega.« (Rogers, 199.) 


112. More kritizira monaške zakone u koliko se preuve- 
ličava npr. zakon da ne mijenjaju mjesto boravka. »Kao da 
je željeti vječno biti vezan uz stijenu poput oštriga i spužava 
istom apsolutna svetost! Kad bi to bila istina, ne bi smio 
biti osnovan Red Manje Braće od kojega (ako se ne varam) 
nijedan red nije svetiji, od kojih ipak mnogi zbog važnih 
razloga putuju po cijelom svijetu. Nije li možda Jeronim 
krivo učinio kad je prevalio put između Rima i Jeruzalema? 
Mnogo su ispod vaše svetosti sveti apostoli koji su obišli či- 
tav svijet dok vi sjedite ili još ne sjedite. Ne govorim to da 
usporedim apostole s Erazmom, da me tko ne optuži zbog 
klevete, nego da pokažem da je promjena mjesta često bez 
mane, niti je uvijek svetost u tom da neprestano sjedimo. — 
Mislim da će svaki koji se brine za svoju udobnost i bježi od 
napora radije s vama sjedjeti nego lutati s Erazmom. On, 
ako gledamo na napor, kadšto u jednom danu više se namuči 
nego vi u mnogo mjeseci. Ako se pak gleda na korist napora, 
više je kadšto koristio cijeloj Crkvi u jednom mjesecu nego 
vi u mnogo godina, osim ako tko misli da toliki odlični posto- 
vi i molitvice doprinose isto kao i odlične knjige iz kojih 
čitav svijet uči pravdu; ili ako tko drži da znači uživati kad 
hetko: izdržava zimske oluje mora, oporost klime, napore 

putovanja da koristi zajednici. Nije baš ugodna stvar mučni- 
na na lađi, bolovi od jahanja, opasnost od oluje u kojoj stre- 
piš pred brodolomom i smrću. Tko je toliko puta hodao 
šumama, teško prohodnim planinama, preko oštrog kamenja, 
puzao uz strme ponore, prolazio putevima gdje vrebaju raz- 
bojnici, izudaran od vjetra, poprskan blatom, prokisao i pro- 
močen, umoran od puta i napora, zar neće — odjednom 
primljen u samostan — poželjeti vašu hranu i vaš krevet kao 
vrhunac užitaka?« (Rogers, 201.) 


113. Moreov je način pisanja jednostran: kad bi redov- 
nički život bio tako udoban, bila bi malo veća navala lijenčina 
u samostane. Njegova su upozorenja vrlo spasonosna za re- 
dovnike. More nalazi mnogo bolje naglaske i osjećaje u slije- 
dećim stranicama »Pisma jednom monahu«: 


»Ne sumnjam, premda me stid reći, da se nikad nije 
smjelo dogoditi da tako naduto napadneš koga, ako u sebi 
ne gajiš čudno uvjerenje da si jako svet. A nema za svetost 
ništa opasnije od te oholosti, te želim iz ljubavi prema tebi 
da što dalje budeš od toga. Za mene i meni slične koji se 
potucamo po tom bijednom svijetu, bilo bi korisno da _vas 
iskreno primamo kao oslobođene ljude, da se divimo vašem 
institutu kao anđeoskom načinu života, da nam zapanjenima 
nad tuđom vrlinom, naš vlastiti život izgubi na cijeni. Vama 
nasuprot ne bi bilo toliko korisno da prezirete tuđi način 
života i da ga osuđujete jer kadšto može biti bolji od vašega. 
Ne bi li možda bilo spasonosno za tebe da posumnjaš i pobo- 
javaš se da nisi krivo izabrao Marijin dio, dok njezinu služ- 
bu, koju Krist više cijeni od Martine, ti stavljaš pred službu 
apostola; da ne izađe, kad malko sebe ispitaš, radi čega si 
utekao u svetu samoću i uklonio se opasnim užicima, pred 
Božjim tajnim sudom, koji nas mnogo temeljitije prozire i 
zna naša srca dublje nego mi, koji vidi naše nesavršenosti, 
da si možda bježao od posla, i stvarno izmakao poslovima te 
da si pod krinkom pobožnosti tražio ugodnost mira i bježao 
od neugodnosti omotavši u ubrus tebi povjereni talenat i 
tako ga u zaklonu izgubio od straha da ga ne investiraš kamo 
van.« (201.) 


114. »Što se budeš više pouzdavao u opće kršćanske kre- 
posti, tim ćeš se manje navikavati da se uzdaš u privatne 
obrede ili obrede tvoga reda ili u tvoje osobne; što se, naime, 

manje budeš u njih uzdao, više će ti koristiti. Jer će te istom 
onda Bog smatrati 'vjernim slugom' kad ti sebe budeš sma- 
trao 'nekorisnim slugom'.« (Rogers, 204.) 


.»Kad sam odlučio reći svoj sud o tvojoj i tvojih vrlo 
umišljenoj objesti, ipak sam odlučio da poštedim tvoj dobar 
glas, tako da u svoj spis nisam uvrstio tvoje ime, inače meni 
vrlo drago, ni imena tvojih sumišljenika, premda sam ih 
znao.« (Rogers, 205.) »Ostaj mi zdravo i, ako ne želiš uzalud 
se zatvarati u svoj klaustar, daj se radije na duševni mir 
nego na ovakve svađe.« 


Iza ove peroracije bolje paše Moreova dilema upravljena 
monahu, koja je spretna, ali po sebi naivna i neopravdana: 
»Ako su Erazmove knjige dobre, zašto ih osuđuješ; ako su 
zle, zašto ih uopće čitaš?« (str. 189) To bi se isto moglo reći 
Moreu kad je pisao protiv Luthera. 


115. Premda su Erazmo i More bili prisni prijatelji i 
nikad se nisu kritizirali i napadali, nego naprotiv jedan dru- 
goga branili, bilo je dosta razlika u mišljenjima među njima. 
I što je Toma More bivao stariji, te su razlike bivale veće. 


; Erazmo je vjerovao da će kraljevi Henrik VIII, Franjo I 
i budući car Karlo V reformirati Crkvu. More nije nikad 
vjerovao u kraljeve i prinčeve. Sve što budemo u slijedećim 
poglavljima čuli od Tome Morea o celibatu, o zavjetima, o 
proštenjima, pokorama, vjernosti papi itd. odudara stopo- 
stotno od Erazmova kontestatorstva. Nameće nam se gotovo 
pitanje: kako su tako dva različita čovjeka ostala do konca 


prijatelji, upravo dva antipoda u shvaćanju crkvene reforme 
u XVI. stoljeću? 


sf 116. Nigdje nismo osjetili tako duboko kako Erazmo 
nije bio dostojan Moreove prijateljske ljubavi i kako je bio 
nižeg karaktera uspoređen s Moreom kao u izjavi koju je 
Erazmo s visoka dao o Moreovoj smrti: »Kamo sreće da se 
nikad nije upuštao u opasne poslove i ostavio teološka pita- 
nja teolozima.« (Basset 199.) Superiorno je devalorizirao Mo- 
reovo teološko znanje koje je bilo sigurnije i dublje, premda 
je More bio svjetovnjak, nego Erazmovo. 


: Vidjet ćemo kako je More bio svjestan opasnosti kojoj 
se izlaže stupajući u Kraljevu službu i uzimajući kao kancelar 
državni pečat u svoje ruke. Kukavice ne razumiju junake, 

junaci su za njih neoprezni i nerazboriti zanesenjaci. Erazmo 
je svuda tražio priznanja i pljesak i dosta ga se naužio, a 
čim je gdje postalo vruće, brzo je pokupio pete i utekao: 
utekao je iz Engleske koju je More kao »brod u oluji« nasto- 
jao spasiti prihvativši kormilo. Erazmo je utekao iz Louvaina 
u Bazel kad su se u Louvainu zaoštrile fronte između katoli- 
ka i luteranaca da ne bude prisiljen opredijeliti se. 


117. Pustimo sad na miru Erazma, da vidimo Moreov 
stav prema »kršćanskom humanizmu« općenito. 


Toma je More bio oduševljeni pristalica sjevernjačkog 
»kršćanskog humanizma«. No znatno je uznapredovao oslo- 
bodivši se pretjerane kontestatorske kritike svojih kolega. 
Od 1515 do 1520 (Pismo jednom monahu iz te je godine) 
More je ne samo »prihvaćao« Erazmove poglede nego je 
postao njihov najuporniji i najborbeniji branič, u nekojim 
točkama — jer je općenito bio ozbiljniji od Erazma — bor- 
beniji od samog Erazma. (Mišljenje oca Hextera, o. c. LXX.) 
Pripadao je grupi koju su uz Erazma sačinjavali Cunthbert 
Tunstall, Jćrome Busleyden, Peter Giles, Jean Le Sauvage. 
Kad je More bio zaokupljen politikom, zamijenio ga je u 
grupi Vivčs. Španjolac Vivščs bio je suradnik franjevačkog 
kardinala Ximenes de Cisneros. Kardinal Ximenes izdao je 
Bibliju s paralelnim tekstovima, Polyglotta Complutensis i 
pozvao je Erazma u Alcalu. 


118. J. H. Hexter (o. c. LXVI.) sintetizira program »krš- 
ćanskog humanizma« riječima: »Kristova je nauka temelj 
obnove društva«. — »Kristova filozofija, koju često iznosi u 
parabolama, nema ništa zajedničko sa skolastičkom filozofi- 
jom. Ona apelira više na srce nego na silogizme; zahvaća 
život, a ne toliko rasprave; više je nadahnuće nego učenost, 
pa je jednostavan čovjek prožet Evanđeljem daleko bolji 
učitelj te filozofije od učenog svjetskog mudraca. Jer Kristo- 
va filozofija pripada srcu, ne glavi, stvar je duha i akcije, a 
ne ceremonija i maksima.« (Hexter LXXI.) 


»Na tezgu procjene stavljene su dvije protivne metođe 
kako se stiče znanje: analitička metoda sredovječne skolasti- 
ke i retorska metoda humanista. Prva dokazuje pomoću 
logičkih argumentacija od nepobitnih pretpostavki do zaklju- 
čaka koji se smatraju neodoljivima. Retorska metoda ima za 

svrhu što brižnije proučavati jezik u tekstu, tako da filolo- 
gija i povijest zamijenjuju dijalektiku i klasifikaciju kao 
metode istraživanja.« (Hexter LXIV i LXV.) — Metoda je 
»kršćanskog humanizma« satira koja pobija glupost i tupost. 
Cilj je njihovih napada Aristotel i Corpus Juris Canonici 
Crkve. Sredovječne univerze razdirale su Božju riječ doslov- 
no u odrpine.« (Hexter LXVI.) 


119. Te dvije metode nisu u protivnosti. U tom je bila i 
slabost Erazmova pokreta što ih je stavio u protivnost. — 
Možemo izraziti neovisni razvoj Moreovih stavova unutar 
pokreta kršćanskog humanizma kao progresivno približava. 
nje jedinstvu protivnosti: 

a) Nema shizme (loma) između sredovječnog i novovje- 
kog duha. Sva su doba prelazna doba. Godina 1485. — otkri- 
će Amerike — hipnotizirala nas je. »Od svih lomova koji 
kidaju vezano tkivo povjesnog razumijevanja, najgori je — 
misli Pollard (Wolsey 1929, str. 8.) — lom koji vidi dubok 
ponor između sredovječne i novovjeke povijesti.« 


Za vrijeme svojih kartuzijanskih dana More je posvetio 
velik dio vremena studiju svetih otaca. Držao je u crkvi sv. 
Lovre kod Guild-halla niz predavanja u »Božjoj državi« sv. 
Augustina, o knjizi koja je formirala duh Srednjeg vijeka. 
Bojani prozori Morovi i Grocynovi rese sada tu crkvu. 

120. b) Nema shizme (loma) između Biblije i teologije. 
Toma More izrekao je neke jednostrane stavove pod Eraz- 
movim utjecajem protiv monaštva i skolastičke filozofije, 
poimence protiv Petra Lombarda, te protiv kanonskog prava. 
Kasnije je stekao više neovisnosti i navodi sv. Tomu Akvin- 
skog, divi mu se, brani redovničke institute protiv Refor- 
matora. 


Kritika dekadentne skolastike bila je dijelom opravda- 
na, no i humanisti su se udaljili od Evanđelja ka klasičnim 
poganskim piscima. Priča se da je Linacre, odveć zaduben u 
grčku medicinu, jednom uzeo Novi Zavjet prvi put u životu 
kao stari svećenik. Slučajno je otvorio govor na gori. Pročitao 
je tri poglavlja iz Mateja i rekao sa zaprepaštenjem: »Ili ovo 
nije evanđelje ili mi nismo kršćani.« (Chambers 78.) — Inače 
vrlo kritički Chambers ne stavlja u pitanje doslovnu istini- 

tost ove anegdote. Mi bismo posumnjali u nju kao i u priču 
Roger Bacona da su monasi dokazivali iz Aristotela koliko 
konj ima zubi. 

U svom listu Dorpu More brani kršćanski humanizam 
pretjeranom i neumjesnom kritikom skolastika, posebno Pe- 
tra Lombarda (Hexter LXVII). Moreovo dokazivanje da Bib- 
liju valja prevesti na engleski, služi mu na čast: on želi da 
biskupi dadnu tiskati prijevod Biblije na vlastiti trošak i da 
je dijele na pobožno čitanje (Chambers 243), ali — osim 
Biblije — predlagao je More da se prevedu sredovječrie 
knjige »Život Isusov« sv. Bonaventure, Nasljeduj Krista To- 
me Kempenca — te knjige tako drage sv. Ignaciju Lojolskom 
— i Hiltonove »Ljestve savršenstva«. 


121. c) Ne smije biti shizme (loma) između školovanih 
ljudi i naroda. Pater Basset veli: »Jednostavni obični puk, 
koji je More tako volio i tako dobro poznavao, čiji je teški 
životni udes More u Utopiji tako lijepo opisao, ne može biti 
odgovoran (za trzavice XVI. stoljeća). Živjeli su u neznanju, 
nitko ih nije vodio ni svjetovao; nedostajalo mu je snage da 
se afirmira i odlučuje. Postali su žrtve urota koja se pretvo- 
rila u društveni sistem i držala ih okovane kroz stoljeća.« 
(Basset, str. 192.) 

Društvo kako ga je Toma More zamišljao u Utopiji prože- 
to je odgojem i školovanjem za sve građane, a svi građani 
postaju izmjenično seljaci i obratno. 

122. d) Ne smije biti shizme (loma) između vjere i ra- 
zuma. Protiv reformatora More zastupa da je »razum sluga 
vjere, a ne neprijatelj vjere.« (Works 1557. str. 152.) U toj 
točki već odstupa od pretjeranosti humanista koji srce su- 
protstavljaju razumu. 

123. e) Ne smije biti shizme (loma) između centra, auto- 
riteta Crkve, i Crkve rasute svijetom. Toma More položit će 
život za papinski primat ne htijući potpisati Zakon o Super- 
maciji Henrika VIII nad Engleskom Crkvom. Chambers 
(str. 180) navodi oca Bedu Jarreta (The Fame of Blessed T. 
More, str. 113.): 

»Sjetimo se kakvo je bilo papinstvo pod kojim je živio 
More. Živio je pod najgorim papama renesanse: Aleksandrom 
VI koji je vladao i umro unutar Moreova životnog tijeka. To 

znači da Papinstvo koje je on iskusio nije papinstvo što ga 
Vi i ja znamo i poštujemo — veliko, pročišćeno, koje se isti- 
če svojom duhovnošću. Zato je njegova vjera vrijedna div- 
ljenja. U tom se tako silno pokazuje pomno razlikovanje 
sučelice dobu kad je velik dio svijeta odlutao od papinstva. 
Umro je za papinstvo koje je — ljudski gledano — bilo vrlo 
malo različito od male talijanske kneževine, a upravljali su 
njom neki renesansni vladari koji nipošto ne zaslužuju pre- 
poruku.« 


124. Tako se Toma More postepeno približio pogledima 
velikog katoličkog reformatora sv. Ignacija Lojolskog koji je 
otvoreno izrazio nepovjerenje prema idejama Erazma Roter- 
damskog. 


More i Ignacije vjerojatno se nikad nisu sreli da bi jedan 
s drugim razgovarali, no bili su jednog ljeta između 1529. i 
1533. skupa u Londonu. Toma More bio je tada Veliki Lord 
Kancelar (1529—1532). Pariški student Ignacije čuo je za 
Tomu Morea i možda ga je i vidio vlastitim očima, no Toma 
More nije vjerojatno za njega saznao. More je u to doba 
pisao obrambene spise u prilog klera, redovnika i vrednota 
stare Crkve, ali je inzistirao na tom da se smanji broj sveće- 
nika te da budu pomno izabrani i dobro odgojeni i žive u 
celibatu. 


125. Zato je Toma More stekao povjerenje mirnijih i 
konstruktivnijih ljudi. Cuthbert Tunstall izdao je 1522. 
udžbenik matematike De arte supputandi i posvetio ga Mo- 
reu. U listu piše mu latinski: »Razmišljao sam kome da od 
prijatelja najbolje posvetim ovu knjigu, pa si mi se pričinio 
ti najprikladniji zbog tvog prijateljstva i iskrena srca« U 
kolovozu 1524. More je prihvatio ponudu da bude visoki 
zastupnik (High Steward) oxfordske i cambridgeske univerze. 
U latinskoj adresi Oxford mu priznaje »da kroz stroljeća 
nije bilo tako vješta pravnika« kao što je on. Crocyn, koji je 
prvi od Engleza u XVI. st. naučio grčki i kod koga je i More 
naučio grčki, pozvao ga na predavanja u London. Conrad 
Goclenius iz Louvaina posvetio mu je svoj spis, prijevod 
Hermotinusa (1522?). Simon Grynaeus posvetio mu je prije- 
vod Proklova komentara Platona 1534. Sva je Evropa tada 
znala za Tomu Morea koji je već bio u tamnici. 

126. More se progresivno i bez sukoba odijelio od Eraz- 
mova pokreta, ali je sačuvao pozitivne elemente »kršćanskog 
humanizma«: biblijsku orijentaciju, pobožnost, smisao za 
univerzalnost evropske kršćanske zajednice, oduševljenje za 
grčku i latinsku mudrost — i blizinu života kakvu je mogao 
imati samo jedan oženjeni svetac. 

Nijedan kanonizirani svetac nije izgleda završio list svom 
prijatelju kao Toma More: »Interim vale cum uxore, diurna 
mea, nocturna tua, domina vero communi!« — A sada ostaj 
mi zbogom sa svojom ženom, danju mojom, noću tvojom, 
gospodaricom i tebi i meni.« 

5. poglavlje: MOREOVA OBITELJ — SVEUČILIŠTE 


127. Bolje od ikojeg prijatelja humaniste Toma je pro- 
veo u djelo humanističke ideale. Njegov je dom postao škola, 
čak sveučilište. ' 


A. Počnimo s Moreovim shvaćanjem obiteljskog života: 


10. kolovoza 1524. More odgovara na list Francis Crane- 
welta koji je imao 7 kćeri i 4 sina. Odgovarajući na njegove 
primjedbe o »zlim ženama«, More taj izraz pretvara u grčku 
rimu »peri gynaikoon dialogomenos toon kakoon«. »Slažem 
se s Vama u tom smislu što život s najboljom od njih nije 
bez poteškoća«. Čestita Francisu u ime engleskog kraljevstva 
za koje je velika dobit ovakva brojna obitelj. »Od Vas se ne 
može roditi nego najbolje«, pa na koncu dodaje ispriku zbog 
napada na žene. »Mnoge od njih postaju gore radi našeg 
muškog utjecaja.« (Rogers, Corr. 309, 311.) 


128. Kad mu kćeri dorastoše, uključio je u svoje kućan- 
stvo njihove zaručnike. Margareta se udala za Williama Ro- 
pera, koji će napisati prvi životopis Tome Morea. Margareta 
je rodila dva sina, Tomu i Antuna i tri kćeri, Elizabetu, Ma- 
riju i Margaretu. U doba ženidbe William Roper dao se na 
pretjerane molitve i postove i došao do takvog stanja da je 
»mislio da istina može doći samo iz Njemačke« i postao lute- 
ranac (Chambers 28.) Toma je opetovano raspravljao s Ro- 
perom, no onda je prekinuo raspravljanja i rekao mu da 
će se u buduće samo moliti za nj. Margaretina bolest »znoje- 
nja« od koje je skoro umrla, obratila je Ropera opet na 
katolicizam. Nema zbora da je Roper bio čovjek pred kojim 
treba skinuti kapu: imao je odvažnosti i dosljednosti da do- 

đe u sukob s kancelarom kardinalom Wolseyem zbog svog 
luteranstva, a s Henrikom i Elizabetom zbog svog katoli- 
cizma. 

Robert Bolt u svojoj drami stavlja Moreu u usta slijede- 
će riječi: »Čuj, Roper, prije dvije godine bio si oduševljeni 
vjernik katolik, sad si žestoki luteranac. Moram se pomoliti 
da se tvoja glava prestane okretati da ti lice opet osvane 
sprijeda.« (str. 17) — Roper je 16 godina živio s Moreom 
i nakon 20 godina napisao prvi Moreov životopis. 

129. 29. rujna 1525. 19-godišnja Elizabeta udala se za gos- 
podina Johna Daunceya a 18-godišnja Cecilija za gospodina 
Giles Herona. Oba vjenčanja slavila su se u kapelici Giles 
Alingtona, negdašnjeg dvorjanika. 

Elizabeta je rodila 5 sinova: Ivana, Tomu, Bartola, Wil- 
liama, Germaina i dvije kćeri: Alice i Elizabetu. — Cecilija je 
rodila dva sina: Ivana i Tomu i kćerku Anu. Giles Heron ži- 
vio je s Moreom u istoj kući u Chelseai vodio mu gospodar- 
stvo; Heron je molio od svekra Lorda Kancelara da mu ispo- 
sluje neke prednosti na sudu. More ga je odbio. Heron je 
umro kao katolički mučenik na Tyburnu. 

John More, jedini Moreov sin, oženio se s Annom Cres- 
sacre koja mu rodi 4 sina: Tomu, Augustina, Bartola i novog 
Tomu i kćerku Anu. 

Tomi Moreu narodi se za njegova života 11 unučadi, kas- 
nije je broj narastao na 23. U taj broj ne spadaju djeca John 
Harrisa, Moreova sluge i pomalo gospodara, koji je odlučivao 
kakve će čizme i cipele nositi njegov gospodar i njegova žena 
Dorothy Colley. U taj broj ne spadaju ni djeca Margarete 
Giggs koju dovede druga žena Alice. Ona se udala za Johna 
Clements, prvog učitelja tutora Moreove obitelji-sveučilišta. 
John Clements bio je s Moreom u Antwerpenu kad je More 
počeo pisati Utopiju. 

130. U veliku obitelj-sveučilište spadao je i tipograf, Mo- 
reov šurjak (brother in law), koji je isto neko vrijeme bio 
heretik. Njegov sin William Rastell napisat će popis podata- 
ka i datuma o Tomi Moreu. 

Ana Cresacre, žena Moreova sina Johna, molila je svoga 
svekra da joj kupi ogrlicu s biserima. More ju je pokušao 
izliječiti od gizdavosti jednom šalom. Poklonio joj je ogrlicu 
od zrnja bijelog graha. (Chambers 174.) 

Nije bilo lako upravljati s tako brojnom čeljadi, no More 
je bio majstor u postupku s ljudima. 

Još nismo svršili s članovima Moreova doma. Moramo 
dodati Johna Heywooda, pisca drama i pametna čovjeka, koji 
se oženio s Joan Rastell, sestrom William Rastella, Moreo- 
vom nećakinjom. I on je bio osuđen kasnije s malom gru- 
pom mučenika 1544, u kojoj je bio i John Larke, župnik crk- 
ve u Chelsea. U posljednji čas John je odlučio da za nj nije 
mučeništvo, položio je zakletvu pa ga je Henrik pomilovao. 
U početku Elizabetine vlade ostavio je Englesku. Kao starac 
skoro je i opet izgubio glavu za katoličku vjeru, no ovaj se 
puta nije odrekao vjere. Umro je 40 godina iza Morea u 81. 
godini života. Na ispovijedi pred smrt glavni mu je grijeh 
bio »što nije umro kad je bilo vrijeme«. 

Clementsovi, Harrisovi, Heywoodovi i Rastellovi, svi su 
umrli u izgnanstvu. 


131. Još treba dodati Walthera Smytha, školovanog čov- 
jeka, koji je 9 godina služio kod Moreovih, pa je dogurao do 
mačonoše Lorda Mayora. Sam je More kao Lord Kancelar 
došao u vijeće starješina (Court of Aldermen) da zagovara 
svog čovjeka. Walter Smyth objelodanio je knjigu »Dvanaest 
veselih dosjetaka neke Edithe, lažljive udovice koja još živi« 
(The Twelve Merry Jests of one Edith, the Lying Widow, 
which still liveth). Edita je ostavila svog muža u Exeteru, 
pravila se da je vrlo bogata udovica, ali časovito bez novaca, 
od posjeta do posjeta obišla je 12 otmjenih domova. Ne sa- 
mo da su joj glasoviti ljudi dali novca, nego je bilo mnogo 
zaljubljivanja: Tko bi želio izgubiti udovicu s toliko novca?! 
Obišavši pragove mnogih kuća, te prevarivši dvorjanike gro- 
fova od Wiltshirea, Oxforda, kardinala Wolseya, biskupa 
Fishera, stigla je u Battersea: 


»I kad je bio njezin čas, na blagdan, 

pošla je u selo imenom Battersea; 
slijedećeg dana najmi čamac, 

te preko Temze dovesla sva vesela; 

u Chelsea stiže u najveseliju kuću na obali, 
u kuću Sir Tome Morea.« 

Chambers dodaje (Basset 123): Napast nam dolazi da 
pretpostavimo kako je ta nestašna balada neka vrsta obitelj- 
ske produkcije Moreovih, a John Rastell koji ju je tiskao, 
mora da je za to dobio Moreovo odobrenje.« 


U Moreov dom spadao je i Richarde Herde. Napisao je 
uvod engleskom prijevodu Erazmove knjige »Molitva Gos- 
podnja« koju je prevela Margareta More. On je također bio 
jedan od učitelja u Moreovoj obiteljskoj školi. 


132. U kući Moreovih svake je večeri bila molitva. Ne- 
djeljom i blagdanom išlo se obvezno k svetoj misi, a u noći 
prije većih blagdana svi su ustali na ponoćni oficij. — More 
je sam ustajao obično u 2 sata, molio se i bavio knjigom do 
7 sati i onda budio svoju obitelj. Sam je išao na misu svaki 
dan, te jednom, na opetovane i urgentne pozive kraljevih 
izaslanika, odbio je da ode prije nego je misa završila. Kra- 
lju se svidio taj gest. (Stapleton IV, str. 183., VI str. 219.) U 
Chelsea sagradio je More posebnu zgradu u vrtu, »the New 
Building« s galerijom, knjižnicom i kapelicom. Svakog je 
petka, ako je bilo moguće, tu proveo dan u molitvi i studiju. 
Na Veliki Petak ovamo bi se sjatila sva brojna obitelj da 
sluša čitanje Muke našega Gospodina. Čitao je obično John 
Harris. Za objeda je netko od obitelji, posebno Margareta 
Giggs, čitala odlomak iz sv. Pisma pjevajući na monaški na- 
čin. Čitali su komentare Nikole de Lyra. Onda bi se porazgo- 
vorili o pročitanom odlomku sv. Pisma. Na Moreov znak 
Master Henry Patenson, Moreov kućni zabavljač, skrenuo bi 
razgovor u šale. More, građanin države Utopije, uživao je u 
šalama dvorskih budala. Iza objeda slijedila bi glazba. More 
je upoznao Patensona na carskom dvoru u Brugesu i uzeo 
ga k sebi. Patenson se našalio s povelikim nosom jednog 
gosta. Ovaj se uvrijedio i zašutio. Patenson se odmah snašao 
i ispravio se protestirajući, da gospodin ima vrlo mali nos, 
zapravo nosa uopće nema. Sva je dvorana prasnula u smjeh. 

Jedna od Moreovih zabava bio je studij anatomije, in- 
stinkata i značaja različitih životinja. Uzgajao je gotovo sve 
vrste ptica, držao majmuna, lisicu, lasicu bijelu i smeđu i 
druge životinje. (St. T. More, Lettre a Dorp, La supplication 
des Ames etc., Namur 1962. str. 23.) 


133. Kod Moreovih nije bilo drugog kažnjavanja do jet- 
kih primjedbi milostive Alice i koje zamjerke gospodina 


79 


Morea. Bilo je i — recimo za sada — »šiba«. U doba u kojem 
su po svim engleskim kućama djecu nemilice tukli, kod 
Moreovih je posljednju instancu predstavljalo nekoliko uda- 
raca paunovim repom, zna se po kojem mjestu. (Basset 119.) 
Margareta Giggs, dok je bila mala, dovedena iz prijašnjeg 
braka druge Moreove žene, osjećala se u opasnosti da bude 
zaboravljena uz Moreovu vlastitu djecu, a More je korio na 
tako umiljat način, da bi ona namjerno nešto skrivila da 
postane centar pažnje. (Chambers 176.) 


U Chelsea More je uspostavio posebnu milostinjarnicu 
povjerenu brizi najstarije kćerke Margarete Roper. William 
Roper odlikovao se i kasnije obilnim milostinjama. (Cham- 
bers 177.) a 


134. More je želio — kao pametni pogani iz Utopije — da 
se mlađi i stariji međusobno druže, da tako stariji budu 
pomlađeni, a mlađi da se okoriste njihovim iskustvom. 


U seksualnom odgoju svoje djece More je bio vrlo kon- 
kretan. Zabilježen nam je samo jedan tekst koji nam daje 
naslutiti u kojem je stilu on govorio o seksualnim proble- 
mima: »Oko je bezobraznik koji navlači srce da poželi prlja- 
ve (lude) životinjske naslade dolje ispod trbuha. Jer kad se 
oko neumjereno naslađuje buljeći u ljepuškasto lice s lije- 
pim vratom i okruglim prsnim bradavicama, oko ide sve da- 
lje i dalje dok ništa ne ostane. Vrag pomogne fantaziju da 
prljavo (ludo) mašta o svemu što odijelo pokriva. Mašta radi 
tako odlično da se srce više uzbudi od zamišljenog lika što 
ga je sama mašta oblikovala nego bi se vjerojatno uzbudila 
da prostim okom vidi goli trbuh. Zato prorok opominje: 
»Odvrati svoje oko da ne gleda ispraznosti.« (Basset 143.) 


135. More je nabavio majmuna koga je ovjekovječio u 
svojim spisima Erazmo Roterdamski. Majmun je imao zada- 
tak da čuva kuniće, osobito one male od napada lasica. 


Jednom Moreovima naiđe neki pas. Moreovi su zavoljeli 
cucka, no došla neka žena zahtijevajući psa. More je riješio 
problem salamonski: Moreovi su se skupili gore iznad stu- 
bišta, a žena je čekala na dnu stubišta. Psa su stavili u sredi- 
nu strubišta. Kamo će cucak? — Otišao je k ženi na dnu 
stubišta. More joj je dao milostinju i vratio joj psa uz lju- 
bežljive vriječi. 

B. Obiteljsko sveučilište 


136. Moreova je škola uključivala osim vlastite djece 
Margaretu Giggs, Moreovu pokćerku, i još mnoge druge. 
Učenica te obiteljske škole bila je i Margareta, kćerka John 
Barrowa iz North Charforda u Hampshireu. Bar tri su Mar- 
garete dakle bile učenice obiteljskog sveučilišta. Ana Cres- 
sacre, koja se udala za Moreova sina Johna mora da je isto 
bila uključena. More je bio svijestan da time što kćerima 
daje isti odgoj kao njihovu bratu čini nešto neobično čemu će 
ljudi prigovarati. U dugom listu učitelju (tutoru) William 
Gunnellu opravdava svoje postupke i izrazuje svoje odgojne 
principe. Izabrao je Williama (Gonell ili Gonnel ili Gunnell) 
na preporuku Erazma Roterdamskog za učitelja svoje djece. 
Gunnell je bio rodom iz Landbeada u Cambridgeshire. 

137. »William Gonellu. Na dvoru 22. V. 1918. Primih, 
dragi Gonell, tvoj list kao obično sav elegantan i pun ljubavi. 
Osjećam kroz list kako voliš moju djecu i njihovu marljivost: 
svako me njihovo pismo neobično raduje. Nadasve me veseli 
što se Elizabeta ističe čednošću, pa i kad nema mame, većom 
čednošću nego je druge djevojčice pokazuju pred majkom. 
Reci joj da mi je to draže od sve književnosti sviju smrtnika. 
Jer kako više cijenim znanje spojeno s vrlinom nego sve bla- 
go kraljeva, tako držim da ako znanje odijeliš od čestitosti, 
šta donosi literarna slava drugo nego glasovitost ili veliku 
zloglasnost? — Naročito kod žena. Učenost žena mnogi rado 
napadaju kao novotariju i ukor muškaračkoj lijenosti. Tako 
zloću naravi nastoje pripisati književnosti misleći da neukost 
s obzirom na mane učenijih ljudi može zamijeniti krepost. S 
druge strane ako bilo koja od njih (nek takve budu sve moje 
kćeri i ti ćeš kao njihov učitelj poraditi oko toga) uz izvan- 
redne kreposti duše dodadne pa i skromnu književnu vješti- 
nu, smatram da je stekla više dobra nego da je dobila Kre- 
zovo bogatstvo s Heleninom ljepotom.« (Rogers Corr., 120.) 

138. »Među najveća dobročinstva koja ljudima daje zna- 
nje, ubrajam to što nas prava učenost vodi do toga da putem 
knjiga ne tražimo slavu nego korist.« 

»Dakle, kad sam se odlučivao poći ovim putem da dje- 
vojkama pružim literarni odgoj, molio sam ne samo tebe, 
dragi Gonell, jer sam znao sam da ćeš to od svoje volje učini- 
ti iz ljubavi prema mojoj djeci; ne samo svoju ženu (koju na 

io potiče već majčinska ljubav, te sam ustanovio da ona to 
čini svim mogućim načinima), nego i sve prijatelje bez iz- 
nimke; molio sam ih sve često da opominju moju djecu na 
kreposti: nek izbjegavaju strmine gizde i oholosti koračajući 
krasnim livadama čednosti; nek se ne zablenu u sjaj zlata; 
neka ne uzdišu za onim što u zabludi cijene kod drugih, a 
nemaju; neka ne drže mnogo da im se izgled sjajem dotjera- 
nosti uveća ili zbog manje dotjeranosti smanji; nemarom 
neka ne kvare ljepote koju im je priroda dala, ne podavajući 
se ipak zlom gizdanju. Neka cijene prvo krepost, zatim zna- 
nje; a od kreposti i znanja ono po čemu mogu naučiti više 
odanosti Bogu, ljubavi prema svima i čednosti s kršćanskom 
poniznošću za sebe.« (Rogers, Corr. 122.) 


139. »Tako su mislili oni stari muževi razboriti i sveti. 
Spominjem samo Jeronima i Augustina. Nisu samo poticali 
dobre gospođe i čestite djevojke da se bave knjigom, nego, 
da što više uznapreduju, pomno su im tumačili teška mjesta 
Biblije tako da su ti listovi, djevojčicama pisani, dotle puni 
učenosti, da ih sada starci i stručnjaci sv. Pisma teško čitaju 
i još teže razumiju.« (122) 

»Ako cijene pohvale na koje su se navikle, mogu dotle 
doći da se, nastojeći se svidjeti zlima, stide biti dobre. Ta 
kuga neka je daleko od moje djece. Stoga, dragi Gonell, i 
majka i ostali svi prijatelji neka viču, naglašuju i utuve mo- 
jim kćerima da je ljudska slava bezvrijedna i vrijedna prezira 
i da nema ništa uzvišenijega od razborite ljubavi. Svi neka ih 
tako odgajaju da ih radije uče vrlini nego da grde mane, da 
steknu ljubav ka kreposti više nego otpor manama.« (Rogers, 
Corr. 123.) 

140. Margareta, Elizabeta, Cecilija i John —— Moreova 
djeca — i ostali koji se priključiše, morali su učiti latinski, 
grčki, logiku, filozofiju, teologiju, matematiku i astronomiju. 
Vježbali su prijevod s latinskog na engleski, pa opet istog 
engleskog teksta slobodno na latinski. U uporabi je bila -— 
za grčki — gramatika »Lac puerorum« Johna Holta, posve- 
ćena kardinalu Mortonu u kojoj je bilo Moreovih epigrama 
u pohvalu knjige. Kao i Grcima, Moreu je učenje samo sebi 
bilo svrhom. 

1486. stigao je na engleski dvor Njemac Nikola Kratzer 
iz Miinchena da bude učitelj astronomije. Predavao je astro- 
nomiju na dvoru, pa ga je More pozvao i k svojoj obitelji. 

More piše svojoj djeci zadirkujući ih: »Mislim da je još sada 
kod vas gospodin Nikola tako da ste naučili sve što se može 
znati iz astronomije. Čujem da ste u tom toliko uznapredo- 
vali, da ne samo razlikujete Polarnicu od zviježđa Psa i tako 
ostala zviježđa nego i — što mora znati svaki učen i potpuni 
astrolog — razlikujete među glavnim i prvotnim zvijezdama 
Sunce od Mjeseca. U sto dobrih časa ova vaša divna nova 
vještina kojom se penjete na zvijezde. Gledajući ih marno, 
spustite se i dolje i sjetite se međutim da vas ovo sveto doba 
posta opominje i trubi vam u uši onu najbolju pjesmu, i naj- 
svetiju, kojom vas Boecije uči da i duh uzdignete k nebu 
tako da se duh otme životinjskom životu na zemlji dok se 
tijelom uzdižete prema nebu (celsius). Predragi, budite zdra- 
vi! Iz dvora 23. ožujka.« (Rogers, 250.) Posljednja riječ izgleda 
da je namjerno izabrana na kraju latinskog pisma »celsius« 
= bliže nebu, a sjećala je djecu na Chelsea (tšelzi) dio Londo- 
na u kojem su stanovali. 

141. Glavni sadržaj Moreovih pisama djeci opet i opet je 
njihovo učenje. Piše im latinski s putovanja po Francuskoj i 
Flandriji: »Toma More Margareti, Elizabeti, Ceciliji, Ivanu _ 
predragoj djeci — i Margareti Giggs, koja mi nije manje 
draga nego da mi je vlastita kći. Moji dragi pod Božjom 
zaštitom, ne mogu reći, predrage djevojke, kako uživam u 
vašim elegantnim pismima, pogotovo kad ustanovljujem da 
i na putu i seleći se ne napuštate naviku ni u dijalektičkim 
vježbama, ni u sastavljanju deklamacija i pjesama.« (Rogers, 
str. 96.) 

142. »3. rujna 1522(?) — Djeci i Margareti Gyge ... Da 
iskreno reknem što osjećam, posebno mi se sviđa Ivičin list 
jer je dulji od ostalih i jer izgleda da se malo više naprezao 
i nastojao nešto više ostvariti. — Kako vam može ponestati 
ikad građe o kojoj ćete mi pisati kad mi je drago čuti i o va- 
šem učenju, i o igrama. Meni će biti najdraže, kad nemate 
ništa o čemu biste pisali, pišite mi upravo o tome što opšir- 
nije. Ništa lakše od toga, posebno ženama koje su po prirodi 
brbljave, i to neprestano.« (Rogers 256.) 

John, najmlađi — komentira Chambers — bio je zasje- 
njen svojim darovitim starijim sestrama, pa ga More poseb- 
no hvali. (o.c. 173.) 

143. Jedan od razloga zašto djeca nisu osjećala učenje 
dosadnim jest Moreova originalna didaktička metoda i nasto- 

janje da se i odrasli u kući pridruže studiranju. Moreovo 
djelo »Četiri posljednje stvari« napisano je kao vježba. Tata 
i Meg (Margareta) natjecali su se pišući deklamacije o istoj 
temi. I ona je kasnije objelodanila svoju latinsku raspravu 
»O četiri posljednje stvari«. Kad su uznapredovale, kćeri su 
Moreove raspravljale o filozofskim pitanjima pred Kraljem, 
no rasprave su im bile često mnogo praktičnije iz kriminalis- 
like. Vives, istaknuti španjolski humanista, koga je kraljica 
Katarina pozvala iz Španije da odgaja njezinu kćer Mariju, 
opisuje ovako jedan sat na Moreovoj obiteljskoj univerzi: 
»More je izrekao Kvintilijanovu prvu deklamaciju dječaku 
Johnu i kćerkama Margareti, Elizabeti i Ceciliji, vrijednom 
potomstvu takova oca. Raspravljao je o Kvintilijanovu tekstu 
tako da ih navede svojom retorskom vještinom da lako stek- 
nu mudrost. Onda me zamolio da napišem repliku deklama- 
Ciji koju je rastumačio tako da se vještina pisanja što jasnije 
prikaže u oponiranju. Radilo se o slijepom dječaku kome 
dodijeliše zasebnu udaljenu sobu kad se otac drugiput ože- 
nio. Po noći otac je ubijen. Tijelo mu je nađeno u krevetu 
slijedećega jutra s ubodenim mačem slijepog sina, a mrlje 
krvi vodile su uzduž zida do mladićeve sobe. Da li je oca 
ubila žena ili sin? — Margareta je pred imućnim susjedima 
trebala riješiti slučaj. Izvela je vježbu s tako mnogo umilja- 
tosti da je Stapleton, učenjak ne male reputacije, odlučio 
da tiska taj pokušaj i dodao ga Kvintilijanovoj deklamaciji.« 
(Basset 120.) 

144. Erazmo očito opisuje Moreovo obiteljsko sveučilište 
kad priča o djeci, koju dobro poznaje, da su učili grčki 
alfabet gađajući lukom i strelicama u grčka slova. (Basset 
98.) U Utopiji Toma zamišlja da mlade igrama pripremaju za 
poljoprivredne radove. (Surtz, O. C. LIX). 

145. Svojoj najstarijoj nadarenoj kćerki piše Toma More 
slijedeća pisma: »Margareti More 1518(?). — Od sve djece 
ništa mi nije draže od moje mile kćeri. Zdrava bila, Marga- 
reto! Odveć stidljivo i plašljivo, moja Margareto, moliš od 
tate novaca, i to od oca koji samo želi dati; pa kad si me 
pozdravila tako krasnim pismom, kome bih ne samo za svaki 
redak dao Filipov zlatnik (kako Aleksandar učini Cherilu), 
nego bih, da sam dosta bogat, svako slovo otkupio s dvije 
unče zlata. Sada pak, koliko si zamolila šaljem. Još kanim 
dodati, no želim darivanje tako udesiti da me kćerka moli 

i piše mi drage riječi — što mi je drago, osobito od kćerke 
koju njezina krepost i književna vještina čine mom srcu 
najdražom. Stoga ovaj novac što prije pametno, kako običa- 
ješ, potroši. Što prije zatražiš novih novaca, znaj da ćeš tim 
više ugoditi tati. Zbogom, predraga kćeri.« (Rogers, 134.) 

Najvjerojatnije 1521. g. Toma piše pokćerki Margareti: 
»Želim da se kroz gotovo čitav budući svoj život baviš medi- 
cinom i Biblijom da nikad ne uzmanjkaju pomagala za cilj 
ljudskog života (da naime zdrav duh bude u zdravu tijelu). 
Već si u tim spisima nešto verzirana i nikad ti neće uzmanj- 
kati mogućnosti da se usavršiš. Mislim da se nekoliko prvih 
godina rascvjetane dobi može s velikom korišću posvetiti hu- 
manističkim i slobodnim — kako ih zovu — disciplinama jer 
se u toj dobi najlakše svladavaju poteškoće tog studija i jer 
je nesigurno hoće il ikad kasnije biti tako brižnih, ljubeznih 
i učenih učitelja. Da i ne spominjem koliko se tim studijem 
ili sprema ili sigurno pomaže zdrav sud. — Ja koji ti uvijek 
govorah da u svemu popuštaš svome mužu, dajem ti dopušte- 
nje da ga nastojiš prestići u poznavanju tih stvari.« (Ro- 
gers, 254.) 


C. Dostignuća Moreova »Obiteljskog sveučilišta«. 


146. More je bio ponosan na svoju najstariju kćerku. 
»Bez sumnje dajem prednost takvoj kćerki nad tri dečka! 
Radosna bila, moja predraga kćeri!« (Rogers 301. Jesen 1523.) 


Moreova je škola postala glasovita po Evropi i zaslužila 
je da je i danas nasljeđuju — veli Basset (str. 119.) Sve od 
rana djetinstva Moreova su se djeca privikavala na rad. Nisu 
učili da se proslave, da zarade novaca, da u svijetu steknu 
položaj, nego jednostavno zbog studija koji je sam sebi na- 
grada i užitak. Prijevodi s latinskog na engleski i ponovo iza 
nekog vremena s engleskog na latinski bili su svakodnevne 
vježbe za sve bez razlike kako za dečke tako i za djevojčice. 


147. Plod Moreova »obiteljskog sveučilišta« bio je da su 
Margareta More i Margareta Giggs (Gyge), pokćerka, postale 
pravi učenjaci, dvije najučenije žene njegova doba. Margare- 
ti Giggs ide čast da je postala jedna od prvih žena koje su se 
uputile u medicinu. Udala se za vrsnog liječnika Johna Cle- 

ments, pa mu je pomagala u struci. Margareta Roper, vjero- 
jatno najučenija žena u Evropi onog doba, poznavala je odlič- 
no klasične jezike, filozofiju i znanosti. Njezinu korekciju 
Ciprijanova teksta (Ep. 30, 3) 'nervos sinceritatis' mjesto 
'nisi vos sinceritatis' prihvatio je Erazmo u svom izdanju 
Ciprijanovih djela. Prevela je s latinskog na engleski Eraz- 
movo djelo »Praecatio dominica in septem positiones distri- 
buta«. Uvod je napisao Richard Herde, član Moreova učitelj- 
skog zbora kao i on pristalica visokog obrazovanja žena. 
Knjiga je tiskana 1524. Margareta je napisala pobožnu ras- 
pravu »De quatuor novissimis« natječući se s tatom koji je 
napisao djelce pod istim naslovom. Prevela je s grčkog na 
latinski Euzebija Cezarejskog, crkvenog povjesničara. 

148. Weysey, exeterski biskup, poslao je jednom Marga- 
reti Roper portugalski zlatnik kao nagradu za odličan latin- 
ski jezik. John Weysey slovio je kao svet i učen muž. »Dok 
smo razgovarali — piše Toma Morgareti — uzeo sam sa stola 
papir koji se ticao onoga o čemu smo poslovno razgovarali. 
Slučajno se pokazao Tvoj list. Biskup ga uze u ruke i pročita 
s uživanjem, tim više što je za njega latinski list jedne žene 
bila novost ... Videći kako mu je drago što je list pročitao, 
pokažem mu i Tvoju deklamaciju. Pročitao ju je. Pokazao 
sam mu i tvoje stihove. Divio se preko svakog očekivanja i 
hvalio te najlaskavijim riječima, pa su mu se riječi pričinile 
presiromašnima da izraze divljenje. Izvadio je odjednom 
zlatnik iz džepa koji ćeš naći u pismu. Na sve moguće načine 
nastojao sam otkloniti zlatnik, no nije bilo moguće jer je 
svakako htio poslati ti znak i dokaz dobrohotnosti prema 
tebi. To me je spriječilo da mu ne pokažem sastavke tvojih 
sestara jer sam se bojao da bi to izgledalo kao da želim dar 
i za ostale, a bilo mi je neugodno primiti i ovaj dar za tebe.« 
(Basset 134.) 

John Palsgrave piše Moreu vjerojatno 1529: »Želio bih da 
sam imao sreću prisustvovati filozofskoj raspravi tvojih kćeri 
pred Kraljevom Milosti.« (Rogers 405.) ' 

149. Na Božić 1526. stigao je u London Hans Holbein 
Mlađi. Portretirao je Henrika VIII. More ga je pozvao da 
naslika i njegovu cijelu obitelj. Sigurno je da je to bila 
Moreova ideja da portretira cijelu obitelj s njime, a ne samo 
njega. Tako je nastao jedan od prvih obiteljskih portreta u 
evropskoj uinjetnosti. 

6. poglavlje: KNJIŽEVNI RAD TOME MOREA 


Jezik kojim je pisao 


150. Toma More pisao je djela latinski i engleski. Latin- 
skim djelima ne pripada izravno u englesku književnost nego 
evropskom humanističkom pokretu. Utopija je vrlo rano, za 
njegova naraštaja 1551. prevedena na engleski. Dva djela: 
Riharda III i Četiri posljednje stvari sam je More napisao 
na oba jezika, latinski i engleski. 


Moreov engleski jezik blizu je Shakespeareovom. U nje- 
govo doba moderni je engleski bio već oblikovan. Glavnu po- 
teškoću u čitanju Moreova engleskog teksta ne čini toliko 
jezik koliko skrajnje nedosljedan način pisanja (spelling) 
koji možemo jednostavno nazvati konfuzijom. U istom pis- 
mu, pa i u istom odlomku, koji put u istom retku jedna te 
ista riječ različito se piše, pa i vlastita imena i prezimena. 


151. Njegova pokćerka Margareta Giggs piše se Gigs, 
Guge, Gyge koliko smo ustanovili, a možda i na još koji na- 
čin. Učitelj Gonnel pisan je Gunnel, Gonell. 


Od općih riječi npr. »very« piše se: verye, very, verily, 
verylye, vearili, vearily, veryly, verelie, verely. Very na dva 
načina, a 'verliy' na 7 načina. »Much« je pisan: muche, mo- 
che, miche, mych. — »Been«, particip prezenta pisan je: ben, 
byn, bene, byne. Riječ »duty« pisana je: dutie, duetie, dowtie, 
dewtie, dowte, duty. — »Devil« na istoj je stranici pisan 
Dyuel, diuell, dyuell, deuyl, deuill. — »Malo pomalo« nepo- 
sredno ista riječ pisana je drugačije: »lytle and litle« (Dialo- 
gue of Comfort III ch 1, str. 269.) More piše i »little« i lyttle. 
Na drugom mjestu ista je fraza pisana »litle and lyttle« (III. 
ch. 14, str. 293.) 

Izdavači Moreovih djela jedni moderniziraju pisanje za- 
državši arhajske riječi; tako W. E. Campbell, The Last letters 
of Blessed Th. More 1924. i Chambers, tako smo i mi odlu- 
čili u engleski pisanom izdanju životopisa koji će izaći, nada- 
mo se, u Sjedinjenim Državama; drugi, kao znanstvena izda- 
nja Yale University i npr. O'Hagan reproduciraju tekst kakav 
bio da bio iz najboljih izvora. 

Među Moreovim varijantama redovito se nalazi i moder- 
ni način pisanja. Ako ta varijanta zamijeni ostale, dobivamo 
modernizirani tekst koji se lako čita. 

152. Druga je poteškoća što More — pod utjecajem la- 
tinskog i uz to biblijskog grčkog ne piše dovoljno interpunk- 
cije. Čovjek bi najradije njegove preobilne »and« (=i) shva- 
tio kao interpunkcije poput »kai« u grčkom novozavjetnom 
tekstu. 

Ne možemo biti iscrpni, no navodimo najupadljivije pri- 
mjere u kojima se sintaksa Moreove rečenice razlikuje od 
moderne engleske sintakse: 

Počesto upotrebljava član 'ye' mjesto 'the'. 

Upotrebljava dvije negacije u negativnom značenju: »God 
careth not, nor regardeth not«, »nor your father's wife 
neither, nor... 

Negativni glagolski oblici bez »to do« upotrebljavaju se 
kod više glagola nego danas: »I know not, I doubt not (još 
danas mogući), careth not, regardeth not«. 

Personalni oblici glagola stoje bez zamjenice: »as beco- 
mes a very true worshipper as shall be expedient«. 

Inverzija se upotrebljava iza pozitivnih adverba kad se 
danas ne bi upotrijebila: »Very sure am I that where so 
ever the time shall come.« 

Općenito Moreov »word order«, red riječi, bliži je nje- 
mačkom »Wortfolge« nego u modernom engleskom, posebno 
da glagol (verbum finitum) teži da dođe na drugo funkcio- 
nalno mjesto. 

153. »Za studenta engleskog jezika — veli Chambers (str. 
345.) — More je vitalna veza između srednjeg i modernog 
engleskog. S pravom smatramo Morea našim prvim moder- 
nim piscem: on je prvi veliki engleski domaći povjesničar ili 
prvi, i to najveći iz slavne loze pisaca utopija, ili on je najve- 
ći u prvoj grupi naših modernih učenjaka (scholars).« 

»Toma More ide u red Williama Langlanda prije njega i 
Edmunda Burke iza njega, pa je najveći među našim konzer- 
vativnim reformatorima (reforming conservatives).« (Cham- 
ber, str. 344.) 


154. Nakon Morea (1478—1535) nastala je književna kriza 
koja ga dijeli od Shakespeareova doba_(1564—1616). G. D. 
Wilcock pišući o Shakespeareovu i elizabetanskom jeziku ve- 
li: »U sredini 16. stoljeća mnoga je veza s prošlošću prekinu- 
ta ili je istrošena oslabila. Fonetska promjena učinila je ne- 
razumljivom Chaucerovu pjesničku tehniku (za razliku od 
njegova duha i pripovjedačke snage). Bilo je to doba nesi- 
gurnosti, čak i zastrašenosti, doba u ozračju sumnje. Asham 
tvrdi da mu je bilo ne samo uvjerljivije nego i lakše pisati 
Toxophilusa (1545) latinski (jer to bi bio uzor koji bi treba- 
lo slijediti). — Shakespeare koji nadolazi neposredno iza 
pjesnika sredine 16. stoljeća, upoznao je zimski izgladnjelo 
(winter-starved) stanje jezika te je posegnuo kako za lingvis- 
tičkim materijalom tako i za sadržajem iz domaće prošlosti. 
Od pojave Spensera (1552—1599) dalje počeo se očitovati novi 
duh klasicizma. Shakespeare (1564—1616) 12 godina mlađi od 
Spensera rodio se bez inhibicija krize iz polovice stoljeća.« 
(O. C. 127 i 128.) 


155. Gledom na stilske osebujnosti Edward Surtz D. I. 
(0. c. CXLIX.) upozoruje na »Moreovu vrlo finu konstataciju 
o mjestu i ulozi komičnog elementa u književnosti koju nala- 
zimo već 1533. u Apologiji kad odgovara na optužbu protiv- 
nika koji mu prigovaraju što unosi u najozbiljnije teme bas- 
ne, šale i vesele priče. Horacije kaže da čovjek kadšto može 
mnogo toga reći kroz šalu. Jednom svjetovnjaku kao što sam 
ja bolje pristaje da šaleći se reknem svoje mišljenje nego da 
ozbiljno i svečano propovijedam.« (The Apology ed. A.J. Taft; 
London 1930, str. 194.) 


Pregled Moreova književnog rada 


156. Moreovo književno stvaranje možemo podijeliti u 
tri glavna razdoblja: 


I. Mladenački pokušaji pretežno na engleskom: 
4 male igre samo fragmentarno sačuvane; Stihovi uz proce- 

siju (Peagant's verses), Knjiga o sreći (Book of Fortune), ži- 
vot Ivana Pika od Mirandule (The Life of John Picus of 
Mirandula), Tužaljka uz Elizabetinu smrt (Lamentation at the 
Death of Elizabeth). 

Latinski i engleski pisani su spisi: Četiri posljednje stva- 
ri (Four Last things) i Povijest Riharda III (History of Ri- 
chard III). 


I. Latinsko razdoblje: Ex Luciano conversa 
quaedam (1516), Utopia (1515—16), Epigrammata (1518), 
Epistola ad Brixium, Epistola ad Dorpium, Epistola monacho 
cuidam, Vindicatio Henrici VIII a calumniis Lutheri (1528). 
Po sadržaju posljednje navedeno djelo spada već u razdoblje 
kontreoverzija i religiozne literature. 


II. Engleske kontroverzije i nabožna djela. 
Zapomaganje duša (Supplication of Souls 1529), Pobijanje 
Tyndaleova odgovora (Confutation of Tyndale's Answer 
1532), Obrana klera (Apology of the Clergy 1533), Odgovor 
knjizi bezimenog heretika pod imenom Večera Gospodnja 
(Answer to the book which a nameless heretic has named the 
Supper of Lord 1533.), Borba Salema i Bizanta (The Debel- 
lation of Salem and Bizance 1534), Pismo protiv Ivana Fritha 
(Letter impugning John Frith 1534) i Odgovor na prvi dio 
otrovne knjige 1534. (Answer to the first Part of the Poisoned 
Book). 

U tamnici piše Dijalog utjehe u nevoljama (Dialogue of 
Comfort in Tribulation), Časoslov (Book of Hours), Raspravu 
o Muci Kristovoj (Treatise upon the Passion). Pisao je i niz 
molitva (The Last Prayers) i dvije posldjednje pjesmice (Two 
little ballets). 

Izvan ovih triju razdoblja proteže se veoma obilna ko- 
respondencija. Tu ima dugih listova od kojih nekoji znače 
vrhunska dostignuća Moreova pera: Henriku VIII, Wolseyu 
i Cromwellu piše engleski, evropskim humanistima latinski, a 
članovima svoje obitelji i engleskim humanistima sad latin- 
ski sad engleski. Posebnu vrijednost ima 12 listova iz tamni- 
ce. — Dakako da čitava korespondencija ima značaj najboljih 


povijesnih izvora, pa smo ih zapravo trebali dodati u poglav- 


lju: »IZVORI«. ' 

I. Mladenački pokušaji 


.157. 1.) Erazmo nas izvješćuje da je More u mladosti na- 
pisao i glumio četiri manje drame. Ne znamo da li su bile 
latinske ili engleske jer su izgubljene, ali vjerojatnije su 
engleski pisane. Igra »Vesela igra višeg advokata koji je glu- 
mio fratra« (A merry gest how a Sergeant would learn to 
play the Friar) napisana je vjerojatno 1503 uz proslavu kad 
je Tomin otac John More izabran za višeg odvjetnika. Cham- 
bers donosi jedan sačuvani fragmenat:* (o. c. 84.) 


»Kada metneš, kada sretneš — šeširđiju i filozofiju; 
Kad je torbar tako dobar — da piše teologiju; 

Iz te smjese nema pjesme.« 

»Obuk'o se tako dobro da ga nitko ne bi mog'o 
Od pravog odijelit' fratra. . 

Vladao se, klanjao se, ošišan je, opasan je, 
pobožnijeg' ne bi naš'o brata. , 

Al do stakla kad je doš'o, nije mog'o da bi proš'o, 
pa on glednu sliku sretnu: 

Srce skoči usred grudi, gle'te amo, dobri ljudi: 
Svatko smatra: Vidi fratra!« 


158. 2.) Stihovi uz povorku (Pageant's verses). Stara ku- 
ća Johna Morea nalazila se u Milk Streetu. Ne znamo slikara 
koji je naslikao 9 povorki, ali je mladi Toma sastavio stihove 
i vjerojatno odredio redoslijed slika. Stihovi su prosječni, ali 
im je smisao duboko duhovan i tumači šta je Tomu potaklo 
da ode u Kartuziju. Stihovi prvih 8 povorki sastavljeni u 
chaucer-ovskim stancama (7 stihova jampskih pentametara). 
Na prvoj slici dječak goni svoj zvrk:** 


* Doslovan prijevod: »Kad se šeširđija pođe baviti s filozofijom 
ili torbar odluči miješati se u teologiju ništa dobra iz tog posla.« »Tako 
se zaodjenuo da nitko ne bi mogao zanijekati da je fratar. Tako se 
pobožno pretvarao i ošišao, teko je govorio i pogledavao. No došao je 
do ogledala, zar da ga promaši? Zadržao se i buljio, pa mu srce po- 
skočilo od ponosa u grudima kad vidje kako dobro izgleda kao fratar.« 

** »Ja sam dijete: misao mi je samo za igrom. Kolute bacam na 
klin, gađam u pijetla i loptam se. Zavrtim čigru i šibam je po stazi. 
Ali dao Bog da sve bijedne školske knjige izgore u vatri, pretvore se 
u sitan pepeo. Onda bih život posvetio bezgraničnoj igri koju neka mi 
dobri Bog udijeli do sudnjega dana.« (Basset, str. 35.) 

»Dijete ja sam dušom sav sam predan igrama, 
kolut bacam, pijetla gađam, loptorn loptam se. 
Stazom ganjam, šibom davam pokret čigrama; 
neka knjige vatra stigne, Bogu molim se. 

Kad u pepeo sve se knjige školske pretvore, 
Nek svi dani vječnoj igri tad se otvore; 

Boga molim sve da sažga knjige-zlotvore.« 


159. Na slijedećoj slici dijete leži na tlu dok mladić jaši 
na konju sa sokolom i hrtovima spremnim za lov. — Na slije- 
dećoj slici leži mladić, a Venera i Cupido smiju se jedno 
drugome. Na slijedećoj slici Venera i Cupido leže, a časni 
starina sjedi na prijestolju. Onda starac leži, a smrt triumfi- 
ra. Nad smrću triumfira Slava, nad Slavom Vječnost. — 
Vječnost je prikazana kao gospođa na prijestolju u prekras- 
noj odori okrunjena carskom krunom. Ona govori Vremenu 
ispod nogu:* 


»Zašto da se hvastam, duga Vječnost ja sam, 
samo moje ime carstvo moje riše, 

bez kraja da ja sam, duga Vječnost da sam. 
Vrijeme jedva diše, šare svoje briše; 

vrijeme tek je jasan uzdah, pokret kasan. 
Mjesečev i Sunčan broji korak krasan. 

Pa kad Sunce, Mjesec svoju trku svrše 

od vremena bijedna hoće 1' ostat išta? 

Sva će Slava nestat, isteći u — ništa.« (Basset 36.) 


To je Moreova mladenačka verzija životnih stadija. Sha- 
kespeareovi Stages of Man zaostaju za Moreovim misaonim 
rasponom, misli o. Basset. More samo četvorim zemaljskim 
stajalištima dodaje Smrt, Slavu, Vrijeme koje sve uništava 
Vječnost. 


160. 3.) Tužaljka uz Elizabetinu smrt (Lamentation at the 
Death of Elizabeth) sva je u chaucer-ijanskim strofama od 


* Doslovan prijevod: »Zašto da se hvastam: Ja sam Vječnost, 
samo mi ime predskazuje carstvo; beskrajna uvijek bit ću. Dok je 
vrijeme smrtno, samo prolazni čar. Šta si nego laka pokretljivost koja 
označuješ svaku promjenu Sunca i Mjeseca u koje gledaš. Kad njih 
dvoje završe trku, odnijet će i tebe sa svim tvojim ponosom i hvasta- 
njem u ništavilo«. 


92 


7 jambskih pentametara. More stalno produljuje verzove u 
12 slogova tako da anticipira efekte Spenserovih stanca. 
(Chambers str. 85.) Pjesma je spjevana 1503. uz smrt kraljice 
Elizabete, najstarije kćerke Edvarda IV (1461—1483.) 


161. 4.) Knjiga sreće (The Book of Fortune). Ispitivač 
pita kraljele, filozofe, zvijezde i duhove dok mu astronom 
uz pomoć kocaka ne rekne u čemu je sreća. Knjiga Sreće 
(počinje ovim stihovima:* 


»Ak' želiš od blaga Sreće imat dio, 

ne uzdaj se u nju, brzo ga potroši. 

Okani se gizde, ne prčdaj se cio. 

Ne gradi si kuću dd neba visoku; 

S visoka koj" pada slomi se u skoku. 

U kolijevku stavi gola te i mala, 

A ostalo Sreća u najam je dala. 

U jastuk koj" glavu premekano stavlja, 

o kladi pod glavom u starosti javlja.« (Chambers 149.) 


162. 5.) Kad se More odlučio za ženidbu, odnosno odlu- 
čivao za nju, preveo je na engleski »Život Giovannija Pika de 
Mirandola« (The Life of John Picus Earl of Mirandula) samo 
10 godina iza Pikove smrti (1463—1494), a 8 godina iza kako 
je Pikov nećak Giovanni Francesco (i 1506) napisao njegov 
životopis. More je čitao djela tog pobožnog svjetovnjaka hu- 
maniste te je preveo izbor iz Pikovih spisa i poklonio kao dar 
za Novu godinu redovnici Joyeuce Leigh koja je postala kla- 
risa u Convent of Poor Clares izvan zidina Londona. Samo- 
stan je poznat pod nazivom The Minories. Njezin brat Edward 
Leigh (Lee) napao je Erazma. More je zatim napao Leea »što 
bi učinio protiv Erazma da je Erazmo napao Leea«. Edward 
Lee postao je kasnije nadbiskup Yorka i njegovo pravovjerje 
nije se pokazalo dosta čvrsto protiv Henrika VIII. 

163. Pico de Mirandula bičevao se kao i More i nosio 
pokorničku košulju. Pikov duhovni vođa, neobuzdani prorok 


* Doslovni prijevod: »Želio bi miješati se u blago Sreće, Ne uzđaj 
se u nju, potroši ga rasipno. Ne vladaj se uznosito, niti prevršuj mje- 
re. Ne gradi svoje kuće na visini do svoda, ne pada duboko osim onaj 
koji se penje visoko. Sjeti se, Narav te je poslala ovamo bosa, a da- 
rove Sreće prebroji i kupi robu. Tko kasno liježe udobno na posve me- 
kano, mjesto na jastucima ležat će kasnije na klađi.« 

Fiorenze Savanarola, osuđivao je Pika da je nevjeran Božjem 
pozivu koji ga zove u Savanarolin dominikanski red. Predgo- 
vor engleskom prijevodu pokazuje da je More uzeo sebi Pika 
za uzor. Cressacre-More reći će također u biografskoj kompi- 
laciji o Moreu: »Uzeo je sebi za uzor život izvanrednog svje- 
tovnjaka Giovannija Pika de Mirandola.« (Rogers, Corr. 
str. 9.) 


164. Vjerojatno u Kartuziji, dok je prevodio taj životo- 
pis i čitao Pikova djela, naišao je na njegov popis 12 osobina 
ženidbene ljubavi. Bilo to ili ne u Pikovoj namjeri, More je 
primijenio te osobine na ljubav prema Bogu. Pošao je još 
dalje pa je svakoj od 12 osobina spjevao dvije strofe: prva je 
opisivala ponašanje zaljubljenika, a druga je prenosila te 
ljudske osjećaje na živog Boga. Stihovi nisu naročiti — veli 
Basset —, ali misli su neobično lijepe. Lako je zamisliti da 
je More pisao te stihove dok se odlučivao hoće li se oženiti 
ili potpuno Božjoj službi posvetiti svoje srce. 


»Kad ljubav je jaka i revna — žarka, moćna i jedra 

Tad neće ih muka, zabuna, tuga nikada snaći, 

da dočekat neće koji se ljube čela ih vedra. 

I sve će znat podnijet' te misliti više na osobu dragu 

u srcu što nose, a ljubav će podat neobičnu snagu. 

Pa kako da onaj koj' potpunim srcem voli svog Boga, 

sve podnijeti neće i stotine muka preuzeti na se, 

da nikada ničim ne ostane dalek od predragog svoga. 

Šta smrt njemu znači kad predobro znade, sve radosti da se 

već spremaju za njeg; da dvorane neba za njčga se krase; 

On dolinu tamnu gdje posrt'o on je i padao nice 

Zamijenit će nebom i gledati Boga licem u lice.« 
(English Works I p. 390.)* 


165. 6.) »Četiri posljednje stvari« (The Four Last Things) 
napisao je More »u mladim danima za razbibrigu«. Kasnije 


* Doslovni prijevod: »Ako je ljubav snažna, žarka, moćna i revna, 
neće ih snaći nevolje, žalosti i brige jer će ljubavnik biti veoma spre- 
iman da sve podnese i mislit će više na osobu kojoj je srce i ljubav 
predao. Tako nek onaj tko ljubi Boga bude zadovoljan podnijeti 
svaku nevolju i brigu prije nego da se udalji od Boga, sretan što 
umire, da može biti siguran odilazeći odavle, da je postigao iz ove 
tamne doline, nebesko svijetlo i dospio blažen do gledanja Onoga 
koga ljubi.« (English Works I p. 390.) 

je nagovarao Margaretu, svoju kćerku, da se natječe s ovim 
djelcem pa je i ona objelodanila traktat pod istim naslovom. 

166. 7.) 1513. napisao je »Povijest Riharda III« (History 
of Richard III) po uzoru grčkih i rimskih povjesničara, naro- 
čito Tacita. Od Morea preuzeo je Shakespeare nešto od 
magične ideje o sudbini po kojoj Shakespeareov »Rikard 
III« podsjeća na grčke drame: osjećaj kako sudbina visi nad 
zasljepljenim čovjekom koji vidi šta se zbiva drugima, a ne 
vidi vlastitu opasnost. (Chambers 110). — John Burgess Wil- 
son (0. c. 118) naziva Morea zbog ovog djela »pionirom na 
polju engleskog povjesništva«. 


II. Latinsko razdoblje 


167. 8.) UTOPIJA je učinila Morea poznatim po svoj 
Evropi. Nastojanjem Erazmovim tiskana je u Bazelu 1516, 
iste godine u Parizu i Louvainu. Predstavlja vrhunac Moreova 
književnog stvaranja. Engleski pisci iznenađeni su evropskim 
uspjehom koji još nijedna druga knjiga iz Engleske nije 
doživjela. Mnogi će pokušati na sličan način svoje socijalne, 
moralne i kulturne ideale zaodjenuti u fikciju i fabulu, ali 
nijedan neće dostići Morea jer je Utopija odraz jednog naro- 
čitog duševnog i društvenog iskustva. Sve je More iskusio: 
nutarnje peripetije, ženidbene i obiteljske peripetije i soci- 
jalno-političke trzavice. Sve je osjetio na vlastitoj koži i u 
vlastitom srcu pa je u zagonetki zamislio drugačije čovje- 
čanstvo. Bilo je to opasno, a htio je ne reći sve do konca da 
nitko ne zna što odobrava, a šta ne odobrava. Tako prisilja- 
va sve koji do dana današnjega čitaju njegovu Utopiju da 
odgonetavajući što je More mislio nađu svoje vlastite misli o 
jednom drugačijem čovječanstvu. Ova lukavost i dovitljivost 
te nutarnja dinamika majstorski vođenih rasprava osigurala 
je djelu čitaoce do dana današnjega. 


Opći značaj Utopije 


168. U pismu iz Londona 3. rujna 1516. piše More Eraz- 
mu u Antwerpen: 

»Šaljem ti svoju »Nigdjevu« (Nowhere) — Nusquama 
mitto! U svojim budnim sanjarijama nađoh se izabranim od 

mojih Utopijanaca njihovim kraljem za vazda; sebe sada 
gledam kao monarha kako kročim okrunjen diademom od 
žitnog klasja, koji se neobično lijepo ističe iznad mog franje- 
vačkog habita, u ruci mi pregršt klasja kao sveto žezlo. Prati 
me otmjena svita Amauroćana koji čine golemu većinu, ali 
daju prednost stranim poklisarima i vladarima; kako su to 
bijedne kreature, ti strani nakinđureni ljudi prema nama, 
dok se glupavo diče obučeni u odijela s djetinjastim, lažnim 
i ženskastim čipkama i ukrasima, Stegnuti kopčama od 
odvratnog zlata, a smiješni u svom purpuru i draguljima, no- 
se štapove dvorskih budala ... Svejednako sam htio zadržati 
tu čarobnu viziju, no sve jače jutarnje svijetlo raspršilo je 
sanju, jadnog li mene! bacilo me s prijestolja i vratilo me 
okrutno u besmislenu muku moga dvorskog službeništva. No 
barem me ta misao utješila: ni stvarna kraljevstva ne traju 
mnogo dulje.« (Hexter o. c. LXXVIII.) 


169. Utopija je napisana latinski, no nije prošlo 16 godi- 
na od Moreove smrti, pa ju je Ralph Robinson 1551. preto- 
čio u engleski. Utopija je brzo nakon tiskanja prevedena na 
njemački, talijanski, francuski i holandski prije nego na 
engleski. Britanski muzej ima nepotpunu kolekciju od 84 
izdanja i prijevoda. 1684. preveo je Utopiju nanovo bolje 
biskup Gilbert Burnet. Reynolds kaže: »Mnogo smo izgubili 
što More sam nije proizveo usporedni engleski tekst kao što 
je učinio s Rihardom III.« (O. c; 1965. str. 15.) 

170. Poslušajmo kako Utopiju procjenjuju ljudi koji su 
poznavali Tomu i njegovo djelo! 

Chambers (o. c. 135.): »Utopija je djelo naše zajedničke 
zapadne evropske civilizacije posvećena podanicima Karla V, 
Gilesu i Busleidenu. Latinski je tekst tiskan u 6 evropskih 
velegradova prije nego je tiskan u Engleskoj, a preveden je 
na njemački, talijanski i francuski prije nego se 1551. poja- 
vio engleski prijevod.« — »Ima ih koji promatrajući lik Mo- 
rea mučenika, olako potcijenjuju Utopiju kao da je tek sre- 
tan proizvod mašte, a More da ju je napisao za razonodu 
svojih prijatelja humanista.« (Chambers 18.) 


O. Hexter ističe da je »Moreovo djelo stvorilo novu knji 
ževnu vrstu.« (0. c. CVI) — »Možemo djelo jednako ocijeniti 
kao sredovječno, renesansno i moderno.« (0. c. XLI.) 


96 


Surtz upozoruje na zamršenu stratifikaciju djela: »Kao 
pripovijedač More u Utopiji iskorištava okvir u okviru, dija- 
log .se kreće kao razgovor unutar razgovora, a aranžman je 
scena konstruirana kao prizor unutar prizora.« (0. c. CXVI.) 
— »U toj intelektualnoj drami, koja čini srce Utopije, More 
ima ulogu umjerenog humaniste koji teži za temeljitim pro- 
mjenama, ali svjetuje strpljivost, umjerenost i oprez.« (0. c. 
CXLII.) 


Hexter cijeni napetost dijaloga. »U raspravi da li da hu- 
manista uđe u državnu službu, Hythlodaeus (koji zapravo 
predstavlja najiskrenije Moreove stavove — naš dodatak) 
ima protiv sebe lukave i impozantne protivnike. U razgovoru 
kod stola kardinala Mortona Hythlodaeusu oponira advokat i 
neka budala, dosadan i nepristojan luđak.« (Hexter, 0. c. 
XXXVIII.) 

»Utopija nije tek običan dijalog — primijećuje o. Surtz 
— ona je dramatski dijalog. Upotrebljena je dramatska teh- 
nika. Budući da se u njoj zbivaju ideološki sukobi i emocio- 
nalna uzbuđenja, možemo s pravom analizirat i procijenji- 
vati Utopiju dramatskom terminologijom.« (0. c. CXXXIV.) 


171. Nijemac H. Schulte Herbriigen napisao je 1960. stu- 
diju Utopie und Anti-Utopie (Bochum 1960, str. 32); za njega 
je Utopija exemplum ad contemplandum veritatem = pri- 
mjer da se promotri istina, neke vrste narativnog ili epskog 
dijaloga. 

D. M. Bevington misli da je dijalog u Utopiji »neprestano 
prikazivanje dvaju stanovišta: Hythlodaeus i persona More 
predstavljaju dva pola Moreovih vlastitih misli. U tom smislu 
More se ponaša kao Chaucer u kenterberijskim pričama (The 
Canterbury Tales) te sam sudjeluje, ali kao fiktivni karakter 
u igri. Kao Shakespeare i Browning More se ne šepiri svojim 
osobnim uvjerenjima. Ako dopustimo razlike vremena, svrhe 
i sredstava, Toma More je jednako spretan praktičar objek- 
tivne metode kao recimo Ernest Hemingway.« (Surtz, 
CXXXVI. : ' 

172. Toma More razjašnjava Gilesu utopijanska imena: 
Utopija = otok nigdje; Anydrus = rijeka bez vode; Amaurot 
= grad fantom; Ademus = vladar bez naroda. Nijedan Uto- 
pijanac nema karakter pravog individua u Hythlodaeusovu 
izvještaju. Hythlodaeus znači »brbljavac tričarija«. Osnivač 

države Utopus velik je samo po svojim djelima, ne kao lič- 
nost, dok su naprotiv govornici u uvodnom dijalogu, da li 
treba ući u državnu službu sasvim individualni. Otac Surtz, 
za razliku od oca Hextera, misli da je Hythlodaeus maska za 
Erazma. Obojica — More i Erazmo — zamišljali su državu 
više kao obitelj nego kao vladarev posjed. No Erazmo je — 
zna se — htio monarha s omeđenim pravom po zakonu, dok 
je More bio za demokratski senat. (Surtz, 0. c. CLXXX.) 


173. More kao pisac ne pomaže mnogo čitaču: neka sam 
gleda sličnosti i razlike (o. Surtz, CXXXI.) — Bojimo se krea- 
tivne vlastite misli, lijeni smo za to dok brzo čitamo da 
pretrpamo svoju erudiciju i stoga se kod čitanja Utopije — 
koja traži kreativno razmišljanje — uvijek pojavljuje »ista 
naopaka pretpostavka da sve što Utopijanci kažu i čine i sam 
Toma More 'zastupa'. (Chambers 216.) Na primjer, u Utopiji 
se kadšto dopušta rastava braka pod uvjetom da sabor 
muževa i sabor žena odobri rastavu, ipak je Toma umro baš 
zbog toga što nije htio pristati na Henrikovu rastavu braka. 


174. Hexter uspoređuje slučaj Morea s njegovim suvre- 
menikom Niccolo Machiavellijem (1469—1527). Il Principe 
izašao je 1532. i Toma Cromwell, Moreov nasljednik na kan- 
celarstvu, poklonio ga je Poleu, kasnijem kardinalu. Machia- 
velli je kritizirao papu Julija II: »Što je veća zakletva kojom 
je što obećao, to manje ju je držao.« Kao o Moreu, tako se 
i o Machiavelliju raspravlja koja im je bila autentična misao. 
Drugim riječima da li je Machiavelli bio machevialista, a 
More utopista. O. Hexter (XXVI.) misli da niti je Machiavelli 
bio machievalista, niti More odobrava sve u Utopiji. »Ako 
je Machiavelli iz djela Discorsi pravi Machiavelli prije nego 
po djelu Il Principe, More kasnijeg pisma Dorpu i Dijaloga o 
herezama prije je pravi More nego More Utopije.« (XXVI) 


175. More je, u tom smislu, posve jasan na koncu Utopi- 
je: »Tako kad je Rafael (Hythlodaeus) završio svoje pričanje, 
dolaze mi doduše na pamet mnoge stvari u običajima i za- 
konima tog naroda koje izgleda da nisu ustanovljene i izmi- 
šljene pametno, ne samo njihov oblik viteštva, te njihove 
žrtve i vjerska osvjedočenja, nego i drugi njihovi zakoni; 
također, i to posebno što je osnov svih njihovih zakona, mi- 
slim na zajedništvo života i posjedovanja bez ikakva novca; 
čime su postigli samo to da su potpuno ukinuli i uništili 

svako plemstvo, sjaj, iskazivanje časti i znamenitosti, koje 
obično mišljenje sebi zamišlja da spadaju na jedno druš- 
tvo ... U isto vrijeme, dok ne mogu sve odobriti i pristati 
na ono što je Hythlodaeus ispričao, ne sumnjam da je ne- 
obično učen čovjek, te točno i duboko verziran u svim svjet- 
skim stvarima, moram ipak priznati i dopustiti, da su mnoge 
stvari u Utopijanskoj sretnoj republici takve da ih mogu 
više poželiti za naše gradove nego se nadam da će se ostva- 
riti.« (J. Churton Collins, ed. str. 143—144.) 

176. O. Edward Surtz uspoređuje Morea i Dantea: »Uto- 
pija je slična Božanstvenoj Glumi: u početku strašna i smrad- 
na jer je govor o paklu; na koncu sretna, poželjna i divna jer 
je govor o raju. Pakao je u Moreovu remek-djelu zapadno 
kršćanstvo, raj je Utopija. Dante završava s rajem. More 
vraća čitača u pakao na zemlju. U stvari posljednje Moreove 
primjedbe prikazuju utopijansko rješenje kao nepotpuno. 
Dante je završio Božansku Glumu akordima sklada, ljubavi 
i punine. More završuje Utopiju disakordom borbe, neodluč- 
nosti, očekivanja i čežnje.« (0. c. CXXXVIIIL.) 

177. Protiv pretjerane tvrdnje Jean Serviera (Histoire de 
VUtopie Gallimard, Paris 1967.) da utopijske ideje vuku kor- 
jen iz psihoanalitičke nostalgije za prošlošću i za djetinj- 
stvom, vrlo rado citiramo oca Hextera: »U Utopiji nigdje se 
ne pojavljuje ni očito ni prikrito čeznuće za dobrim starim 
vremenima, osjećaj koji je u Moreovo doba poput pandemič- 
ne zaraze zahvatio duhove i koji je tako duboko ukorijenjen 
u čovjekovoj psihi kako se razvijala; zato je Utopija preživ- 
jela u doba kojim je zavladala ideja progresa. U Moreovo 
doba »dobra stara vremena« bila su san o viteštvu, a on očito 
nije imao vremena za to. U Utopiji nema traga klanjanju 
staroj civilizaciji (nešto je različito divljenje staroj književ- 
nosti) koje je općenito zahvatilo humaniste.« (CXIX str.) 


Kompozicija Utopije 


178. Prvo izdanje Moreove Utopije tiskano je 1516. u 
Louvainu. kod Thierry Martina, zatim 1517. u Parizu kod 
Gilles de Gourmonta, konačno u Baselu kod Johanna Frobe- 
na u ožujku 1518. Ovo je izdanje temelj kritičkim izdanjima. 
1519. tiskana je Utopija u Veneciji u tiskari Juntina. 

Ilustracija naslovne stranice bazelske edicije prikazuje 
Kristovu trnjem okrunjenu glavu na vrhu, a samoubojstvo 
Lukrecije na dnu; djelo je Hansa Holbeina. Upotrebljena je 
za razna Erazmova djela iz prijašnjih godina. 


179. Utopija kao djelo engleske literature počinje svoj 
život prijevodom Ralpha Robynsone 1551. Prava je ironija 
da je taj prvi engleski prijevod posvećen William Cecilu, lor- 
du Burleigh, jednom od najopasnijih progonitelja papista. 
Siromah Robynson trebao je novaca lorda Burgleigha. Ali je 
značajno da je ta posveta Cecilu nestala u drugom izdanju 
Robynsonova prijevoda. Collins veli o tom prijevodu: »Svo- 
jom ljupkom jednostavnošću, punoćom, slikovitošću i sna- 
gom ovaj je prijevvu važan spomenik engleskog jezika iz prve 
polovice 16. stoljeća.« (0. c. LII.) 

Robynsonov prijevod dotjerao je i modernizirao 1684. 
biskup Salesburyja Gilbert Burnet. Prijevod Arthura Cayla- 
ya iz 1808. samo je modificirani Burnetov prijevod. 1909. J. 
Churton Collins izdaje posadašnjeni engleski prijevod sa sli- 
jedećom uvodnom primjedbom: »Ovo novo izdanje Moreove 
Utopije poduzeto je s dvostrukim ciljem da potakne i po- 
mogne studij djela koje zaslužuje zauzeti mnogo istaknutije 
mjesto nego je dosad zauzimalo u našem nastavnom planu 
za viši odgoj i da ispuni potrebu koju je htjelo ispuniti pri- 
jašnje izdanje. Malo je djela koja zaslužuju našu pažnju iz 
tako brojnih razloga. Premda nije izvorno napisano na engles- 
kom, po prijevodima Robynsona i biskupa Burneta, postalo 
je jedno od najglasovitijih djela engleske književnosti pa je 
svakom studentu neophodno potrebno poznavanje ovog djela 
ako uopće pretendira na iole kompletno poznavanje engleske 
književnosti. Kao djelo fikcije i umjetnosti djelo ide u red, 
ako ne po omiljelosti, a ono po glasovitosti s Pilgrim's Pro- 
gress (Hodočasnikov napredak), s Robinsonom Crusoe i s 
Gulliverovim putovanjima. Studentu moralne i političke filo- 
zofije ili pedagogije djelo je jednako važno, te zaslužuje kao 
predmet studija mjesto uz Platonovu Republiku i Zakone i 
Aristotelovu Politiku.« (0. c. III.) 


180. Toma je More pisao Utopiju dijelom u Flandriji u 
obliku slobodno povezanih razgovora, dijelom u Londonu. 

U Flandriji je napisao: 

I. knjigu. Uvod u Utopiju (46—58 str. u Collinsovu 
izdanju) 

II. knjigu. Razgovor o Utopiji (110—236 str. u Collinsovu 
izdanju) 

Ostalo je napisano u Londonu: 

I. knjigu: Razgovor o savjetu (58—108 str. u Collinsovu 
izdanju) 

II. knjigu: Peroracija i zaključak (236—246 str. u Col- 
linsovu izdanju) ' 

More izlazi iz katedrale u Antwerpenu — tako počinje 
priča — sretne Gilesa koji mu predstavi impozantnog brada- 
tog stranca Rafaela Hythlodaeusa koji je pratio na plovidbi 
Ameriga Vespuccija. More je oprezno bacio sve kronološki 
12 godina prije nego je Henrik VIII zasjeo na prijestolje da 
se ne može kazati kako kritika pogađa i njega. T. S. Dorsch 
(str. 89.) veli: »Uvodne stranice Utopije postižu uvjerljivost 
najboljih historijskih romana.« — »Dijalog prve knjige pun 
je »lukijanovskih« elemenata:* komičnih anegdota (dogodov- 
ština) kao ona u kojoj se vojavljuju fratar i dvorska budala, 
ironični prikaz zemlje Polylerita, vlastita imena koja su igre 
riječima i šale, trivijalni prigovori kojima se s nokta odgova- 
ra« (Dorsch ib.) — »Prva knjiga bavi se tvrdom okrutnom 
istinom; uza svu ironičnost i humor, More piše u stvari socio- 
loški traktat.« (Dorsch str. 90.) Čitavo je zbivanje (spot) — 
većinom sadržano u prvoj knjizi — »remek-djelo je drama- 
tične vještine i točnosti.« (Collins p. XLVI.) 

181. Glavna je tema prve knjige 'dijalog o savjetu? da li 
se filozof treba baviti politikom. Šta je zapravo More mislio, 
još se i danas komentatori prepiru. Lewis npr. (0. c. 67.) 
ovako govori: »Kad Hythloday razlaže kako bi njegova filo- 
zofija na dvoru kraljeva bila bespredmetna, persona More od- 
govara da postoji »druga pitomija filozofija« (more civil) te 
prikazuje tu manje zahtjevnu mudrost tako simpatično da 


* Skupa s Erazmom More prevodi na latinski niz Lukijanovih di- 
jaloga. Lukijan je grčki satiričar iz drugog stoljeća. More je preveo: 
Cynicus, Menippus sive Necromantia, Philopseudos sive Incredulus i 
Lukiani Declamatio pro tyrannicida. (Stranice 277—364 u ediciji iz go- 
dine 1563 pod naslovom Thomae Mori, Angliae ornamenti eximii, Lucu. 
brationes ab inumeris mendis dispurgatae.) 

mislimo: uhvatili smo konačno pravog Morea. No kad čitamo 
Hythlodayev odgovor, opet smo potpuno nesigurni. Tako je 
vrlo sumnjivo šta More zaista misli o komunizmu kao prak- 
tičnom prijedlogu.« 

Bevington (o. c. 85/6.) osjeća se sigurnijim u interpreta- 
ciji: »Hythlodayeva je mudrost 'školska filozofija', Moreova 
je »jedna druga više društvena vještina« da se učini »najbolje 
Što se može«, da se stvari pametno i spretno usmjere prema 
cilju; a ono što čovjek ne može popraviti da se tako uredi da 
ne bude jako zlo«. Politika kompromisa uključuje stravični 
elemenat slučajnosti. Pravo shvaćen kompromis hrabriji je 
postupak za istinskog čovjeka principa nego stoička indife- 
rencija (opstinacija u stvari). Najgore što se može dogoditi 
filozofu-političaru jest mučeništvo. Moguće je u isto vrijeme 
biti državni kancelar i čovjek načela — moguće je, ali je 
opasno. »Ne smije se ostaviti na cjedilu brod u oluji jer ne 
možete upravljati i utišati vjetrove.« 

Hythloday s druge strane ističe: »Ja sad živim u slobodi 
po vlastitom nahođenju i kako mi se svidi, pa me nije briga 
što mogu reći državnici i kraljevski dvorjanici.« — More od- 
govara: »Uza sve to ja ipak ne mogu promijeniti svoje mišlje- 
nje, nego sam uvjeren, ako ste voljni i odlučite se u srcu da 
slijedite poziv na vladarski dvor, da biste svojim dobrim 
savjetom uvelike pomogli i poboljšali opće dobro.« — »Jer 
nemoguće je da sve bude dobro ako svi ljudi nisu dobri, a 
mislim da se to neće ostvariti ni za mnogo godina.« 


182. Bevington sažima njihovu raspravu: »Persona More 
i Hythloday potpuno se slažu gledom na opasnosti koje su tu 
uključene. Razlikuju se u tom, da li Henrik VIII u 1516 spa- 
da u te kategorije ... U takvom slučaju svaki bi filozof poka- 
zao najveću pamet da suzdrži dah i spasava vlastitu kožu. 
Ako ima pred sobom potpuno »gluhe slušače«, persona — 


More pripravan je napustiti službu monarhova savjetnika i 


živjeti u filozofskoj privatnosti s Hythlodayem.« (str. 85.) 


Dok je More pisao svoj 'dijalog o savjetu", bio je stvarno 
upleten u takav položaj jer su ga kancelar kardinal Wolsey 
i kralj upravo silili da uđe u njihovu službu. Ujedno sazna- 
jemo za Moreove nutarnje misli i raspoloženja dok se skanji- 
vao hoće li ili neće li prihvatiti opetovane ponude. — More 
je u stvari bio prisiljen prihvatiti kraljevu službu i ostaviti 

gradsku (City of London), pa ni danas ne znamo da li jest ilj 
nije, stupajući na sklizak uspon do kancelarstva, predviđao 
što će mu se dogoditi. Svakako znademo da je računao i s 
najgorim. 

183. U 'Dijalogu o savjetu' nalazi se digresija: uzbudljiva 
svađa između fratra, advokata i dvorskog budale. Jest, to je 
digresija, ali ne bez opravdanja. Oštri jezici i laka uzbudlji- 
vost advokata, zabavljača i fratra pružaju kontrast koji mno- 
go kaže o zdravom i promišljenom ponašanju Hytlodaya, 
Mortona i persone More. (Beviston 83.) 

184. Već i ovaj letimičan prikaz prve knjige dokazuje 
njenu strukturalnu jedinstvenost, red i pokretnost. Može se 
mirne duše bez promjene izvesti na pozornici, Druga knjiga 
ne dostiže istu razinu. Kao da je More izgubio vlast nad 
svojim materijalom, no ne vidimo šta bi bolje mogao načiniti, 
kad je samo Hythloday bio izvor informacija, a drugi ga slu- 
šaju. Druga je knjiga dugi monolog — prosuđujemo li je dra- 
matski. Hythloday priča, a More ga tu i tamo prekida pita- 
njima, ali je idejno drugi dio neusporedivo važniji od prvog. 
Nije lako naći još jedan ispričani roman s tolikom ideološ- 
kom napetošću i dvoznačnošću. 


185. C. S. Lewis (0. c. 66) kaže: »Svi se slažu da je Utopija 
velika knjiga, no jedva se dvojica slažu u čemu je njezino 
stvarno značenje. Pristupamo Utopiji kroz oblake proturječ- 
nih pohvala.« 

Književnici i ideološki kritičari nalaze sve moguće utje- 
caje na Moreovu Utopiju počevši od Biblije do suvremenika. 
Pa i u tome, tko je sve na nj utjecao, vlada velika nesuglasi- 
ca. Glavna je pogreška u takvim nagađanjima što se obične 
ideje u dva teksta uzimaju za dokaz ovisnosti, dok su napro- 
tiv samo slaganja u sporednim sitnicama i iznenadnim ori- 
ginalnim mislima kod oba autora indicij ovisnosti. More je 
bio vrlo načitan, no mi iz lektire pamtimo i zadržavamo što 
odgovara vlastitom iskustvu i uvjerenju ili mu se dijametral- 
no protivi. Moreove zamisli bitno se razlikuju od najoriginal- 
nijih mislilaca Antike kao Platona i Aristotela. 


186. Hexter ističe utjecaj Biblije (o. c. LXXXVIII); »Ako 
premostimo jaz od preko 2000 godina, ustanovljujemo vezu 
između Tome Morea, renesansnog humaniste i književnika, i 
Amosa, bezobzirnog pastira iz Tekoa u Palestinskim planina- 

ma, koji je isto u srcu čuo Božji glas osude velikana svoga 
doba.« — D. Surtz misli da su izraelski proroci radikalniji od 
Morea (0. c. CLXV.): »Amos, Izajija, Jeremija i Ezekiel žigo- 
sali su strašnija zla od onih koja osuđuje Utopija; pozivali su 
ljude na moralnu i vjersku obnovu te su u viziji gledali ideal- 
nu državu u kojoj se prelijeva pravda, mir i svetost.« 


187. Ernst Cassirer (o. c. 107.) tvrdi da je Platonov Fileb 
poslužio Moreu kao uzor utopijanske etike. Collins (o. c. 
XXXVI.) je istog mišljenja: »Hythloday se poziva na Platona, 
što znači da je Platon prvi i najvažniji Moreov uzor.« — 
Nasuprot tome, o. Hexter niječe bilo kakav važniji Platonov 
utjecaj, prije nalazi reakcije protiv Platona: »Utjecaj Plato- 
nove Republike na Utopiju vrlo je malen i nije ga lako doka- 
jzati.« (XXXII.) — »Komunizam Platonove Republike jest — 
govoreći anahronistički — komunizam Janjičara. U Moreovoj 
Utopiji komunizam nije sredstvo koje odjeljuje ratničku eli- 
tu od bespravne gomile. Moreov su uzor samostani, zajednice 
s elitom duhovnih i religioznih junaka. Slična je bila više ili 
manje zajednica prvih kršćana u Jeruzalemu. Uvijek ponovo 
izbijalo je na svjetlo da utopijanski komunizam daje institu- 
cionalno uređenje neophodno za najbolji red. U dobro ure- 
đenom društvu masivne snage službenih zakona vrše službu 
koja je u naravnom pravu nedjelotvorno prepuštena slabom 
glasu savjesti koja često šuti.« (Hexter CX.) 


O. Surtz nalazi neke sličnosti i mnogo važnije razlike 
između Platona i Morea: »Platon progoni zavodljive zabave, 
a More zabacuje kockanje i lov oružjem i sokolovima. Platon 
potiče na lov kao pripravu za rat. Obojica ograničuju puto- 
vanja. Svaka je karakteristika potrebna piščevu pristupu i 
stavu jer Platon je aristokrata, a More demokrata.« (CLIX.) 
»U Platonovim djelima ipak nema traga niske utopijske prak- 
se da kupuje i prodaje svoje protivnike. Slažu se Platon i 
More da treba izbjegavati beskorisna krvoprolića iza pobjede 
na bojnom polju. Utopijanci prepuštaju saveznicima sav pli- 
jen.« (CIX.) 

188. Surtz nalazi neke sličnosti između Aristotela i Morea 
(CLXIII). U Aristotelovoj Politici nalazi se »osuda zavoje- 
vačkih ratova, narod treba da se posveti zanimanjima mira, 
slična je slika tiranina, cilj je uprave opće dobro građana, 
sveopće osiromašenje uzrokuje pobunu; mržnja i prezir glav- 

ni su pokretači pobune protiv tirana. Kao Aristotel More 
stavlja prigovor zajedničkom posjedovanju sviju, obojica 
ističu važnost demokracije i odgoja kao temelja državnog 
života jer su rani utjecaji na djecu neizbrisivi.« 

189. »Ako otvorimo Tacitovu Germaniju — nastavlja 0. 
Surtz — neki vide sličnost u sadržaju i u atmosferi: ženidba 
je u Germana jednoženstvena, majke same doje i goje djecu, 
žene se bore u obiteljskim skupinama skupa s muževima 1 
rođacima, sramota je da se s bojnog polja vrate bez vladara 
(u Utopiji bez supruge ili roditelja), žene promatraju bitku, 
(u Utopiji sudjeluju u njoj), osuđuju se ratoborni Batavi ili 
Chati (slično kao u Utopiji Zapoletanci), najveća je kazna da 
zločince utope u močvaru (u Germaniji tako čine s kukavica- 
ma i nepopravljivim zločincima, u Utopiji sa samoubojica- 
ma), isto tako nema slika bogova.« (0. c. CLXII.) ' 

Pabirčeći sličnosti, mogli bismo naći »ovisnosti« Morea 
o Ciceronovu Pismu Attiku (2,17), o Seneki (Clement 9, 117), 
o Tomi Akvinskom (Regimen principum 1, 2.) o Egidiju 
Rimskom (Regimen principum 3, 2, 3.), o Patriziju (Reg 2, 1), 
o Beroaldu (Optimus status) itd. . 

190. Sigurniji je utjecaj »Božje države« sv. Augustina. 
Oholost je glavni socijalni problem u »Božjoj državi« i u 
Utopiji. »Remota justicia quid sunt regna nisi magna latro- 
cinia? Quia et latrocinia quid sunt nisi parva regna? = Šta 
su kraljestva bez pravde nego velike razbojničke bande? Jer 
i razbojničke bande zar nisu mala kraljevstva?« (De Civ. Dei 
4, 4.) More opetuje par puta i same izraze iz Augustinove 
»Božje države«. Znamo da je More propovijedao o toj knjizi 
u crki sv. Lovre. . 

191. Surtz misli da bi usporedba sa sredovječnom knji- 
ževnošću mogla dovesti do određenih rezultata. Vrio su po- 
pularni bili utopijski Bragmanovi otoci u Putovanjima Sir 
John Mandevillea ili uživalačka zemlja Cockayne (Cocagne) u 
kojoj je sve zajedničko, pa »Tajna nad tajnama« (Secretum 
secretorum) — navodno pismo Aristotelovo Aleksandru Ve- 
likom — pa utopija James Yongea, Gilbert Hayea i John 
Lydgatea.« (Surtz CLXVII.) — »Wimpfelingova Agatharchia 
(1498.) mogla bi također doći u obzir. Izašla je kad je More 
imao 20 godina. — U samo doba Renesanse Alberti je napi- 
sao De Principe; budući papa Pijo II, Enea Silvio Piccolomi- 
ni, zacrtao je ideje dvojici mladih vladara: nadvojvodi Tirol- 

skom Sigismundu (1443.) i kralju Ladislavu Ugarskom (1450). 
Oba pisma Pija II podvlače harmoničan razvoj tijela i duha 
i bitnu vrijednost kulture i književnosti, no Piju II nedostaje 
realistički pristup ekonomiji i politici, koji bi čitalac očeki- 
vao od čovjeka akcije.« (Surtz CLXXV.) 

192. Da li je Toma More sve te spise čitao? — Uostalom 
ovakvom učenjačkom metodom jedva da bi ikad kod ikojeg 
pisca išta ostalo originalno. Nije originalnost u pojedinačnim 
elementima, nego u sintezi. Nije bilo ni potrebno da More 
izmišlja nestvarne probleme u zraku koje nitko nije osjetio, 
nego baš one koje svaka generacija osjeća na vlastitoj koži. 


193. Mnogo je solidnija. barem po argumentaciji, kombi- 
nacija J. D. Mackieja da je vjerojatno More čitao putovanja 
Marka Polića jer Hythloday se vraća u Evropu sličnim putem 
kao »hrabri venecijanski putnik«, veli J. D. Mackie (o. c. 111) 
Znamo da je taj »Venecijanac« bio rodom iz Dalmacije. 


Premda želimo da je istina, ipak ne vidimo više od »obi- 
čnih podudaranja« u utopijskom familijarizmu i slavenskoj 
zadruzi. M. P. Alexejev 1960. nabacuje teoriju da je More bio 
pod utjecajem Giustinijanija koji je opisao slavenske zadru- 
ge na Jadranskoj obali. (Les sources slaves de PUtopie de 
Thomas More, Moskva-Leningrad, 1960.) 


194. Izvan svake je sumnje izravni utjecaj knjige Ameri- 
ga Vespuccija Quatuor navigationes. More ih je čitao. Tiska- 
na su 1507. u Saint-Dić u Vogezima kao dodatak knjizi Cos- 
mographiae Introductio. Amerigo Vespucci, prošavši Capo 
Verde naišao je na plemena bez ikakva privatnog vlasništva. 
Sve zajednički posjeduju, posjeduju goleme količine zlata, 
ali ne drže mnogo do njega. Bisere i dragulje i slične stvari 
koje Evropljani toliko cijene, oni drže bezvrijednima. Ipak 
Hythlodayeva tvrdnja, da je Amerigo Vespucci na putu u 
Brazil ondje ostavio petoricu od 24 čovjeka, nema traga u 
Vespuccijevu izvještaju. More je imao oko 19 godina kad je 
John Cabot otkrio matično kopno Amerike. 6 mjeseci nakon 
objelodanjenja Utopije, Moreov šurjak John Rasteli ukrcao 
se u Greenwichu na lađu »Barbaru« koja je otplovila na istra- 
živanje New Foundlanda. Rastellova pustolovina zbila se 
1517, te je bila plod ranijeg zanimanja za otkrića. John Ra- 
stell računao je da će se vratiti za 3 godine pa je uredio 
financijske stvari kod suca John Morea, Tomina oca, i njemu 

je povjerio ženu i djecu i služinčad. Ekspedicija se vratila 
neobavljena posla zbog organizirane pobune mornara, izgle- 
da s odobrenjem Earla od Surreya, lorda admirala (The High 
Admiral) koji je bio protiv toga da se ikoji dio engleske flote 
uputi preko Atlantika kad je tako potrebna u Evropi. (Cham- 
bers, 1968, 28—29.) 


195. Vrlo je upadna sličnost u sitnim pojedinostima iz- 
među Perua i Utopije. Chambers prebrzo likvidira tu kombi- 
naciju: baš te upadne pojedinosti odlučuju o međusobnom 
utjecaju, jer se ne mogu rastumačiti kao »opće oznake« (loci 
communes). »Peru u mnogoj pojedinosti sliči na Utopiju, ali 
je otkriven istom 14 godina kasnije. Cortčs nije još osvojio 
Mexico.« (str. 135.) 

Baš nerastumačiva podudarnost u upadnim pojedinosti 
ma govori za mišljenje Jean Serviera, da su glasine o kraljev- 
stvu Inka doprle do Moreovih ušiju 1514. ili 1515. kad je 
pisao Utopiju. Cortes je istina započeo vojnu na kraljevstvo 
Inka 22. IV 1519., ali Španjolci su se već od 1501. učvrstili 
na Kubi i slušali o »Eldoradu« od indijanskih domorodaca. 
(Servier o. c. 138—139.) 


Glavne ideje iz Utopije 


I opet se nalazimo na pokretnom pijesku bez čvrsta tla 
pod nogama. Toma More hoće da sami razmišljamo o posve 
drugačijem i boljem svijetu, a ne da ga slijedimo slijepo. 
Zato nas namjerno zbunjuje. Utopija je projektivni test 
koji svaki tumač interpretira na svoj osobni način. 


196. Da li je Utopija država svetaca ili Hitlerova Nje- 
mačka? 

Prema tome da li je More liberalac ili zastupnik totali- 
tarnog sistema? Među tumačima nalazimo obje procjene. O. 
Hexter (LXXV.) veli: »Budaeus zove Utopiju Hagnopolis = 
država svetaca. Utopija je po Budaeusu, Moreovu prijatelju 
humanisti, zemlja u kojoj je čudom ostvareno kršćanstvo bez 
objave.« — O. Surtz interpretira Utopiju na slijedeći način 
(CXXII.): Utopijanci zahvaljuju Bogu što im je dao najsre- 
tniju upravu i najistinskiju vjeru. Ipak izjavljuju svoju 
spremnost da prihvate bolji oblik republike ili vjere ako bi 

im ih Božja dobrota objavila. Prema tome, u obratu, najveća 
je zapreka pravdi i prosperitetu u Evropi konzervativizam i 
intolerancija.« 

Chambers (0. c. str. 130 i članak 1968. str. 27.) ističe mo- 
našku inspiraciju Utopije citirajući benediktinca Ursmer 
Berličrea (L'ordre monastique des origines du XIIe sičcle, 
Paris Lethielleux 1921, 45.): »Benediktinski samostan bio je 
'mala država' koja je poslužila kao uzor kršćanskom društvu 
koje je raslo iz mješavine osvojenih i osvajačkih rasa — ma- 
la država kojoj je temelj vjera; stupovi su čast vraćena radu, 
a kruna nova intelektualna i umjetnička kultura.« — Donner 
(0. c. 37.) slično rezonira: »Zajedništvo dobara što ga razum 
preporučuje Utopijancima, moralo bi se još sjajnije ostvariti 
u duhovnoj zajednici svih kršćana. Kršćanski su samostani 
pružili uzorak za utopijsku republiku i po Moreovoj za- 
misli samostani predstavljaju zemaljsku objavu konačnog 
ideala.« 

197. O. Hexter dodaje rezervu: »Mnogo je toga rečeno o 
Moreovu divljenju monaškom životu; dijelom je to istina, ali 
u svom pismu jednom monahu on pokazuje vrlo malo res- 
pekta prema monaštvu: za njih je stanovati zauvijek na istom 
mjestu kao što su oštrige i spužve vječno pričvršćene uz sti- 
jene, posljednja riječ svetosti.« (LXXII.) 

198. Mnogi tumači pokazuju malo simpatija za utopijsku 
državu. Chambers npr.: »Utopija je opisana kao tako ozbilj- 
no pravedna i puritanska država u kojoj bi se malo koji od 
nas osjećao sretnim; ipak i dalje upotrebljavamo riječ 'uto- 
pija' za raj u kome sve lako ide, a jedina je nevolja što to 
sretno stanje nije ostvareno. Utopija je prva u seriji koje 
smo okrstili »idealnim društvima«. Takve su recimo »Vijesti 
iz Nigdjeva« (News from Nowhere) — tu se radi zaista o 
idealnom stanju.« (William Morris, News from Nowhere) 

Surtz, isusovac, redovnik koji dobro pozna zajednički 
život, ipak je protiv Moreove utopijske zajednice: »Čitavo je 
ozračje tako ozbiljno, zagušljivo u svojoj konvencionalnosti. 
Ljudska narav, pa i jednog sveca, revoltirala bi se protiv tih 
usiljenih konvencija. Utopijsko ponašanje protivi se sve- 
općem ljudskom iskustvu. Teško je vjerovati da Toma More, 
kakav je već bio šaljivđija, nije namjerno karikirao sliku. 
Naročita nezgrapnost dana je u posljednjem potezu u opisu 

utorijskog objeda. Vrlo čestiti, pomno nadgleđani, dobro 
opskrbljeni ručkovi na kojima se pobudno razgovara, još su 
okruženi svakakvim zabavama uključujući poslastice, muzi- 
ku, tamjan i mirise.« (CLIII.) 

199. Nasuprot toj zagušljivoj atmosferi koju osjeća o. 
Surtz, Ritter ističe da je »princip slobode« osnov Utopije. 
»Moralna i politička sloboda temelj su svih Moreovih zamiš- 
ljaja. Tako Utopijci dolaze do uvjerenja da imaju pravo oslo- 
boditi sve druge narode od ropstva.« (0. c. 46.) — »Svako 
sredstvo i svaka spretnost (potplaćivanje da se ubiju vlada- 
ra, dvostruki novac ako ih uhvate žive) izgledaju opravdani 
da se skrati rat i dovede do brzog i pobjedničkog ishoda.« 
(ib. 49.) — Lewis opet tvrdi »da nema ništa liberalno u Uto- 
piji. Iz Utopije kao iz ostalih imaginarnih država sloboda je 
uspješnije prognana nego što stvarni svijet i u najgorim pri- 
likama dopušta.« (0. c. 67.) 

Chambers misli ovako: »Ako pokušamo procijeniti Uto- 
piju u vezi s ranim 16. stoljećem, naći ćemo da Utopija nije 
nipošto »emancipatorska«;, ona je prije protest protiv ne- 
opravdane 'emancipacije'. Patrioti su kadšto u tiraniji vidjeli 
jedinu dosta jaku snagu da zemlju učine velikom; reforma- 
tori su kadšto u tiraniji vidjeli jedinu snagu koja treba da 
izvede reforme koje su željeli. Utopija je protiv tiranije.« 
(0. c. 124.) ' 

200. Dorsch zamjera »što Utopijanci nemaju blagdana 
osim dana vjerskih obreda; ne smiju putovati i posjećivati 
prijatelje u drugim susjedstvima bez dozvole magistrata, te 
ako su odsutni više od jedan dan, ne mogu izbjeći obvezi da 
nadoknade ili jutarnji ili popodnevni posao svaki dan. »Sad 
vidite« — primjećuje Rafael Hythloday — »kako oni imaju 
malo slobode za dangubu, kako ne mogu imati izlike ili ispri- 
ke za besposlicu.« (str. 96.) — »Svaki koji razgovara o politi- 
ci osim kao službenik države, osuđuje se na smrt.« (str. 97.) 

U svim društvima nalazimo kombinacije slobode i pri- 
nudne dužnosti. »Kazna u Utopiji jest ropstvo — humana 
zamjena za smrtnu kaznu. Ako se kažnjenik popravi, vraća 
mu se sloboda, a nepopravljivi kažnjenici ubijaju se. Inače 
su svi građani radnici.« (Chambers, 1968. str. 32.) 

201. Najekstremnije je mišljenje J. D. Machieja: »Mo- 
reova planirana država opasnost je za svjetski mir — sliči 

upadno Hitlerovoj Njemačkoj. Svatko dobiva određeno mje- 
sto u toj organizaciji, nema nezaposlenosti; teške poslove 
vrše stranci i kažnjenici koji ne odgovaraju standardima dr- 
žave. Svi se građani vježbaju u oružju, ali malo ih pogiba u 
ratovima jer Utopijanci izmišljaju »tajno oružje«, propagan- 
du, petu kolonu; osvajački je rat opravdan kadgod trebaju 
»životnog prostora« (Lebensraum), kadgod inteligentniji na- 
rod može bolje iskoristiti blago zemlje od neupućenih susje- 
da.« (str. 110.) — Tajno oružje traže svi zaraćeni, a kolonijal- 
ni narodi prije Hitlera prigrabili su daleko više »lebensrau- 
ma« od njega. Uglavnom dakle loci comunes koje je Hitler 
pretjerao do stravničnih razmjera. 

More nam, dakle, ne daje odgovora, hoće da ga sami tra- 
žimo: neku sredinu između reda i slobode. Čitač Utopije osje- 
ća potrebu da svaki čas zastane: »Čekaj, je li to dobro? i 
da traži neko bolje rješenje. 

202. Da li je More bio hedonista ili asketa? 

I opet je More dvoznačan. Premda je sam strogo živio i 
vršio pokorničke vježbe, Utopijanci osuđuju sve tjelesne stro- 
gosti »kao skrajnju ludost i znak okrutnog raspoloženja pre- 
ma samom sebi.« Moreovi stavovi, odnosno utopijanski, — i 
mi smo, evo, pali u zamku da Morea identificiramo s Utopi- 
jancima — slični su Platonovim (Philebus) i Aristotelovim 
(Nikomahova etika) kao i Epikurovim. »Utopijanci nazivaju 
užitkom svaki pokret ili stanje tijela i duše u kojima čovjek 
nalazi naravno zadovoljstvo.« Samo ono je po naravi užitak 
što uključuje: 1. da nema gubitka većeg užitka, 2. da nema 
muke i briga iza toga i 3. isključuje nepravdu bližnjemu. 
(Suriz 71, 70) Sam Epikur, kako nas izvješćuje Plutarh, kaže 
»da je ne samo ljepše davati nego primati dobročinstva, nego 
je to i ugodnije jer ništa ne razveseljuje toliko kao dijeliti 
dobročinstva« (Surtz 73.). »Želje perverznog i nemoralnog 
značaja, ako im se predamo bez ograničenja, opterećuju dušu 
krivim poimanjem o užitku.« — »Svakako nije sama narav, 
nego pokvaren i raskalašen običaj uzrok da gorke i kisele 
stvari smatramo slatkima kao što trudne žene dobiju izna- 
kažen i pokvaren okus pa drže smolu i loj slađim od meda.« 
(Surtz 72, 73.) »Bezbroj je lažnih užitaka. Pojedinci, staleži i 
narodi, pa i obični smrtnici mogu pogriješiti u mnogim miš- 
ljenjima i djelatnostima koja su navodno užitak.« (Surtz 75.) 
— Navodimo Surtzovo izdanje Utopije. 

203. »Mjesto ludih i opasnih igara kao što je kockanje, 
Utopijanci imaju dvije vrste igara: jednima poučavaju ma- 
tematiku, drugima poučavaju ćudoređe.« Chambers koga ci- 
tiramo izostavio je igre kojima se uči ratarstvo — »Utopijan- 
ci jedu u blagovalištima, počnu svaki objed i večeru s čita- 
njem o dobrom vladanju i krepostima.« (Chambers, 129.) 


Dok je More boravio u Brugesu kao poklisar, omrzli su 
mu kićenost i svečanosti jer se morao u odijevanju i pona- 
šanju prilagoditi onome što se smatralo da pristaje poslaniku 
velikog kralja. Utopijanske majke šapću svojoj djeci da je 
nemolijanski poklisar, sav načičkan glupim ukrasima, amba- 
sadorova dvorska budala, ne sam ambasador. More je bjesnio 
proti svega što mu je nametala dvorska etiketa, protiv advo- 
kata i birokratskih postupaka da se parnice radi zarade 
odugovlače trikovima. Stoga u Utopiji nema advokata, a suci 
pomažu zavađenima da svoje slučajeve pravedno usklade kao 
što je i sam More činio kao šerif London-Cityja. — Svi Uto- 
pijanci nose jednake haljine slične prvobitnom sivom habitu 
franjevaca. 


204. Tko će razumjeti tog zagonetnog Morea: za Utopi- 
jance tjelesne su strogosti »dokaz skrajnje ludosti«, ipak 
imaju asketske redove u Utopiji. Njima bi se rugali da oprav- 
davaju strogosti putem razuma, nego ih temelje na vjeri, 
tako da ih Utopijanci konačno poštuju i smatraju svetima. 
I sam More vršio je sistematske pokorničke vježbe kroz cije- 
li život. Zet Roper priča nam: »Ljeti sjedjela je za večerom 
moja srestra s Moreom koji je bio u hlaćama i prsluku te u 
običnoj košulji bez ovratnika ili kolara. Ona ga je promatra- 
la i počela se smijati. Moja žena (Margareta) poznavajući 
očeve navade, opazila je o čemu se radi i potajice mu rekla. 
On je odmah popravio što je trebalo i bilo mu je krivo što 
je moja sestra opazila vršak kostrijeti. Običavao se bičevati 
konopcima sa čvorovima. Sve je to znala samo moja žena u 
koju je — zbog njene diskrecije — jedinu imao pouzdanja. 
Ona bi mu, kad je trebalo, oprala pokorničku košulju.« 
(Chambers 1968. str. 19.) 


More nas dakle i ovdje sili na razmišljanje i vlastiti 
obrazloženi stav. 


205. Da li su Utopijanci bolji ili gori od kršćana? 

Izravan odgovor kao obično izmiče. Utopijanci nemaju 
kršćanske objave pa ovise samo o vodstvu vlastitog razuma 
i »naravne« religije. »More ne misli — drži Chambers (1968, 
str. 20.) — da je poganstvo bolje od kršćanstva. Htio je reći 
da su neki kršćani gori od pogana. Za pogane je dosta da 
vjeruju, da Bog jest i da nagrađuje one koji ga traže. (Hb. 
11, 6.) — »Srednji vijek dijeli kreposti u 4 stožerne (mu- 
drost, jakost, umjerenost i pravednost) do kojih mogu doći 
pogani i tri kršćanske kreposti (vjeru, ufanje i liubav).« 
(Chambers, 119.) 

»To ne znači — kaže Russel Ames — da Toma More urgi- 
ra svoje suvremenike da neposredno uspostave u svom dru- 
štvu utopijansku praksu. Misao koja podržava Utopiju jest: 
Utopijanci vođeni razumom i svojom naravnom zdravom 
religijom skoro su ostvarili istinski kršćanski ideal koga se 
drže, dok ga mi kršćani ne ostvarujemo.« (Citizen Thoma and 
His Utopia, Princeton NJ 1949, 53.) — Chambers izrazuje 
istu misao riječima: »Ni s čim drugim do razuma Utopijanci, 
gle, to čine, a vi kršćani Englezi, a mi kršćani Evroplja- 
ni..?« (str. 54.) 

Erazmo napisa u Institutio Principis Christiani: »Kao 
što bi bilo skrajnje nezgodno da nas pogani nadmaše u iko- 
jem časnom djelu, tako bi bio posljednji stupanj ludosti za 
kršćanskog vladara da oponaša pogane bez izmjena.« (Kod 
Donner, str. 39.) 


206. Utopijanci su bili u nekom smislu kršćani, veli Hex- 
ter (LXXVI). »Oni su već imali ono što katolički teolozi 
zovu krštenje želje.« Utopijanci bi vrlo spremno primili krš- 
ćanstvo: »Osim Kristovih čudesa i mučenika, što Utopijance 
privlači kršćanstvu jest Kristova nauka i značaj. Oni se obra- 
ćaju jer se Kristovo učenje slaže s onim što oni najviše cije- 
ne. Za njih je od posebne vrijednosti što se njihov zajednički 
život svidio Kristu i što je takav način života još u praksi 
kod najvjernijih zajednica kršćana.« — Čitav njihov način 
života primjer su glavne kršćanske kreposti ljubavi. Više od 
bilo koje kršćanske institucije obitelj utjelovljuje davanje 
bez traženja plaće nazad. I zato More zaključuje, čitav je 
otok kao jedna obitelj.« (Hexter LXXVI.) 


207. Da li je More ljevičar ili desničar? 

Anahronističko pitanje prije razdiobe Hegelova razreda 
studenata na desno ili na lijevo. Ipak ima smisla postaviti 
ga za Utopiju, knjigu sviju vremena. Tvrdnje se razilaze u 
oba smjera. 


»Utopija je Anti-Evropa«, kaže Nelson (0. c. 11.) Kao što 
Gonzalo u Shakespeareovoj Oluji (II, 1, 144) predlaže da se 
stvori novo društvo zlatnog doba, društvo u kojem su sve 
stvari izvedene protivnostima. 

Što se tiče komercionalizma More je stajao na raskršću 
Evrope i pitao: Zašto ne uništiti komercionalizam? Zar nije 
bolji duh zajedništva? Značajno je da su redovničke kuće 
jedine evropske institucije koje Utopijanci odobravaju.« 
(Chambers, 128.) More bi po tome bio i revolucionaran i kon- 
zervativan. 


Da li je More protiv kraljeva? — »U stvari More ne baca 
svoje reflektore na slavohlepne kraljeve pohlepne za zlatom, 
nego na dvorjanike pune umišljenosti, nazadnjaštva i prosto- 
te.« (Surtz CXLV.) 


208. Da li je More protiv utjecaja klera? -— »U Utopiji 
kler je nedirljiv. Utopijanski svećenici mogu istjerati iz zaje- 
dnice i svi se boje te vlasti, jer ako se istjerani (ekskomuni- 
cirani) čovjek brzo ne pokaje, državna vlast intervenira i 
kažnjava ga. U Utopiji postoje dvije redovničke zajednice, 
ne svećenika, nego ljudi koji vrše dobra djela. Jedan je red 
neženja, a drugi dozvoljava ženidbu.« (Chambers 245). — To 
bi bila instituta saecularia prije II. Vatikanskog sabora. 


W. E. Campbell, Karl Kautsky i Russel Ames vide u 
Moreu ljevičara. Campbell misli da je njegov komunizam 
samo jeu d'esprit, duhovitost, u koliko ga opisuje kao ne- 
moguć san o svijetu. Karl Kautsky interpretira Moreove pri- 
govore protiv zajedničkog vlasništva kao konvencionalnosti: 
nema poticaja na rad. More ih iznosi samo da Hythlodaeusu 
dadne prilike da pokaže kako su te poteškoće riješene u 
utopijanskoj državi. 

209. Sir James Mackintosh, Edward Surtz i J. H. Hexter 
misle da More nije bio ni ljevičar, ni desničar. Mackintosh 
veli: More je promatrao različite vidove zamišljene Utopije 
«sa svim mogućim stupnjevima odobravanja i sjenama nesla- 
ganja.« (Bevington 77.) 

Bevington predstavlja mišljenje oca Surtza: »Umjereni 
katolički stav izražen je nedavno s udivljenja vrijednom jas- 
noćom od Edwarda L. Surtza koji izjavljuje da se Moreov 
osobni stav nije očitovao ni u jednom smjeru apsolutno ne- 
go u oba smjera.« — No još je bolje izrazio istu misao o. 
Hexter: Obje ove formulacije — ljevičarstvo ili desničarstvo 
— imaju niz slabosti. Ljevičarski učenjak gleda Moreovo do- 
ba sa stanovišta XX. stoljeća, desničarski tumači gledaju ga 
sa stanovišta kao da je More pretjerano sredovječan.« (ilex- 
ter 1968, 62.) »Jer Utopija je neke vrste Anti-Evropa, obrat 
evropskog društva. Institucionalna organizacija Utopije na 
svim je razinama iznad obitelji protivna evropskoj. Socijal- 
na zla proistječu iz grijeha. A među grijesima lijenost, lako- 
most i oholost, ona nada sve, zarazuju Moreovo doba. (Hex- 
ter CI.) — Pokušat ću izraziti treću moguću perspektivu — 
ni ljevičarsku ni desničarsku: Utopija je djelo kršćanskog 
humaniste koji je jedinstveno odbaren državničkim zapaža- 
njem i shvaćanjem, koji ima širokosvjetsko iskusivo i savjest 
neuobičajene osjetljivosti pa u grijehu, naročito oholosti, vidi 
rak-ranu društva. More je bio dosljedan čovjek: znao je, da 
se oholost obuzda sa svih strana, da je potrebna čvrsta tam- 
nica pa se nije žacao konsekvenca te dijagnoze. Kako je izri- 
čito rekao: 'ta vrsta mane ne može imati mjesta među Uto- 
pijancima'. (Hexter 1968, str. 63—64.) — Utopija bi bila kon- 
kretni Moreov odgovor na dijagnozu sv. Augustina u Božjoj 
državi: Amor sui usque ad contemptum Dei = samoljublje 
do prezira Boga gradi protivničku državu, a amor Dei usque 
ad contemptum sui = ljubav k Bogu do omalovaživanja sa- 
mog sebe gradi Božju državu. 


210. »Ako toga ne prepoznamo, ne možemo shvatiti Mo- 
rea od ideološki motiviranih učenjaka s lijeva i s desna koji 
su oboji tako željni da ga preprave za svoju stranku kao da 
bi bio ključna pozicija u parlamentarnim izborima izjednače- 
nih stranaka. Po desničarskim istraživanjima, koji su mu 
prišili nostalgiju za zamišljenim sredovječnim jedinstvom i 
time zamutili svoj kritički uvid, More bi bio posljednji čo- 
vjek srednjeg vijeka. On bi bio nepokolebivi branič katolič- 
kog solidarizma predstavljenog u sredovječnom poreiku i 
sloboštinama, u stabilnoj agrarnoj ekonomiji, u cehovskom 
bratstvu, u monaškom bratstvu, u kršćanskom bratstvu pro- 
tiv sve većeg novovjekog sveopćeg individualizma (Hexter se 

igra riječima brotherhood i otherhood, što smo preveli s 
'bratstvom' i 'individualizmom'); taj će se individualizam 
uskoro utjeloviti u ranom kapitalizmu, novoj monarhiji, pro- 
iestantizmu i makijavelizmu. S druge strane najnoviji tumači 
Utopije, kao npr. tumači sa stanovišta dijalektičkog materi- 
jalizma (Russel Ames), ugledali su u Moreu odličan rani pri- 
mjerak čovjeka iz srednjih staleža kojeg su socijalni pogledi 
svi odreda obojeni antipatijom prema kasnom sredovječnom 
feudalizmu koji predstavlja oslabljena, ali još izrabljivačka 
Crkva, pohlepno i dekadentno feudalno plemstvo koje se 
okuplja po dvorovima s jednako pohlepnim, izrabljivačkim, 
dekadentnim, ratobornim dinastičkim vladarima.« (Hexter 
1968, str. 62.) 

211. Oba protivna mišljenja ne zadovoljavaju, More je 
dublji od suvremenih tumača; Kao potvrdu Hexter navodi 
Hythlodayeve riječi iz Utopije: »Ne sumnjam da bi obzir na 
privatnu sreću svakog čovjeka ili inače ugled našeg Gospo- 
dina Krista ... doveli čitav svijet već davno do zakona ove 
sretne države da nema jedne jedine zvijeri, kraljice i matere 
sviju zala, da nema Oholosti koja se tome opire i ne dopušta 
pravednost. Ona ne mjeri blagostanje i napredak po svojem 
vlastitom dobru, nego po bijedi i patnji drugih; kraljica Oho- 
lost ne bi po svojoj dobroj volji bila boginjom da nije ostalo 
bijednika nad kojima ona može kao zlobna dama vladati i 


“triumfirati, nad čijom bijedom može blistati njena sreća; 


ona hoće siromaštvo bijednika, kojim muči, zlostavlja uvijek 
više da istakne prepotentno svoje bogatstvo. Ta paklena ku- 
ja ušulja se u čovjekovo srce i odvrati ga da ne pođe putem 
pravednosti; tako se duboko zarije u ljudske grudi da ju 
ne možeš istrgnuti.« — More zna da i društveni sistemi mogu 
biti u sebi nepravedni, pa ih treba od dna do vrha mijenjati, 
ali je svjestan i toga da i najpravedniji sistem ne može spa- 
siti ljudski rod od nepoštenjaka i oholica koji će sistem 
iskrenuti sebi u korist. Tako da Moreov odgovor glasi u Augu- 
stinovoj perspektivi: »Šta je društvo bez poštenjaka i pra- 
vednika nego golemo razbojstvo!« Pravednost koja je samo 
u zakonima ne može odoljeti pokvarenjacima koji se tih za- 
kona ne drže, a i sami zakoni ne mogu zahvatiti sve pojedi- 
nosti ljudskog prebogatog i prezamršenog društvenog života. 

212. Nije važno, ali dodajmo nekoliko nesavršenosti u 
Moreovoj Utopiji koje je osjetio Ritter (o. c. 42.): »Kako 

mogu Utopijanci tako malo držati do zlata, a primaju ga kao 
sredstvo plaćanja u inozemstvu? — Moreovo izrugivanje po 
kriva činjenicu da ne zna odgovoriti na to pitanje. On je ob- 
dario Utopijance političkom vlašću koja je morala biti pri- 
jetnja za okolme narode. Kakogod bio iskren moralista, More 
se nije oteo demonskom aspektu moći. U isto vrijeme osvi- 
jetlio je taj demonski značaj sile i država danas.« 


213. Je li Utopija vesela ili žalosna knjiga? 


Ponovo odgovori idu u oba smjera. »Moreova Utopija i 
Swiftova Gulliverova putovanja — kaže Dorsch — dva su 
najljepše razvijena i najdosljednije izvedena djela lukijanov- 


ske ironije u engleskoj književnosti.« (0. c. 98.) »Gotovo sve | 


što je Erazmo ožigosao izrijekom u Pohvalama ludosti, ironi- 
zirao je More u Utopiji.« (Surtz, CLIII.) — Ironija po sebi 
još nije vesela. 


Po Lewisu (p. 68.) »More kaže mnoge stvari da se našali, 
predaje se čistom zabavnom užitku izmišljajući geografiju, 
jezik i institucije. To je što čitalac s krutim političkim nao- 
čalima ne razumije: no tko je ikad pokušao naslikati fantas- 
tičnu zemlju na zemljopisnoj karti, uživat će u Utopiji. I s 
literarne strane jaz je još veći između Utopije i djela koja 
su je slijedila (u istoj književnoj vrsti). Utopija je do danas 
jednostavno rečeno bolja od njih.« 


Dorsch misli da se ne radi o genijalnom predskazivanju 
razvoja biotehnike, nego o čistoj šali kad More zamišlja: 
»Da Utopijanci ne dopuštaju kokošima da leže na jajima, 
nego ih drže u jednolikoj toplini kojim ih oživljavaju i dovo- 
de do toga da se izlegu pilići. Pilići, čim izađu iz ljuske, idu 
za ljudima i ženama mjesto za kvočkama.« To je šala, dakako 
lukijanska reductio ad absurdum. (str. 91.) 


214. U kako-tako kongenijalnom prijevodu utopijanska bi 
imena glasila: Utopija je »Nigdijeva zemlja«, kralj Utopus je 
»Nigdijević«, Anemolijanci su »Vjetrovci«, Phyleriti su »Bes 
misličari«, Archorijanci su »Bezmjestanci«, sam Hythloday 
jest »Besmisličar«. Traniborci su »Daskožderi«, Nephelogeti 
su »Oblakostanci«, Alaopolitanci su »Slijepograđani«, Buthre- 
scanci su »Volovski pobožnjaci«, Cymerni sjećaju na pasje 
dane u mjesecu, točnije. sjećaju na noć između starog Mjese- 
ca i Mlađaka kad se praznovjerno stavljala hrana na raskršća 

pa je lavež pasa najavljivao Hekatu u Theokritovim Idilama 
(Il, 35—36.), to bi bili dakle »Pasjodanci« ili »Pasji mjese- 
čari.« 

Zapoletanci jesu »vojnici koji se vrlo rado prođaju«, Ra- 
doprodavanci. Toma je More znao za sve što se zbiva u 
Evropi, posebno što se zbiva na granici sučelice Turcima jer 
je vodio kao kancelar politiku saveza protiv Turaka. Dijalog 
Utjehe bavi se događajima u Ugarskoj. Ipak Zapoletani ne 
dolaze od Ivana Zapolje koji je nakon pogibije ugarsko- 
hrvatskog kralja Ljudevita II u Mohačkoj bitci (1526) nasto- 
jao savezom s Turcima postati ugarskim kraljem protiv Fer- 
dinanda Habsburškog. Utopija je tiskana 10 godina prije svih 
tih događaja 1526. 

215. Utopijanci upotrebljavaju zlato za noćne posude i za 
okove uznika. Utopija vrvi brojnim paradoksima i poluozbilj- 
nim sugestijama: radno vrijeme od 6 sati dnevno za sve gra- 
đane, darovanje siromaha sviju okolnih naroda s kojima 
trguju, daju im sedmi dio svega što izvoze, Utopijanci preziru 
vojničku slavu, titule i rodoslovlja; na lov gledaju kao na 
»najniži, najprostiji i najogavniji oblik pokvarenosti« (More 
voli nagomilavati po tri pridjeva!); Utopijanci ne vole sveće- 
nike i advokate; toleriraju široko različite vjerske nauke; 
imaju ne samo svećenike nego i svećenice; ženu prije vjen- 
čanja pregleda ženik bez odijela jer »kupujući goveda brižno 
ih pregledamo«; postoje uredbe za odgoj žena; rastava je 
dozvoljena uz dozvolu sabora muževa i žena; preporučuje se 
samoubojstvo u slučaju bolne i beznadne bolesti; pogrebi se 
slave radosno. Collins je pokupio Moreove paradokse pa pri- 
mjećuje: »Istražiti dokle More misli ozbiljno, a gdje počinje 
šala u utopijskoj fikciji, nije besmisleno pitanje.« (str. XLI.) 
— »Svakako kao umjetnik More je bio učitelj Defoeu (Ro- 
binson Crusoe) i Swiftu (Gulliverova putovanja) a nijedan ga 
nije nadmašio u umjetnosti izmišljanja. 

216. Dakle, prema dosadašnjem Utopija bi bila vesela 
zabavna knjiga, premda ironiju ne smijemo smatrati tako 
jednostavno veselom. Ipak J. W. Alen veli: »Utopija je vilin- 
ska priča, najžalosnija od svih vilinskih priča.« (0. c. str. 104.) 

»Neopisivo je teško uvesti bilo koju promjenu, a ipak 
sve bi trebalo promijeniti. Među kršćanskim narodima Mo- 
reov putnik Hythloday ne može naći »niti jedan znak jedna- 

kosti i pravednosti«. Bogataši koji kontroliraju stvari, izmiš- 
ljaju i dovinjuju se svim sredstvima zanatstva i vještine, 
prvo kako će sačuvati bez straha od gubitka što su neprave- 
dno skupili, a zatim kako će najmiti i izrabiti rad i muku 
sirotinje za što je moguće manje novca. što bogati smisle i 
odrede da se drži i vrši pod izlikom općeg dobra, što bi tre- 
balo značiti i za dobro sirotinje, uzakoni se.« (J. W. Alen 104.) 

217. Brewerov komentar ne prikazuje stvari tako bez- 
nadno: »Premda ne smijemo Utopiju shvatiti doslovno, ona 
je apstraktna fikcija, kojoj bi. se najviše od srca smijao sam 
Toma More ako bi ga tko doslovno shvatio — ipak Utopija 
služi tome da se pokaže pokvarenost kršćanskog društva i 
koliko bi dobra moglo biti učinjeno kad bi ljudi slijedili pri- 
rodne nagone, kad bi slijedili diktate naravne razboritosti i 
pravednosti. Ako već u Evropi kraljevi ne mogu biti birani, 
Utopija može ljude poučiti kolika je prednost ako su kraljevi 
odgovorni tuđoj volji, a ne vlastitoj. Ako vlasništvo nikad ne 
može biti zajedničko, Utopija može poučiti ljude kako je ve- 
liko dobročinstvo sviju ako država sebe gleda određenom na 
dobro sviju, a ne jedne klase ili nekolicine bogatih. Doslov- 
no, vlasništvo ne može biti zajedničko osim u Utopiji — 
Nigdje, ali može postati u kršćanskim zajednicama tako 
ostvareno da kapital i vlasništvo budu široko raspoređeni, 
da goleme razlike između siromašnih i bogatih, plemenitih i 
robova budu izmijenjene socijalnim uredbama na bolje, a 
zakonici da budu oslobođeni zastarjelih i nepametnih zako- 
na, često postavljenih da uhvate nespretnoga pa tako postaju 
sredstvom nasilja kraljevskih pravnika.« (Reign of Henry 
VIII, Vol. II, str. 291.) 


Iza kako je Collins (str. XLIX.) naveo Brewera, dodao je 
Chaucerov savjet koji svećenik daje redovnici: »Uzmi voće, 
a ljusku odbaci.« Geoffrey Chaucer najveći je pjesnik sred- 
njeg engleskog razdoblja (1340—1400). 

*. 218. Posljednje zagonetno pitanje gledom na Utopiju kao 
cjelinu glasi: 

Da li je More bio originalan ili konvencionalan? — I tu 
nas iznenađuju različite procjene. Surtz misli da je »Moreov 
jedini doprinos što je proširio na obične građane i na sve 
narode što -su drugi pripisivali ili propisivali samo suverenim 
vladarima ili samo vladajućim slojevima.« (CLV.) »Moreovo 

remek-djelo djelomično je konvencionalno, djelomično ori- 
ginalno. Konvencionalan je osnovni opis najbolje države koju 
su doonda u djelo provodili najbolji vladari ili najbolji upra- 
vitelji.« (CLIV.) — »Nakon 1516. godine koja je u travnju 
ugledala Erazmovu knjigu Odgoj kršćanskog vladara (Insti- 
tutio principis christiani), a u prosincu Moreovu Utopiju, 
Erazmovo djelo brzo je izblijedjelo, a utjecaj Utopije i nje- 
zine koncepcije pođoše na put pobjeda do 19. i 20. stoljeća.« 
— »Usput da reknemo, može netko tvrditi da je Erazmov 
Odgoj kršćanskog vladara savršeno djelo u svojoj vrsti, izra- 
žaj najvišeg idealizma s realističkim momentima i prizvuci- 
ma. U posljednjoj analizi Moreovo je djelo jednako idealisti- 
čno, ali čini se više povezano sa zemljom, praktičnije i kri- 
tičnije. Nema istina Erazmove dotjeranosti. No uza sve to 
Utopija pokazuje dublji uvid, plemenitije nadahnuće i veću 
snagu. Moreova je mašta bila smionija i kreativnija.« (CLIV.) 

219. Utopija je živa i danas jer je zagonetna knjiga, jer 
je projektivni test da se otkriju misli mnogih srdaca. Rey- 
nolds primijećuje: »Napastovani smo da u Utopiji prijeđemo 
kao preko ironije i šale preko stvari koje sami ne volimo, a 
to je lagan put iz svih problema, no postoji sigurno vrednija 
interpretacija.« (1968, str. 112.) »Utopija je još uvijek pred- 
met komentara i rasprava, mnogo je toga napisano o Utopiji 
čemu bi se More smijao — on je volio riječ »merry«: učinilo 
bi ga veselim kad bi sve to čitao, ali bi se i zaprepastio kakve 
mu sve ideje prišivaju oni koji nisu zreli procijeniti njegov 
temperamenat i njegove nakane. Taj neprestani studij jedne 
knjige pisane 1515. svjedoči o genijalnosti njezina pisca.« 
(Reynolds 1968, 113.) 

220. Utjecaj Utopije bio je do naših dana jednostavno 
enorman. Rabelais nigdje ne spominje Morea, ali je od njega 
ukrao naziv Utopija (Pantagruel II, c. 28, II, c. 1.) kao što 
je ukrao i naziv Amauroćani i kraljevstvo Achory (II, c. 24) 
Rabelais zove jedan otok Medamothy (Nigdjevac). Jean Ser- 
vier napisao je 1967. knjigu Povijest Utopije (Histoire de 
Vutopie). Ne možemo reproducirati tu vrijednu knjigu krcatu 
podacima i refleksijama. Servier je registrirao svu kasniju 
utopijsku literaturu. Izostavio je ipak Erewhon Samuela 
Butlera (1872) koji je na engleski preveo riječ Utopija Now- 
here i preokrenuo slova da dobije naziv čudne zemlje Erew- 
hon. Butlerova knjiga nije zagonetna, nego jasna uskogrudna 

propovijed liberalizma 19. stoljeća. On proklinje industrijali- 
zaciju i želi da je nestane, te niječe čovjekovu odgovornost. 
U Erewhonu grijesi se liječe kao bolesti, a bolesti se kažnja- 
vaju kao grijesi. More je neusporedivo lukaviji. Kad pročita- 
mo Butlerovo djelo skoro iz naših dana, vidimo da je More 
bio dublji i bolji poznavalac ljudskog srca. Butler bi mogao 
poslužiti J ean Servieru za njegovu pretjeranu tvrdnju da uto- 
pije očituju čežnju za djetinjstvom i za prošlošću. 

»Utopija je vječna — kaže J. Mac Patrick — i tko može 
procijeniti blagoslovni utjecaj koji su izvršili pisci utopija 
potičući ljude da sanjare o boljem svijetu i potičući ih da 
preoblikuju stvarnost sve bliže prema idealu?!« (str. 108.) 

221. 9.) Treće bazelsko izdanje Utopije (1518.) uz Utopiju 
donosi i Moreove EPIGRAME. Paralelno uz Lilyjeve latinske 
prijevode Lukijanovih epigrama dodao je More svoje latinske 
prijevode istih epigrama: natjecao se s prijateljem u istom 
poslu. Nanizao je mnoštvo svojih latinskih epigrama i pjesa- 
ma s prijevodima epigrama od kojekuda. Obiluju i posebno 
se ističu epigrami i pjesme koje izriču strastvenu mržnju na 
kraljevsku tiraniju. Kao da ih je pisao u doba prvog sukoba 
Moreove obitelji s Henrikom VII. Kasnije ne bi sebi dozvolio 
takav ton jer je i sam bio-u kraljevskoj službi. Kadšto nije 
jasno da li je epigram Moreov ili je prijevod. Jedan od tih 
epigrama naškodio je dobrom glasu Moreovu kao da je bacao 
grude snijega na djevojke dok je bio mlađi. »Julija je bacila 
grudu snijega na me i sad znam, kad ju je Julija bacila, oganj 
može biti u snijegu.« Chambers je dokazao da je taj epigram 
prijevod 35 ili 6 stoljeća starijeg epigrama (Antologia Latina I, 
11, 1906. ed. A. Riese N* 706. ex codice Isidori Belovacensis 
saec. IX. nunc deperdito.) Uostalom, obična adolescentna 
erotska dosjetka, a ništa sablažnjivo. 


.222. Erazmo je kriv da je epigram o lađi Cordigeri Ger- 
main de Brieja tiskana u Moreovoj zbirci. More je kupio sve 
primjerke da knjigu povuće iz opticaja, ali je bilo prekasno. 
Germain de Brie (Brixius) napisao je 1519. čitav ep Anti- 
morus premda ga je Erazmo odvraćao od toga. Moreova dva 
odulja lista Brixiusu i Erazmu završiše literarnu svađu. Ger- 
manus Brixius — Germain de Brie (ili Brice), arhiđakon 
Albija i Amobiose, kardinal biskup Albija, bio je za vrijeme 
svađe milostinjar francuskog kralja i kanonik katedrale 

Notre Dame u Parizu. Mnogo je učinio da talijanski umjetni- 
čki ukus prevlada u Francuskoj. Bio je vrlo gostoljubiv pre- 
ma svim ljudima knjige. 1513. napisao je ep Chodigerae navis 
conflagratio (Požar lađe Kordigere) slaveći francusku morna- 
ricu protiv engleske. Toma se More narugao toj pjesmi. 
Regent i Cordilličre, dvije najbolje lađe iz obje flote borile 
su se jedna protiv druge i obje se zapalile i potonule. Ger- 
main de Brie ogorčeno napada Englesku. More je epigramom 
izrugao ep, a de Brie mu je odvratio Antimorusom optužu- 
jući Morea najvećim zločinom za humanistu da je stavio 
krivu stopu u jedan stih i da je napao Henrika VII, oca da- 
našnjeg engleskog kralja. More je odgovorio pismom: »Ako 
moje noge (stope) u stihovima nisu zdrave, glava protivniko- 
va nije zdrava. Ako je moj metar barbarski, onda je pona- 
šanje Brixijevo barbarsko.« 


223. Prevest ćemo nekoje odlomke iz dugačkog pisma 
Brixiusu: »Sad lakše podnosim sve, tim više što ne dvojim 
da je svima lako postalo jasno da ova naša nezgodna i više 
nego bapska svađa ne proizlazi od drugud nego od bolesti 
tvoga duha. Zato mi je ta tučnjava manje odbojna jer kako 
ništa dobro iz nje ne može izaći, tako se nikome od nas ne 
može dogoditi veliko zlo osim potrošenog papira i vremena, 
a oboje sam odlučio ne rasipati previše. Obojica smo, naime, 
takvi, da niti ti meni možeš naškoditi, niti tebi tko može jer 
si takav da ti ništa ne može naškoditi.« De Brie je svog ju- 
naka opisao tako pretjerano da je More zaključio da je imao 
5 ruku kolikim je oružjem lamatao i činio čudesa. (Rogers, 
Corr. 213.) 


224. »Tko ne vidi, Brixije, kako si sličan tom atleti? 
Premda si u tome nesličan što neatletski izazivaš čitav naš 
narod neprijateljskim upadicama; osim ako tvrdiš da psovku 
ne valja smatrati uvredom, što je isto kao kad bi raspravljao 
da magarca ne treba smatrati četveronošcem.« 


»A ti ipak (svuda tako divno zajedljiv) rugaš se na moj 
račun; tebe sam pogodio pa bih podnio da me gađaš za 
uzvrat, da nisi napao čitav moj narod neukusnim porugama 
i bezobraznim lažima. Sad tako teško podnosiš da se i šalom 
takne tvoje nedirljivo veličanstvo, da nekoliko godina sve 
dane i noći gubiš da se čitavom knjigom boriš s mojim manje 
nego improviziranim epigramom.« (Rogers, 223.) 

»Rugaš se mojoj djeci opisujući ih u bijedi u kojoj bi 
bili da imaju za baštinu samo moje stihove, a ne novac kao 
da bi tvoja djeca bila sretna zbog samih očevih stihova. — 
Istu pamet pokazuješ kad se uspoređuješ s pripitomljenim 
vukom kao da dva kralja nisu mojim nastojanjem sklopila 

. mir; mene bi, bijedno janje, odjednom čitava proždro; a 
sad kad je sklopljen mir, veliš da se ne valja svađati, zato si 
konačno izdao svoju 'laskavu' knjigu.« (Rogers, 236.) 

225. »Želiš da te smatraju Kraljičinim savjetnikom, a ne 
stidiš se takvim bijesom bjesniti protiv Kraljeva savjetnika, 
bijesom kojim se niti protiv bjesomučnosti ne bjesni bez 
bjesomučnosti ... Moga kralja optužuješ da je bezbožan ili 
lud, ako me potpuno ne iskorijeni.« (ib. 237.) ' 

»Da ne izgleda da sam potpuno zaboravio tvoju milu 
uslugu kojom si brižno naznačio pogreške mojih stihova, 
jedino u mojim ih stihovima ne podnosiš. Međutim naivno 
priznaješ (ako istinu govoriš), da su te spopale dire i furije. 
Stoga te ponizno molim što je na spas nama obojici: da 
višnji nebesnici budu i meni i tebi tako nakloni da isprave 
pogreške obojici: neka očiste moj govor od solecizama, a 
tebi da pročiste solecizme pameti; nek iz mojih spisa uklo- 
ne barbarske riječi, a iz tvojih grudi barbarske osjećaje; 
konačno neka blagostivo udijele i meni zdrave »stope« u 
pjesmi i tebi zdravu glavu na tijelu.« (Rogers, 239.) 


226. Solecizmi koje mu Brixius spočitava dijelom su 
tiskarske pogreške, dijelom sloboštine (licentia poetica) koje 
se mogu naći i kod latinskih klasičnih pjesnika. Latinski je 
za Morea bio živi jezik te se ne ustručava uvesti 71 novu 
kovanicu. 


Ako se izostavi pjesma Brixiusu, sve su pjesme osim 34 
u elegijskim distisima u kojima se jambski ili drugačiji hek- 
sametri izmijenjuju s pentametrima. 9 je pjesama u daktil- 
skom heksametru, 9 u jambskom trimetru, 6 u jambskim 
strofama, 4 u kombinaciji daktilskog heksametra i jamskog 
dimetra, dvije u jambskom dimetru. Po jedna je pjesma u 
hendekasilabičkim stihovima, Glyhoničkom katalektičkom i 
jambskom brachykataleptičkom. 


227. Moderni izdavači Moreovih epigrama L. Bradmer i 
A. Lynch smatraju Morea najjačim latinskim pjesnikom 16. 
stoljeća. U Moreovoj poeziji, ističu oni, nema »ni Ovidijeve 

lascivnosti« talijanskih humanista, ni dosadne moralizator- 
ke religioznosti sjevernih humanista. Mjesto toga nalazimo 
pravu dosjetljivost i oštro oko za smiješnosti u svim pod- 
ručjima života.« (Preface, XXVI.) Za razliku od Erazma i 
Pontanusa, More ismijava svijet trgovaca, advokata i dvorja- 
nika: 23 epigrama pogađaju kraljeve i upravnike, 20 žene, 13 
smrt, 11 astrologe, 8 životinje — nijedan epigram ne pogađa 
izraze pobožnosti, premda ih ima koji izruguju svećenike i 
biskupe. 

228. »Iako duboko pobožan — vele moderni izdavači 
Bradmer i Lynch —, More posjeduje Chaucerov zemaljski 
kontakt u svom karakteru. Spreman svaki čas da napusti 
svijet da može ući u vječnost, on ipak ustanovljuje da je 
svijet vrlo interesantan dok se u njemu nalazi. Taj živi inte- 
res za život .u svim njegovim vidovima čini Moreove epigra- 
me neusporedivo najboljim među latinskim epigramima 16. 
stoljeća.« 

Beatus Rhenanus Bilibaldus  Pircheimerus (Wilibald 
Pirchheim) iz Niirnberga, savjetnik cara Maksimilijana, veli 
o Moreovim epigramima: »Šale mu nisu nipošto zagrižljive, 
nego dobroćudne, ugodne, blage — rekao bih one su gorkaste 
(amarulenti). Šali se, ali ne grize, smije se, ali ne vrijeđa. 
Zato kao što je Sirac Terencije rekao lijepo o Demeanu: Ko- 
liki si mudrost si, tako o Moreu možemo reći: Koliki 
si šala si.« 

229. Tomini Epigrami, tiskani 1518, odražavaju razdoblje 
života kad se oslobodio skrupuloznosti, odnosno kad je na- 
učio s njima izaći na kraj. Dvije tri pjesme tako su seksual- 
no smione, da ćemo ih navesti samo u latinskom originalu. 
Premda mu ih moramo zamjeriti, ipak su dobar simptom 
njegova oslobođenja ispod pritiska osjećaja krivnje, pa ako 
se zaletio malo u protivnom smjeru, brzo je našao ravno- 
vjesje zrelog gledanja na sve strane ljudskog života. 


230. (2) »Bogato imaš imanje — bez šećera sokove 
. srčeš; 
Bogati bijedniče, kome to baštinu zgrćeš?« 
231. (8) »Tko se u podzemlje k mrtvima žuri, 
Još brže se vinom, kupkama i bludnošću onamo 
juri.« 

232. (31) »O sredini iz grčkog« 


233. (32) 


234. (40) 


235. (45) 


236. (48) 


237. (57) 


Zavist je gora od žaljenja, reče nam Pindar; 
Raskošni život već budi sretniku zavist; 
Previše bijednog žalimo; stoga 
Višnji neka mi dadu da nisam 
ni odveć sretan, ni bijedan u jadu; 
od krajnosti srednje bolje je stanje; 
nisko svi gaze, vrhovi ruše se brzo.« 
»O smrtnom danu svima nepoznanu« 
Ne žalim mrtve što odvuče smrt ih, 
plačem nad živim što strava će strt ih. 
Gorko bi ridao znajući da jedan ti mjesec još 
teče, 
a kličeš što ne znaš da više od dana poživjeti 
nećeš.« 
(Život ti trajati neće) 
»Starica boji si kose« 
Svoje kose. bojiš, starost neće stati, 
niti ćeš svježinu naborima dati. 
Prestani već lice bojama prekrivat, 
krabuljom od boja lice si sakrivat! 
Zar se nadaš luda Hekubinu sjenu 
pretvoriti bojom u krasnu Helenu?« 
»Astrologu! 
Šta buljiš u zvijezde, e baš si lud, 
zar horoskop kaziva žene ti ćud? 
Gledaš u nebo, a ona na zemlji radi što hoće, 
Dok ti po polu odgonetaš zvijezde, 
ona u pohode drugome poć će.« 


»Herkule, ne vidim ljepota što zapravo daje: 
Dok plamtim, i najružnija postaje lijepa, 

za najljepšu hladnoća te učini slijepa. 
Herkule, ne znam, ljepota što zapravo daje.« 
»Život je trka što teži do smrti. 

Mi zbijamo šale da smrt je daleka, 

A ona nas sred tkiva naših već čeka. 

Život i samrt skupa istim hodom kroče, 

Život što marljivo sadi, a smrt joj pobere voće.« 


238. (58) 


.239. 599i 


240. (61) 


241. (62) 


Od rođenja tako smrt životu krade, 
oduzima časak koji život dade. 

Svaki čas se gasi koja zvijezda mala, 
pa i kada sve su, sve ih vrijeme valja. 
Gori tako zublja dok je u njoj ulja, 
plamenu života smrt se tajom šulja. 
Pa i sad dok brbljam i život se vrti, 
putovanje sve je, život put do smrti.« 


»Škrti bogataš baš je siromah. 

Tko u duši blago istinito skuplja, 

taj med sav si zgrće u vlastita duplja. 

Istinski je bogat i sve služi njemu, 

Sa sobom sve nosi, spašeno je sve mu. 
A tko skuplja zlato kroz sve dane duge 
kao lude pčele skuplja med za druge.« 


60) »Epikurova dilema« 

Neka ti nevolja kakva žalošću ne stisne srce; 
ak' je duga laka je, ak' je teška kratka je. 
Naprotiv! Nevolja svaka pritišče bolju mi dušu: 
Nijedna duga nije laka, nijedna teška nije 
kratka.« 


O smrti 

Sanjari samo da bogat je tko golemo blago 
sprema. 

Kad prene se nakon smrti, vidjet će da ništa 
on nema.« 


»Bez pomoći drugih smrt tirane skida. 

Teško ti je kad te snađu nepravde i sila, 

neka plač ti ipak zblaži jedna nada mila. 

Ili smrt će tebe spasit od tiranske more, 

pa ćeš blažen ugledati iza noći zore. 

Ili smrt će škrinut zub'ma, osvetnik slobode, 
pa ti osta prepun sreće, a tiranin ode. 

Nosit će ga ropske sluge sa nogama sprijeda, 
Ustobočen neće više prijetit tebi opijen od jeda. 
Neće više maknut moći sve oružje strašno, 
bijedan, glupav pružit će se, sve će biti kasno. 
Nekada si drht'o pred njim bježeć da se skriješ, 
A sad gle ga! Smrt ga slomi, a ti mu se smiješ.« 

242. (64) »Bogovi, čuvajte me! Grozan ja usnih san. 
Stropoštao čitav se svemir! Nestalo sunca i 
svijetla! 

Zemlju je pokrila tama. Noću omrčalom, dugom 
Netko mi šapnu uz uho: Žena ti otišla drugom!« 

243. (66) »Nedjevičanskoj djevojci. 

»Sva se ceriš, svakog vabiš, bosonoga i bez 
vela! 

Svakom brbljaš slatke riječi, 

da će svatko dojam steći: 

Djevojka si, sto mu jada, 

k'o i ona što se sada drugom čedu tajom nada!« 

244. (67) »O ženama i 
»Muževi se gorko tuže — svoje žene grde, ruže: 
Ništa narav svirepije — lukavije, zajedljivije 
ne stvori muževima od žena. 

Tako kažu, ali lažu — šest im žena smrt će 
skriti, 
sedmom će se oženiti.« 


245. (68) »Teška ti je žena stara? 
Svaka druga više vara. 
Smrt će brzo po nju doći, nevolja će tvoja 
proći; 
Ti ćeš bez nje sretan biti, sve će tebi ostaviti.« 
246. (74) »Nasliko slikar mene: oči, usne, nos i zjene, 


da pokaže cijelom svijetu kako šlapa sliči 
cvijetu.« 


247. (77) Sedamdeset i sedma pjesma zadržava svoj čar 
i u proznom prijevodu: »Englez koji se pravi 
da govori francuski.« 


Moj prijatelj i sudrug Lalus (Brbljalović) rodio se u 
Engleskoj i odgojen je na otoku. Ipak, premda golema voda 
dijeli jezik i običaje Engleza od stanovnika Francuske, 
Brbljalović bjesni na sve što je englesko, a svim se francu- 
skim stvarima divi i treba ih. Kočoperi se u francuskom odi- 
jelu. Veoma voli male francuske ogrtače, sretan je što pojas, 
novčarku, mač ima iz Francuske. Uživa u šeširu, kapi, ćepici 
ako su francuske. Gaca u francuskim cipelama, gaćama i — 
da ne duljimo — od glave do pete potpuno je francuski. 

Zašto ne, on ima čak i slugu, i taj je Francuz. Ni sama Fran- 
cuska ne bi mogla s tim slugom postupati tako na francuski 
način kao on: ne plaća ga kao pravi Francuz; oblači ga u 
prnje na francuski način; hrani ga s malo jela, i to bijednog, 
kao što Francuzi čine. Mora teško raditi kao francuski sluge; 
često ga tuče kao Francuzi; u društvu, na ulici, na trgu, u 
javnosti on se svađa s njime i grdi ga uvijek u francuskom 
stilu. Što? Jesam li rekao da to čini u francuskom stilu? 
Morao sam radije reći u polufrancuskom stilu. Jer, ako se 
ne varam, on je upoznat općenito s francuskim jezikom kao 
papagaj s latinskim. Sav se zajapuri od ponosa, naravski, i 
sretan je ako smogne tri francuske riječi skupa. Ako nije 
kadar što reći francuski, pokuša barem — dopustivši naj- 
prije da riječ ne bude francuska, da je izgovori francuskim 
naglaskom, s otvorenim nosom da izađe nešto kreštavo kao 
kod žena kad ćeretaju ili peska vrlo nježno te vrti jezikom 
da ste uvjereni kako su mu usta puna košpica; izgovara pri 
tom slova naglašujući baš ona koja i najluđi Francuz izbje- 
gava kao što pijetao izbjegava lisicu ili brodar hridi. Na taj 
francuski način izgovara i latinski, engleski, talijanski, špa- 
njolski, njemački i sve druge jezike osim francuskog. Kad- 
god koji rođeni Britanac s visoka prezre rodnu grudu te 
majmunski oponaša i kriumčari sve francuske budalaštine. 
mislim da se takav napio iz rijeke Gallusa i pobenavio. Pa 
kad pokušava od Engleza postati Francuz, dajte mu brže da 
od pijetla postane kopun.« (Gallus znači pijetao, Gallia = 
Francuska, naša primjedba.) 

248. (79) Liječnik Nikolaus jači je od generala. S njime 
nitko dvaput ne dolazi u borbu, on od prve svakog svlada, u 
grob spravlja i generale i vojskovođe, zato mu pristaje ime 
Nikeilaus = slava pobjedi! Nemoguće je prevesti Moreove 
igre riječima gdje se pita da nije bolje ime Necilaus = slava 
smrti ili Nocilaus = slava šteti ili Nicolevis = lako po- 
bjeđuje. 

249. More je neprestano usred života. Razumije muke 
slikara koji mora lijepo naslikati strašno ružna čovjeka (79.) 
Razumije i škrticu Chrysalusa koji plače ne za sobom, nego 
za četiri hrpe dukata koje umirući mora ostaviti. Za sebe 
ionako zna da je bio ništarija. (81.) Sretan onaj čovjek koji 
ima tako dug nos da kad kihne, ne čuje jer mu je nos uda- 
ljen od uha. (84.) Budalu grizu buhe, a on u očaju utrne 

svjetlo: sad me više nećete vidjeti! vikne slavodobitno. (88.) 
— I najsretniji čovjek noću, kad zaspi, ne zna da je nesretan 
— a ako ne može zaspati, onda je nesretan. Tako noću svatko 
je nesretan ili ne zna da je sretan. (90.) 

Onda se opet More uozbiljuje i prelazi na najosnovnije 
svoje doživljaje u svijetlu posljednjih čovjekovih stvari. 

250. (101) »O ispraznosti ovog života« 


251. (102) 


252. (105) 


Osuđeni, umirući, zatvoreni tu u svijetu; 
nitko od nas izbjeć neće tamnicu tu smrti 
kletu. 

Razlika je tek u tome što si svatko kuću gradi 
otimajuć mjesto drugom u golemoj svijeta 
zgradi; 

Tučemo se za ta mjesta i kraljevat ljudi žele, 
blago skuplja škrtac tamo, njime trpa izbe 
cijele. 

Zatvorom tu jedan šeće, drugi ćubi u svom 
kutu; 

pjeva jedan sav od sreće, drugi kune sudbu 
krutu 

sve od samog zaborava osuđeni da su redom, 
smrt ih vodi, kralje, slugu, kako hoće svojim 
slijedom.« 

»Savjest puka čuva kralja, a ne brojni 
policajci« 

»Ni strah, ni kule, ni zgrnuto zlato, 

nit stražar kom mito i novac se nudi 
obraniti neće čestitog kralja 

k'o njegova krepost i savjesti ljudđi.« 

»Narod kad hoće vlast daje i uzme.« 

»Nad mnogim ljudima kad jedan muž vlada, 
on njima svu duguje vlast kraljevsku tada, 
pa vladanje čitavo ne valja da je 

no volja tog naroda njegova traje. 

Zašto se uznose tol'ko vladari, 

a ovise o tom da 1' narod ih mari?« 


253. »Gost našao muhu u čaši vina, izvadio je, popio vino 
i muhu stavio nazad u čašu. Gostioničaru reče: »Ja muha ne 


volim, no ne znam možda ima gostiju koji ih jedu.« .(115.) 
Pas uhvatio divlju patku, pa htio još jednu dohvatiti i obje 


mu odletješe. 


(116) Škrtac je kao pas koji legne u jasle: 


sijena ne da konju pasti, a sam sijena ne jede. (117.) 


254. (119) 


255. (123) 


256. (125) 


»San izjednačuje sirotu i gavana.« 

»Života počinak san je, nada i utjeha bokcu, 
on bogate jednake čini noću s imućnim svima. 
Turobne grudi on blaži rosnim smirenim 
snima. 

Izbija šiljak iz rana, trpkost oduzima hropcu, 
San nosi dragulje i zlato, raspliće sunčanu 
zraku 

Šta smiješ se, gavane, blagu o kome bijednik 
sanja? 

Jer bogatom stvarno blago muka i briga je 
danja, 

a bokcu sanjano blago radosti toči u mraku.« 


»O otrovnom Kapadočaninu.« : 
»Gle otrova strašnog je pun Kapadočke zemlje 
sin; 

Kad zabije zmija mu zub, vijek ugiba okusiv 
krv.« 


NEVENU (KANDIDU) O PRAVOJ LJUBAVI 
Već vrijeme to traži, opominje, Nevene, 

da ljubavi plitke na stranu ostaviš, 

da jednom već pustiš te strastvene postelje 

i potražiš djevojku koju ćeš ispravno 
Obostranom ljubavlju osvojit za suprugu 

i koja tad rod će tvoj povećati dječicom, 

jer plodna je, draga je, zar postoji ljepše što? 
To za te učini otac tvoj rođeni. 

Što primi to predaj ne tražeći kamate. 

Neka ti ne bude miraz najvažnije 

već gledaj, Nevene, da li je nevina 

jer ljubav slaba je od luda zanosa, 

Ljepotom izazvan ili zbog novaca 

tko traži djevojku rad' njenih zlatnika, 

nju on ne poštuje, već samo bogatstvo. 

Kad ga se dočepa i ljubav nestane, 

tad ljubav umire prije neg' rodi se. 

A njeni zlatnici za kim je lakomac 
požudno hlepio, ništa ne pomažu; 

Sad mora držati do kraja ženu tu, 

a on ju ne voli da sve mu dojadi. 
Ljepota ne spasava komu je ona sve. 
Ta bolest dosta je, tu su i godine, 

Ko cvijetak od sunca venu sve mladosti. 
Kad nestane rumeni sa mladih usana, 

i ljubav takova brzo se izvjetri. 

A prava ljubav je pronicava, razumna: 
Izabire pametno u sto dobrih časova 
dobrotu bčz himbe i vjernu čestitost. 
(Dobrota slatka je, od groznice ne gine, 
a duge godine samo je jačaju.) 

Kad tražiš djevojku — slušaj me, Nevene, 
upoznaj gnijezdo joj: majku i oca joj: 
Da I' majka dobra je? — Po njoj od malena 
sve je naučila. K'o ona vlada se. 

Kakve je pameti, da li je ljubezna 

i da li usnama titra joj veselost? 
Mrzovolja ne spada na usne djevojke. 
A opet obrazi nek kažu stidljivost, 

a drskost i sam znaš svaku nagrđuje. 
Da li je smirena ili izaziva 

muškarce pohotne pohotnim gestama? 
Nek čedna lica je, ne zvirla kojekud, 
da se ne pretvara, oči ne prevrće. 

Nek nije tupava, usana nemirnih, 
dosadno brbljava, a ni vijek šutljiva 

k'o da sa sela je pred svima splašena. 
Bar nešto neka zna i slova poznaje 

il' bar da je sposobna nešto naučiti. 
Blago njoj, znade li iz knjiga crpiti 
mudraca pouke što nose blaženstvo. 
Krcata mudrosti nek se ne uznosi, 

a burni prizori u štivu nađeni 

neka je odviše tugom ne pritisnu. 

S njom pričat bit će ti pravi užitak vijek, 
na teret, dosadna neće te mučiti. 


U svemu jednaka i djecu tvoju će 

sa mlijekom učiti književnom ukusu. 

A tebe privuć će da društvo ostaviš 

i blažen počineš u krilu žene ti; 

koja je učena, znade i pjevati, 

prstima prebire lutnju i glazbala. 

Stog' glas joj neka je ko prave djevojke 
od tvoga krasniji, da njeno pjevanje 
Apolo nčbeski rado bi slušao. 

Šta li sve ne može ovako izvrsna 

i blagim riječima bogata djevojka 

dane i noći ti sve preobraziti? 

Riječi su ženine i najvećem čovjeku 
melem i okrepa i čuvar srca ti. 

Zanese V' isprazna radost te kadkada, 

i žalost spopadne srce ti tjeskobno, 
divan govornik je, zna bit i ozbiljna: 

s onim će borit se što u tebi bolje je. 
Proroka Orfeja takva je, čini se, 

vijek bila supruga. Iz mrkog podzemlja 
ne bi ga spasila žena sva neuka 

i teškim poslima stučena potpuno. 
Takova, vjerujem, Nazonova kćerka bje: 
Bila je preslavna, poeziju mogla je 

pjevat ko otac joj ništ' ne zaostajuć. 
Takova, slutim ja, bila je Tulija, 

jer otac hvali ju ko najdražu i učenu, 

i koja porodi dva Grakha glasovita. 

No zašto da vjekove stare tu pretresam? 
I ako seljačka naša j' Britanija, 

U njoj je djevojka, poznam je predobro, 
tako jedinstvena, Kasandra zemlje nam. 
Stavljam je pred sve te antikne gospođe 
o kojim svesci nam čudesa pričaju. 

Ne samo u Engleskoj, nego na svijetu sad 
premca joj nećeš nać', slava i počast joj! 
Reci mi, Nevene, bi 1 se isplatilo 

oženit takovu kakvu je narisah? 

Možeš li prestati tek dražest tražiti, 
odbijati djevojke sa skromnim mirazom? 

A ovo je istina: kakva god bila već, 
ako ti sviđa se, za te je prelijepa. 

I nitko ne može postići iznad tog, 

da ženu ljubljenu smatra i čarobnom. 
Konačno i mene baš tako zavolje 
predraga žena mi, vjeruj mi, ne lažem. 
Pa ako već djevojci priroda uskrati 
milotu oblika, bila i crnija 

od crnog ugljena, ako je kreposna, 

za mene ljepša je od bijelog labuda. 

A kojoj prevarna Fortuna ne dade 
pristojna miraza, bila ubogija 

od Irca prosjaka, ako je kreposna, 

bit će mi, vjeruj mi, od Kreza bogatija.« 


257. Sigurno da didaktički ep nije danas u modi, no čini 
nam se da ova pjesma i finoćom analiza, jezično i progra- 
matski zaslužuje visoko mjesto u književnosti. Da li je koja 
djevojka u literaturi ovako opširno i opet zbito uspjela opi- 
sati mladića kakva bi željela za muža ili — da budemo bliže 
Moreu — da li je koja mati uspjela ovako pronicavo opisati 
idealnog zeta za svoju kćerku? — Da je More pisao engleski, 
a ne latinski, izgleda da bi dugo čekali na pjesmotvor ravan 
ovome u engleskoj literaturi. 


258. More je preveo s grčkoga epigram o ružnoj ženi 
Antipatri koja bi svučena natjerala u bijeg vojske u Partsku 
zemlju ili iza Herkulovih vratiju. (137.) 


259. (139) »Filozof samo po bradi.« 
»Ako bi brada mudracem učinila svakog sa 
bradom, 
zapreke nema već da jarac bude nam Platon.« 
260. (140) »Nadgrobnica pjevaču Abigdoniju.« 

' >»Oči nek začara sad koj' negda je uši začar'o 
Henrik Abigdon koj' bješe plemenit pjevač na 
dvoru. 

Ne bi mu premca u pijevu, post'o je radosni 
znak; 
Takao orgulje kad bi, međen bi postao zrak. 

Velenskom hramu bje ures, pozva ga k sebi i 
kralj, . 
Bog ga konačno ote, u zv'jezdan odvede raj. 
Pjeva sad onome kralju kom pripada 
zvjezdani kraj, 
Sluša ga svita nebeska, prebire zv'jezdani 
sjaj.« 

261. (141) »I Jan je poželio grobni natpis.« 
»Čuvši za nadgrobni natpis koj' spjevah 
slavnom pjevaču, 
zamoli dvolični Jan za jedan elegični pjev. 
Ne svidje Janu se pjesma, ne bi ni pjesniku 
boljem, 
no njemu se ne svidje baš gdje najbolji bijaše 
pjev. 
Reče mi: Nema tu rime, svršetak se ne slaže s 
drugim. 
Smiješan mu ispjevah pjev, da svatko prasne 
u smijeh, 
Skakao sretan je Jan, objema rukama pljesk'o, 
uresio pjesmom je grob što predviđen bijaše 
za nj. 
Nasuprot grobu pjevača, Janov je stajao 
natpis. 
Dvook i dvoglav je on, misli da vidi baš sve; 
Zapravo krtica on je, na sve gledajuć strane, 
ukusa nema ni trun, ne vidi zapravo ništ'.« 


262. Neobično je značajan za Moreovo gledanje na dvor- 
ski život, koji je i njemu prijetio dok je pisao epigrame, 144. 
epigram: 


»Dvorjaniku« 

»Hvastaš se često da možeš kralja zabavit 
šalom: 

rekneš mu slobodno sve, vladar je prijatelj 
tvoj. 


Tako se cirkuski sluge igraju s pitomim lavom, 
dopuste sebi sve, al' ih poduzima strah. 
Mušica razdraži lava, riknut će iz svega grla, 
zubima zagrist će vrat, igru pretvorit u smrt. 

263. (145) 


264. (146) 


Veliš da golema radost s opasnošću služba je 
kralju, 

manju ja volio bih, no da sam siguran, tih.« 
»Tyndalu dužniku« 

»Posudih ti, Tyndale, novca, prijatelj bio sam 
tebi, 

sretni me doček'o smijeh, uza te prijatelj bjeh. 
A sada kad baneš za uglom u slučajnom 
susretu našem, 

čim si me spazio čas, odmah se dadneš u 
bijeg. 

Nikada, vjeruj mi, nisam kanio tražiti novce, 
nit htjedoh, niti ću htjet', da izgubim i tebe ja. 
Propao prokleti novac, da tebe bar sačuvam 
kako, 

preveć je veliko zlo da izgubim oboje baš. 
Vrati mi novac ili sebe, a jedno možeš zadržat; 
ako mi vratiš dug, zbogom! nisi moj drug.« 


Epigram igra se s latinskim riječima medicus 


= liječnik i mendicus = prosjak. Prosjak biti više je nego 
liječnik biti, prosjak ima jedno slovo više. (147.) Moreov 
epigram ruga se nevjernoj ženi koja je neobično plodna, tri- 
put je začela dijete bez pomoći svojega muža. — S grčkog je 
preveo hiperbolične epigrame o rastom malim ljudima: Dija- 
fant je tako malen da se od stida sakrio u paukovu mrežu. 
Epikur je sav svijet sazdao od sićušnih atoma, no da je sreo 
Dijafanta, rekao bi kako je svijet sazdan od 'dijafanata'. (147. 
148.) Momak se prijeti propaloj djevojci istrgnutim mačem 
da mu se poda, ali ona se nije dala slomiti dok joj nije 
zaprijetio da će je ostaviti. (149.) 

265. (152) 


266. (156) 


»Astrologu« 

»Makar sve zvijezde kazivale redom da 
nesretan moraš biti, 

Astrolože, grohotom smij se i budi veseo 
vijek!« 

»Prijatelju sa strašnom ženom u kući« 
»Prijatelju, ženu imaš strašnog zmaja uza se; 
grdiš li je, gora je; hvališ li je, sam je vražji 
bijes. 


267. (157) 


Bit će dobra ako umre, ostavi te sama živjet: 
ako prije, bolja je; ako odmah najbolja.« 


»O mornarima što baciše u more monaha ko- 


me grijehe ispovjediše« 


268. (158) 


»Oluja zatrpala nebo tmastim oblakom teškim, 
More je spopao bijes, za munjom or1 se trijes. 
Mornare u strahu je savjest počela gristi zbog 
grijeha, g 
Monah putnik tu bje, grijehe mu rekoše sve. 
Mornari mišljahu sada splasnut će olujna 
snaga 

svaki kad je svoj grijeh monahu rek'o da zna. 
No vjetar još jače duhu, valovi prekriše 
pramac; ia 
Mornar jedan će tad: »Jače nas pritišće jad! 
Još grijesi pritišću lađu, sad svi su u monahu 
onom, 

bacimo njega van, pa sinut će vedar dan!« 
Pa bijednog monaha bace u pjenu valova 
tamnih, . 
misleć da olakša brod i sad će razvedrit se 
svod. : 
Još više od tereta svakog na dno nas povlače 
grijesi. o. 

Neće nam sinuti spas dok grijesi pritišču nas.« 
»Kandidu, župniku nečasna života« : 
»Kandide, post'o si pastir golemog broja duša, 
čestitke šaljem ti tri, triput veseli svi! 
Možda te prestrogo sudim ili tvoj puk nije 
vrijedan 

Tako da upravo ti možeš ih predvoditi. . 
Ispraznog znanja i knjiga nikad ti trebalo nije 
Znanje za tvoj je puk, neplativ uzaludan dug. 
Rijekte vrline te rese, pa malo je svetih otaca 
koji ti čine par: čemu taj asketski žar? > 
Šta da ti vjernici čine, jasno im pravilo daješ: 
Što činiš nek izbjegnu svi, nek rade što ne 
radiš ti.« 

269. (159) »Obrana bolesne lisice od lava« 
»Dok je u uzanoj jami ležala bolesna lija, 
dođe joj raznježen sav golemi zubati lav, 
»Što boluješ predraga prijo? A da te jezikom 
mlaznem, 
ne znaš da jezik je moj oblog najbolji tvoj? 
»Znadem — odgovori lija — da jezik ti izliječi 
svakog, 
škodi samo taj zub, kraj jezika preoštar rub.« 


270. Fabijana astrologa smatrat će More prorokom ako 
mu točno rekne kako može raspoznati između mnogih laži 
kada ipak pogodi budućnost. (166). Nespretni slikar naslikao 
kunića i zeca. Ne možeš ih razlikovati, pa on — ne budi lijen 
— napiše na slike: Ovo je kunić! Ovo je zec! (167) Tyndar je 
htio poljubiti djevojku, ali zbog golema njezina nosa nije 
mogao doći do njenih usana. Reče joj: Ne mogu doseći usne, 
nos me udaljuje od njih! — Djevojka će mu: Pa možeš me 
poljubiti na mjesto gdje nema nosa! (169.) 

174. epigram ruga se Germain de Brieju koji opisuje 
svog junaka Hervća zapovjednika francuske lađe Chordige- 
re«: probada sulicom u sljepoočnice, ubada mač u utrobe 
neprijatelja, skida glave sjekirom, bode kopljem ramena i 
bokove, zaustavlja strijelice štitom. Da, Hervć ima bar pet 
ruku, zaključuje More. 

Sabinu, nemarnom mužu, poručuje More da nije bio ni 
kod začeća, ni kod rođenja svog djeteta, nek požuri kući da 
bar stigne na krštenje svog dječaka. (180.) 


271. (182) »Kandidu koji hvali svete muževe, a sain_je 
ZAO.« 
»Često svete ljude hvališ, ne sličiš im nikada.« 
»Hvalim ih — reče on — bez zavisti napokon!« 
Tkogod vjerno njima sliči, ružan on je 
zavidnik.« 
O, Kandide, bjelji neg snijeg, ne padaš gdje 
visok je brijeg. 

272. (183) »KOJA JE NAJBOLJA DRŽAVA? 
»Pitaš: 
Koji je oblik bolji: kralj da vlada dl' senat? 
Bolji nije nijedan kad kralj je i senat bijedan. 
Ako su oboji dobri, brojem veći je senat, 
pa gdje je veći broj, i dobra veći je zbroj. 
Teško je možda naći mnogo čestitih ljudi, . 
no lakše je da zavlada zlo jedinim čovjekom. 
Ako će često senat, tako, osrednji biti, 
jedva će ikad kralj prosječan ostati, znaj. 
Zla će senatora vodit bolje od njega mnoštvo, 
zao suveren će vijek voditi na put prijek. 
Vijećnike bira narod, kralj je po porodu 
vladar; 
vijećniku nisi rob, kralja ti odredi kob. 
Vijećnik zna da j' za narod, a ne tek narod za 
njega; 
Kralj misli da sav je puk slugu sabrani skup. 
Prvih je godina vladar blizak i prijazan svima, 
vijećnik za godinu dvije nanovo počinje sve. 
Kralj nam do smrti vlada, jao ako je lakom. 
Ako je s vijećnikom zlo, kratko je divljanje to. 
Krvi presita buha, vele da manje grize. 
Razlog ipak je slab, opet je spopadne glad. 
Zasitit neće se nikad vladar lakom za blagom; 
dok krv ne isteče sva siše nas pijavica. 
Spriječit nepravdu može razbor u zboru 
mnogih, 
pred kraljem šute svi, mogli bi stradati. 
O stvarima uprave ljudi različno misle i sude: 
Zašto ti upita me? Il si ti zbilja, zar ne, 
čovjek koji je kadar narodu postati vladar? 
Kraljevski nosiš već plašt: Kome ćeš podati 
vlast? 
Promisli kome je bolje predati u ruke žezlo. 
Ak' mudar si, onda je čas da narodu pribaviš 
spas.« 


U ovom značajnom epigramu zgusnuta je teorija mlado- 
ga Morea o vlasti. Završetak pokazuje da je uvjerenje svakog 

pojedinca i opća politička zrelost naroda odlučni čimbenik. 
Politički nezreli narodi, koji nisu svjesni svoje političke od- 
govornosti, podnose nad sobom tirane i prijete ujedno svim 
okolnim narodima postajući oruđe i vojska robova kojom 
tirani podjarmljuju sve veće dijelove zemlje. U epigramu je 
majstorski opisana kratkovidna psihologija vlastodržaca i 
poziv da uvide koliku nesreću čine čovječanstvu svojom 
umišljenošću i ohološću. 
273. (185) »O kralju i seljaku« 
»Gdje je taj kralj? — zaviče seljak, a jedan 
mu reče: 
»Visoko sjedi on — a pod njim snažan je 
konj!« 
»To da je kralj? Mislim da mi se rugaš«, 
odvrati seljak. 
»Običan čovjek je taj — ii šarene haljine sjaj.« 
274. (186) »O neukom biskupu« 
»Veliki oče, neprestano vičeš: Ubija slovo! 
Uporno jedino to, viče ti grlo svo. 
Čuv'o si se pomno da te slovo ne ubije. 
Znademo dobro svi, knjige ne čitaš ti. 
Nema u tebi duha jer ubi ga posljednje slovo: 
Slovo da ubija mah, nije te uzalud strah.« 
275. (187) »Upozorujemo vas sve, danas na dan mučenika, 
da je jučer, uoči dana trebalo postiti njemu u 
čast.« 


276. (188) »O slabom pjevaču i čitaču« 
»Tako si slabo pjevao da bi mog'o postati 
biskup, 
no tako si dobro čitao, da biskup postati ne 
možeš. ' 
Nije dosta da jedno ili drugo slabo činiš: 
da postaneš biskup, čuvaj se obojega.« 


2717. (191) »Plemić preda nepoznatom čovjeku svoga ko- 
nja da ga drži. Ustrašen upita ovaj: Da li je dosta jedan 
čovjek da ga drži? — Jest, dosta je — odgovori plemić. »Onda 
ga zadržite sami«, rekne mu nepoznati čovjek. 

278. (206) Kirurg i starica. Kirurg je mastima i povoji- 
ma pokrio starici oči i onda je temeljito okrao. Kad je 

poslao račun da plati, starica mu ga vrati neplaćena: »Ugo- 
vor je bio da više vidim, ali sam iza liječenja u kući manje 
svojih stvari ugledala. Ne plaćam račun.« 

279. (208) »Herodijado, učiš nas plesati i glave skidati!« 

280. (212) »Čovjeku s velikim nosom: Kad digneš nos u 
vis, na zubima možemo po sjeni očitati koliko je sati.« 

281. (218) »O želji za vlašću« 

»Od svih kraljeva silnih jedva ćeš ikoga naći 
koj' ne bi želio vlast, tuđe krajeve krast. 

A jedva da ikoji dobro jednim vladati zna: 
Kralj hoće kraljevstva sva, a jednim slabo 
vladati zna.« 

282. (105) »O debelom fratru koji često navodi: Znanje 
nadimlje! Scientia inflat!« 

»Svakoga nadima, po Pavlu veliš, učenost. 

Od učenosti bježiš: Što tebe, bolan, toliko 
nadme? 

Jedva vučeš golem trbuh za sobom. Nisi od 
mudrosti, 

naduo si se bit će onda od ludosti.« 

283. Pri završetku svojih epigrama More se vratio k sebi 
i k svojima. Posljednji epigram — mjesto potpisa — jest 
rugalica sebi samom. 

Tri su žene osvojile njegovo srce: Elizabeta, Jane i Alice. 
Kao šesnaestgodišnjak zavolio je 14-godišnju Elizabetu. Sreo 
ju je kao zrelu ženu, pa ovako reflektira: 

»Bilo mi je ništa više nego šesnaest ljeta; 

Ti bje mlađa za dva ljeta, za dva cvijeta. 

Tvoj lik dragi nadahnu mi prvu ljubav svetu, 
Sad ti lice nije nalik onom svježem cvijetu. 
Kud li nesta? Vizija što ljubljah negda, jao 

ne ispunja više oblik pred kojim sam stao. 
Zavidne su svakom krasu mladog bića godine, 
Oplijeniše tvoje krase, časne zrele plodine.« 

284. Svojoj prvoj ženi Jane i drugoj Alice sastavio je 
zajedničku nadgrobnicu (104. epigram) 

»Nadgrobnica grobu Ivane negda supruge Moreove, odre- 
đena i za njega i za Alice, njegovu potonju suprugu.« 

»Ovdje leži draga Ivana, žena Tome Morea, 

Grob taj za Alisu i za mene biti mora. 

Prva mi u mlada ljeta jednog dječaka dade 

I tri kćeri mile prepune nade. 

Druga požrtvovna pomajka (rijetkost u svijetu), 
ni prava majka ne bi bolje ljubila djecu. 

K'o što je prva živjela sa mnom, tako i druga, 
ne znam koja mi bješe bolja i vjernija druga. 
Mogli bismo živjeti presretni skupa svi troje, 
no sudba i vjera daju da žive skupa tek dvoje. 
Grob neka nas združi i nebo sve skupa, molim, 
život ne može dati, no smrt će dati što volim.« 


285. Vjerojatno u proljeće 1517, dok je boravio na po- 


slanstvu u Calaisu, More je sastavio epigram-pismo svojoj 
dieci. Ljepšeg izražaja očinske ljubavi nećemo više lako naći: 

(108) EPIGRAM POSVEĆEN DJECI: More Marga- 
reti, Elizabeti, Ceciliji i Ivanu. 
»Jednim listom svim vam, djeco draga, 
pozdrav šaljem, 
Neka blagoslov vas dragog oca čuva čile, 
zdrave. 
Dok pod kišom jaši otac, sav je umoran i 
mokar, 
i dok konj mu često staje zagrez'o u blato, 
dospio je spjevat srdačnu vam ovu pjesmu. 


Skromnu pjesmu koja ipak draga bit će vama. 


Očinjeg od vida više ljubi sve vas otac, 

jer ni blato, ni oluje, ni ta kiša mokra, 

niti slabo konjče što duboku gazi vodu 
nisu mogli svratit misli vašeg oca od vas. 
Konj na primjer posrne mi često skoro 
padnem, 

A vaš otac, štogod bilo, marno retke slaže. 
Poezija često ključa iz srca bez čuvstva, 

ali ove retke slaže ljubav, briga oca. 

Nije čudno što vas otac ljubi srcem cijelim. 
Očinstva se veza ne može zaboraviti, 
herkulejskim čvorom svezala je narav djecu 
s ocem koj' se dušom tijelom sve oko njih 
brine. 


Ljubav ova bješe razlog, a i vaša nježnost, 
da u krilo svoje tako često ja vas uzeh. 
Danomice hranio sam vaša mala usta, 

Davao vam sAm kolače, jabuke i kruške. 
Morale su jabuke biti slatke, zrele, 

a u vrtu tražio sam ponajveće kruške. 

Ljubav ta je bila razlog da vas odjeh svilom 
i da nikad podnijet ne mogoh ja vašeg plača. 
Znate dobro, da na primjer rijetko sam vas 
tuk'o, 

šiba moja uvijek bješe s paunova repa 

i njeg vitlah iza duga čekanja i brige, 

da vam ne bi koji hrbat izranio tijelo. 
Okrutan je, nevrijedan je otac koji neće 

i sam plakat s djecom svojom kada gorko 
plaču. 

Ne znam kako drugi oci tuku svoju djecu, 

no vi znate kako nježno ja sam vas odgaj'o. 
Tuk'o sam vas vrlo rijetko, znate, 

ali poljubaca bilo je na pretek! 

Jer vas ljubljah svom dubinom srca očinskoga, 
zato bijah brižan otac kakav nek je svaki. 

Ta je ljubav ovog časa narasla do takve snage, 
da mi sad se čini, sve do sada ne bje ništa. 
Uzrok tom je, što ste redom odrasli i zlatni; 
ipak još ste tako nježni, svježi, dragi, mili. 
Nagoni su vaši plemeniti, odgojeni; 

Drago vas je poslušati, tako lijepo znate reći: 
Misao je vaša jasna, osjećaji plemeniti; 
Izvažete svaku riječ'cu kako moje srce kuca. 
Djeco moja, srcu mom ste tako blizu došli, 
da dok drugi oci ljube djecu jer su djeca, 

ja vas ljubim, i tim više, jer ste plemeniti. 
Nastavite tako dalje, sva mi draga djeco, 
rastite i napredujte da za koje ljeto 

otac može opet reci: 

Ljubio sam djecu malo, kako sad ih ljubim 
žarko.« : 


286. 117. epigram zvuči kao završni akord izražavajući 


najdubljiosjećaj Moreove duše: 

»Užitci, hvale i časti izmiču korakom naglim, 
Što ostaje vječno neg' ljubav do Boga — u 
života magli. 


287. 122. epigram jest Moreov potpis i ne da se prevesti 
zbog virtuozne latinske aliteracije koja se igra njegovim 
imenom: 

»Moraris si sit spes tibi longa morandi; 

Hoc te vel Morus, More, monere potest. 
Desine morari, et caelo meditare morari 

Hoc te vel Morus, More, monere potest. 
Odgađaš, ako dugom odgađanju ima nade. 

I budala te, More, opametit može. 

Prestani odgađati i nastani se mišlju u nebu 
I budala te, More, opametit može.« 


288. Vrhunac englesko sredovječne književnosti predsta- 
vlja nesumnjivo Geoffrey Chaucer. Njegove Canterberijske 
priče daju nam veće i dramatičnije sastavke, npr. u Pardo- 
nar's Tale. Slika svijeta koju nam kaleidoskop Moreovih 
epigrama daje širi je i dublji je. Za jedan dobar stupanj 
nadilazi Chaucera jasnoćom i uzvišenošću doktrine i za jedan 
dobar stupanj dublji je i ozbiljniji psiholog od Chaucera. 
Chaucer je primitivniji i »prisniji« rekao bih, no dramatičniji 
je od Morea. Toma More je neusporedivo mudriji i dosljed- 
niji Božji čovjek. 

Jednu je pogrešku More napravio: pisao je latinski mje- 
sto engleski, a za latinsku poeziju iščezla je bila čitalačka 
publika do dana današnjega. More je pisao za posljednju 


književnu publiku u Evropi koja je s lakoćom razumijevala 


latinski. 

Da je More pisao epigrame engleski, tri bi vrhunca zauvi- 
jek dominirala engleskom književnošću: Chaucer, More i 
Shakespeare. Smatramo da je ocjena suvremenika Moreova 
Willibalda Pirchheima da je More najveći latinski pjesnik 16. 
stoljeća posve na mjestu. 

289. Dva su epigrama seksualno previše smiona, pa ih 
navodimo samo u latinskom originalu. Pozitivno se mogu 
ocijeniti samo kao zalet oslobođenja Tome Morea iz adoles- 
centnih skrupula. U sebi pretjerane, zdrav su simptom. 

43. In hominis nativitatem, e graeco. 
Heu, homo, si memor es, quid te dum gigneret egit 
Tum pater, ex animo jam tumor ille cadet, 
At Plato te fastu dum somniat inflat inani, 
Aeternumque vocat semen et aethereum. 
Factus es ex luto, quid suspicis alta? Sed istud, 
plasmate qui te ornat nobiliore, feret. 
Quin si vera voles audire, libidine foeda 
Natus es ex coitu guttula et e misera. 


98. In raptorem et patronum. 
Raptam se quaeritur virgo crimenque negari 
non potuit. Raptor iam periturus erat. 
Callidus at subito patronus protrahit ipse 
Membrum deducta veste virile rei. 
Hoccine, virgo, tua membrum fuit, inquit in alvo? 
Illa verecundo mota pudore negat. 
Vicimus, o judex, clamat patronus. Ea ipsa est. 
Id negat en sine quo se negat ipsa rapi. 


Tu je progovorio Moreov potisnuti 'tamni brat'. Taj će 
mu tamni brat pomoći da odgovori Martinu Lutheru konge- 
nijalnim vulgarnostima. Kako vidimo, sveci su totalno isti 
kao obični ljudi, pa zato moramo tim više cijeniti neobičnost 
svetosti koju su ostvarili. 


II. Polemički i nabožni spisi 


290. 10.) Prvo polemičko djelo latinski je pisano, pa smo 
ga i po vremenu nastanka, 1523. godina, i po duhu kojim je 
pisano mogli uvrstiti u latinsko razdoblje. More ga je izdao 
pod pseudonimom Gulielmus Rosseus (William Ross) u obra- 
nu kralja Henrika VIII: Vindicatio Henrici VIII a calumniis 
Lutheri. Henrik VIII napisao je bio knjigu Obrana sedam 
sakramenata (Assertio septem sacramentorum) protiv Luthe- 
rove knjige Babilonsko sužanjstvo Crkve (Captivitas Eccle- 
siae in Babylonia). Ta je Lutherova knjiga spaljena u dvorištu 
sv. Pavla u Londonu. 1521. nadbiskup je Fisher propovijedao 
protiv nje. Henrik VIII dobio je od pape počasni naslov 
»Branič vjere« (Defensor fidei). Luther je onda napao knjigu 
Henrika VIII i na napadaje odgovara Toma More. 

More je odgovorio na skrajnje nepristojnu Lutherovu 
knjigu kongenijalnim grubim načinom, bar mjestimično, sto- 
ga se predstavio pod pseudonimom William Ross, a čitaču 
daje upozorenje nek ne čita knjigu ako nije potrebno. I zaista 
Luther više nije odgovarao na napad iz Engleske. Toma ga 
je ušutkao. 

U ostalim kontroverznim spisima, odreda pisanim engles- 
ki, srećemo drugačijeg Morea, prvorazrednog teologa i sveca. 
Više nije dvoznačan i zagonetan, nego jasan u zastupanju 
svojih stavova. 

291. »Osim u okolnostima kad je pobijao što je smatrao 
očitom i velikom opasnošću za društvo — kao kad se radilo 
o Tyndalu i Lutheru — More kao čovjek bio je po tempera- 
mentu sklon da sasluša svaku siranku, da dođe do istine o 
stvari zakonskim postupkom da ustanovi svaku opravdanost 
slučaja. Kao sudac naučio je primati suprotne dokaze i vaga- 
ti ih pravedno.« (Bevington, str. 78.) 

292. Cunthbert Tunstall, londonski biskup, pozvao je To- 
mu Morea da piše popularne knjige protiv hereza, i to engle- 
ski, te mu je dopustio da čita sve heretičke knjige. »Jer, 
dragi brate, — piše Tunstall Moreu — Vi ste sposobni takmi- 
čiti se s Demostenom na našem jeziku ne manje nego na 
latinskom. Ne možete bolje iskoristiti slobodne časove, ako 
ih možete ukrasti od vaših službenih dužnosti, nego da pišete 
na našem jeziku takve knjige koje bi raskrinkale jednostav- 
nom i neukom svijetu lukavu zlobu tih heretika.« (Reynolds, 
20, 1965.) 


293. Kao odgovor na taj poziv More izdade u lipnju 1529: 
Dijalog Sir Tome Morea (A Dialogue of Sir Thomas More). 
Naslov je bio dug po običaju onog vremena. Kraći bi glasio 
otprilike: Dijalog o herezama i stvarima vjere. Knjiga je 
izašla 6 mjeseci prije nego je Sir Thomas More postao Veliki 
Kancelar Engleske. 

Samo je ovaj dijalog među polemičkim djelima doživio drugo 
izdanje za Moreova života. More u njemu razgovara s posla- 
nikom (Messenger) koji mu iznosi različna krivovjerja i 
mišljenja. ' : 

294. 11.) U rujnu iste godine (1929.) objelodanio je More 
»Zapomaganje duša« (The Supplication of Souls) protiv knji- 
ge Simona Fish »Zapomaganje prosjaka« (The Supplication 
of the Beggars) izašlo prije godinu dana 1528. 

295. 12.) U proljeće 1532. odgovorio je Williamu Tynda- 
leu na napad »Pobijanje Tyndaleova odgovora« (Confutation 
of Tyndale's Answer). Izdao je prve tri knjige, 1533. 4. do 8. 
knjige. Devetu nije dovršio, a izdana je tek nakon Moreove 
smrti. 


296. 13.) 1533. izdao je More »Apologiju klera« (Apology 
of Clergy) i 14.) »Odgovor knjizi koju bezimeni krivovjerac 
napisa pod naslovom Gospodnja Večera« (Answer to ihe 
book which a nameless heretic has named The Supper of 
Lord). Zatim 15.) »Borba Jeruzalema i Bizanta« (Debellation 
of Salem and Bizance). Opširno pismo John Frithu može se 
isto uzeti kao zasebno djelo ili uvrstiti u Moreovu korespon- 
denciju: 16.) »Pismo protiv John Fritha« (Letter impugning 
John Frith). 


297. 17.) 1534. izdao je djelo »Odgovor prvom dijelu 
otrovne knjige« (Answer to the first part of the Poisened 
Book). 


298. Engleska Moreova kontroverzijska djela ispunjaju 
800 folio stranica. On je odveć savjesno i opširno navodio 
svoje protivnike, pa su te knjige izašle preopsežne. Bio je 
previše temeljit i savjestan pravnik da piše kratke i lake 
popularne knjige. Tyndale je postigao bolji učinak na publi- 
ku svojim kratkim spisima. More je svjestan te činjenice, pa 
piše u Apologiji klera: »Bio bih veseo kad bih mogao biti 
kraći, onda bi mi i posao bio lakši. Ali će čitaoci, ako su 
razumni, uvidjeti da je kraći posao i brže učinjen napisati 
hereze nego odgovoriti im. I najbedastiji krivovjerac u gradu 
može napisati više krivih nauka na jednoj stranici, nego i 
najmudriji čovjek na svijetu može dobro i potpuno ih pobiti 
razlozima i autoritetom na 40 stranica.« 

Uvijek je bilo lakše rušiti nego graditi. Moreova kontro- 
verzna djela zaslužuju posebnu studiju. Pokušat ćemo dati 
neki izvještaj u poglavlju o Moreovoj politici prema krivo- 
vjerjima. Za iscrpnu studiju trebalo bi pričekati dok izađu 
sva njegova djela u suradnji sveučilišta u Princetonu, Chica- 
gou, Yale i Oxfordu. Ni u odličnoj biblioteci sveučilišta u 
Louvainu bombardiranoj za oba svjetska rata, nismo mogli 
naći sva Moreova kontroverzna djela, premda su negda baš 
u Louvainu tiskana Moreova djela. 

299. More je savršeno verziran u teologiji. Njegova se 
stručna snaga i ironični stil nameću čitaocima i danas. Na- 
ravno, treba žaliti neke preoštre izraze i pretjeranosti. budu- 
ći da je teologija kroz posljednja 4 stoljeća znatno uznapre- 
dovala. Kontroverzna Moreova djela namjerno su zanemari- 
vana od anglikanskih učenjaka i publike. Nisu ni literarno 
proučena, premda su pisana na engleskom jeziku u neural- 
gično doba formiranja engleskog modernog jezika. Nepri- 
straniji pristup možda će dokazati da je engleski jezik napo- 
rima Tome Morea u tim djelima neobično mnogo postigao 
nasuprot svemoćnom latinskom jeziku. Toma je engleski pi- 
sao o najzakučastijim teološkim problemima te postigao u 
proznom stilu neobičnu snagu i sigurnost. 


300. U tamnici kroz 15 mjeseci (od ožujka 1534. do 30. 
lipnja 1535.) Toma je More napisao niz nabožnih spisa. 
Chambers (str. 301.) ih ovako ocjenjuje: »More je naslijedio 
prozni stil velikih engleskih nabožnih pisaca 14. i 15. stoljeća. 
Neobično je raširio sadržajnost engleske proze, no sad, u 
posljednjoj godini života, vidimo da se vratio tradicionalnom 
stilu i tradicionalnom sadržaju.« 


301. 18.) Najdublje i najvažnije mu je djelo Dijalog Utje- 
he u nevoljama (Dialogue of Comfort in tribulations), koje 
smo upoznali u poglavlju o Moreovu nutarnjem životu. Po 
našem mišljenju ova je knjiga najvažniji dokumenat o Mo- 
reovu psihološkom napretku i o iznimnom njegovu dušev- 
nom iskustvu. Oslobodio se neuroze skrupuloznosti (stručno 
rečeno edipovskih fobija) i dosegao vrhunce heroizma. 


302. 19.) U tamnici je napisao i Raspravu o primanju 
Blaženog Tijela našeg Gospodina (Treatise to receive the 
Blessed Body of our Lord). 


303. 20.) Razmatranje o Muci (The Meditation on Pas- 
sion) počeo je engleski, a nastavio latinski. Nije završio djelo 
zbog pomanjkanja ugljena, krede i papira. Siguran da će 
biti smaknut i boreći se za utjehu razmatranjem Muke Isu- 
sa Krista završio je samo muku Kristovu u Getsemaniju — 
ostalo je, ne napisao, nego doživio na stratištu 6. srpnja 1535. 

304. 21.) Listovi Tome Morea (The Correspondance of Sir 
Thomas More). Sva sačuvana Tomina pisma ispunjaju 559 
stranica u izdanju Elizabete Frances Rogers (Princeton Uni- 
versity Press, NJ 1947.) te predstavljaju najopsežnije djelo 
Tome Morea. U korespondenciji Tome Morea možemo naći 
nekoliko vrhunaca njegova pera. Više pisama zapravo su 
čitavi traktati kao Pismo. Dorpu (1515) 47 stranica, Pismo 
jednom monahu (1514) 41 stranica, Pismo Bugenhagenu 
(1532) 44 stranice. 25 stranica dugo pismo Johnu Frithu (7. 
XII 1532.) uvrstili smo u kontroverzna djela. Dva engleska 
pisma Cromwellu ispunjaju skupa 19 stranica (11 +8). Naj- 
ljepša su pisma kćerki Margareti Roper, ujedno autentični 
dokumenti o suđenju. Ona ispunjaju 62 stranice. R. W. Cham- 
bers divi se tzv. pismu Margarete gđi Alington od 18 stranica: 
»Možda najznačajniji dokaz dramatske snage koji je razvijen 


“u kući u Chelsea jest tzv. pismo Margarete Roper gospođi 


Alington. To je izvještaj o razgovoru u tamnici između Morea 
i Margarete. Veličinom odgovara Platonovu Kritonu kojemu 
u mnogočem neobično sliči. Kad je list iza Moreove i Marga- 
retine smrti objelodanjen, ni sami članovi Moreove šire obi- 
telji nisu mogli riješiti pitanje da li je stvarni pisac More ili 
njegova kćerka. Pismo je ostalo zagonetka. Moreovi govori 
apsolutno su njegovi, a Margaretini apsolutno Margaretini. 
Moramo se zadovoljiti time.« (The Continuity of English 
Prose, Hitchock, 162.; navedeno kod E. Fr. Rogers, Corr. 514.) 

305. Otac Bridgett kaže za čitavu korespondenciju iz 
tamnice: »Sumnjam da li u Acta Martyrum postoji plemeni- 
tiji prizor od ovoga.« (The Last Letters, str. 53.) 

Sama Margareta, Moreova kćerka i žena prvog životo- 
pisca Moreova W. Ropera, sačuvala je ta pisma i primjerak 
prenijela Williamu Rastellu, tiskaru — također rođaku Mo- 
reovu, koji ih je prenio u Evropu. Margareta je pozvana na 
sud da odgovara na optužbu što drži netiskane spise svog 
oca i kani ih tiskati i što drži njegovu glavu kao relikviju. 
Ona je odgovorila da je sačuvala očevu glavu za hranu riba- 
ma, a da ima jedva koji spis svoga oca osim privatnih pisama 
pa moli da joj ih ostave za njezinu utjehu. »I u one zle dane 
— dodaje Chambers — postupali su sa ženama manje tvrdo 
nego s muževima.« (str. 18.) ' 

306. Među Moreovim listovima sačuvane su dvije posljed- 
nje Moreove pjesme, koje su kao jeka Pjesmi o Sudbini ili 

Sreći (The Book of Fortune) iz rane mladosti. U njima se 
ruga samom sebi ili bolje laskanju zemaljske Sudbine. 

22.) »Dvije balade koje je Sir Toma More sastavio da se 
zabavi u tamnici Tower u Londonu«. 


»Lewis, napušteni ljubavnik« 

Laskava Srećo, ne izgledaš nikada lijepa toliko, 

niti tvoja se ikad usnica tako ljubežljivo njiše, 

k'o da bi htjela ruševine zgradit što ne može ni'ko. 
Mene već nećeš za svega života prevarit više; 

U Boga se uzdam dok otiče život sve tiše i tiše. 

U njegovu luku, u prekrasno nebo, nosi me struja; 
Laskava Srećo, obećavaš mir mi — a doć će oluja.«* 


307. »Davis kockar«* 

Milostiva »Srećo«, dugo ja sam bio najvjerniji sluga. 

Izgubio sve sam što namaknu meni Sreća stonoga. 

Od časa do časa ja sjećam se dugo na naša drugovanja 
duga, 

I sjećam se vjerno kroz satove duge sad ovoga sad onoga. 

Zovem te »Mačkom« što zagrepsti znade, ali časa ovoga 

tisuću puta neka Ti je hvala, usred te zime 

što mila mi pribavi da ove sad sastavljam rime.« 


* 


ZAKLJUČAK 


308. Moreova veličina sastoji se više u idejama i njegovoj 
iznimnoj osobi, ipak je on imao i znatan utjecaj na englesku 
književnost. Njegova engleska poezija nije toliko važna kao 


* Doslovni prijevod: »Laskava Srećo, ti nikad ne izgledaš tako 
krasna i nikad se tako ljupko ne počinješ smijati kao da hoćeš sve 
moje razvaline popraviti, za mog života nešeć me više prevariti. Uzdat 
ću se u Boga da ću već uskoro ući u njegovo nebo nad nebesima 
sigurno i nepromjenljivo. Makar me umirivala, ja očekujem oluju.« 

* Doslovni prijevod: »Dugo sam bio, milostiva Srećo, tvoj sluga, 
pa sam sad izgubio sve što sam stekao. Stoga kad razmišljam o tebi 
od vremena do vremena i sjećam se u duši ovoga i onoga, nemoj mi 
zamjeriti što te proklinjem, Mačko; ali, vjere mi, blagoslivam te tisuću 
ka što si mi posudila sada nešto slobodna vremena da sastavljam 
stihove.« 

latinska po kojoj je najjači latinski pjesnik 16. stoljeća, ali 
njegova je proza temelj razvoja engleske književnosti. U En- 
gleskoj samoj samo je Povijest Rikarda III nanovo tiskana, 
često anonimno. Prije suvremenih izdanja tiskana je 1543. u 
Hardings-Graftonovoj Kronici i bez imena u Halysovoj Kro- 
nici. Ponovo 1548. u Hallovoj Kronici s Moreovim imenom i 
opet 1577. u Holingshedovoj Kronici. 

»Engleska je proza bila još u stanju oblikovanja — kaže 
Reynolds — pa je More morao slijediti svoj vlastiti genij i 
što se tiče oblika i izražavanja.« (1965. str. 15.) — Dr. Tillyard 
piše: »Djelovanje Moreove povijesti bilo je golemo i ne da se 
ograničiti. Kako je uključena u kasnije kronike, izbjegla je 
protu-katoličke osjećaje koji bi budili predrasude protiv nje- 
ne popularnosti da je činila dio ostalog njegova opusa. Okla- 
dio bih se da je ne samo nadahnula oblik Shakespeareova 
Rikarda III nego je dala izravni poticaj da je napiše radije 
dramatski nego anegdotalno.« (Reynolds 1965, str. 31.) 

309. Povijest Rikarda III utjecala je sigurno na Shake- 
spearea, no mi ne znamo da li se Shakespeare kao »papista« 
nije zanimao i za ostala Moreova djela. Kontroverza je uvijek 
dramatična, pa je Shakespeare mogao iz njih učiti dramatski 
govor. 

John Burgess Wilson (str. 118) ističe: »Možemo spome- 
nuti da je Sir Thomas More bio pionir na polju povjesničkog 
pisanja. Njegov je život i vladanje Edvarda V uzor jasnog 
objektivnog dokumentiranja.« — More istina opisuje vlada- 
vinu Edvarda V, mladog zatočenog princa, zatočena od uzur- 
patora Rikarda III, ali je originalni naslov Povijest Rikarda 
III. Drugi su kritičari rezerviraniji s obzirom na dokumen- 
tarnu vrijednost Rikarda III. More ne navodi nikakve doku- 
mente kao ni Tacit, njegov uzor. Ostali kritičari naglašavaju 
dramatsku vrijednost — karakteri su oštro i živo zacrtani, a 
događaji nanizani u susljednost dramatskog razvoja. 


310. Dr Samuel Johnson u »Povijesti engleskog jezika« 
na početku svoga Rječnika (1755.) na 8 folio stranica navodi 
27 odlomaka iz Moreovih djela; jedan dugi odlomak iz Rikar- 
da III ispunja 3 stranice; na 5 stranica navodi Moreovu 
poeziju iz mladosti. Johnson se zanima za jezik, a ne toliko 
za kvalitet stihova. 

Lord Campbell naziva Morea »prvim otmjenim piscem 
engleske proze« (the first writer of elegance in English prose). 

Sam More osjetio je vrijednost engleskog jezika i nije 
sumnjao u nj kao pisci slijedeće generacije: U Dijalogu o 
herezama kaže on: »Ono što se kaže da je naš jezik barbarski, 
samo je fantazija. Engleski je, kao što svaki školovani čovjek 
zna, kao i svi drugi jezici. Ako kažu da mu nedostaju mnoge 
riječi, ima ih bez sumnje dovoljno da možemo izraziti svaku 
misao o svakoj stvari o kojoj su ljudi navikli da razgovaraju 
ras ona (Englisch Works, Noted by Campbell Vol. 

7. poglavlje: DRUŠTVENE I POLITIČKE TEORIJE TOME 
MOREA 


Političko stanje Evrope 


311. Moreova generacija doživjela je pad Roda i Beo- 
grada, dva glavna uporišta Evrope na moru i na kopnu. Vi- 
djeli su kako su ugarski vitezovi, ne čekajući hrvatske, izgi- 
nuli na Mohačkom polju. More nije mogao znati kako će 
biti napad Turaka zaustavljen, kako će turska najezda biti 
odbijena od tvrđave na Malti i kako će Don Juan d'Austria, 
nezakoniti sin Karla V, uništiti tursko brodovlje kod Lepan- 
ta. Pa i kad su Turci uzmakli — veli Chambers — ostavili su 
Evropu opterećenu istočnim pitanjem. (str. 157. 158.) 


Tek što se Franjo I uspeo na francuski prijesto, provalio 
je kroz Alpe i pobijedio doonda nepobjedive Švicare i doče- 
pao se Milana. Karlo V pobijedio ga je kod Pavije i zatočio 
francuskog kralja. Politika ravnovjesja dvaput je temeljito 
potresena. Evropa je trebala novu formulu da ujedini sve 
kršćanske narode protiv turske opasnosti. 


Postepeno i od vremena do vremena oteščano prilago- 
čivanje sredovječne Crkve zbivanjima merkantilnog svijeta 
doživjelo je vrhunac u Moreove dane kad je na papinski pri- 
jesto zasjeo Giovanni de Medici — sin, unuk i praunuk naj- 
većih bankara 15. stoljeća. (Hexter XLVIII.) — Novac je 
postajao sve intenzivnije plodnim reprezentirajući uspon 
ekonomije, a Crkva je tradicionalno osuđivala kamate. No- 
vac se smatrao mrtvim pologom koji kao i zakopano blago u 
obliku kovine zadržava istu vrijednost. Ali novac je imao sve 
više reprezentativnu investicionu ulogu te je postajao plodan 
i kamati su bili opravdani te ih je Crkva oprezno dopuštala. 

Radikalna kritika 


312. »Opravdano je — kaže Russel Ames (str. 56.) — 
pretpostaviti da svaka kritika u Utopiji može dobro upuće- 
nog čitaoca podsjetiti na određene događaje u ondašnjoj po- 
vijesti, no nije lako identificirati je danas.« 

Moreova kritika zahvaća tri glavna područja uprave: 

1. Domaću politiku: nezaposlenost, pitanje seoskih ima- 
nja, kazneni zakoni i pitanje smrtne kazne, skitništvo. 

2. Vanjsku politiku: osvajanja, politika balansa, kolo- 
nizacija. 

3. Poreznu politiku: vrijednost novca, privilegiji i pri- 
silni zajmovi, davanje monopola, iznuđivanje i podmićivanje. 
(Bevington str. 81.) 

313. Poljopriveda je skoro uništena jer su se njive pre- 
tvarale u pašnjake za ovce da se dobije vuna. Stotine milja, 
negda punih salaša i sela, pretvorene su u pašnjake ogra- 
đene za ovce. Učinak je bio da su tisuće snažnih ljudi i njiho- 
Vih obitelji natjerane na puteve i u gradove da postanu pros- 
jaci i lopovi. (Collins XXXIII.) 

More je gledao kako »ovce proždiru ljude«. Mjesto neza- 
poslenih poljodjelaca koji se povlače po engleskim putevima, 
More je htio posao za sve; mjesto mnogih trutova koji žive 
po kućama bogataša, More je želio da svi ljudi budu pčele 
radilice. Na taj način kad bi svi radili — kako lijenčine tako 
i nezaposleni — nadao se da bi se moglo skratiti vrijeme rada 
ža sve na 6 sati. 

314. Collins daje krivu sliku ondašnjeg zbivanja jedno- 
stranošću koja mu ne služi na čast. On kaže: »Nije bilo jav- 
nih bolnica osim jedne sv. Bartolomeja« (0. c. XXXIV.) Tre- 
bao je reći: Bilo ih je četiri, ali ih je Henrik VIII ukinuo 
sve te obnovio samo bolnicu sv. Bartolomeja nakon 10 godi- 
na. Za Collinsa su mjerodavni Furnival i Simon Fish (protiv 
posljednjega pisao je Toma More): kaže da su se »opatije 
smatrale glavnim krivcem propasti agrikulture«. Trebao je 
reći: Krivovjerci kao Furnival i Fish (koji se ipak na samrti 
obratio) bacili su krivnju na samostane. Onda biva ublažuje 
svoju krivo generaliziranu tvrdnju izjavom: »Izgleda da opati 
nisu bili lakomiji od svjetovnjaka veleposjednika.« 

Po Chambersu, poštenom historičaru anglikancu, istina 
je obratna: jedini su samostani spasavali situaciju dok ih 
nije Henrik VIII uništio. »Problem osiromašenja i nezaposle- 
nosti (koji je u Engleskoj pogoršan rastjerivanjem samosta- 
na) opća je evropska pojava.« (0. c. 135.) 

315. Po Tomi Moreu (Utopija I, 22.) u Engleskoj rastu 
»oligopolia« (ne monopolia): bogatstvo se gomila u malo ru- 
ku. Rafael Hythloday planuo je ogorčenom konstatacijom: 
»Kad gledam sve te države koje dandanas cvjetaju, tako mi 
Bog pomogao, ne vidim ništa drugo nego urotu bogatih pro- 
tiv siromašnih; bogataši se bore za svoju vlastitu udobnost, 
i to nazivaju državom.« 

Utopija bez ustručavanja osuđuje većinu evropske tzv. 
»elite«, vladajuće slojeve. Ta je vodeća elita bila militaristič- 
ka. Napad na viteštvo u Utopiji posve je jasan. Ta osuda 
zahvaća poredak od vrha do dna. (Hexter LI.) 


316. More je antimilitarist. Barbarski Zapoletanci, vojni- 
ci plaćenici, izgledaju kao švicarski plaćenici, bruialni su, 
pijanci, spremni na službu onome tko ih skuplje plati. I zato 
su na raspolaganje svakoj sili koja hoće ratovati i može ih 
platiti. Utopijanci ih stavljaju na mjesta najveće opasnosti 
ne brinući se »koliko će ih izgubiti, misleći da će biti najve- 
će dobročinstvo za ljudski rod ako ga mogu osloboditi od 
tog taloga najogavnijih i grešnih ljudi.« (Hexter, XLVIII, nje- 
govo izdanje Utopije str. 209.) 

Russel Ames tumači da je osuda etike militarističke ari- 
stokracije plod Moreove pripadnosti srednjem staležu u po- 
rastu. No Moreova je kritika dublja. Sasvim je promašeno 
da je More tek prosvjetljeni bružuj i da je radi toga mrzio 
vojničku aristokraciju. Po Moreu gradski bogataši i pravnici- 
-advokati, kojima je on kao sudac i sam advokat gledao u 
prljave prste, jedini su predstavnici tzv. srednjeg staleža, a 
oni su mu jednako opaki i mrski; u Utopiji nema advokata i 
vrlo je malo trgovaca. Svi koji žive od laži i izrabljivanja 
osuđeni su u Utopiji, pa i novac, privatno vlasništvo kao 
sredstvo izrabljivanja i gomilanja bogatstva, privilegiji, klase, 
aristokracija, milicija ... (Hexter, LIV—LVI.) 

317. Tu smo došli do srca onoga što je moderno u Utopi- 
ji. Njegova je preokupacija, ne da poboljša bolesno društvo, 
nego da ustanovi uvjete za zdravo društvo. U pokvarenu 

društvu pokvareno se ponašanje smatra razumnim; u pristoj- 
nom društvu, pristojno se ponašanje smatra razumnim. Te- 
melj moralnosti zajednički kojekakvim modernim etikama, 
ipak je — misli Hexter — više ili manje baština vjekova 
prožetih kršćanstvom. Od toga je ostala kršćanska etika bez 
kršćanskog misterija. (Hexter, CXIV.) 


U Utopiji nalazimo anticipaciju modernog radikalizma. 
Tu je humanitarizam, dokazivanje na temelju razuma — ne 
toliko na temelju tradicije i običaja. More vjeruje u djelo- 
tvornost dobrih zakona i dobrog odgoja. Okolica snažno 
determinira pojedinca, potrebne su drastične mjere. 


318. More se obazire na kazneni sistem. Kazna ima da 
zastraši, no prvotno da popravi zlikovca, a ne da mu se 
osveti. Za male krađe smrtno se kažnjava, a za velike krađe 
bogataši uopće ne odgovaraju. More ne ide u krajnost kao 
da bi društvo moglo opstojati bez kontrole i prisile izvana. 
Ne ide ni u skrajnost kao da bi promijenjene prilike same 
po sebi učinile ljude drugačijima. Zlo je u oholu srcu pojedi- 
naca koji su i stvorili krivi poredak. (Hexter, CXVIIT.) 


Lijekovi koje More predlaže 


319. Osnovno uvjerenje koje se zrcali iz Utopije jest da 
društveni poredak utemeljen na hierarhiji prednosti i privi- 
legija po bilo kojem kriteriju mora biti iskorjenjen. Jedina 
hierarhija po dobi unutar obitelji ima smisla; izvan toga 
treba da vlada jednakost. (Hexter, CXXI.) 


1. Egalitarizam kaže: gospodari kao i ostali ljudi. 
Besposleni, bezvrijedni plemići podložnici su besposlenih bez- 
vrijednih lordova. Malo plemstvo — šljivari — i više plem- 
stvo žive kao trutovi od rada drugih: oni sišu i strižu, muče 
i izrabljuju svoje kmetove da mogu zadržati svoju lijenu 
raskoš. Tašti su u odijevanju; ponositi traže da im podložnici 
iskazuju počast; tašti su na pređe i ludi za umjetnim užicima. 
(Hexter, LI.) Gordi se kite draguljima i zlatom, a More im 
suprotstavlja utopijansku praksu po kojoj su dragulji dječje 
igračke koje djeca, čim poodrastu, napuštaju. Zlatni lanci, 
prstenovi i krune znakovi su robova; noćni lonci također su 
od zlata. 

U Utopiji postoji istina »dominium politicum et regale«, 
politička i kraljevska vlast, ali suveren se bira doživotno, ne 
da sin nasljeđuje vlast oca. Demokratskim tajnim izborima 
biraju se sve službe, pa i svećenici. Obroke uzimaju u zaje- 
dničkim blagovalištima. Za sve je građane propisana unifor- 
ma: običan sivi franjevački habit. Kuće mijenjaju svakih 10 
godina. Rade 6 sati dnevno manualne radove svi osim šačice 
upravitelja i učenjaka, te mjernika koji time priječe nerad 
ostalih. Nema posebnog vlasništva, nema novca. Nema uopće 
cijena za bilo koju robu ili uslugu i zato nema tržišta u 
ekonomskom smislu riječi. Zaista, po kriterijima ekonomista 
— kapitalističkih ili socijalističkih — utopijanska je ekono- 
mika neostvariva. 

320. 2. Dragovoljna poslušnost. Bez duha dra- 
govoljne poslušnosti, koja prožima svakog građanina Utopi- 
je, sloboda i demokracija pretvorile bi se u tiraniju mnogih 
u ropskoj državi. Solon je rekao: »Pisani zakoni slični su 
paukovoj mreži: oni zadrže slabe i plašljive ... ali ih bogati 
i moćni razdiru u komade.« (Surtz, CLX.) Utopijansko je 
društvo čvrsto povezano autoritetom roditelja nad djecom, 
muževa nad ženama, najstarijeg patrijarhe doklegod je zdra- 
ve pameti iznad svih ostalih. 


Kad je Toma More postao Lord Kancelar i dolazio sva- 
kog jutra svome sjedištu u Westminsterskoj dvorani, običaj 
mu je bio da uđe i pođe do stola kraljeva suda gdje je sjedio 
njegov otac, kleknuo bi i zamolio ga za blagoslov. (John 
O'Hagan p. IX.) 


321.3. Religiozno društvo. Utopija je strogo 
društvo i religijsko društvo, ali nije društvo strogosti kao 
redovničke zajednice. Ne radi se o samostanskim pravilima, 
nego o zakonima države koji vrijede za sve. (Hexter, CIII.) 
Autoritet je religiozno utemeljen: postoji mjesečni dan poko- 
re: žene kleknu do nogu svojih muževa, djeca do nogu rodi- 
telja, ispovijedaju svoje grijehe i mole oproštenje da očiste 
dušu prije religiozne žrtve. (Hexter XLII.) 

Religija i moralnost nerazdruživo su spojeni u očima 
Utopijanaca. Platon je mislio da može biti bezbožac pleme- 
nita duha koji vrši moralni zakon. Utopijanci ne misle tako. 
Platon i More zamišljaju društvo koje vjeruje u besmrtnost 
duše, veselo dočekuju smrt, ne žale za pokojnicima i dozvo- 

ljavaju samoubojstvo. Platonova je republika država heroja, 
Moreova je država svetaca. Obojica iziskuju nadljudske stva- 
ri od ljudske naravi, premda More daje neke koncesije ljud- 
skim osjećajima kad npr. dopušta mužu vlastitu ženu i djecu. 
U obje države malo je mjesta za slobodu individualnosti. 
(Surtz, CLX.) 


322. More ne podnosi dvoznačne formule filozofa Pom- 
ponazzija: »Kao pravovjerni katolik vjerujem u besmrtnost 
duše; kao filozof sumnjam u nju.« More slijedi formulu sv. 
Pavla da nema spasa bez dvije istine »da Bog jest i nagra- 
đuje one koji ga traže« (Hb 11, 6.) U drugom dijelu Pavlove 
riječi vidi on tvrdnju besmrtnosti: prestati Boga posjedovati 
(koji ga traže) znači izgubiti nagradu, a ne dobiti. Tko bilo 
koju od te dvije istine ne vjeruje, ne smatra se u Utopiji gra- 
đaninom, pa ni čovjekom. Isključuje se iz svih službi, pre- 
zren je jer mora da je niske i proste naravi. (Chambers, 
str. 122.) 


323. Danas bi More po svoj prilici uvidio da zaista ima 
čestitih ateista. U ono doba nije ateista praktički uopće bilo, 
pa su samo teoretizirali o njima. Jedino danas, kad smo svi- 
jesni da pod istim riječima ne moraju ležati jednaki doživ- 
ljaji i smislovi, postavljamo pitanje da li je zaista »čestiti 
ateista« u dnu druše »ateista«? Indoktrinirani, ideološkim 
odgojem stvoreni ateista, ako slijedi diktate savjesti koji ga 
potiču na čestitost, ljubav i dobrotu ... ne podnosi u duši 
grubost i bezobzirni egoizam, taj štuje Boga pod kategorijom 
'dobrote'. Drugi će pod ideološkim pritiskom reći: Boga ne- 
ma, ali neka viša sila postoji. Ljudi se ipak klanjaju nekim 
apsolutnim vrednotama, osjećaju se pred njima malenima, 
savjest ih okrutno progoni kad se sigurno ogriješe protiv tih 
vrednota. Eto, pod tim nedovoljno formuliranim vrednota- 
ma oni poštuju Boga, te i ne znaju da u dnu nisu ateisti. 
Bog je punina svih mogućnosti o kojima sanjaju misli sviju 
ljudi, budući da su im svijesti otvorene u beskrajne horizonte 
»Onoga koji jest ili može biti«, u horizonte »bitka«. Marksi- 
sti nazivaju taj horizont »materijom« pridavajući joj najpri- 
je spiritualna, pa onda i apsolutna božanska svojstva te se 
grčevito bore protiv »mehanicistički shvaćene« fizikalne ma- 
terije, kako je fizičari i spiritualisti shvaćaju. Čitava ta pro- 
blematika bila je Moreu za stoljeća udaljena. 


156 


324. Kazna za preljub u Utopiji jest ropstvo, a za one 
koji oprošteni od ropstva ponovo počine preljub, kažnjavaju 
se smrću. Pod nesnosnim prilikama u braku, nevina stranka 
može dobiti rastavu s pravom na novi brak. Dopuštenje daje 
sabor muževa i žena. — Nijedan sredovječni katolik ne bi 
smio takvo što naučavati, no Utopijanci bez objave u nekim 
su točkama zatajili. 


325. 4. Familijarizam. Ni u jednoj društvenoj 
teoriji — bila ona iznesena znanstveno ili u obliku utopisti- 
čke fikcije — nije obitelj tako naglašena kao u Moreovoj 
Utopiji. Kad bismo htjeli kratkom definicijom označiti šta je 
Moreova Utopija, morali bismo reći, da je to »obiteljski za 
mišljena civilizacija«. I u drugim teorijama obitelj postoji, 
ali ovdje zapravo jedina ona postoji: obitelj i zakoni obitelji 
pružaju rješenje društvenih problema. Osim inspiracije, koja 
svoj korjen vuče iz redovničkih zajednica, obiteljski je život 
nadahnuo Morea u sanjarijama o boljem društvu. Obitelj i 
samostani inspirirali su mu 'zajedničko vlasništvo', što je 
bolji izraz za Moreovo shvaćanje nego ukinuće privatnog 
vlasništva: obitelj posjeduje sve zajednički. Odnosno — jer 
uporaba ne može biti zajednička: ne mogu svi jesti istom 
kašikom, iz iste čaše piti, u isti krevet leći, u istoj kući sta- 
novati, na istoj njivi raditi — posjeduju svi svoje obiteljsko 
vlasništvo izjednačeno u desetljetnim izmjenama. 

S druge strane nije nikad bilo države koja ne bi imala 
neki oblik zajedničkog vlasništva; što više golemi sektori 
stvarnosti svuda se posjeduju zajednički: voda, zrak, snaga 
vjetra, planine, jezera, rijeke, putevi, mora, ... zabitne šume 
itd., rude, građevni kamen, kameni ugalj, treset ... 


326. Stari je Izrael imao društvenih uredaba koje imaju 
zajedničkih crta s tom Moreovom zamisli. Pleme neotuđivo 
drži svoj teritorij u kojem svaka obitelj dobiva neotuđivi 
posjed. Pa i ako se zaduži da mora uporabu prepustiti stano- 
vito vrijeme vjerovnicima, ne može to prijeći 50 godina. Ju- 
bilarne 50. godine imaju se posjedi vratiti označenim obite- 
ljima. Cijena se kupovanja i prodaje njiva mijenja prema 
godinama do »jubileja«. Tko se sam za dug prodao u ropstvo, 
morao je svake 7. (subotnje) godine biti oslobođen. (Lev 25, 
8—17.29—31. Ex 21,2.) 

327. Da shvatimo neobičnu važnost obiteljskog aspekta 
Moreove društvene teorije koji je od komentatora — kako 
zapaža Hexter — zanemaren. (XLI.), neka nam bude dopušte- 
no da načinimo malo širi okvir oko Moreovih misli. Ako 
značenje »projektivnog testa« Utopije postane — po Chester- 
tonu — u budućnosti važniji nego dosad, bit će to zbog ovog 
obiteljskog aspekta. 

Teško sebi možemo zamisliti ikakav značajniji napre- 
dak čovjeka bez društva: simultanog (obitelj — rodbina — 
pleme — narod — država) i sukcesivnog (slijed generacija 
koje uče od prijašnjih). — Obitelj je stjecište simultane i 
sukcesivne društvenosti, te izvor obaju smjerova društve- 
nosti. 


328. Bez društva, tj. kao osamljenik, svaki bi čovjek 
morao uvijek počimati od početka, ab ovo (=.od jajeta). Pa 
i sad premalo iskorištavamo iskustva prošlosti. Tko ne upo- 
zna povijest, osuđen je da je opetuje. — Bez odraslih kao 
osamljeno dijete, ne bi se čovjek uopće mogao održati u 
prirodi. Pa i kao odrasli, bez organizirane zajednice podlegao 
bi pojedinac u borbi s prirodom. Svakako ne bi bio kadar 
da išta veliko načini. 

Poput asimilativnog plastičnog voska dijete u obitelj- 
skom životu poprimi baštinu stoljeća kroz jezik, navike i na- 
čine života. To su ti famozni arhetipi koje je Carl Gustav 
Jung našao u dnu svake psihe i krivo rastumačio biološkim 
hereditarnim prijenosom. — Tako se prenosi 'evolutivni 
uspon' na ramenima pređa, ali i otrov zla. Taj peccatum 
mundi, peccatum generationum' nije teološki istočni grijeh. 
Istočni je grijeh gubitak nezasluženo dobivenog vrhunarav- 
nog života kojim je čovjek pozvan da sudjeluje u Božjem 
intimnom životu, u Božjoj svijesti. 

Pretjerano je reći da bez obitelji ne bi uopće bilo ljud- 
skog duševnog života; on bi se pojavio, ali uvijek počevši od 
minimalnih oblika. Svaki bi pojedinac morao započeti po- 
vijest. 

329. Čovjek je personalno biće ljubavi. U mikrosociološ- 
kim zajednicama nalik na obitelj pripravlja se za makroso- 
ciološke zadatke. 


Čovjekova je duša prazna i sebi nedostatna. Iz svog siro- 
maštva pojedinac čovjek neprestano traži ispunjenje (ex-istit, 


158 


intendit). Ljubav je disanje ljudskog duha. Samo u drugome 
može se čovjek smiriti. Posljednji 'drugi' — kako ga navješ- 
ćuje pojam 'bitka', horizont i atmosfera naše intentionalno- 
sti — mora biti potpuno savršen, savršeno lijep i dobar, pu- 
nina bitka. U doba izbora (status viae) bližnji svojim ograni- 
čenim bogatstvom ljepote i sjaja budi i vježba ljubavnu di- 
menziju, ali i razočarava jer nije potpuno ostvarenje bitka. 
Na zrakama reflektora čovjekove svijesti sve prije ili kasnije 
izblijedi. Uvijek tražimo izmjene i za sobom ostavljamo igra- 
čke koje smo već prerasli. Ništa ne može trajno sakriti svoju 
nesavršenost i nedostatnost pred čovjekovom duhovnom 
prodornošću. 


»Ljudskom srcu uvije nešto treba, zadovoljno nikad 
posve nije; 
čim željena cilja se dovreba, sto mu želja namah iz 
njeg klije.« 
(Petar Preradović) 


330. Toma More kao da nije dovoljno spojio dvije osovi- 
ne svoga pogleda na svijet: eshatološku usmjerenost prema 
vječnosti i obitelj. Ponesen redovničkim idealom gledao je 
opoziciju između potpune predanosti Bogu i obitelji. U tam- 
nici izrazio je to Margareti gledajući kako Kartuzijanci idu 
na stratište. I sv. Pavao govori o nekoj opoziciji: koji je ože- 
njen razdijeljen je. On je govorio iskustveno. Tako nažalost 
biva, ali ne mora biti. Muž ženu i žena muža ne moraju zavo- 
diti ili bar samo usporavati na putu k Bogu. Mogu što više 
jedno drugome pomoći da idu brže do »zadnje stanice bez 
granice«. 

Najsudbonosniji događaji života jesu doživljaji ljubavi i 
djelomična razočaranja u njoj koja traže korak naprijed. To 
je »via«, životni put. To su stepenice kojima se uspinjemo do 
punog čovještva koje se sastoji u tome da upoznamo beskraj- 
nu prazninu svoje svijesti pred Apsolutnim. U vidu zadnjeg 
ostvarenja rekao je Paul Valćry paradoksalnu rečenicu: »Bog 
je vidio da je čovjek sam, pa mu je dao ženu — da bude još 
više — sam.« To znači: ljudska ljubav pomogne čovjeku da 
osjeti osamljenost svoje svijesti koja teži za apsolutnom 
puninom. Ljudska ljubav goni nas da izađemo iz čahure 
egoizma, ali i da pokročimo prema putevima apsolutnosti. 

331. I u drugom smjeru razvoja, obitelj djeluje kao sa- 
kramenat napretka prema apsolutnim vrednotama. Ljubav 
koja traži ispunjenje (amor concupiscentiae) preteča je veli- 
ke ljubavi koja daje drugima ispunjenje. Grijati je više nego 
biti grijan, biti sunce više je nego planet, blaženije je davati 
nego primati. — Djevojka i mladić, zaručnik i zaručnica pro- 
življuju više prvi stadij ljubavi koja traži sreću. Otac i mati, 
pozvani nježnošću i slabošću djeteta, prelaze na bogatiji i 
uzvišeniji oblik ljubavi koja daje sreću. Dijete koje naoko 
ništa ne daje svojim roditeljima, preobrazuje srca roditelja 
na radost davanja. Djevičanstvo radi kraljevstva Božjega 
nastavlja taj razvoj do maksimuma davanja, i samo tako 
shvaćeno djevičanstvo veće je od ženidbe. 

Rekli bismo Tomi Moreu da nije trebao zaviđati Kartu- 
zijancima, ako je u svom obiteljskom životu razvio širu i 
topliju ljubav punu požrtvovnosti od njih. — Teoretski mo- 
žda je Toma More previdio nauku sv. Pavla u poslanici Efe- 
žanima: premda je činjenica da su oženjeni 'razdijeljeni', 
ipak je ženidba 'velika tajna nerazdijeljenosti': u njoj se do- 
življuje sakramentalno misterij sjedinjenja Krista i Crkve. 
Toma je odživio uzoran obiteljski život i bio je preobražen 
njezinom dinamikom i došao je bliže Bogu nego da je ostao 
samac, ali u refleksiji Crkve njegova doba nisu još dozreli 
svi vidovi ženidbenog misterija, pa nismo mogli ni očekivati 
od Tome Morea jasno formuliran stav II. Vatikanskog 
sabora. 


332. U obitelji i njoj nalik zajednici, u coenaculumu od 
najviše 12 članova, osjeća se čovjek najsretnijim i sposoban 
je razviti tople osobne veze. Pravi ljudi, ljudi ljubavi i dobro- 
te, spremaju se u odnosima obitelji i coenaculuma za makro- 
sociološke zadatke u društvu. Neovisno o 12 Kristovih apo- 
stola, dinamika grupe došla je iskustveno do konstatacije, da 
grupa preko tog broja treba biti razdijeljena u dvije grupe 
da može pravo funkcionirati. 

Aristotel je rekao da je čovjek društveno biće; nadopu- 
nili bismo ga s tvrdnjom da je čovjek obiteljsko-društveno 
biće. — Obitelj je prauzor i izvor zdrave društvenosti. Toma 
je More htio da obiteljski duh prožme čitavo društvo, a da 
obiteljski može živjeti zajednica koja nije obitelj, dokaz su 
mu bili redovničke zajednice. On je zamislio u Utopiji čitavo 
društvo kao obitelj. 


160 


333. Psiholog Maisonneuve izrazio je intenzitet međusob- 
nih veza s pomoću triju riječi: 

masse = masa jest mnoštvo bez veza i naročitog pozna- 
vanja. Nalazimo je na gradskim ulicama, na stanicama pro- 
metnih čvorova ... Ljudi su brojevi, ne povezuje ih nikakva 
naročita socijalna struktura. Što ih je više, to su veća opa- 
snost da ne dobijemo mjesta, da ne dođemo na red, da nas 
okrađu, da se ne možemo kretati ... Kolike se opasnosti kri- 
ju u psihologiji masa, svjedoči povijest: nestrukturirano i 
depersonalizirano mnoštvo potencira niže težnje u ljudima. 

socićtć = društvo ima svoju strukturu i svrhu, pa i vod- 
stvo. Lovačko društvo, društvo književnika itd. Ljudi se po- 
znavaju, imaju zajedničkih ciljeva koji ih povezuju. Bez tih 
ciljeva ne bi se posebno povezivali. Taj oblik društvenosti 
može biti sve više personaliziran, da se ljudi sastaju 'radi 
dobrog društva', kako se to kaže, da ne budu sami. Takvo 
društvo u kojem dominiraju sve više osobne veze mogli 
bismo nazvati 'klubom'. 

communion = zajednica jest intimna i topla zajednica 
ljubavi. Ljudi se skupljaju neovisno o ciljevima iz personal- 
nih razloga, premda se i ciljevi time još bolje ostvaruju. 
Takva zajednica ne može biti previše brojna. Slabi smo, na- 
žalost, da intimnim osobnim vezama, tj. ljubavlju zahvatimo 
daleko i široko. No samo u takvim odnosima zbiva se inten- 
zivna izmjena duhovnih dobara i formira se čovjek ljubavi 
koji gradi zdravo društvo (socićt€) i civilizirano neopasno , 
mnoštvo (masse). 


334. Društvo, da se održi, laća se hladnih pravnih mjera: 
zakona i sankcija. Iz obitelji struji neprestano topla struja 
ljubavi. Nema većeg iznakaženja obitelji nego kad se u njoj 
ni pravda ne obdržava. Nijedno civilizirano društvo ne može 
izaći s golom pravdom. Slabi, bolesni i nerazvijeni ne mogu 
davati i zarađivati po komutativnoj pravdi — do ud des (daj 
da ti dam) — oni imaju pravo na karitativnu ljubav. Skovan 
je i među-pojam: socijalna pravda, koju neki poistovjetuju 
s distributivnom pravdom, nasuprot komutativnoj pravdi; 
socijalna pravda omogućuje svima jednake šanse. No za one 
koji nemaju gotovo nikakvih šansa, ostaje samo karitativna 
ljubav koja se koji put naziva socijalna skrb; karitativna lju- 
bav mogla bi se nazvati privilegiranost bijednika. 

Normalna obitelj živi spontano po zakonu ljubavi, ona 
je nosilac svih ideala društvenosti. 


335. »Zanemarena je tema patrijarhalnog familijarizma 
— veli Hexter — značaj i mjesto obitelji u utopijskoj Moreo- 
voj državi; ta je zamisao ujedno starija od Srednjeg vijeka i 
post-renesansna. Radi se o trajnim zbivanjima koja se opiru 
običnoj periodizaciji povijesti«« — »Utopija je patrijarhalna 
i obiteljska, a Platonova Republika nije; zato je Platonova 
republika militaristička aristokracija, a Utopija nije.« (Hex- 
ter, LIX.) — Ona je hijerarhijsko, odnosno obiteljski demo- 
kratsko društvo. 


336. Ono što je obilno zastupano i neprestano prisutno 
kao zrak i voda izmiče našoj pozornosti jer nikad ne uzmanj- 
ka. O tim pojavama govorimo tek kad zaista ponestane vode 
ili se gušimo gubeći dah. Tako je i obitelj svudašnja i radi 
toga nezapažena. 

»Iz više razloga — nastavlja Hexter — skloni smo da 
premalo naglašavamo fundamentalnu važnost patrijarhalnih 
obitelji u zapadnom društvu prije industrijalizacije.« (o. c. 
XLII.) Taj fundamentalni utjecaj obitelji nije eliminiran ni 
industrijalizacijom do danas. Industrijalci kao Ford, Rot- 
schild, Krupp ... zapravo su obitelji. Ne samo industrija, 
nego i politika ne može se potpuno osloboditi zahvata obite- 
lji; pomislimo na Kennedyjeve, Eisenhower — Nixon — upu- 
ćeniji mogu dodati druge primjere. Ni umjetnost nije bez 
obiteljskog blagoslova kako pokazuju dinastije Bachova i 
Straussa. — Hexter se ograničuje na Moreovo doba kao da 
je ono u tom specijalno: »Jedinica poljoprivrede bila je uje- 
dno jedinica industrije, trgovine i bankarstva. Najveća i naj- 
manja poduzeća, poslovi Medicija, Welsera, Fuggera bijahu 
obiteljska poduzeća. Takvo je bilo društvo u renesansnoj 
Engleskoj i u starom Izraelu, pa i u Konfucijevoj Kini.« 


337. Moderni ekonomsko-društveni napredak dodao je 
znatno više nadobiteljskih struktura da je na koncu u naše 
dane ugrozio i samu obitelj. U tom smislu renesansno je 
društvo bilo snažnije obiteljsko jer je bilo jednostavnije. — 
U tom je baš nezapažena originalnost Tome Morea što je 
uvidio obitelj kao nešto svudašnje, kao fundamentalno. Uje- 
dno je time postao vrlo moderan jer je sva filantropija i 
država kao »dobrotvorna ustanova« zapravo 'familijarizacija 

društva'. »Toma je More tako obilno opskrbio svoje zamišlje- 
no društvo socijalnim institucijama: bolnicama, javnim men- 
zama, školama preko svega poznata u njegovo doba, da nam 
se čini njegova društvena struktura modernijom nego je u 
stvari bila. Utopijsko je društvo, kako smo vidjeli ukorjenje- 
no u patrijarhalnom familijarizmu.« (Hexter, XLIII.) 

338. Obitelj je u Utopiji jedina organizacija između obič+ 
nih ljudi pojedinaca i njihovih upravljača. U tome se Utopija 
veoma razlikovala od zapadnog svijeta koji je More pozna- 
vao. Iza 12. stoljeća dalje razvilo se mnoštvo zajednica, kor- 
poracija, društava i redova — organizacije klera, pravnika, 
vitezova, građana, seljaka, stanovnika određene grofovije ili 
vojvodine; organizacije učitelja, studenata, trgovaca, zidara, 
tkalaca, mesara, pekara, svjećara itd. Sve su to bili zakonski 
privilegirana tijela, svako sa svojom jurisdikcijom. Za Sred- 
nji je vijek karakteristično ovo bujno nastajanje društvenih 
organizama u tolikoj mjeri da povjesničari zovu sredovječno 
društvo korporativnim. Utopijanci ništa od toga ne dopušta- 
ju. Oni zaziru od grupacija zvanih conciliabula i stavljaju ih 
izvan zakona. Postoje upravitelji, civilni i svećenički, i obite- 
lji upravitelja — u tom se sastoji sva superstruktura Utopije. 
»Shvaćanje koje promiče R. W. Chambers, pisac najpoznati- 
jeg Moreova životopisa, da se u Utopiji zastupa sredovječno 
korporativno društvo, ostaje — veli Hexter — čudnovato 
krivo čitanje Moreove knjige ili jednako krivo shvaćanje 
sredovječnih korporacija.« (Hexter, XLV.) 

339. U tom obiteljskom društvu žene su sposobne vršiti 
iste službe kao i muškarci: one su čak svećenice, ratnice, 
članice vijeća. — Čovjeku se nameće pitanje, da li bi More 
nadošao na takve misli da nije imao baš tri starije kćeri, a 
onda istom jednog sina koji nije dostizao svoje darovite 
sestre zbog manjka darovitosti ili zbog manjka interesa — 
kad su one bile daleko pred njim da ih može stići, ne znamo. 


Zajednička agrarna ekonomija 
340. Svuda u Moreovim spisima gori vatra ljubavi i sim- 
patije za miroljubive građane koji teško rade. Svi su Utopi- 


janci građani i ujedno seljaci. Svake dvije godine zbiva se 
rotacija Utopijanaca između grada i sela, U svako doba oko 

polovica Utopijanaca bavi se poljodjelstvom, a polovica za- 
natima po gradovima. Ako primijenimo kurentnu terminolo- 
giju, agrarne su jedinice u Utopiji obitelji s rodbinom do 40 
odraslih članova — klan, a ne da se radi o kolektivima ili 
državnim farmama; u Utopiji postoje obiteljska dobra. I 
zanatlijska radinost u gradovima organizirana je po obitelji- 
ma tako da sin obično naslijedi očev posao, a žene rade u 
kući vunu i proizvode jednostavno sivo platno u koje se Uto- 
pijanci odijevaju. — Još više obitelj je i politička jedinica 
jer svakih 30 obitelji biraju jednog magistratora. Obitelj je 
i vojnička jedinica. U ratu Utopijanci stupaju i bore se pra- 
ćeni ženom i djecom, okruženi rođacima. Spomenimo kara- 
kterističnu pojedinost, da može otići na izlet, mora svaki 
Utopijanac dobiti dozvolu svoje žene i dozvolu svog oca. 
Strogo monogamna i strogo patrijarhalna obiteljska organi- 
zacija kineskog društva možda je najsličnija utopijskoj, od- 
nosno Moreovoj osnovnoj zamisli. 

Zakon dozvoljava rastavu, ali i to je prije stvar obitelji 
jer se traži pristanak obje stranke i odobrenje ne samo ma- 


gistratora nego i njihovih žena. Kako vidimo, i za sabor bi- 
raju se bračni parovi — muž i žena. 


Utopijanski komunizam 


341. Privatno je vlasništvo »Gospodin Mammon«. — 
Hexter veli: »Utopijanski komunizam nema veze ni s jednom 
varijantom znanstvenog socijalizma koji proizađoše iz Marxa 
ili s anarhističkim apokalipsama. Taj komunizam anticipira 
radikalnu jednakost — egalitarizam — koji je hirovito planuo 
u prosvjetiteljstvu. (CXVI.) 

»Utopija ne završava s eshatološkim snom. More jedno- 
stavno ne vjeruje da sva zloća ljudi mora biti pripisana samo 
ekonomskom uređaju društva i da bi ta zla i sama moguć- 
nost zla nestali ako bi se popravio ekonomski poredak i sta- 
vio na zdrave noge. Moreov je pesimizam bio neiskorjenjiv 
jer je bio dio njegove kršćanske vjere. Veliki triumvirat koji 
vlada carstvom zla jest: Lijenost, Lakomislenost i Oholost.« 
(Hexter 1968, 59.) — »Od svih mjera da se ubije grdosija 
»Oholost« utopijanski je komunizam najvažniji i najdjelo- 

iji j že do korjena zla koji je čovjekov kronički osje- 

M eigirnosti dn do i tjeskobnosti.« (Hexter, CII.) 

Lemonnier misli da »ono što se zove Moreovim komu- 

nizmom nije drugo nego pokušaj da se na čitavo društvo pro- 
tegnu dobrobiti monaškog života.« (0. c. 76.) 


342. S druge strane More opetuje Aristotelovu kritiku 
komunizma: »Ljudi neće nikad ondje živjeti u blagostanju 
gdje su sve stvari zajedničke.« Ljude goni na rad nada u do- 
bit za sebe, pod komunističkim uvjetima svi će se zalijeniti. 
— »More je postavio dilemu, ali je nije riješio«, veli J. W. 
Allen. — Još više u djelu 'Pobijanje Tyndaleova Odgovora 
More osuđuje komunizam kao jedno od »strašnih krivovjer- 
ja« (horrible heresies) Anabaptista, a Dijalog Utjehe brani 
privatno vlasništvo. 

Može se reći da je Erazmo bio više sklon komunizmu od 
Morea. Zajedničko vlasništvo svega izliječilo bi velik dio zala 
koja su onda vladala. (Collins, XXXV.) 

Šta je More mislio pod terminom privatnog vlasništva! 
opravdano je pitati jer svakako ne radi se o državnom vlas- 
ništvu svega, nego o obiteljskom vlasništvu s mjerama pro- 
tiv razvoja trajnih prednosti jedne obitelji nad drugom. 

Mi bismo rekli na koncu, kad nas je More potpuno dez- 
orijentirao s obzirom na ono što misli o zajedničkom posje- 
dovanju, da je on protiv oba ekstrema, nego da traži neko 
srednje rješenje i nas poziva da ga tražimo, ali vidi opasnosti 
kako nasilne kolektivizacije tako i liberalizma. 


Kolonijalizam 


343. Utopijanci sele samo onamo gdje »ima mnogo puste 
nezaokupljene zemlje« te prihvaćaju u puno građansko pravo 
domoroce kojima je stalo da im se priključe. Da osiguraju 
kolonije od preguste napučenosti, oni smatraju da je i rat 
opravdan »po naravnom zakonu«; »Jer oni računaju da je 
najpravedniji uzrok rata kad bilo koji narod drži zemljište 
Prazno i nezauzeto ne koristeći ga ni u koju dobru svrhu, a 
Priječi drugima da je ne upotrijebe i ne zaposjednu. »Krivo 
bi bilo ne dopuštati drugima da se nasele, a držati tlo na 
ugaru. — Sjetimo se Moreova epigrama o psu koji liježe u 

sijeno te ne da konjima i govedima da se nahrane, a sam 
sijeno ne jede. 


More dakako nije mislio, pa ni za čas, na rasne razlike, 


nego isključivo na različitu razinu civilizacije i moralnosti. 
(Ritter, 0. c. 50.) 


344. Mnogi su ova mjesta iz Utopije upotrijebili da Mo- 
reu prigovore kako nije bio teoretičar koji propovijeda čistu 
etiku, nego moderni nacionalista s prejakom dozom umišlje- 
nosti. (Ritter str. 51.) — More je s nekoliko izjava zašao u 
trnovito pitanje koje ni dandanas nije teoretski riješeno. 
Koje su dužnosti i prava pri susretu na tržištu, u politici i 
ratu naprednih civiliziranih ljudskih grupacija — kojima je 
dosta za ishranu jedno imanje — s primitivnim pučanstvom 
koje za prehranu treba lovište veliko kao kneževina. Smije 
li netko u današnjoj demografskoj situaciji ostati na našoj 
zajedničkoj Zemlji primitivan ili je dužan učiti i civilizirati 
se? — što s njima, ako oni toga neće nego sebi svojataju 
goleme teritorije za svoju zaostalu ekonomiju? 

345. Nije lako išta određeno reći u sadašnjoj eksplozi- 
vom zasićenoj atmosferi punoj anti — ili prokolonijalističke 
propagande u kojoj ima malo iskrenosti, nego se velesile bo- 
re za utjecaj i tržišta. 

U svakom slučaju Zemlja je dana čitavom čovječanstvu, 
te je prvotno zajedničko vlasništvo sviju. Nije još sigurno 
pravedno razdijeljena. Prema broju stanovništva evropski su 
narodi u toj razdiobi prije prikraćeni nego privilegirani. Zato 
su i naučili od nevolje načiniti korist: bili su prisiljeni tra- 
žiti nove metode i našli su ih; ne zaustave li svoj demograf- 
ski porast, naći će još djelotvornija sredstva. Nitko ih ne 
može danas predvidjeti. Od onoga što se već zna kao bolje, 
ne primijenjuje se sve dok nevolja ne nagna čovjekovu lije- 
nost. Gustina stanovništva jest 'challenge' poziv na višu civi- 
lizaciju u smislu povjesničara Joseph Arnolda Toynbeeja. 


Večina tzv. nerazvijenih naroda Afrike, Azije i Južne 
Amerike takvi su zbog prerijetkog stanovništva koje bi ih 
trglo gladom i nevoljama iz lijenosti kao što je nevolja na- 
gnala Evropu na civilizacijski uspon. Tim današnjim zaosta- 
lima narodima taj bi uspon bio mnogo lakši: dosta bi im bilo 
učiti od naprednih. Tko im može pomoći ako oni toga neće, 
nego postaju neke vrste prosjaci na međunarodnom tržištu. 

i ij je Sve su visoke civi- 

ek ih onda biju nevolje dok se ne prenu. Sve . 

tiranije nastale od nevolje, misli Cambridgeski profesor pe 

jesti Toynebee. Prve visoke civilizacije bile su rječne oko 

Nila, Tigrisa i Eufrata i Inda, oko kineskih rijeka — a je 

to odgovor , na nevolju suše koja je osvojila nekad zelenu 
Saharu i ostale pustinje. 


346. Prijateljevao sam sa Crncima, studentima Ž <.“ 
vainu. Govorili su mi: Vi ste Slaveni manje oholi od _ 
nih Evropejaca i bliži ste nam. Ja sam isto tako poe elj 
iskreno rekao: Vi ste Afrikanci 4 puta bogatiji od ogan 
ca: ima vas dvostruko manje, a imate dvostruko veći av 
rij. Bili su isprva osupnuti tom tvrdnjom, no ja . ća : 
nastavio: Vi ste po psihološkom testu inteligencije =. 
obdareni kao i Evropejci. Vi od Evrope trebate samo učite s 
i knjige, ništa drugo; inače nećete nikad postati stvarno ja 
i neovisni. 


Cilj je utopijske države kulturno stvaralaštvo 


347. Cilj je utopijanskog načina života ne da do a 
muma stiču i produciraju, nego da nastoje dobiti što . : 
slobodna vremena, dokolice (otium, scholće — grčka rije > 
koje dolazi naša riječ škola). A slobodno vrijeme potrebn 
je za studij i kulturne djelatnosti. . mar moo 

U Utopiji postoji samo aristokracija učenjaka ša _ 
potencijalni rezervoar službenika. | Aristokracija — oj 2 
'aristoi' = najbolji ne novcem, niti fizičkom silom misama 
tarnjom kvalitetom. Inače je svima, pa i o o iron 
mogućnost da prime najbolji odgoj i školovanje a ." zo“ 
najviše položaje. Službeno školovanje vrše u Utopij om; 
nici, ali i izvan škole ima prigode za svakoga da 68 nao zi. 

Zapravo je smisao utopijskog sistema: što jednostavniji 


način života sa što višim i razvijenijim mišljenjem: kulturna 
kreativnost razvijena do vrhunca, ne ekonomska — a naj- 
manje politička i vojnička. 

348. Toma je More stavio »kršćanski kvas« u svoje poli- 
tičke i društvene poglede i nastojao je sa svom = on 
nešto ostvariti u svojoj karijeri, koja, istina, bila m. < 
ali je ostao u sporednoj ulozi, te nikad nije mogao sam o 

čivati. Pravi Utopus njegove životne utopije bio je Henrik 
VIII, najgori vladar engleske povijesti. Ostavljen sam, pao je 
kao žrtva svoje karijere. 

Plod je ostao u njegovu primjeru i u njegovoj društve- 
noj teoriji, i to vječno. Surtz je nastojao malo konkretnije 
izraziti konačni plod Moreova života i teorije: Bila je to 
»nemirna želja da se raskinu okovi zastarjele i zamršene 
Civilizacije i da se vratimo mnogo jednostavnijem životu, 
daleko manje izvještačenom i opresivnom« (Surtz) — I mno- 
go humanijem životu, dodali bismo mi: Ne čovječanstvo 
mjereno i modelirano prema civilizaciji, nego civilizacija sa- 
građena prema autentičnom čovjeku i za njega. 

8. poglavlje: DRUŠTVENA I POLITIČKA PRAKSA TOME 
MOREA 


349. Da li je Tomi Moreu ikad uspjelo ostvariti što od 
svoje teorije? — Jest. Što više, ono što je bio kadar izvesti, 
učinio je dobro preko svakog očekivanja: njegov privatni 
život poznajemo, njegov obiteljski život isto tako, upoznali 
smo njegovo književničko stvaranje — ostaje nam od privat- 
nih dostignuća, koje su od njega ovisile, njegova pravnička 
služba. Nju ćemo sada upoznati. Samo u jednoj stvari nije 
uspio: u političkom zalaganju kao državnik isposlovao je ne- 
koliko mirovnih ugovora, i to je sve. Evrope nije ujedinio 
protiv Turaka, nije uspio spriječiti kidanje Engleske od Ri- 
ma, niti zaustaviti širenje protestantizma, a da i ne govorimo 
o reformi institucija engleske države. Tu nije mogao ni 
prstom maknuti. 


Toma More u pravničkoj službi 


350. U nesvršenoj »Igri Sir Tome Morea« na kojoj jei 
Shakespeare radio nalazimo slijedeći prizor: 
»Žena: Sada, dobri Sir Thomas More, tako Vam Krista, 
Dajte mi nazad moje spise koji se tiču moga prava. 
More: Što, moja stara štićenice, zar ste dotle došli? 
Siromašna nepametna siromašice, moram Vam 
zaista reći: 
Bili su kod mene spisi koji se Vas tiču, 
No Kralj je uzeo stvar u svoje vlastite ruke. 
Kod njega je sve što sam prije ja imao. Sad 
morate Kralju! 
Ja Vam tu ne mogu pomoći. Nemojte mi zamjeriti. 


169 


Žena: O, plemenito srce, moja je duša žalosna za Vama. 
Zbogom, najbolji prijatelju koga je ikad sirotinja 
imala.« 


351. Sjećamo se da je prvi susret s kraljem Henrikom 
VII, ocem Henrika VIII. bio skoro tragičan. More je kao 
govornik Londonskog grada morao na Kopno, a otac John 
morao je u zatvor dok ne plati 100 funti jer je »taj golobradi 
mladić spriječio Njegovo Veličanstvo u nakanama« — kako 
se izjasnio jedan dvorjanik Henrika VII. — Izmišljenim uzne- 
mirivanjem izvukao je Henrik VII. od Johna More 100 funti, 
ali se morao zadovoljiti s 40.000 funti mjesto 90.000! Zbiio 
se to 1504. Mladi advokat Toma More nije ničega posjedovao, 
zato je Henrik VII pritisnuo njegova oca. No Henrik VII 
umro je 22. IV 1509, pa je Moreovima odlanulo. 


352. Toma je slijedio karijeru, ne kraljevskog, nego grad- 
skog činovnika. 3. rujna 1510 imenovan je jednim od pod- 
šerifa (Under-Sheriff) grada Londona (City of London). Sva- 
ke je sedmice pola dana sjedio kao sudac šerifskog suda, ne 
za plaću, koja je uostalom bila malena i koju je redovito 
odbijao, nego iz čiste dužnosti i ljubavi prema rodnom 
gradu. 

Nije prihvaćao parnice prije nego ju je detaljno i brižno 
prostudirao. Zatim bi pokušao navesti parničare da se dogo- 
vore. Ako nije išlo, on bi opomenuo klijenta »da ne smije ni 
u jednoj sitnici odstupiti od istine.« Iza izvještaja dao bi pri- 
vatni savjet: »Ako je vaš slučaj kako ste ga prikazali, čini mi 
se da ćete dobit (ili ne) parnicu.« 

353. Dokumenat Ailen IV N? 999, str. 20 veli o Moreu: 
»Nitko nije riješio više parnica od Morea i nitko nije rješa- 
vao pravednije. Obično je pristojbe opraštao parničarima — 
tri shillinga od tuženog i tri od tužitelja — više se nije smje- 
lo tražiti. Postao je zbog toga vrlo popularan u gradu.« 

Stapleton svjedoči: »Kad je preuzeo u London Cityju 
službeno parnice koje su ondje nerješene ležale 20 godina, 
riješio ih je. Predsijedao je tako spretno i uspješno da je 
jedanput, iza kako je sjeo i riješio jednu parnicu te pozvao 
slijedeći slučaj, nije više bilo parnica za sud; kaže se da se 
takva šta nije desilo ni prije njega ni iza njega.« 

354. Svome zetu Heronu, kasnije mučeniku za katoličku 
vjeru, koji je očekivao bolji postupak zbog srodstva, Toma 
je More odvratio: »Ako očekujete da nešto dobijete na račun 
srodstva, onda znajte: ako bi moj otac, koga žarko volim, bio 
s jedne strane, a vrag, koga iskreno mrzim, s druge, dao bih 
đavolu njegovo pravo.« (Collins XXIII.) 

8. svibnja sud je starješina (The Court of Aldermen) do- 
zvolio Moreu da vrši službu pod-šerifa preko zastupnika dok 
je bio »Kraljev poklisar u Flandriji«. More je htio ostati či- 
novnik City of Londona, a Kralj ga je vukao k sebi. More 
priča kako je poslan kao poklisar s Cuthbert Tunstallom u 
Bruges, kako se preselio u Antwerpen gdje je sreo Peter 
Gilesa. Erazmo je pisao iz Londona preporučeno pismo Gile- 
su da ga upozna »s najučenijim ljudima iz Engleske, s Cuth- 
bertom Tunstallom, kancelarom i nadbiskupom Canterburyja 
i s Tomom More kome posvetih svoju Moriju, obojica naj- 
draži prijatelji. Ako im slučajno možete učiniti koju ljubav, 
bit će usluga neobično dobro dana.« 

355. More piše Erazmu na povratku iz Nizozemske: »Uza 
sve to, kad se vratim, ponuđena mi je godišnja penzija od 
Kralja, koja — gledao na korist ili na čast, nije bila za pre- 
zreti. Ja sam je ipak dosad odbijao, pa ću i u buduće odbija- 
ti jer ako je uzmem, moram mjesto koje imam u Cityju, a 
volim ga više od viših službi, ili napustiti ili zadržati — što 
bih jako volio —, ali sa zamjerkama građana, koji — ako 
imaju parnicu s Kraljevom Vladom, kako se već dogodi, o 
svojim pravima, imat će manje povjerenja u me ako sam 
plaćen od Kralja.« — Vidimo kako se More ozbiljno otimao, 
uz financijske žrtve, dvorskoj službi. 


356. 1516. Kralj ga šalje kao trgovačkog ambasadora u 
Flandriju. Slijedeće godine u Calais. Kralj i Wolsey zajednič- 
ki su upravo »lovili« Morea u svoju službu, a on je izbjega- 
vao, uzimao samo slučajna pojedinačna zaduženja. 


1517. dogodilo se da je zaplijenjena u Southhamptonu 
jedna papinska lađa. Bila je samo oštećena, a po starom 
saksonskom običajnom pravu, sve je od brodoloma pripada- 
lo kruni. Papinski poslanik Campeggio tražio je vrsna prav- 
nika da brani papinska prava. Izbor pade na Tomu Morea. 
Ovakva međunarodna parnica mogla je pravnika učiniti od- 
jednom glasovitim. Toma je More zastupao papu da spasi 

oštećenu lađu. Parnica je imala upravo simbolično značenje: 
braneći vjernost papi »razbijene Engleske lađe« Toma će s 
kancelarstva sići u siromaštvo i završiti na stratištu. — Sam 
je Henrik VIII prisustvovao parnici. I on je bio vješt kazuis- 
ta, te je uživao u dobrim parnicama. More je briljantnom 
obranom uspio obraniti vlasništvo lađe, te je vraćena papi. 
Kralj je bio iznenađen nad Moreovom vještinom kako prav- 
ničkom tako i logičkom, da ga je spopao, nek promisli hoće 
li se i dalje opirati da stupi u njegovu službu. »Ovaj će bra- 
niti samo moje interese!« govorio je Kralj onih dana. Bez 
zamjerke i opasnosti More nije više mogao odbijati Kralja. 

1517. piše Erazmo Tunstallu da je More »drljačom dovu- 
čen na dvor« (dragged to the Court). 


. 357. Tako se Toma More uspeo na, ljudski gledano, naj- 
više vrhunce svog života, najviši mogući u ono doba za nekog 
koji nije rođen kao Kraljev prvorođenac. No njegovo će 
stratište biti daleko viši vrhunac. Gledano iz nutrine njegova 
srca, najstrmiji je uspon počeo kad se odrekao kancelarstva. 
U povijest Toma je More ušao konačno kao Lord Kancelar, 
najviši do kralja Henrika VIII. Kako će sad vršiti svoju uto- 
pijansku ulogu? — Nije bio izabrani »Utopus«, nego samo 
najbolji Lord Kancelar Engleske u službi najgorega engleskog 
kralja Henrika VIII. 


1517. ušao je More u kraljevsku službu, a za 12 godina 
postat će 1529. Lord Kancelar. Ušao je u »lavlju špilju« i bio 
je toga svjestan. Sjetimo se njegovih epigrama. Zato se toli- 
ko opirao, a za uvod Utopiji dodao je »Raspravu o savjetu«: 
treba li filozof preuzeti službu kod vladara. Najgore što mu 
se može dogoditi jest »mučeništvo«. Ako je lađa u buri, ne 
valja kormilo napustiti makar ne možemo zapovijedati moru. 
O kakvoj to oluji govori Toma More? 

' Prije nego nastavimo, moramo se upoznati s drugim liko- 
vima drame — dramatis personae. 


Henrik VIII. 


358. »U njemu prepoznajemo — piše Robert Bolt u pred- 
govoru svojoj drami o Moreu — arhetip prvoborca naše 
(engleske) niže naravi i svi u njemu zamjenom smo zastuplje- 
ni.« (str. VIII.) 

1509. kad je Henrik VIII. zasjeo na prijestolje kao 18- 
-godišnji mladić, bio je neobično popularan. Bio je prijazan, 
velikodušan, vješt u strijeljanju i u tenisu. Znao je latinski, 
francuski i talijanski, bio je muzičar i poticao je umjetnost; 
prijatelj je bio novim znanostima i humanizmu. (Bevington, 
str. 81.) Kralj je dobro pjevao i dnevno vježbao sviranje. Da- 
vao je pouke u 4 jezika. Bio je mučno pobožan, slušao kad- 
kada pet misa dnevno, tri na dan lova. (Basser 162.) 

Henrik je pozivao na dvor učene ljude dok mu dvor nije 
postao — kako reče Erazmo — skoro sveučilište. No Henrik 
nije humaniste zvao na život učene dokolice, nego u diplo- 
matsku i administrativnu službu. Erazmo je odlučio zadržati 
svoju slobodu i ostavio Englesku. 


359. Francuski poklisar mora da je bio dobar poznavalac 
ljudi kad je o mladom Henriku VIII. izvijestio svoga kralja: 
»Mladac kojemu su u glavi samo djevojke i lov te rasipa 
očevu baštinu.« 

Lijepo je počelo, a završit će općim bijegom humanista 
iz Engleske. Vivčs, pozvan da odgaja Mariju, kćerku Henrika 
VIII. i Katarine Aragonske, uteći će u Bruges i pisati Eraz- 
mu u vrijeme kad je More bio već u tamnici: »Ne možeš ni 
reći što, ni šutjeti bez opasnosti.« (Basset 192.) 


360. Goreći od lude vojničke slave, Henrik je dvaput na- 
valio na Francusku koja je imala četiri puta više stanovnika 
od Engleske i samo za jednu četvrtinu manje stanovnika od 
svih zemalja Karla V. skupa. Kad je prvi put nasrnuo na 
Francusku, ustanovio je da je postao žrtva svog lakomog 
svekra španjolskog kralja i da mu se sva Evropa smije. Da 
popravi poraz, započe drugu ekspediciju, sam na čelu vojske, 
uz goleme troškove. Rezultat je bio niz krupnih pogrešaka, 
neka beznačajna pobjeda slučajno stečena i osvojenje dvije 
nevažne francuske tvrđave: Terouenne i Tournay. Henrik se 
vratio sa smiješnim hvastanjem da s Wolseyem pripremi 
treću ekspediciju. 


361. 1527. nakon 18 godina vladavine u 36. godini života 
Henrik je još uvijek zasluživao naslov »Braniča vjere i 
Crkve«. Nijedan evropski vladar nije bio vjerniji papi. Ostav- 
ljao je saveze sa svim evropskim vladarima osim s papom, 
bio kojigod od njih: s Julijem II bio je u savezu protiv 

Maksimilijana i Ljudevita XII; s papom Leonom X. protiv 
Franje I; s papom Klementom VII. protiv Karla V. 


362. Basset ovako opisuje njegov karakter (str. 182.) 
»Kralj je bio slabić, lako su ga mogli prijatelji na sve nave- 
sti. Da je još jednom sreo Morea iza utamničenja, vjerojatno 
bi popustio. Kad je kardinal Wolsey bio skinut, Norfolkova 
protivnička klika sva je bila u strahu da kralj ne promijeni 
mišljenje. Kad je kralj sreo palog kancelara, zadržao se raz- 
govarajući s njime čitav sat, a opozicija je nervozno grizla 
usne. Katarina je uvijek osjećala, da ako sretne Henrika, on 
bi se mogao promijeniti. Sirota Ana Boleyn (bu:lin) već 
bačena u Tower mislila je isto. More nije pokušavao sresti 
Henrika jer je bio previše velik da se igra plemenitim reakci- 
jama ovog plašljivog čovjeka.« — Čitamo ovu zanimljivu ana- 
lizu s rezervom znajući da je More više puta odgovarao suci- 
ma da će svoje razloge, zašto odbija zakletvu, reći samo 
kralju osobno. 

Stapleton (str. 212.) navodi drugu verziju, možda pod 
utjecajem izvještaja o Ivanu Krstitelju, Herodu i Herodija- 
di: »Dok je Henrik htio samo Morea zadržati u Toweru, Ana 
Boleyn zahtijevala je njegovu smrt. Govorilo se da je Henrik 
bio duboko ganut kad mu donesoše novosti o Moreovoj 
smrti. U taj čas kockao se s Anom. 'Vi ste uzrok smrti toga 
čovjeka' rekao je, odmah ustao, napustio sobu i zaplakao 
gorkim suzama. Zbog toga jedan daleki izvor priča kako je 
Ana, ugledavši Holbeinov portret Tome Morea, otvorila pro- 
zor i bacila slikariju na ulicu vlastitim rukama.« 


363. Nemoguće je povijesno provjeriti sve te pojedinosti, 
one su u najmanju ruku vrlo značajne dramatizacije i poeti- 
zacije događaja koji nisu prestali progoniti maštu Engleza, 
posebno u naše dane kad je Engleska opet na povijesnom 
raskršću i sjeća se odlučnog povijesnog raskršća u 16. stolje- 
ću. Norah Lofts u svom historijskom romanu »Priležnica« 
(The Concubine) (1963.) o Ani Boleyn stavlja u usta Marije 
Boleyn slijedeću karakterizaciju Henrika VIII. Marija Boleyn 
bila je najprije Henrikova priležnica, sada pripravlja svoju 
sestru Anu na istu ulogu: »Polovica Henrika upravo je lako- 
misleni jednostavni dječak, pohotan i sebičan dječak, no 
postoji druga strana, tamna i ružna, slična demonu. On želi 
da ga hvale, u stvari on želi da ga netko voli, ali tko ga 

zavoli, tim postaje predmet prezira, osvojen je ... on uvijek 
želi pobjeđivati; no ako mu oponent dopusti pobjedu, prezi- 
re ga zauvijek. Ne znam ni sama o čemu govorim. Mogla bih 
navesti stotine slučajeva.« (str. 62.) — »On ima uvijek pravo, 
i to neosporivo pravo. Tkogod mu oponira, ima krivo. Papa, 
španjolski car, Katarina, biskup Fisher, kćerka Marija ... 
i More; još ne zna sigurno šta je s Moreom. No ako je koji 
od njih protiv Henrika Tudor, onda ima krivo i neka sam 
sebe okrivljuje za sve što se dogodi.« (str. 182.) 

Robert Bolt stavlja Henriku u usta slijedeće riječi upra- 
vljene Tomi Moreu: »Želim da uđete u moju službu jer ste 
pošten. Što još više vrijedi za cilj: Vi ste poznati da ste 
pošten ... Ima ljudi kao Norfolk koji me slijede jer nosim 
krunu; ima ih kao Master Cromwell koji me slijede jer. su 
šakali oštrih zubi, a ja sam njihov lav; a ima mnoštvo onih 
koji me slijede jer slijede sve što se miče — a onda ste Vi.« 
(str. 32.) 


364. Engleska u Henrikovo doba nije bila sposobna opri- 
jeti se tiranskom kralju. Strepila je od straha pred dinastič- 
kim borbama u kojima su poginuli najmoćniji lordovi. Samo 
to više ne! Narod je bio spreman podnijeti i najgoreg kralja 
samo da se ne opetuju strašna iskustva. Buckinghamu je od- 
rubljena glava na Towerskom zelenilu (Tower Green). Na dan 
smaknuća Wolsey je bio s kraljem u Greenwichu i sugerirao 
da se vojvodinoj udovici i sinu pošalje list sažaljenja. »Takav 
gest sjeća na veliki Hitlerov vijenac kod Rommelova spro- 
voda«, komentira Basset (str. 172.) 


»Kad je More došao na dvor, stari sistem bio je srušen; 
natpisi i tituli još su postojali, ali snaga se izvjetrila. Stara 
se aristokracija iscrpila i propala iza stoljeća obračunavanja. 
Crkveni dostojanstvenici postadoše stariji civilni službenici 
koji su podržavali monarha, glavnog jamca crkvenih prava. 
Kako je Wolsey različit od Tome Becketa ili tudorovski 
biskupi od svojih predšasnika koji su izmamili od kralja 
Ivana »veliku kartu« (Magnam chartam). Henrik VIII. bio je 
apsolutni gospodar kao nijedan engleski monarh nije bio 
prije njega ni iza njega.« (Basset 153.) 

A. F. Pollard (Henrik VIII, 428—431.) kaže: »Za Henri- 
kove vlade engleski je duh neovisnosti izgorio do korjena, a 
ljubav prema slobodi klonula je ... Nekoliko plemenitih pri- 

mjera, katoličkih i protestantskih, spasiše svojom krvlju to 
razdoblje od potpune osude dok su u masi podanika finiji 
osjećaji ustupili mjesto trci za bogatstvom.« (Citira Cham- 
bers, str. 235.) 


365. Kad je bilo jasno da Katarina neće nikad roditi 
Henriku sina nasljednika, kralj je bio voljan da proglasi 
legitimnim sina Henrika Fitzroy. Najprije ga je stvorio gro- 
fom Nottinghama, zatim vojvodom od Richmonda i Sommer- 
seta. No uskoro mu se ukaza nova kombinacija koja mu se 
više svidjela: proglašenje ništavim prvog braka s Katarinom, 
jer je isprva bila žena njegova pokojnog brata Arthura, koji 
je brak sklopljen uz papinu dispenzu. Papa nije bio sposo- 
ban ukinuti prvi brak sigurno valjan. Tako je kralj prvi put 
u životu postao papin protivnik. 


366. Henrik je optuživao Morea što ga je naveo da piše o 
papinu autoritetu i tako stavio mač u papine ruke protiv 
njega. Baš obratno, More je upozoravao Henrika nek se od- 
već ne preda papi: »Talijanskom vladaru koji je vladar kao 
i Vi.« More je kritizirao papinsku svjetsku politiku, ali će 
umrijeti za papin duhovni primat. Henrik je najprije pola 
svoga vladanja sve učinio za interese »malog talijanskog 
kneza«, a onda je u drugoj polovici ništio duhovnu vlast pa- 
pinu u Engleskoj. 

More nije došao do tog uvjerenja bez duga i brižna stu- 
dija. Pišući Cromwellu 1534, rekao je da je 7 godina studirao 
pitanje papina primata i onda je ispravio »sedam« u »deset« 
godina u konačnoj kopiji (Ms Cotton Cleop. E VI.) — Kardi- 
nal Pole sačuvao nam je uspomenu Antonija Bonvisija o 
Moreu. More je razgovarao o porastu krivovjerja i rekao da 
se najviše zabrinjuje zbog »naopakog mišljenja gledom na 
oltarski sakramenat«. Napad na papinski primat činio mu 
se manje važnim jer je mislio da je supremacija rimskog 
pape čisto ljudska uredba »za bolji mir crkvenog tijela«. — 
»To je bio njegov prvi brzi odgovor.« More je dopustio da 
je govorio nepromišljeno i molio Bonvisija da se opet sasta- 
nu za 10 ili 20 dana. More je onda »planuo u velike prigovore 
protiv sebi«. — »Tao! Gospodine Bonvisi! Kamo sam upao, 
kad sam Vam dao onakav odgovor o primatu u Crkvi? Sma- 
tram da bi ovo mišljenje bilo dosta da otpadnem i od osta- 
log jer se sve skupa drži.« Onda mu je — priča kardinal 

Pole — počeo pokazivati šta je sve bio pročitao i studirao o 
tome, da je stvar tako sigurna u njegovu srcu pa je u obranu 
tog uvjerenja kasnije podnio smrt nadvladavši sve sotonske 
napasti vrhunaravnom svijetlošću i vrhunaravnom ljubavlju 
koje mu je milostivi Bog dao za spasenje.« (Chambers 184.) 

367. Henrik VIII. proglasio je sebe »glavom engleske 
Crkve«. Basset konstatira: »Taj opaki čovjek, po svim stan- 
dardima preljubnik, beskrupulozni ubojica, odlučio se pro- 
glasiti vrhovnom glavom engleske crkve. Glasovita zakletva 
koju su odbili potpisati Fisher i More, no koju su začudnom 
brzinom potpisali biskupi i svećenici-dvorjanici, može se sma- 
trati najdijaboličnijom šalom u našoj dugoj povijesti.« (Bas- 
set 191.) — Harpsfield napisa lapidarno: »Henrik VIII. odru- 
bi svetom Petru glavu i postavi je na vlastita ramena, grozan 
prizor!« (Chambers 29.) 


368. Zakon o nasljedstvu (The Act of Succession), koji 
je svatko trebao zakletvom potvrditi, ustanovio je prava 
Anine djece i bio je mrtav papir iza nekoliko mjeseci nakon 
Moreove pogibije. Po čitavoj Evropi bile su popularne pre- 
zirne slike i opisi Henrika i Ane. S druge strane, vrlo dobar 
zapažač, premda jednostrani svjedok Chapuys, ambasador 
španjolskog cara, mogao je javiti svome kralju šest mjeseci 
iza Moreova smaknuća da je Henrik vikao na Anu kad nije 
uspjela roditi sina i da bi je već davno odbacio samo ne želi 
dati papi pravo. 

Henrik je govorio u suzama svom nezakonitom sinu voj- 
vodi od Richmonda kako je Ana stvorila plan da ga otruje. 
»Dosta je bilo 15 minuta da se ukine ženidba koja je dovela 
reformaciju u Englesku i koja je proizvela Elizabetu.« (Lofts 
0. c. 325.) Ana Boleyn smaknuta je 19. ožujka 1536. niti punu 
godinu dana iza Moreova mučeništva. Deset dana iza Anina 
smaknuća kralj se oženio s Jane Seymour. Po navadi koja 
se često ponavljala i bila poznata, iza Anine smrti kralj se 
povukao od svih poslova i lovio čitav mjesec. ' 

Kad je Henrik VIII. 1547. umro, imao je već šestu ženu. 
Za prikaz Tome Morea nije potrebno da slijedimo dalje 
bludništvo i okrutnosti tog strašila na prijestolju. 

369. »Henrik je bio više nego grubo strašilo — veli Norah 
Lofts (str. 345.) — bio je pjesnik, razmaženi dječak, veliko- 
dušni vitez, športaš, ljubavnik i najokrutniji od tirana.« 

Henrik je uništio 525 samostana. Protestant Becon (Jewel 
of Yoy 1553, fol. 11 verso) napisao je: »Samostani su gojili 
gostoljubivost, iznajmljivali farme uz jeftinu cijenu, hranili 
đake i odgajali mladež u književnosti, a svjetski knezovi koji 
su oteli samostanska dobra, nisu činili ništa od toga.« 


Dobra siromaha dana su bogatašima. Henrik je primio 
od Parlamenta na brigu 4 velike kuće u Londonu za bolesni- 
ke. Sve četiri je ukinuo. »Stanovi za sirotinju postaše štale 
bogataša. Uskoro i tri ostala gostinjca za bolesnike biše 
oplijenjeni. Bolesnici dobiše odštetu za nekoliko sedmica ili 
mjeseci. Henrikovo »milosrđe nadahnuto božanskom miloš- 
ću« obnovilo je jednu od četiri bolnice. Prošlo je 10 godina 
između datuma kad je Henrik uništio četiri londonske bolni- 
ce do vremena kad je jednu sv. Bartola obnovio.« Crowley, 
(Selected Works ed. Cowper EETS 1872; p. 11, 12.) priča: 
»Neki trgovac ugleda stare ubožnice sjajno pregrađene. Je- 
dan mu prosjak rastumači da su stanovnici istjerani i da 
umiru po uglovima ulica i da sad ljudi veoma bogati posje- 
duju tu kuću. "Bože Gospodine — reče trgovac — u Turskoj 
sam bio pa ni kod onih pogana takvu okrutnost nisam vidio.« 

Simon Fish, pisac knjige »Zapomaganje sirotinje«, bio je 
glavni poticatelj na konfiskaciju crkvenih dobara. Čuli smo 
kako je sirotinja prošla kod te konfiskacije! Toma More od- 
govorio je Simonu Fishu knjigom »Zapomaganje duša« jer 
su crkvena imanja dobivena većinom donacijama za služe- 
nje misa i pomoganje sirotinje za ispokoj duša darovatelja. 
Mogao je More odgovoriti Simonu Fishu s istim njegovim 
naslovom: »Zapomaganje sirotinje«. 


More se ruga u Utopiji kraljevskim darovima koje je 
kralj konfiscirao jednome te prodao ili dao drugome. U Uto- 
piji savjetnika koji bi predložio nešto slično kao Simon Fish 
osudili bi na smrt. 


. 370. Kulturni je život u Henrikovo doba zastao jer su 
ništene ili raznesene sve samostanske biblioteke. Henrik je 
bacio u tamnicu i slomio duh lirskom pjesniku Wyattu i 
odrubio glavu Surreyu. 


. Iza 32 godine vladavine Henrik reče da mora vladati 
zlim narodom pa će ga tako osiromašiti da će biti izvan 
njihove moći da se pobuni. Pokvario je kovani novac čija 
vrsnoća bijaše jedna od velikih tradicija Engleske (Cham- 

bers 360.) — Svi dokazi govore da je financijski kaos i 
pokvaren kovani novac doveo mase pučanstva do skrajnjeg 
siromaštva. (Chambers 362.) 

Umjetnine kraljevstva nisu više bile vidljive po samo- 
stanskim crkvama na pogled sviju i stranaca koji prolažahu 
Engleskom. Finiji osjećaji izgleda da su presahli pred trkom 
za bogaćenjem. »Henrik je ubio smijeh«, veli Christopher 
Hollis (Sir Thomas More 1934.) Prije nego je umro, Henrik 
je VIII. dovršio vandalski posao: zdrobio je i rastalio umje- 
tnine od kovine. Venecijanski diplomata divio se blagu En- 
gleske i uzdahnuo: »Kad će opet Engleska biti sposobna da 
proizvede slične stvari?«x — Nešto malo je preživjelo, ali je 
bilo nepristupačno: tako kapelica Henrika VII. u Wesimin- 
steru ili kapela kraljevskog kolegija u Cambridgeu. Svjesnim 
uništavanjem većine umjetničkih djela Engleske zaustavljeni 
su zanati i umijeća na tom području. Njene lijepe umjetnine 
od obojenih cigala napr. potpuno su uništene. (Cham- 
bers 101.) 

Završimo s Bassetovim pogledom iz XX. stoljeća: »Hen- 
rik VIII. bio je Hitler XVI. stoljeća. Despotizam se u povije- 
sti pokazivao pod različitim krinkama, no u dnu svome svi 
su despotizmi jednaki: kralj Henrik VIII, zdepast, lijep, do- 
broćudan ... može nam izgledati boljim od Hitlera, ali on je 
stvorio iste probleme, upotrebljavao iste metode, pokazao se 
ne manje izdajicom i nestalnim karakterom u svom malom 
XVI. stoljeću.« (str. 146.) 


Kardinal Wolsey 


371. George Cavendish, koji se oženio nećakinjom Tome 
Morea, izdao je život kardinala Wolseya (The Life of Card. 
Wolsey) nekoliko mjeseci prije nego je Nikola Harpsfield 
1632. objavio život Tome Morea. Nije taj Cavendischev živo- 
topis kao Harpsfieldov Tome Morea bio »prvi formalni živo- 
topis na engleskom jeziku« (Chambers), nego kao Moreov 
život Williama Roper: vješto ispripovijedane osobne uspo- 
mene na jednog čovjeka. 

Kardinal Wolsey imao je nezakonitog sina Tomu Wintera 
koji je studirao u Padovi. Za tog sina brinuo se Toma Lupset 
(1495—1530.) i pratio ga po Evropi. Dobio je za to crkvenu 

nadarbinu. Wolsey je uredio da mu nezakoniti sin, još dječa- 
rac, bude dekan Wellsa, arhiđakon Yorka i Richmonda; do- 
dao mu je još prihode dviju viših župa (rectories), šest pre- 
benda, jednu prepozituru i jedno kancelarstvo, Participirao 
je u prihodima 10 župa i 6 prebenda, te drugih »sinecura« 
osim prihoda dekanstva Wellsa i generalnog vikarstva Yorka 
i Richmonda. 

372. Kardinal Wolsey vodio je Henrikovu pro-papinsku 
politiku, ujedno mu je misao vodilja bila evropsko ravno- 
vjesje sila; zato je mijenjao saveze osim s papom. Isti Cam- 
peggio koji je Morea uzeo za obranu papine lađe, donio je 
Wolseyu kardinalski šešir. Wolsey je bio iskreno uz papu i 
zato je pao. Campeggio je odlučio da se pitanje kraljeve 
ženidbe rješava u Rimu i Wolsey ga je podržao u tome, što 
je bilo uzrokom da ga je Henrik VIII. skinuo i kasnije optu- 
žio za veleizdaju. 

Otpušten je u 58. godini života. Wolsey je izjavio: »Da 
sam Bogu služio tako marljivo kao što sam kralju, ne bi me 
napustio sa sijedim kosama.« — Moreova posljednja riječ 
prije smaknuća bila je: »Umirem kao kraljev sluga, ali naj- 
prije Božji.« Ona svjedoči o višoj razini religioznosti Moreove 
nad pobožnošću Wolseyovom. 

Robert Bolt oprašta se od Wolseya u svojoj drami s 
primjedbom: »Slijedili mi predaju koja Wolseyevu smrt pri- 
pisuje slomljenu srcu ili prihvatili mi manje osjećajnu dijag- 
nozu professora Larcomba o upali pluća, stvarni uzrok smrti 
bila je kraljeva nemilost. Umro je Wolsey u Leicesteru 29. XI 
1930. na putu u Tower pod optužbom veleizdaje.« 


Ana Boleyn i njezina rodbina 


373. Norah Lofts u svom romanu »Priležnica« o Ani 
Boleyn tvrdi da je sve u njezinu pričanju historijsko osim 
Anina pokušaja da dobije dječaka od drugog čovjeka ne bi 
li zadovoljila Henrika. 

Ana Boleyn zaljubila se bila u lorda Harry Percyja od 
Northumberlanda. No kardinal Wolsey upleo se u stvar tako 
da je jedna od kćeri grofa od Shrewsburyja postala žena 
Harry Perceyja. To je bio uzrok njezine doživotne mržnje 
protiv kardinala Wolseya. Po Norah Lofts ona je pristala da 

postane Henrikova žena da se može osvetiti kardinalu. Spisa- 
teljica romana (1963.) stavlja u Wolseyeva usta modificiranu 
izjavu: »Bolje da sam služio Bogu pa i s pola žara od onoga 
s kojim sam služio Henriku. On me ne bi u mojoj starosti 
ostavio u ruke mojih neprijatelja od kojih je glavna, i uvijek 
je bila, Ana Boleyn.« 

Ana nije voljela Henrika — misli gospođa Lofts — niti je 
on u njoj našao očekivana zadovoljstva: »Nikakav misterij 
nije mu se objavio; nije iskusio nikakova transcendenialna 
iskustva: eto, dva tijela u krevetu i radi toga je uzbunio 
čitav svijet.« (str. 173.) 

374. Rastell je tvrdio da je Ana Boleyn bila Henrikova 
kćerka. Nema sumnje da je Anina sestra Marija bila Henri- 
kova ljubavnica, Henrik to nije nijekao. No tvrdio je da 
nikad nije imao nedozvoljenih odnošaja s Aninom majkom. 

Chambers tumači vrlo dobro čitav položaj jednako ka- 
nonski zapleten s obje strane (str. 214. i 215.): »Sestra Ane 
Boleyn Marija bila je već Henrikova priležnica i kraljeva 
'"nekoordinirana tjelesna ljubav' normalno ne bi vodila ni do 
kakvih zapletaja. Istina stekao je srodnost (affinitatem) s 
Anom svojim nedozvoljenim odnosima s njezinom sestrom 
vrlo sličnu onoj za koju je tvrdio da je stekao s Katarinom 
zbog prijašnje Katarinine ženidbe s pokojnim bratom Arthu- 
rom. U isto vrijeme kad je nijekao papinu vlast da ukloni 
prvu ženidbenu zapreku, tražio je crkvenu dispenzu da uklo- 
ni drugu ženidbenu zapreku. 'Počeo se uznemirivati u savje- 
sti i smatrao naglu smrt svoje muške djece Božanskim su- 
dom' — To je bila samo izlika, Henrik nije imao iskrene 
savjesti.« ' 


375. Nova je klika prijatelja s Anom došla na vlast: glav- 
ni bijahu Sir William Compton, Sir Francis Bryan, sir Gilbert 
Pickering, sir Henry Norris i George Boleyn. Njima treba 
dodati još vojvodu od Suffolka, kojeg je jedina odlika bila 
golem stas i snaga i vojvodu od Norfolka, suhonjava tamno- 
puta čovjeka niska stasa s okrutnim usnama i vrlo kolerična, 
te Tomu Boleyna koji je 1525. promaknut do velikaškog ran- 
ga kao Viscount Rochforda. 

Većina iz te grupe bila je usko povezana s Anom Boleyn. 
Toma joj je bio otac, vojvoda od Norfolka ujak, George 
Boleyn brat, Francis Bryan njezin bratić, Henry Norris 

Weston rođak i poklonik, a Compton intimni prijatelj. Com- 
ptona je prije optuživao crkveni sud zbog otvorena preljuba. 
Norris i George Boleyn poginuli su s Anom na stratištu, 
optuženi zbog incesta. Norfolk je živio sablažnjivo i u sukobu 
s vojvoikinjom, Suffolk je bio nevjeran u braku. Sir Francis 
Bryan, glavni kraljev sudrug u zabavama, ministar kraljevih 
raspuštenosti, bio je poznat kao raskalašeniji od svih ostalih. 
Toma Cranmer, učenjak bez posebne glasovitosti, ulazi u 
priču kao štićenik Boleynovih. (Basset 172.) Cromwell je na- 
zvao Bryana »vikarom pakla«. Sam Toma Cromwell, »malj 
redovnika, učinio je kralja zaplijenjenim dobrima samosta- 
na »najbogatijim kraljem kršćanstva«. (Basset 172. Cham- 
bers 278.) 


376. Norah Lofts opisuje Norfolka: »Norfolk je shvatio 
zašto i kako je More, premda ga je Henrik iskreno volio, naj- 
pametniji i najdraži čovjek na svijetu, ipak morao biti 
smaknut, a dana mu je svaka šansa da se prilagodi. More je 
ustrajao u tom da je papu smatrao glavom Crkve, a Katarinu 
kraljicom Engleske. Norfolk je naprotiv kao i Henrik uredio 
stvari da ostane 'katolik', a da ne bude 'papista'.« (246.) — 
Prikaz gospođe Lofts pojednostavljen je: Moreu nisu dane 
sve šanse. Nije mu dano da potpiše formulu s Fisherovim 
dodatkom »u koliko se ne protivi Božjim zakonima« koja 
je drugima davana. More ne bi ni na nju pristao. S druge 
strane More je bio spreman potpisati akt kojim priznaje Anu 
Boleyn kraljicom, samo nije mogao spojiti sa svojom savješ- 
ću da drugog osim pape prizna vrhovnim glavarom engleske 
crkve. Henrik je osobno htio uništiti Tomu jer nije mogao 
podnijeti tu »živu savjest« Engleske, a Ana Boleyn nije ima- 
la nikakvih razloga da bude protiv Tome Morea. 


377. Utamničen u Tower pitao je jednom More svoju 
kćerku Margaretu: »Kako je kraljica Ana?« — »Zaista, oče, 
nikad bolje. Na dvoru su neprestani plesovi i zabave.« — 
More odgovori: »Jao, Meg, žao mi je kad mislim u kakvu će 
nevolju siromašna njena duša ubrzo doći. Ti njezini plesovi 
pokazat će učinak da će naše glave odskakivati kao lopte, 
ali neće proći dugo pa će i njezinu glavu stići ista sudbina.« 
(John O'Hagan p. XXVIII.) — Da li je to bilo proročanstvo 
ili je More mislio na njezinu vječnost? 


182 


== 


Unutar godine dana iza Moreove pogibije Ana, njezin 
brat i prijatelj umriješe od sjekire, a Cromwell ih je slijedio 
malo kasnije. Sir Richard Weston slijedio ih je kao Pod- 
rizničar (Under-Treasurer). Westonovu sinu Sir Francisu 
odrubljena je glava pod optužbom preljuba s kraljicom Anom 
Boleyn. (Basset 180.) — Cromwell je došao na red iza prve 
grupe. U posljednjem govoru, koji je dostojan ruskih govora 
iz Staljinove ere, Cromwell je rekao: »Po zakonu sam osuđen 
na smrt; uvrijedio sam vladara, za što ga srdačno molim za 
oproštenje.« (Basset 193.) 


378. »Obični čovjek« u drami Roberta Bolta komentira 
događaje, a ima ulogu grčkog kora. On ovako govori: »Prema 
staroj navadi Toma Cromwell pronađen je krivim za veleiz- 
daju i smaknut 28. srpnja 1540. Norfolk je pronađen krivim 
za veleizdaju i morao biti smaknut 28. siječnja 1547, ali je u 
noći 26. siječnja kralj umro od sifilisa pa nije mogao više 
potpisati ovlaštenje. Toma Cranmer? Taj je drugačije završio 
— spaljen je živ 21. ožujka 1556. Ali Richard Rich postade 
državnim isljednikom (Solicitor General), baron i Lord Kan- 
celar i umro je u krevetu.« (str. 79.) 

»Smaknuće Cromwella, Buchinghama, Surreya, Wyatta i 
mnogih drugih — veli Basset — moglo bi se uzeti kao dio 
tudorovske slike, ali ne može biti oprošteno što je ubijen 
čovjek takva poštenja kao More.« (str. 180.) 


379. Jedini koji je izmakao smaknuću — možda naj- 
podliji — bio je Richard Rich. Kao državni isljednik došao 
je privatno biskupu Fiskeru: kralj za umirenje savjesti — 
želi znati za Fisherovo mišljenje. Odgovor neće biti iskoriš- 
ten, Fisherov odgovor nikad neće biti kazan nikome osim 
kralju. Fisher je povjerovao i rekao Rihardu Richu: »Vjeru- 
jem u svojoj savjesti i znam iz svog studija da kralj nije niti 
može biti po Božjem zakonu vrhovni glavar na zemlji Crkve 
u Engleskoj.« Rich je svjedočio na sudu usprkos zadane rije- 
či protiv Johna Fishera te je biskup smaknut. Pokušao je 
slično s Moreom, ali Morea nije bilo lako prevariti. Ipak je 
pod zakletvom svjedočio da mu je More rekao što nije bila 
istina da je rekao. More mu je pod zakletvom rekao da laže. 
Tako se ovaj put Rich i krivo zakleo. Richard Rich juridički 
je kao svjedok kriv za smrt kardinala Johna Fishera i kan- 
celara Tome Morea. Kao govornik Donjeg Doma (House of 

Commons) 1536. Rich je u govoru usporedio Henrika sa Sala- 
monom po mudrosti, sa Samsonom po snazi i s Absalonom 
po ljepoti; u njemu da gleda žarko sunce koje pali i uništava 
korov. ? 

380. Rich je inače načinio istu karijeru kao More. Pro- 
gonio je katolike i protestante, kako se pružila prilika i 
postao bogat od redovničkih posjeda. Kad je Marija Tudor 
ujahala u London kao kraljica, Richard Rich i žena mu iza- 
đoše da ih s pljeskom dočekaju. Okrenuo je kabanicu i obna- 
vljao katoličku vjeru u Essexu, ukrasio crkvu u Felstedu i 
ostavio mnogo novaca za mise koje će se čitati za ispokoj 
njegove duše. »Na duši mu je bila krv dvojice svetaca za 
koje je trebalo zadovoljiti.« (Basset 193.) 

381. Vratimo se na koncu onoj koja je središte te žalos- 
ne grupe — Ani Boleyn. Smaknuta je u podne u petak 17. 
svibnja 1536, deset mjeseci i 21 dan iza Tome Morea. 

Po Bassetu Ana je bila »djelomično histerična, djelomič- 
no skrušena, uglavnom nevina, posljednjih dana davala je 
znakove velike pobožnosti i tako dospjela do stratišta.« (str. 
190.) — Po Norah Lofts, Lady Kengston adnijela je Aninu 
poruku Mariji, kćerki Henrika i Katarine slijedećeg sadrža- 
ja: »Duboko sada žalim i molim lady Mary za oproštenje.« 
Preporučila joj je malu, tek rođenu Elizabetu. »Ispovijedila 
sam se — rekla je Ana — pa ću uskoro posljednji put uzeti u 
usta dobrog Gospodina. To je svečani čas, i u njemu se ne 
laže. Rado bih, sir William, da mi budete svjedok: svečano 
izjavljujem sebe nevinom u zločinima kojima me optužuju. 
Nisam zgriješila s bratom, niti s Norris Westonom, Brereto- 
nom, ni s Smeatonom. To je istina pred Bogom pred čijim 
ću sudom uskoro stajati. Povjeravam Vam to da obznanite.« 

Nehistorijski dodatak u romanu Norah Lofts bio bi sli- 
jedeći: Malo prije ispovijedila je istinu svome kapelanu priz- 
navši tri osamljena čina preljuba, ne iz pohote tijela, niti iz 
bilo koje druge želje nego da Njegovoj Milosti Kralju poda- 
dne živa sina. Ta je ispovijed otišla u grob s njezinim kape- 
lanom i nitko nikad neće saznati za nju. 

Komentirajući položaj žene u tudorovskom društvu, No- 
rah Lofts iznenađuje nas slijedećom tvrdnjom: »Ženski samo- 
stani jedina su mjesta u kojima žene nešto vrijede. Niste 
nikad na to pomislili? Ja sam često. Svuda irugdje 1 svijetu 
žena je ono što je njezin otac ili što je njezin muž.« (str. 64.) 

Engleski kler 


382. Između lukavih i opakih upravljača nadahnutih ma- 
kijevalizmom — Cromwell je ponudio na čitanje Reginaldu 
Pole II Principe Nikole Machiavellija — i jednostavnog neu- 
kog puka bio je kler. Chambers opisuje stanje puka: »Četrde- 
set posto pučanstva i više nije znalo ni čitati; Dante, upućen 
u sve znanje svog doba, kad je konačno dosegao nebesko 
svijetlo iznad svakog očekivanja i počeo blaženo gledanje, 
uspoređuje sebe s hodočasnikom iz Hrvatske kako šuteći 
promatra Veronikin rubac; tako je i More uza svu učenost 
imao poštivanje prema pobožnosti jednostavnih i neukih.« 
(str. 242.) 

Kler koji je držao s kardinalom Wolseyjem, bio je pod 
optužbom izdaje. Mogao je zadovoljiti za svoje zablude samo 
velikim darovima Kruni. Sinoda u Yorku nudila je kralju 
19.000 funti, a sinoda u Canterburyju 100.000 funti. No kralj 
nije primao i nije opraštao kleru dokle god ga ne prizna 
»jedinim protektorom i vrhovnom glavom Crkve i klera u 
Engleskoj«. s 

15. svibnja 1532. kler se potpuno predao Henriku. Na 
sastanku nastao je tajac, a jedan od kraljevih ljudi rekao je: 
Qui tacet consentire videtur = Tko šuti čini se da pristaje. 
I opet su šutjeli. Henrik je prihvaćen za »glavu Engleske 
Crkve« s obzirom na njegovu »izvanrednu mudrost i žarku 
revnost.« Pokušali su svemu dati osobni karakter nadajući 
se za budućih uprava da će obnoviti svoju samostalnost. 
(Chambers 241.) Nadbiskup Fisher u najboljoj je namjeri 
počinio veliku pogrešku i oslabio otpor klera unijevši nesi- 
gurnost prijedlogom da se doda »u koliko se to ne protivi 
Božjim zakonima«. More je kao kancelar bio skrajnje razo- 
čaran i odlučio je dati ostavku; čekao je samo izliku koju 
mu je pružila bolest. 

383. Biskupi i svećenici morali su birati između tri mo- 
gućnosti: 1. Da uteknu u inozemstvo kao Reginald Pole; 2. 
da ostanu i polože zakletvu okaljane savjesti, pa da okaju 
kasnije kao Cuthbert Tunstall ili ne okaju kao što mnogi uči- 
niše; ili 3. da umru kao samo desetak heroja, bar u prvom 
otporu. Slijedit će ih kroz stoljeća impozantna krvava četa 
engleskih mučenika. Moreova obitelj — osim njega samog — 

položila je neki oblik zakletve misleći u općoj zabuni da smi- 
ju kad je većina episkopata i klera polagala zakletvu. More 
je poštivao njihovo neznanje i njihovu neinformiranu savjest. 
Kasnije se obitelj Moreovih odlučila na bijeg na Kontinenat 
iza nekolicine mučenika. Majka Reginalda Polea platila je 
glavom brzi bijeg svoga sina, smaknuli su je. 


384. Zakon o Supermaciji (The Act of Supermacy) pro- 
šao je u parlamentu u studenom 1534. 


Reginald Pole, sin Sir Richarda Pole i Margarete Planta- 
genet, kćerke ubijenog vojvode od Clarencea, rodio se 1506. 
iza smrti svog oca 1505. Odgojen je u 'Grammar School' 
Kartuzijanaca u samostanu Sheen i možda u benediktinskoj 
školi Kristove Crkve u Canterburyju. Od 1512. Hentrik VIII. 
plaćao je školovanje svog mladog rođaka i imenovao mu je 
majku groficom Salisburyja 1513. s godišnjim prihodom od 
100 funti. 1513. Pole je ušao u kolegij sv, Magdalene i posti- 
gao diplomu BA (Bachelor of Arts) 1515. u Oxfordu. 1519. 
poslan je od kralja u Padovu koju je Erazmo nazivao »Ate- 
nom Evrope«. 1527. vratio se Reginald u Englesku, povukao 
se u Sheen te živio u istom kućanstvu s Coletom. Studirao 
je teologiju i upoznavao se s engleskim prilikama. Njegovo 
protivljenje novoj kraljevoj ženidbi bilo je uzrokom da se 
povukao na parišku univerzu 1529. Po smrti Wolseyevoj bilo 
je ispražnjeno mjesto biskupa u Yorku i u Winchesteru. 
Henrik je urgirao da jednu biskupiju preuzme Reginald Pole 
pod uvjetom da javno odobri rastavu od Katarine što je 
Reginald Pole odbio. Onda je tražio da mu kralj dozvoli 
daljnji studij u inozemstvu. Dozvola mu je dana tek u veljači 
1532. kad je zaprijetio da će javno u parlamentu izraziti 
svoje protivljenje. Za svog dugog izagnanstva bio je sad u 
Avingnonu, sad u Veneciji ili Padovi. 1536. izdao je knjigu 
Ecclesiasticae Unitatis Defensio = Obrana crkvenog je- 
dinstva«. Napisao je knjigu istina na kraljev poticaj, ali je 
razočarao kralja lojalnošću prema papinstvu. 

Pole je bio prijatelj Moreov. Njegov brzi uplašeni poslje- 
dnji bijeg iz Engleske u Evropu bio je povodom da su njego- 
vu majku prisilili na izjavu, osudili i smaknuli. . 

385. Možda je za Morea najveće razočaranje bila slabost 
biskupa Cuthberta Tunstalla, njegova intimnog prijatelja. 
Chapuys, poslanik cara Karla V., rekao je za nj: »Nije iza- 

brao mučeništvo da ne izgubi tako bogatu crkvenu nadarbi- 
nu koja mu je nosila 15.000 dukata godišnje, pa je bio pri- 
siljen položiti zakletvu kao i ostali premda uz neke rezerve 
i restrikcije da zadovolji — kako je rekao — svoju savjest.« 

Tunstall i nadbiskup Leigh pokušali su nagovoriti sirotu 
Katarinu Aragonsku da položi zakletvu u prilog svoje supar- 
nice Ane Boleyn, ali su naišli na junakinju: kad su joj se 
zaprijetili, Katarina je odgovorila odjednom da je spremna 
umrijeti svaki čas. Zbunio ih je njezin veličanstveni zahtjev: 
»Tražim samo da mi se dopusti umrijeti pred očima naroda.« 
(Basset 196.) 

Cuthbert Tunstall imenovan je biskupom Londona te je 
slijedećih godina bio čuvar Privatnog Pečata. Kad je nastu- 
pila kraljica Elizabeta, odbio je da položi zakletvu odanosti 
te je lišen svega što je 1559. posjedovao. Umro je iste godine 
u Lambethu gdje je stanovao kod nadbiskupa Parkera. (Col- 
lins 146.) 


386. Kartuzijanci i Franjevci, dva reda kojima se More 
u mladosti kanio pridružiti, jedini su se opirali kraljevskim 
promjenama. Fra Peto od osbervanata u Greenwichu rekao 
je propovijedajući pred kraljem: »Tko se ponaša kao Ahab, 
mogao bi doživjeti da mu psi iza njegove smrti ližu krv kao 
što su Ahabovu.« Bjesni dvorjanici prijetili su se da će braću 
franjevce prepiliti u vrećama i baciti u Temzu, da se može 
reći da leže pod otvorenim nebom u vodi i na kopnu. Petova 
prijetnja bila je oprezna jer je govorio o Ahabu i jer je nisu 
mogli pobiti za vrijeme kraljeva života, a bila je uvjetna. 
Poživio je i postao kasnije kardinal, ali ne u Engleskoj. 

Desetak hrabrih ljudi oprlo se kralju. More mora da je 
poznavao od prije tri kartuzijanska priora premda nijedan 
nije bio među monasima u londonskoj Kartuziji dok je mladi 
More ondje boravio. Toma je bio intiman prijatelj s Richar- 
dom Reynoldsom i Johnom Fisherom niz godina. Sva trojica 
kartuzijanskih priora bili su veliki učenjaci, pa je Henrik 
VIII. imao u opoziciji najučenije ljude Engleske onih dana. 
(Basset 199.) 


387. John Fisher, biskup Rochestera, drug u mučeništvu, 
rođak Roberta Fishera, isto Moreova prijatelja. John Fisher 
stekao je doktorat prava u Italiji, u zemlji — kako je govorio 

Erazmo — u kojoj su i zidovi učeniji i bolji govornici nego 
u sjevernim krajevima. 

Odgovor biskupa Fishera kraljevim novotarijama bio je 
kategoričan: »Autori ne odobravaju, u dvojbenim slučajevi- 
ma papa ima da odluči; no papa je dao dispenzu, pa nema 
sumnje o valjanosti prvog braka.« Iza kako je zakon o supre- 
maciji bio izglasan u parlamentu u studenom 1534., Fisher 
je odbio priznati naslov: »Kralj naš suveren — rekao je — 
nije vrhovna glava na zemlji Crkve u Engleskoj.« 


388. More i Fisher, obojica bačeni u tamnicu, slali su 
iedan drugome darove prijateljstva. Papa Pavao III imeno- 
vao je Fishera kardinalom 20. svibnja 1534. Kralj je rekao: 
»Pobrinut ću se, ako bude dobio šešir da ga stave na njegova 
ramena jer neće imati glave da na nju stavi šešir.« 14. lipnja 
učinjen je posljednji pokušaj da izmame odgovor iz Fishera 
i Morea. Obojica ne dadoše nikakva odgovora. Opravdanje 
Fisherovo bilo je »inače bih upao u opasnost zakona«. More 
je odgovorio jednostavno »da ne može dati nikakva od- 
gOVOTA.« 


Fisher je osuđen na temelju Richova svjedočanstva. »Iz- 
gledao je kao izmoždeni kostur jer je jedva što bilo mesa na 
njemu ili kao prikaza smrti ili bi se moglo reći smrt u 
ljudskom liku koja govori ljudskim jezikom.« (Chambers 319.) 


389. Londonski kartuzijanci. U proljeće 1534. Houghton 
i Humphrey Middlemore, prior i ekonom londonske Kartuzi- 
je biše zatvoreni. Zahvaljujući intervenciji biskupa Stokesleya 
dan im je modificirani tekst, pa su mogli pristati na zakletvu 
i bili su pušteni. Dodatak »u koliko to može biti po Božjem 
zakonu« u stvari je opozivao zakletvu. Prior čitave Engleske 
Houghton rekao je iza toga: »Naš čas još nije nadošao, no 
što se mene tiče, želio bih da sam završio svoj zemaljski 
život prije godinu dana.« Pitao je svoju braću: »Šta da ka- 
žem, moja braćo, na Božjem sudu jer nema ničega što sam 
učinio da unaprijedim svoju zajednicu?« ... »Umrimo svi 
skupa!« — odgovoriše braća, Prior im odgovori: »Mislim da 
nemaju namjere priuštiti nam toliko dobročinstvo, a sebi 
toliko zla.« Houghton je mislio da će kralj smaknuti pogla- 
vare, a ostale monahe rastjerati. Organizirali su tri dana pri- 
prave na mučeništvo. Prvi se dan svi ispovijediše, slijedeći 
dan prior kleče pred svakog brata moleći za oproštenje. To 

isto učiniše braća jedan pred drugim. Treći je dan služio sv. 
misu. »Plemeniti lahor prostrujao je zrakom — tako priča 
kartuzijanska kronika — neki su ga osjetili sjetilima, a svi 
su primijetili njegov utjecaj u svojim srcima.« Opat je bio 
tako oduševljen i uzbuđen da nije mogao nastaviti sv. misu. 


390. Iza odglasanja zakona o supremaciji u parlamentu 
uz prijetnju da će se svaki koji odbije zakletvu smatrati vele- 
izdajnikom, dva priora iz provincije Robert Laurence i Augu- 
stin Webster posjetili su priora Houghtona. Sva trojica odoše 
Cromwellu da protestiraju: »Kako svjetovnjak može biti na- 
zvan suverenom Crkve u Engleskoj? Zar je kralj svećenik?« 
— Cromwell nešto odgovori i strpa ih u zatvor. Ubrzo bi im 
dodan jedan od najučenijih ljudi Engleske Richard Reynolds. 
On je u Engleskoj najbolje govorio latinski, grčki i hebrejski. 
Iza šest dana, 20. travnja, sva su četvorica preslušana. Rey- 
nolds reče komisiji — Audleyu, Norfolku i Cromwellu — i 
dvadesetorici članova porote da će šutjeti kao Isus, no pro- 
mijenio je nakanu da rastumači svim kršćanima kako čitavo 
kršćanstvo u inozemstvu i većina Engleza misli u srcu isto 
što i oni. 

391. Londonski Kartuzijanci Middlemore, Exmore i New- 
digate pozvani su Cromwellu 25. svibnja 1535. Sebastijan 
Newdigate bio je prije kraljev prijatelj i dvorjanik. Uznemi- 
ren zbog kraljevih religioznih presizanja, povukao se u Kar- 
tuziju. Njih su trojicu u zatvoru objesili da vise 17 dana 
učvršćeni željeznim motkama u zatiljku, a noge im otežaše 
teškim kladama. Nisu mogli mijenjati položaj.« Margareta 
Giggs, kako je njezin muž John Clements bio dvorski liječnik, 
oboje iz Moreove kuće, potplatila je tamničare da uđe u 
zatvor prerušena u mljekaricu s golemom košarom hrane. 
Ona je hranila blažene patnike stavljajući im u usta meso 
jer su bili svezani da se nisu mogli micati niti sebi pomoći. 
Očistila ih je od izmetina.« — Znademo da je Margareta 
Giggs bila odlično upućena u medicinu na Moreovu obitelj- 
skom sveučilištu. Kad su prestrašeni tamničari odbili da je 
ponovo puste, ona je nastojala bez uspjeha da dođe do kartu- 
zijanaca preko krova. Sva tri monaha umrla su osim jednog 
»od smrada i od gladi«. 


11. lipnja 1935. osuđena su četiri kartuzijanca i 19. 
lipnja obješeni su i rasječeni u 4 komada. Cromwell je napao 

članove porote koji su oklijevali da osude kartuzijance po 
zakonu o »zlobi« (malignitas): oni zlobno ne niječu, nego iz 
savjesti. Mnogi članovi porote kajali su se čitava života što 
su popustili i osudili ovu četvoricu svećenika na smrt. | 

392. Margareta Roper prisustvovala kod smaknuća kartu- 
zijanaca i biskupijskog svećenika Johna Halla, vikara iz Isle- 
wortha. Tog su svećenika javili da je opetovano pričao o 
škandalima kraljevih ljubavi i da je izrazio simpatiju za 
Fishera i Morea, kralja da je nazvao heretikom i zaželio mu 
smrt. Margareta je sve ispričala kasnije Moreu u zatvoru. 
»Gledaj — reče More — zar ne vidiš, Meg, kako su ta blažena 
braća išli veselo u smrt kao vjerenici na vjenčanje? Stoga 
možeš vidjeti, moja draga kćerko, kolike li razlike između 
takvih koji su u stvari sve dane pobožno proveli u strogom 
teškom, pokoričkom i mučnom životu i takvih koji su bijed- 
nici u svijetu kao tvoj otac te su protratili sve vrijeme u 
užicima i udobnosti. Jer Bog, koji je promatrao njihov čitav 
život u najstrožoj i teškoj pokori, neće više da ih zadržava 
ovdje u ovoj dolini bijede i nepravde, nego ih brzo uzima 
odavle u uživanje svog Vječnog Božanstva. Dok je tvoj ludi 
otac, Meg, koji je kao najgori hulja proveo sav tijek svog 
bijednog života pun grijeha, pa ga Bog ne smatra vrijednim 
da uskoro dođe u vječnu sreću, nego ga ostavlja uronjena 1 
mučena bijedom.« (Roper 80—81.) 


Čekajući na smaknuće Kartuzijanci su na stratištu poti- 
cali mnoštvo da slušaju kralja u svemu što nije protiv časti 
Boga i Crkve. Reynolds, koji je posljednji trebao umrijeti, 
govorio je posebno dugo tisućama skupljenih bez znaka tuge 
ili straha. Četvorica smaknutih kartuzijanaca bili su Middle- 
more, Exmere, Newdigate i Reynolds. 

Nakon dvije godine otpora gotovo polovica monaha dala 
se uvjeriti da polože zakletvu. 

9, poglavlje: KARIJERA TOME MOREA 


393. Iza kako je bio »drljačom dovučen na dvor« (drag- 
ged to Court) — kako reče Erazmo — More je postao 1517. 
član kraljevskog savjeta. 1528. imenovan je šefom vijeća za 
molbe (Master of Requests), mjesec dana kasnije zakletni- 
kom Privatnog Savjeta (sworn of the Privy Council). 1520. 
pratio je kralja na sastanak s francuskim kraljem Franjom I 
(The Field of the Cloth of Gold). 1521. obdaren je viteštvom 
(Knighted) i postao je podrrizničar (Under-Treasurer). U 
travnju 1523. izabran je opet za govornika Donjeg Doma 
(The House of Commons). 


394. I opet se skoro ponovio slučaj iz vlade Henrika VII. 
kad je More na pola smanjio kraljev financijski zahtjev. 13. 
travnja 1523. otvorio je Henrik VIII, sjednicu parlamenta da 
dobije novac za rat protiv Francuske. U to doba nije još 
Henrik bio tako jak sučelice parlamentu. 18. travnja parla- 
menat je izabrao Tomu Morea za predsjednika. 29. travnja 
1523. Wolsey je pokušao rastumačiti razloge za rat protiv 
Francuske. Tražio je 800.000 funti, porez kroz 4 godine po- 
dignut na 20%. Sabor je odgovorio neprijateljskom šutnjom. 
More je sutradan govorio za kraljev prijedlog, a staleži mu 
odgovoriše da u čitavoj Engleskoj neće naći toliko novca. Sva 
bi Engleska ostala bez novca. Došla je delegacija kancelaru 
Wolseyu neka snizi zahtjev. »Radije ću škarama sebi odreza- 
ti jezik«, odgovorio je Wolsey. Po Londonu se razglasi taj 
njegov vulgarni odgovor. Wolsey je bio ljut zbog reakcije u 
Londonu. Sabor je odlučio da će slijedeći puta dočekati 
Wolseya bez svečanih počasti. Toma More ih nagovori da 
toga ne čine. Imat će im kralj i Wolsey manje razloga da pri- 
govore pa će lakše postići svoje želje. Wolsey je dočekan uz 
običajni obrednik, no kad je iznio zahtjeve, dočekala ga je 

neprijateljska šutnja. More je uzeo riječ te govorio, a da 
ništa određeno ne rekne, otprilike da nije sposoban naći od- 
govor u skladu sa starim pravima parlamenta. Usporedio je 
sebe s Dhormijem, umišljenim učiteljem koji je pozvao Hani- 
bala u svoju dvoranu da ga nauči umijeće ratovanja i da 
raspravi s njime pitanja strategije. »Nikad ne čuh umišlje- 
nije i smionije budale«, reče Hanibal, »on se usudi učiti cvijet 
konjice o ratnim podvizima.« — Taj je govor kasnije iznašan 
od povjesničara kao J. E. Neale kao epohalan događaj i citi- 
ran za obranu slobode govora u parlamentu. (Free Speech in 
Parliament in Tudor Studies, presented by A. F. Pollard, 
edited by R. W. Seton Watson, str. 267.) 


395. Wolsey se uvrijedio i ostavio dvoranu. Sad More 
isposluje od parlamenta da odobri polovicu kraljeva zahtje- 
va. Wolsey se isprva ljutio na Morea, no kad se smirio, bili 
su i on i kralj zahvalni Moreu što je bar toliko isposlovao. U 
prvom napadu ljutine Wolsey je rekao Tomi Moreu: »Dao 
Bog da ste bili u Rimu, master More, kad sam Vas htio 
imenovati predsjednikom parlamenta.« — »Bez uvrede, Vaša 
milosti — odvrati More — i ja bih također ondje volio biti.« 
— More nikad nije bio u Rimu, pa bi rado onamo pošao. 
(Lemonnier 113—117.) 

396. Godine 1523. obje univerze, Cambridge i Oxford, 
izabraše Tomu Morea Visokim Protektorom (High Steward). 
1524. preselio se More iz predgrađa Buchesbury u Chelsea. 

1526. naslijedio je Sir Richarda Wingfielda kao kancelar 
vojvodine Lancaster. Iste godine dodijeljen je najužoj kralje- 
voj okolici: komitetu trojice koji su svaki dan vijećali s 
kraljem. 

Od 1523. do 1529. sudjelovao je u ambasadama. 1529. 
isposlovao je s Cuthbert Tunstallom mir s Francuskom i 
Cambraiu. 


23. listopada 1529. More je imenovan Lord High Chan- 
cellor. — »Službe koje je More obdržavao — veli Basset (str. 
145.) — privatni savjetnik, šef molbi, govornik parlamenta, 
pod-rizničar, kancelar vojvodine Lancaster, lord visoki kance- 
lar — još i danas izazivaju u srcima razumljivo udivljenje.« 

397. Iz povijesne perspektive gledan, More duguje svoju 
slavu najviše čudnom obratu svoje karijere: 16. svibnja 1532. 
zahvalio se na službi, 17. travnja 1534. bačen je u Tower, 

Hans Holbein MI.: ERAZMO ROTTERDAMSKI. Postoje tri varijante od 
kojih su dvije poslane 1524 Tomi More. Ovaj se portret čuva u Parizu, 
Louvre n. 35. 


Hans Holbein MI.: TOMA MORE. Kopija originala koji je izgubljen. 
Ova se čuva u New Yorku, Frick Collection n. 47. Postoji 5 kopija. 
U Madridu se čuva Rubensova kopija koju je načinio u Londonu 1529-30. 


Hans Holbein MI.: HENRIK VIII u 46. godini. Nije sigurno da je original. 
Čuva se u Castagnoli (Lugano) u zbirci Thyssen n. 105. 


Hans Holbein MI.: JANE SEYMOUR, nasljednica Ane Boleyn. Kopija 
izgubljenog originala, jedna od tri varijante. Čuva se u Aia, Mauritshuis 
n. 106. Kopiju je načinio Guilim Stretes. 


1. srpnja osuđen je na smrt i 6. srpnja 1535. odrubljena mu 
je glava. Kao službenik jedva je što odlučno uspio učiniti za 
svoju dragu domovinu, najviše je za nju učinio umrijevši za 
njezine vrednote. Znademo iz analize »Rasprave o savjetu« 
da se uspinjao na vrtoglavoj ljestvici sve viših službi s punom 
sviješću da to lako može biti put do mučeništva. 

Robert Bolt stavlja Moreu u usta izjavu: »Zaista uvje- 
reh sam, kad državnici zataje svoju privatnu savjest radi 
javnih službi, oni vode svoju zemlju brzim putem u kaos.« 
(0. c. str. 12.) 

U Utopiji (str. 97.) iznio je završne razloge radi kojih bi 
prihvatio službu kraljevima znajući dobro situaciju: »Ali 
poradi toga ne smijete ostaviti i napustiti na cjedilu državu; 
ne smijete napustiti lađu u oluji jer ne možete uhvatiti i 
zaustaviti vjetrove ... Morate nastojati dovitljivo voditi stva- 
ri, pa što ne možete okrenuti na dobro, tako uredite da ne 
bude vrlo zlo.« (Chambers 148.) 


398. Bernard Basset kao obično najdublje ulazi i ovom 
prigodom u Moreovu dušu uspoređujući njegovu pravnu, po- 
litičku i književničku karijeru: »Vagao je obje strane: godi- 
ne duševnih muka i gubitak učenjačke karijere radi pravnih 
uspjeha. Izgleda u retrospekciji da je stari John More imao 
pravo. Tako opravdano postavljamo pitanje, da li bi Toma 
More kao isključivi učenjak pisao bolje. Konačno je More 
premašio sve svoje učenjake prijatelje. Dvije barem od nje- 
govih knjiga: »Utopija i Dijalog utjehe protiv nevolja mudroš- 
ću nadmašiše sve druge knjige napisane u njegove dane. 


Dijalog utjehe, kroz više stoljeća zanemaren, mogao bi jed- 


nog dana u novom prijevodu biti stavljen uz bok samog 
svetog Augustina.« (str. 13, 14.) 


399. Otprilike u isto vrijeme kad je kard. Wolsey počeo 
siliti Morea da uđe u Henrikovu službu, Erazmo je postao 
savjetnikom svoga kralja Karla od Kastilije i savjetnik ho- 
landskog grofa. Ali njegovo kancelarstvo bio je samo titul 
bez odgovornosti. Niti dužnosti, niti redoviti prihodi nisu bili 
vezani uz taj naslov (Hexter XXXIV.) Moreova služba bila je 
karijera mjesto svake druge. Uzeti službu na engleskom dvo- 
ru značilo je uzeti na se, obično doživotno, posao koji je 
isključivao intenzivniji rad na drugom području. Rijetko su 

takvi ljudi mogli nazad: bili bi u kraljevoj službi dok ne bi 
pali u nemilost. (Hexter XX XIV.) 

Erazmo je govorio da je More kapitulirao pred Wolsey- 
jem i tako da je »izgubljen za književnost«. Hexter misli da 
je kraljev savjetnik ipak imao više slobodna vremena za pisa- 
nje knjiga nego zaposleni uspješni advokat. (str. XXXV.) 


400. Financijski gledano Moreova promocija nije značila 
poboljšanje prihoda, osobito jer je More bio izvanredno 
uspješan pravnik. 1501. odmah iza advokature More je na- 
mješten kao predavač u Furnival's Innu i u Lincoln's Innu. 
Bio je odbornik odvjetničke komore i ujedno predavač na 
dvije škole. Opet je pozvan za profesora 1515. i 1516. — U 
38. godini kao eminentni pravnik zarađivao je oko 400 funti 
godišnje. Po John O'Haganu ta bi svota po kupovnoj moći 
odgovarala svoti od 3200 funti 1910. godine. Collins misli da 
bi joj vrijednost bila 5000 funti 1910. godine. Campbell je još 
velikodušniji: 10.000 funti 1910. godine odgovaralo bi Moreo- 
voj zaradi. Današnja funta bar je dvostruko slabija od one 
1910., no nije moguće točnije odrediti vrijednost tih priho- 
da uspoređenih s današnjima. Da toliko zaradi, morao je 
* More cijele dane raditi s klijentima i zastupati ih na parnica- 
ma. Kao ambasadoru prihodi su mu pali na polovicu. »Prav- 
nički posao toliko ga je zaokupljao da je uzdisao jer ga je 
srce vuklo k literaturi i knjigama. 1516. pisao je: »Daleko 
sam od svake vrste učenosti.« Šest mjeseci kasnije tuži se 
ogorčen da se osjeća kao u zatvoru parničke službe. (Hexter 
XXXV.) 

401. Henrik VIII. učinio je Morea isljednikom parnica 
(Master of Requests) »ne imajući tada boljeg praznog mje- 
sta«. Ta se služba zvala »sudom za parnice siromaha« te je 
bila slična onoj koju je vršio u London Cityju kao pod-šerif. 
More je odmah zavolio tu službu. Kao rizničar dobivao je 
obilnu plaću od 173 funti 6 šilinga i 8 penija. Erazmo je ko- 
mentirao službe koje je Henrik davao Moreu »da bi kralj 
mogao prištedjeti taj novac jer se pojavio pretendent na 
službe spreman raditi badava.« 

402. U evropskoj politici More je bio protiv rata s Fran- 
cuskom i sa Španjolskom. Iza »Sacco di Roma«, kad je 
vojvoda Bourbon opkolio papu Klementa VII. u Anđeoskoj 

tvrđavi, More je bio protiv napada na Karla V. jer je Karlo 
V. bio glavni branič kršćanstva protiv Turaka. 

Izgleda da je More sudjelovao u 6 poslanstava: tri puta 
bio je u Brugesu, jednom u Calaisu, Amiensu i Cambraju. 
Posljednje je poslanstvo posebno pohvaljeno od Kralja jer je 
isposlovalo Evropi 13-godišnji mir ugovorom u Cambraiu. 

403. More je postao član privatnog savjeta od 20 članova, 
10 ih je uvijek moralo biti u Londonu. More je među njima. 
Četvorica od njih morali su svaki dan biti na dvoru, More je 
među njima. Objedovali su skupa s kraljem. Moreova narav 
bila je tako ugodna »da su kralj i kraljica iza savjetovanja 
zadržavali Morea na večeri za zabavu da se s njime razve- 
sele.« (Roper str. 11.) 

More jednom reče u pismu Fisheru: »Kralj tako postupa 
sa svakim da svatko misli kako uživa posebnu naklonost, baš 
kao londonske žene moleći pred našom Gospom od Towera 
svaka misli da se Bl. Gospa njoj upravo smiješi.« (Cham- 
bers 161.) 

Kralj jednom nenajavljen dođe na ručak Moreovima u 
Chelsea. Mora da se Lady Alice sva zajapurila od sreće i 
užurbanosti. Roper priča: »Čim je njegova Milost kralj bio 
otišao, sjećajući ga na kraljev posjet, rekoh Sir Tomi Moreu 
da je sretan kad se kralj s njime tako familijarno druži kao 
nikad ni s kim osim kardinala Wolseya koga vidjeh kako 
jednom šeta s kraljem ispod ruke. — »Bogu hvala, sine«, 
odgovori More, »vidim da je njegova Milost zaista dobar 
vladar i vjerujem da mi iskazuje veću naklonost nego ikome 
drugom podaniku u kraljevstvu. Ipak, sine Roper, smijem 
ti reći: Nema razloga da se time ponosim jer kad bi mu moja 
glava poslužila da osvoji jedan dvorac u Francuskoj (jer 
tada bijaše rat s Francuskom), sigurno je ne bi bilo više na 
mojim ramenima.« (Chambers 202.) 


404. 16. lipnja 1526. More je potpisao akt kojim se neza- 
koniti kraljev sin, kojemu je majka bila Elizabeta Blount, 
sestra lorda Mountjoya, imenuje vojvodom od Richmonda. 
Na nesreću kralj se predomislio i odlučio na 'čarobniju' kom- 
binaciju s Anom Boleyn uz poništenje prvog braka. Papa 
Klement VII., sam opkoljen od vojske Karla V., odgovori 
kralju nek radi po svojoj savjesti. Ali Henrik je tražio for- 
malno poništenje prvog braka. Wolsey kao papinski posla- 

.nik mogao je sam odlučiti, ali je on bio protiv Ane Boleyn. 
Papa je poslao Campeggia koji je ustanovio, kako se izra- 
zio — »da kralj ne treba ništa drugo nego odluku da li je 
njegov brak valjan ili ne. On pretpostavlja da brak nije va- 
ljan, te mislim da ni anđeo s neba ne bi bio kadar uvjeriti 
njegovo Veličanstvo o protivnom.« 


27. srpnja 1529. sastala se odlučna sjednica o kraljevu 
braku. Nakon razloga iznesenih za i protiv, više za rastavu 
nego protiv, Campeggio ustade i reče: »Neću ništa odlučiva- 
ti u toj stvari koja je previsoka za me.« Henrik VIII. bio je 
bijesan. Wolsey ostade vjeran Papi i završi sjednicu sa za- 
ključkom da će slučaj biti rješavan u Rimu. Vojvoda od 
Suffolka lupi šakom: »Svete mi mise, stari su imali pravo: 
Engleska nigda ne bješe vesela otkad imamo među nama jed- 
nog kardinala.« Kardinal je Wolsey otjeran s dvora nepo- 
sredno iza sjednice. Kralj mu reče da nikad više dvora vidjeti 
neće. Iza kako je velik dio svog imetka prepustio Kruni, 
Wolsey je bio oslobođen od optužbe izdaje, ali iza godinu 
dana Cromwell ga je uhapsio. Wolsey je umro u Leicesteru 
na putu prema Londonu 4. studenog 1530. 


405. Kralj je tiranski gazio nogama savjesti sviju oko 
sebe. Dosađivao je i Moreu kao članu privatnog savjeta »sa 
svojim slučajem«. Inzistirao je na mjestima iz Biblije (Levi- 
ticus 18, 16 i Deuteronomij 25, 5.) dokazujući da brak s 
Katarinom Aragonskom nije valjan jer je Katarina bila žena 
pokojnoga mu brata Arthura pa je brak incestuozan. More je 
odgovorio »da on nije sposoban odlučivati u takvim stvari- 
ma. Kad je kralj dalje navaljivao, More ga je molio vremena, 
savjetovao se s Tunstallon, biskupom Durhama, i s Clerkom, 
biskupom Batha. Konačno je dao kralju isvoj izvještaj: 


»Da budem jasan Vašoj milosti, niti biskup Durhama, 
niti biskup Batha, premda znam da su obojica mudri, kre- 
Posni, učeni i časni prelati, niti ja sam s ostalim članovima 
Vašeg savjeta, budući da smo svi sluge Vaše Milosti, tako 
snažno uz Vas vezani mnogostrukim dobročinstvima kojima 
nas dnevno obasipljete, nismo — po mom sudu — dobri 
savjetnici za Vašu Milost. Nego ako Vaša Milost želi saznati 
istinu, takvi Vas savjetnici mogu rasvijetliti koji neće biti 
skloni da: Vas prevare iz obzira na svoju svjetovnu udobnost, 
niti iz štraha pred Vašom vladarskom vlašću.« Onda je More 

imenovao sv. Jeronima, sv. Augustina i razne stare svete uči- 
telje, grčke i latinske. Pokazao mu je šta je kod njih skupio. 
Roper priča dalje: »Premda kralj nije bio zadovoljan s odgo- 
vorom (neugodnim za njegove želje), kako je Toma More sve 
tako mudro ublažio, koji se u svim izvještajima kralju u toj 
stvari uvijek ponašao najdiskretnije, kralj mu nije zamjerio 
i često je raspravljao o tome ponovo.« (Roper, 32. Cham- 
bers 218.) 

406. »Iza Wolseyeva pada kralj se odlučio da kancelar- 
stva ne da nijednom crkvenom licu, nego ga je ponudio Sir 
Tomi Moreu, koji je odbio, no kralj se naljutio i prisilio ga 
da prihvati i nastojao ga je predobiti za stvar rastave, pa 
kako ga nije mogao uvjeriti, zamrzio ga je.« (Rastell, Frag- 
ment A, in Appendix to Harpsfield's Life of More, str. 222.) 


»Izgleda skoro sigurno — misli Basset ( str. 157.) — da je 
kralj nudio Moreu kancelarstvo da ga podmiti. Mnogo je 
indicija za to i More je sam bio toga svjestan. No nije bilo 
izbora, inače bi odmah upao u kraljevu nemilost.« 25. listo- 
pada More je primio veliki pečat u East Greenvichu i slije- 
deći je dan položio zakletvu u Westminster Hallu. 


Jedva je More postao kancelar, kralj ga je opet i opet 
tražio da se pobrine »za njegovu veliku stvar«. More je kle- 
kao na koljena izjavivši da bi rado dao jedno svoje udo kad 
bi mogao poslužiti kralju u toj stvari bez povrede savjesti. 
Henrik je bio osupnut tim inače uobičajenim poniženjem pa 
mu obeća da će od drugih tražiti intervenciju, »čija savjest 
bude dosta u sporazumu s tim«, a Morea da će upotrijeblja- 
vati »drugačije« i da neće »nikad dosađivati s tim njegovoj 
savjesti.« (Roper 50, Chambers 226.) Chambers dodaje: »Do- 
kaz velikodušnosti jednog čovjeka ne mjeri se po obećanjima, 
nego po tom koliko ih drži.« (str. 227.) 


407. Sam More izrazio je Roperu svoje tri želje: »Kad bi 
Gospodin udijelio, sine Roper, da se tri stvari uspostave u 
kršćanstvu, neka me stave u vreću i bace sada u Temzu. 
Vjere mi, sine, te su tri želje: prvo da bi se većina kršćanskih 
vladara, koji su u ubitačnom ratu, složili u sveopćem miru. 
Druga je da bi Kristova Crkva teško ugrožena sada mnogim 
zabludama i krivovjerjima smirila se u savršenom jedinstvu 
vjere. Treća je da bi stvar kraljeve ženidbe sada stavljena u 
Pitanje došla do dobrog rješenja na slavu Božju i mir obiju 

strana.« Inače — nastavlja Roper — koliko sam ga mogao 
razumijeti — mislio je da bi moglo doći do pometnji u veli- 
kom dijelu kršćanstva.« (Roper 24—25. Chambers 221.) 

408. Protiv svoga obećanja Kralj je svejednako zahlije- 
vao od Morea da u parlamentu izjavi o kraljevoj ženidbi ka- 
ko je nemir savjesti kralju glavni razlog, a ne strast prema 
Ani. More je govorio također u prilog kraljice Katarine. More 
je morao iznijeti lordovima odgovor engleskih univerza i 
mišljenje više od 100 knjiga raznih učenjaka koji podupiru 
kralja. Jedan od lordova upitao je Morea koje je njegovo 
mišljenje. On je odgovorio da je svoje mišljenje rekao kralju. 
Svi su razumjeli da je on protiv rastave. Kancelar je opeto- 
vao isti govor u Donjem Domu. Po Londonu se razglasilo da 
je kancelar za Katarinu. Španjolski poklisar Chapuys izvije- 
stio je u tom smislu cara Karla V. More zaista nije potpisao 
molbe za rastavu, dok je Wolsey — koji još nije bio isklju- 
čen iz parlamenta — potpisao molbu budući da je bio u ne- 
milosti. Ta se sjednica parlamenta održala 31. ožujka 1531. 

Toma Granmer, profesor u Cambridgeu predložio je da 
se pitanje stavi evropskim univerzama. No kralj je samo iz- 
nudio pozitivna mišljenja dvaju engleskih univerza. Henrik 
je sazvao čak i židovske rabine za taj slučaj. 

Univerza u Parizu progovorila je neupitana protiv Hen- 
rika VIII., isto tako i protestanti. 

409. U lipnju 1531. kralj je otjerao Katarinu s dvora. Pa- 
pa Klement VII. predložio je kompromisni postupak i ozbili. 
no opomenuo kralja te pod prijetnjom ekskomunikacije za- 
branio da engleski sud odlučuje o kraljici kao i presude 
univerza o stvari koju je Rim preuzeo da riješava. Papin bre- 
ve izvješen je na vratima crkava u Flandriji. Henrik VII! 
zaprijeti papi da će vojskom na Rim i proglasi da je papin- 
ska jurisdikcija u Engleskoj ukinuta, 

Stvari su pošle po zlu. Nakon bijednog popuštanja en- 
gleskog klera koji se izjasnio za rastavu 11. veljače 1531., 
More je odlučio dati ostavku, bitka je bila izgubljena. No 
nije smio dati ostavke odmah da ne izađe da osuđuje kralja 
Stvari su se međutim dalje pogoršavale. More je vršio kuren- 
tne poslove i čekao prvu priliku da se povuče. Prilika mu se 
pružila nakon 15 mjeseci kad je obolio. 15. siječnja 1532. Mo- 

re je hvalio kraljevu financijsku politiku, u ostale stvari nije 
ulazio. 


410. 15. svibnja 1532. kler je službeno priznao kralja »gla- 
vom Crkve u Engleskoj zbog iznimne mudrosti i žarke revno- 
sti« nastojeći dodatkom omeđiti uredbu na Henrikovu osobu, 
a ne na kraljevsku vlast. Kler je kapitulirao i u toj drugoj 
točki, ne samo gledom na Katarinin brak. Slijedeći dan 16. 
svibnja 1532. u 3 sata popodne vratio je More veliki pečat 
kralju u Westminsteru iza kako je dao ostavku »zbog oštrih 
i stalnih bolova u grudima«. Kralj mu je — riječima samo — 
osiguravao svoju zaštitu i prijateljstvo za budućnost. Već 
znamo koliko su vrijedile riječi Henrika VIII. 

Carski poklisar Chapuys ovako je izvijestio španjolski 
dvor: »Kancelar se zahvalio videći da su stvari pošle tako 
loše i vjerojatno će se pogoršati te, ako bi zadržao službu, 
bio bi prisiljen raditi protiv svoje savjesti ili izložiti se kra- 
ljevoj nemilosti kojoj se već počeo izlagati jer se opirao kle- 
ru. Isprika mu je bila da mu je plaća nedostatna i da nije 
sposoban za posao. Svatko se slaže da nikad nije bilo boljeg 
čovjeka u toj službi.« (Harpsfield, Basset str. 186.) — Pokli- 
sarov dodatak o premaloj plaći dakako ne stoji. Nije točno 
znao koje je izlike More naveo pa je izmišljao da popuni 
izvještaj. 

H1. Kako je ostao bez dovoljnih prihoda, Toma More 
je bio prisiljen otpustiti svoju poslugu. Više njih izjavi uz 
suze da su spremni služiti bez plaće. Toma nije htio prihva- 
titi takve uvjete, nego je svakome našao novo mjesto. Lađu 
s 8 veslača predao je Sir Tomi Audleyu, a dvorskog zabav- 
ljača Patensona prepustio je lordu Mayoru. Na kancelarstvu 
naslijedio ga je Toma Cromwell. 

Slijedeće zime neće imati dosta drva. »Bio je prisiljen — 
veli Harpsfield — u neštašici goriva da svake noći dadne 
donijeti svežanj paprati pa je vatrom tog svežnja ogrijao 
sebe, ženu i djecu te su polijegali bez grijanja.« — »Dobro«, 
tješio je ukućane, »prije nego sam bio kancelar iskusio sam 
i bijednije prihode studenta u Oxfordu i u dvorskim gostio- 
nicama. Mi smo se vratili najprije na jedne, pa — bude li 
potrebe — na druge uvjete. Pa ako ne uspijemo pribaviti niti 
tako mršave prihode, možemo samo još na koncu prositi, pa 
ćemo hrabro pjevati Salve Regina od vratiju do vratiju uspr- 

kos Tyndaleu i drugima koji su protiv himana naše Gospe.« 
(O'Hagan p. XXVI.) 

412. Znajući za njegovo teško financijsko stanje s broj- 
nom djecom i unučadi, kler mu je 1533. ponudio 5000 funti 
(70.000 funti u godini 1910. po Chambersu) kao nagradu za 
pisanje protiv krivovjerja, posebno radi Apologije klera. Mo- 
reu je više bilo stalo do neovisnosti i svjetla obraza, pa je 
odbio dar. Tunstall, biskup Durhama, Clerk, biskup Batha, 
i Weysey, biskup Exetera silili su ga da bi bar obitelji dozvo- 
lio da primi novac. More je odbio, premda je Tunstall bio 
njegov prijatelj. Tom veličanstvenom gestom dao je Toma 
na fin način lekciju biskupima koji se pokloniše Henriku 
VIII. da sačuvaju svoje prihode. Ovako je opravdavao odbi- 
janje novca: 


»Ne tako, moja gospodo! Radije bih bacio sve u Temzu 
nego da ja ili bilo tko od mojih uzme od toga vrijednost jed- 
nog penija. Jer premda je Vaša ponuda, moja gospodo, zaista 
prijateljska i časna, ja sam pisao knjige tako iz vlastite rado- 
sti i tako malo zbog zarade da ne bih, vjere mi, za toliko i za 
mnogo više gubio tolike noći i san koliko sam ga utrošio u 
te knjige. Želio bih za sve to da sva krivovjerja budu suzbita, 
pa makar moje knjige bile spaljene i sav napor bio potpuno 
izgubljen.« (Roper 48, Chambers 244.) 

10. poglavlje: TOMA MORE I KRIVOVJERCI 


413. 29. rujna 1517. More je otputovao u Calais »zbog 
trgovačkih vladarskih tričarija«; dva dana kasnije 1. listopa- 
da 1517. Luther je pribio 95 teza na vrata tvrđavske crkve u 
Wittembergu. 


»Krivovjerac« nije za Morea bila apstrakcija, puka defi-. 
nicija, nego neposredna stvarnost. Razlikovao je »krivovjerca 
sama za se« i »buntovna krivovjerca«. Hereze 16. stoljeća 
nisu bile samo krive nauke, zablude i drugačija mišljenja 
nego i politički pokreti. Društvo je još bilo primitivno i tota- 
litarno. Cujus regio ilius religio = Čija je pokrajina onoga 
nek je vjera. Taj nepravedni i tragični princip protiv osnov- 
nog prava čovjekove slobode savjesti uzrokovao je ratove, 
pustošenja i žrtve svuda po Evropi, a najviše na sjeveru. 

414. Da se vidi s kakvim se krivovjerjem sreo More, naj- 
bolji dokumenat bit će dugo Moreovo pismo luterancu Johan- 
nu Bugenhagenu (1526.), katoličkom svećeniku koji se oženio 
i zasjeo na biskupsku stolicu Pomeranije. I Luther se godinu 
dana prije 13. lipnja 1525. oženio s Katarinom von Bora. Ona 
je bila redovnica cistercijanka u samostanu blizu Grimma, 
predviđenom za gospođe visoka roda. Većina redovnica već 
je bila osvojena Lutherovim spisima da su zavjeti nezakoniti, 
pa su samo tražile prigodu da se oslobode samostana. Luther 
je odgovornost za njihov bijeg iz samostana pripisao Leonar- 
du Koppe iz Torgaua. Redovnice su otišle u svijet 4. travnja 
1523. More naziva Luthera u listu Bugenhagenu »kakangelis- 
tom« = zlonavjestiteljem jer naučava zlo, nasuprot »evanđe- 
listima« = dobro navjestiteljima. 

415. »Pitam Vas tko govori laži o vama? Ili kakvo evan- 
đelje vi propovijedate? Mislite li da je laž ako se o vama 
kaže da je vaša stranka opustošila velik dio Njemačke buna- 

ma, ubistvima, grabežem i požarima? (Rogers, Corr. 323 — 
363, str. 328.) 


»Osim toga kršćani čitava svijeta kroz tolike vjekove što 
prođoše od Krista do nas slagali su se u vjeri; ako tvrdite da 
je bez Duha Svetoga nastala urota koja je sjedinila sve u 
kući; ako mislite da je sva Crkva kroz tolika stoljeća bila 
zavedena od Sotone i složila se sva protiv Kristova evanđelja, 
šta drugo radite nego oduzimate potpuno svaku vjerodostoj- 
nost Kristovu evanđelju.« (str. 328.) — »Luther je rekao: 
Briga me za 10 Jeronima, 100 Ciprijana, tisuću Augustina, 
10.000 Krizostoma.« (str. 329.) 


416. »I ti svi vaši zločini ipak ne bi smjeli biti zaprekom 
da ne primimo od vas evanđelja spasa kao da sada po prvi 
put Bog preko vas nuđa evanđelje spasa. Evanđelje dakle 
Kristovo, napisano od evanđelista koje propovijedahu aposto- 
li, koje tumačahu sveti oci, nije bilo evanđelje spasa?« 
(str. 333.) 

»Ne smijemo sumnjati da će Bog izabrati dobre i pobož- 
ne da im povjeri posao da pozovu svijet na obnovu duha od 
tijela i da će dodati bez sumnje za tako važnu stvar čudesa 
da potvrdi propovijedanje. — Uostalom upropaštavati puk 
navodeći ga na raspuštenost strasti jest isto tako čudo kao 
da kamenje pada dolje.« (str. 334.) 

»A kad običajete napadati skolastičku teologiju kao da se 
njom odmah istina izlaže pogibelji sumnje; vi tvrdite nesum- 
njive laži protiv istine. Skolastika donosi dokaze, kod vas je 
sve jedino istina. — Da li se protive ljudska sloboda i Božje 
sveznanje. Ako se takve stvari u školi iznose i trijezno razgla- 
baju s pobožnom nakanom, rasprava sigurno donosi ne ma- 
len plod. Ma tko bio, koji ima neki pojam o ljudskom razu- 
mu, uvjerit će se da i Bog sve unaprijed zna i osjetit će 
iskustveno da čini djela ne tuđom silom nego vlastitom vo- 
ljom.« (str. 335.) 


417. »A što god Luther ustvrdi kao istinu, zahtijevate da 
je to nepobitno, i što se veli 'nepokretno' (akineeton); kao 
razlog onima koji razloge traže za njegove bezbožne i bezum- 
ne dogme, mora dosta biti da je on to rekao (autos čpha), 
biva jer on viče da je siguran kako svoje dogme ima iz 
neba.« (str. 336.) 

»Vi Lutheranci tako glupo bježite iz Scile da vas ravno 
zabluda odnosi u Haribdu. — I to će biti dobar zaključak: 
Krist je pravednost naša — dakle i žena je kadra da joj se 
učini sakramentalna ispovijed? I žena može posvetiti Kristo- 
vo tijelo? Pa i ovaj zaključak: Krist je naša pravednost, 
dakle nema čistilišta? Nema slobode izbora? Nikakav ljudski 
zakon ne važi za kršćanina? — Ili Krist je naša pravednost, 
dakle sama vjera dostaje za spasenje, ne treba dobrih djela? 
Ništa ne može osuditi kršćanina, samo nevjera? Ili Krist je 
naša pravednost, dakle monah se može oženiti. Ove sve dog- 
me i mnoge njima slične, ništa manje apsurdne, nužno da- 
kako slijede iz dogme: Krist je naša pravednost?« (str. 339.) 


418. »U toj stvari zabludio je dakako Pelagije, ali mnogo 
opasnije lutate vi Luterani. Jer oni, premda su naravi previše 
pridali, ipak su za narav Bogu čast iskazivali jer su ga prizna- 
vali stvoriteljem naravi.« (str. 341.) »Po vašem se nužno uzro- 
ci sviju zala pripisuju Bogu i smatra se da preblaga ona 
Božja narav kažnjava nedjela koja sama počini. To je mislje- 
nje tako bezbožno i svetogrdno na Boga, da bih deset puta 
želio biti radije Pelagije nego jednom vjerovao što uči Luther. 
— Kad bi tko pustivši uže u zdenac izvadio onoga koji se po 
sebi ne bi mogao izvući, zar ne bi bilo pravo reći da se nije 
mogao svojim silama izvući iz zdenca? Ipak nije istina da 
njegove sile nisu ništa doprinijele kad je i uhvatio uže i nije 
dopustio da padne. Isto je tako i sa slobodnom ljudskom 
voljom.« (str. 343.) 


419. O redovnicima piše Toma More Bugenhagenu: »Ne 
samo da su mnogi svetošću izvrsni ljudi proizašli iz redova, 
nego — kakogod neki monasi ne zadovoljiše svome redu ili 
se neki redovi izrodiše jer se dadoše na svjetovnjački život 
—, ipak je najčišći dio kršćanskog naroda uvijek bio među 
redovnicima.« (str. 343.) 


420. »Reci, dakle, gdje je ustima svojim Krist učio da 
ništa ne treba vjerovati osim što je on učeći doslovno svojim 
riječima izrekao? Reci gdje je učio doslovno dogme koje vi 
učite svijet? Reci gdje je učio doslovno da čovjek nema slo- 
bodnu volju? Gdje je učio doslovno da onaj koji se najprije 
zavjetovao na čistoću može se iza toga oženiti? Gdje je učio 
doslovno da je Lutherova priležnica jednaka Kristovoj Maj- 
ci? Gdje je doslovce učio da misa ništa ne koristi pokojnici- 

ma? Gdje je učio doslovce da nema čistilišta već da duše 
pokojnika spavaju do sudnjega dana. Gdje doslovce uči da 
treba zabaciti njegova raspela i baciti ih bilo kamo u tamu 
da se ne troši zlato za kult koje bi inače išlo za siromahe?« 
(str. 345.) 

»Ako vjera nužno rađa dobrim djelima, šta drugo radite 
raspravljajući protiv dobrih djela nego klevećete plodove 
vjere? (str. 346.) 

»Kad vidim zločinačke bande vaše stranke kako se samo 
sjate i ruše najljepše građevine, pale najsvetije zgrade, ruše 
najsvetije crkve, redovnike bijedne i nevine, otevši im sve 
od čega bi mogli živjeti, mnoge izranjene i osakaćene protje- 
ravaju. Zar je to, Pomerane, promicati stvar svoju i uz cijenu 
Života? ... Čini mi se da najgore svuda postupate s onima 
koji su najbolji.« (str. 363.) : 

421. Takvu je vrstu krivovjerja imao Toma More pred 
očima, ne akademsko drugačije mišljenje. »Što se tiče here- 
tika — kaže on u Apologiji (Dorsch 95.) — mrzim njihove 
mane, ne njihove osobe, te bih sretan bio da prve budu 
uništene, a oni spašeni.« — »Heretici neće da odbace svoju 
zlobnu ludost iz otrovnog ponosa, iz okorjela srca. Radije 
bih se zadovoljio da su na vrijeme otišli nego da se zadrža- 
vaju na propast drugih.« ' 

U nadgrobnom natpisu koji je More sastavio za se, opisu- 
je sebe kao »čovjeka koji nije bio mrzak plemstvu, nije bio 
neugodan pučanima, nego strog lopovima, ubojicama i here- 
ticima.« (A. W. Reed str. 104.) — Rekli bismo da je bio tako 
odlučno protiv heretika jer nisu samo bili heretici nego bun- 
tovnici, kradljivci, ubojice. 

422. Kakav bi bio njegov stav i postupak da se sreo s 
drugom vrstom krivovjeraca? — On ih je sretao, tu drugu 
vrstu, u mašti u Utopiji i neke stvarno u životu. 


U Utopiji nalazimo da kralj Utopus ne dopušta da se 
propovijedaju bilo kakva mišljenja, nego samo ona koja on 
u svojoj mudrosti smatra podnosivim. Ne smije se širiti vje- 
ra za koju sabor misli da škodi, niti se smije diskutirati o 
inače nevinim mišljenjima na taj način da uzrokuju bune i 
sukobe. Utopijanci »ne kažnjavaju heretike nikakvim tjeles- 
nim kaznama«. Vrlo različita vjerska mišljenja dozvoljena 
su u Utopiji, pa i štovanje Sunca i Mjeseca, jedino se ne 

podnosi nevjerovanje u Božju opstojnost i u besmrtnost du- 
še. »Optužba protiv Morea da je bio nedosljedan — kaže 
Chambers — počiva na tom što se ne uvažuje razlika između 
slobode da se drži jedno mišljenje i slobode da se to mišlje- 
nje propagira; između čovjeka koji je po Moreovoj frazeo- 
logiji »heretik sam za se« i onoga koji je »buntovni heretik.« 
(Chambers 1968. str. 21.) 

423. Dosad smo iz Moreovih riječi dobili dvije razlike: 
prvu između mišljenja koje škodi društvu i drugog, istina 
krivog mišljenja, ali koje ne škodi. Druga je razlika između 
heretika koji se mirno vlada i drugoga koji diže bune i vrši 
nasilja. 

Historijsko iskustvo žalosnih posljedica i politički cilje- 
vi pojedinih vlastodržaca naveli su mnoge narode i vladare, 
dosljedno i njihove zakone, da ne vide ili — ako vide — da 
prekoračuju ove razlike. Unaprijed ne možemo opravdati 
Morea u svim gestama i riječima, ali je on teoretski bio svje- 
stan ovih razlika. Bilo bi čak i posve neobično da i tu More 
nije bio dijete svoga vremena. Vidjet ćemo ipak da se More 
i u toj točki podigao iznad svoga vremena. 

Poštivanje slobodne savjesti zahtijeva kao osnovno ljud- 
sko pravo da zakoni pravno dopuste svako mišljenje koje ne 
prijeti društvu bilo naukom, bilo metodom širenja. 


424. More je zaista želio takvo društvo slobode, ali je bio 
obvezan da obdržava i kao državnik da primijenjuje zakone 
na snazi; morao se što više zakleti da će ih obdržavati i pri- 
mjenjivati. Odatle razlika između privatnog finog postupka 
s hereticima kojih je bilo u vlastitoj Moreovoj kući kao Ro- 
per i Heron neko vrijeme, i njegova službenog postupka kao 
kancelara. — Da je More želio društvo u kojem svi slobodno 
ispovijedaju svoju vjeru, svjedoči razgovor s Roperom: »Pri- 
jatelju Roper — reče More — molim Boga da netko od nas, 
kakogod izgleda da visoko sjedimo i gazimo heretike pod no- 
gama poput mrava, doživi dan kada ćemo veselo s njima biti 
u savezu, da njima pustimo mirno njihove crkve i da oni 
budu zadovoljni da dopuste nama u miru imati naše crkve.« 
(Collins p. XIX.) 


= 425. Dva Moreova zeta, Roper i Heron, bili su neko vri- 
jeme heretici. Kao veliki kancelar primio je gostoljubivo i 
učinio je mnoge usluge luterancu Grinaeusu zahtijevajući od 

njega da kao njegov gost ne širi luteranstvo u Engleskoj. 
Simon Grinaeus došao je u Englesku da pregleda rukopise 
Platonovih komentatora u Oxfordu. More mu je vezama po- 
mogao da dođe do svega što je želio i držao ga u kući kao 
gosta. Grinaeus je napisao pismo John Moreu, Tominu sinu, 
iz kojega vadimo slijedeći odlomak: 

»Ipak je iz ljubavi prema znanosti usred javnih i kućnih 
poslova našao vremena da sa mnom razgovara; on, kancelar 
kraljevstva, pozvao me da sjednem za njegov stol; idući na 
dvor i nazad vodio me sa sobom i neprestano me držao uza 
se. Nije mu predstavljalo poteškoću što je vidio da moja 
vjerska mišljenja bijahu različita u mnogo točaka od njego- 
vih. Njegova dobrota i susretljivost nisu se promijenili. Prem- 
da se mnogo razlikovao od mojih mišljenja, pomogao mi je 
rječju i djelom i promicao je moje poslove na vlastiti trošak. 
Dao mi je za pratnju mladog čovjeka John Harrisa, književ- 
no naobraženog, da nas prati na putovanjima i do upravite- 
lja Oxfordskog sveučilišta. Odaslao je i list tako sastavljen 
da su mi bila otvorena ne samo vrata biblioteka svih kolegi- 
ja nego i studenti; kao da ih je taknuo Merkurov štap, poka- 
zivahu mi veliku naklonost.« (Basset 136.) 


426. More je dao istući »kao dijete« pred članovima svo- 
je obitelji slugu koji herezu učio njegovu djecu. — Dao je 
išibati i jednog mladog bezobraznika, ne zbog heretičnih 
mišljenja, nego što je u crkvi za vrijeme podizanja dizao 
ženama suknje i prebacivao preko glava. Davši ga išibati — 
možemo sebi predočiti po kojem dijelu dijela — More je po- 
kazao da ima engleski smisao za humor. In quo quis pecca- 
verit in illo punietur = Kako je tko zgriješio, tako neka 
bude i kažnjen. 


427. Kao veliki kancelar More je morao položiti zakletvu 
»da će uništavati hereze u svakom obliku sa svim svojim si- 
lama.« Stari je zakon zahtijevao kaznu na lomači ako heretik 
ne bi opozvao svoju nauku. Po zakonu iz 1529. biskupi su do- 
bili vlast da u tamnicu bace heretike ... More je molio bis- 
kupe da ih bace u zatvor da ne bude prisiljen smaknuti ih. 
Kako vidimo zakoni nisu predviđali da bi heretik mogao biti 
miran i konstruktivan građanin, i to je bilo krivo u zakono- 
davstvu, pred čim je More bio nemoćan. 

428. Ne vodi objektivnosti nastojanje da se umanji bilo 
odgovornost Crkve, koja je u papinskoj državi bila ujedno i 
državna vlast, bilo odgovornost države, a pogotovo ne, da 
odjednom sve nemirne heretike romantiziramo u puke žrtve 
fanatizma. Kad se pale crkve, dvorci i ubijaju ljudi, dižu bu- 
ne protiv vlasti, onda se ne radi o »slobodnim duhovima« 
koji krče nove puteve budućnosti. U svemu tome jedino je 
pošteno vjerno slijediti povjesnu dokumentaciju, donijela 
ona na vidjelo bilo što. Općeniti sudovi i sociološka razma- 
tranja ne vrijede ni izdaleka kao i mala dobro dokumentira- 
na studija. Nekritičko pristupanje je neke vrsti fanatičnog 
anti-fanatizma, klevetnički postupak koji sa znanošću nema 
veze. 

U tom smislu smatramo neadekvatnim kako Chamberso- 
ve tako i Dorschove analize. Svaki od njih na svoj način žele 
s Tome Morea skinuti svaku odgovornost. Chambers piše: 
»Ali premda More kao svjetovnjak nije imao nikakve izrav- 
ne odgovornosti, ako je bilo koji heretik smaknut, on je dr- 
žao da posljednja odgovornost ostaje ne na Crkvi nego na 
državi.« (str. 269.) Tako je bilo formalno juridički: inkvizicija 
kao crkvena vlast ustanovila je da je netko tvrdoglavi here- 
tik i predala ga je »državnoj vlasti« (brachio saeculari) često 
uz formulu »parcatur animae ejus« (neka mu se poštedi 
Život), jer se kanonski smatralo da Crkva nema prava ikoga 
smaknuti, no Crkva je zahtijevala od državne vlasti kao duž- 
nost da smakne heretike tako da je fraza »neka mu se pošte- 
di život« zvučala kao pretvaranje. 


429. Dorsch (str. 95.) kaže s druge strane: »Heretici su 
spaljivani od crkvenog autoriteta; More dakako kao svjetov- 
njak, službenik države, nije mogao ništa reći ili doprinijeti 
takvim kaznama osim toliko što mu je bila dužnost da preda 
Crkvi svakog kome bi na svom sudu dokazao da je kriv 
zbog hereze.« — Obratno je istina: Crkvena vlast predavala 
je državnoj vlasti heretike koje je država spaljivala. Tu su 
državnu vlast u danim slučajevima predstavljali crkvene lič- 
nosti: papinski uredi, biskupi-knezovi i kancelari. 

Historijski inkvizicija se rodila iz borbe s Albigenzima i 
Katarima u XIII. stoljeću. To su bili socijalni, politički i re- 
ligiozni pokreti, bune protiv državnog i crkvenog poretka, 
koje su silom nametale svoja shvaćanja izravno protudruštve- 

nim naukama: ženidba je grijeh, posjedovanje je grijeh. 
Otpor protiv tih manihejskih pokreta doveo je do uske surad- 
nje Crkve i države. Ljudi Crkve bili su kompetentni da razli- 
kuju prave heretike (inquisitio), a državna ih je vlast kažnja- 
vala smrću. No oboji su odobravali i zahtijevali čitavu proce- 
duru. Španjolska inkvizicija došla je sva u državne ruke i 
poslužila državničkim ciljevima, te čini iznimku u tom 
području. 


430. More je bio upleten u slučaj Richarda Hunnea, u 
škandal koji je uzbunio London. Taj je bogati trgovac bio 
utamničen zbog hereze pa je nađen obješen u biskupskom 
zatvoru čekajući parnicu. Pod-šerif je došao s lordovima iz 
vijeća u Baynardski dvorac te ispitivao svjedoke. Da li je 
Hunne sama sebe dokončao ili je kler dodao zločin ubojstva 
i krivog svjedočanstva? More se uvjerio da se Hunne sam 
objesio. On je u parnici imao važnu ulogu pa je do u potan- 
kosti poznavao slučaj i o njemu kasnije pisao. Nevjerojatno 
je bilo da bi kler sebi sam priredio tako neugodnu situaciju 
jer su krivovjerci izrabili taj slučaj sebi u prilog tvrdeći 
apodiktički da je Hunne ubijen. 

431. More je ispitivao Johna Fritha, no on je osuđen i 
smaknut iza Moreove ostavke (16. V 1532.) 4. srpnja 1533. 
More je Johnu Frith dao mogućnost da pobjegne, no taj je 
egzaltirani, inače čestiti čovjek, ustrajao u herezi i nije htio 
iskoristiti prigodu za bijeg. More ga je cijenio jer je bio 
školovan, pobožan i stroga života tako da je John Frith ste- 
kao Moreove simpatije. U listu protiv Johna Frith napustio 
je polemički ton, pa možemo iz odlomaka tog pisma sebi 
predočiti Moreov postupak s hereticima kad se već morao 
njima baviti: 

»Sigurno, ako takav postupak sa sv. Pismom može biti 
prihvaćen i primijenjen u uporabi da, jer se na nekim mjesti- 
ma sv. Pismo služi alegorijama, svatko smije kako mu se 
svidi natezati svako mjesto u alegoriju i reći da doslovni 
tekst ne znači ništa drugo, nema toga teksta u svem sv. Pismu 
kojem ne bi osoba, koja to želi, mogla naći protivni da izigra 
istinu Božjih riječi vještim zaobilaženjem na temelju onog 
što ta osoba shvaća doklegod joj se svidi; može tako o sva- 
kom mjestu brbljati kao žena; ona je kadra naći o čemu će 
čavrljati čitav Božji dan. Tako su radili oni stari Arijanci, a 

Bog neka očuva tog mladog čovjeka da slijedi njihov zao 
primjer.« (Rogers Corr. 446.) 


432. »Dokle to vodi, bar što se tiče točke da alegorija 
upotrebljena na nekom mjestu nije dostatan razlog da ljudi 
ostave doslovan smisao Božje riječi na svakom drugom mje- 
stu i da traže alegoriju i zabrane jednostavan običan smisao 
i shvaćanje riječi, to je uvidio taj mladi čovjek i sam do- 
statno.« (str. 448.) 

John Frith nijekao je stvarnu euharistijsku prisutnost. 
More mu dokazuje da u euharistijskoj nauci nema protu- 
slovlja. »I ja zaista mislim da pred ljudskim razumom nema 
niti više privida poteškoće, niti protuslovlja da jedno tijelo 
bude na dvadesetak različitih mjesta, makar bilo tako gole- 
mo i neproslavljeno, kao u tom da se stvori čitav ovaj svijet, 
u kojem sva tijela, proslavljena i neproslavljena, imaju svoj 
prostor i mjesto da budu načinjena; velim sav taj svijet od 
zajsta bezvrijednih stvari.« (str. 454.) 

»Smjerno molimo našeg Gospodina da dadne tom mla- 
dom čovjeku milost protiv njegovih svojeglavnih fantazija 
da povjeruje ovim riječima i da dovede k istom životu njega 
i nas obojicu gdje ćemo bez vela ili zastora bilo kojeg sakra- 
menta gledati našeg blaženog Spasitelja licem u lice i u jas- 
nom ogledalu istine pravo jedno Božanstvo u tri jednako 
moćne i svemoćne osobe, te ćemo jasno gledati i shvatiti da 
može biti i stvarno se zbiva, pa i kako to može biti da se 
Kristovo jedno tijelo može odjednom nalaziti na više mjesta. 
A mnogi koji neće onamo doći zbog lude tvrdoglavosti tvrde 
da je to potpuno nemoguće.« (str. 439—464, 464.) 


433. Ovom Moreovu razlaganju dobro je dodati par rije- 
či komentara. Teologija u njegovo doba zadovoljavala se for- 
malnim definicijama da se misteriji vjere tako izraze da ne 
bude protuslovlja. Danas neki katolički teolozi pod utjeca- 
jem suvremenog fizikalnog mišljenja zamišljaju euharistijsku 
stvarnu prisutnost tako da Kristova ljudska proslavljena du- 
ša uzima u sastav svoga tijela sve žrtvene darove, kruh i vi- 
no, samo ne na običan asimilativan način, nego izravno in- 
formacijom kojom drži duša na okupu u jednoj strukturi 
materiju tijela. Transupstancijaciju shvaćaju kao stvarnu 
trajnu informaciju, transfinalizaciju, ne samo kao vanjsko 
dodavanje druge namjene, kojom žrtveni darovi postaju pra- 

vi dijelovi proslavljenog Kristova tijela. Tako jedno Kristovo 
tijelo biva prisutno na mnogim mjestima. Duh Kristov za- 
hvaća sve žrtvene darove, ipak bez prestrukturacije samog 
kruha i vina koji zadrže svoja kemijska i fizikalna svojstva. 
Sličan će biti obnoviteljski Kristov zahvat na koncu povijesti 
kojim će svemir i čovječanstvo postati produžena Kristova 
sretna realnost. 

Toma More približava se tom gledanju, ali ostaje na tom 
da pokaže kako tu nema protuslovlja. Odlična je njegova ana- 
liza opasnosti ako tko pretjerava u alegorijskom tumačenju 
mjesta sv. Pisma. Nitko od literarnih kritičara ne bi takvu 
metodu, primijenjenu na profane tekstove, smatrao ozbilj- 
nim poslom. 


434. Za vrijeme 15 mjeseci kad je More već bio u nemilo- 
sti i zapravo izvan događaja ne usuđujući se odmah dati 
ostavku da ne rasrdi kralja, sedam je heretika smaknuto. 
Znademo da je prisustvovao nekim parnicama heretika kao 
i ostali klerici i svjetovnjaci. Ali proces je vodio Stokesley. 
More nije mogao spriječiti osudu i justifikaciju četvorice 
drugih heretika Bilneya, Bayfielda, Tewkesburyja i Bain- 
hama koji su bili recidivi: odrekli su se hereze pa je i dalje 
širili. Prije ove četvorice justificirana su trojica heretika na 
Smithfieldu. Njegovo ime nalazi se na nalozima za hapšenje 
Johna Fielda i Tome Philipsa. Svi su se ti događaji zbili u 
6 posljednjih mjeseci Moreova kancelarstva kad on više nije 
kontrolirao događaje. 

Samo u tom smislu, da More nije imao odlučnu odgo- 
vornost, može se smatrati istinitom tvrdnja Erazmova: «Dok 
je More bio kancelar, nije podnio smrtnu kaznu zbog hereze 
nijedan heretik u Engleskoj.« (Chambers 266.) 


435. Nakon Moreove ostavke dokumenti pokazuju zna- 
tan porast progona heretika. U svibnju 1535. osudio je Stoke- 
sley 13 ili 14 anabaptista. Stokesley i Tunstall koji su kao 
biskupi makar i prisilno odijelili Englesku crkvu od rimske, 
progonili su heretike da uvjere sebe i druge kako su oni pra- 
vovjerni katolici. Isto je činio i kralj. (Chambers 267.) 

Chambers daje opći izvještaj o progonima heretika za 
vrijeme Moreova kancelarstva: »Za vrijeme 12 godina dok se 
More uspinjao u vlasti i kraljevoj milosti, nije nijedan here- 
tik osuđen na smrt u njegovoj oblasti. Za par mjeseci dok je 

bob; 


još bio u službi, ali sigurno bez utjecaja i u kraljevoj nemilo- 
sti, trojica su osuđena. Za tri godine nakon njegove ostavke, 
nemilosti i tamnice osuđeno je 15 ili 16 heretika.« (str. 268.) 


— Broj smaknutih heretika za vrijeme nemilosti prije ostav- 


ke treba povećati na sedam. 

436. Suzbijanje hereze zamišljao je More drugačije: pi- 
sao je knjige, solidne i presolidne da postanu popularne. 
Razmjerno malen uspjeh njegovih knjiga treba pripisati to- 
me što su hereze uspijevale radi opće nesolidnosti u postup- 
ku s vjerskim izvorima i dogmama. Od Moreovih polemičkih 
spisa već smo naveli izvadke iz pisma luterancu Hansu Bu- 
genhagenu (1526.), sada bismo naveli najznačajnije izvadke iz 
lista Dorpu, iz »Zapomaganja duša« (1529.), iz knjige protiv 
Luthera (Responsio ad Lutherum) (1523.) i iz Apologije klera. 
Do ostalih spisa nismo mogli doći. Pretpostavljamo da je u 
pročitanim djelima More dotakao sve bitne probleme; iunji 
ma se opetuje. U knjigama protiv određenih heretika kao 
Tyndalea i neimenovanih pisaca »Otrovne knjige« i »Gospod- 
nje večere« obilno navodi njihove tvrdnje i slijedi ih u manj- 
kavoj argumentaciji, koja nas i ne mora odviše zanimati. 

437. List Martinu van Dorpu, pisan 21. listopada 1515. 
ispunja u kolekciji E. F. Rogers 47 stranica (27—T74.) na latin- 
skom jeziku. Van Dorp, louvainski profesor, napao je Erazma 
pa ga More brani. Van Dorp je solidan profesor, pozna sko- 
lastiku i sv. Pismo, ipak je predstavnik drugog konzervativ- 
nog ekstrema, pa je More imao priliku da zaista zauzme 
umjereni stav između teoloških dilema onog vremena: »Nitko, 
Dorpije, ne niječe da se možemo boriti tekstovima zabacivši 
sv. Pismo. Što više dosta ćete ih posvuda naći koji ne zaba- 
cuju sv. Pismo, ali ga nisu ni čitali, a spremni su raspravljati 
s najupućenijima u sv. Pismo, o svakom tekstu Biblije, ito 
što upornije mogu oslanjajući se ne na memoriju, nego na 
»moriju« (grčki: ludost). (44.) — »Takvi ne poznavajući sv. 
Pismo, čim se nešto citira protiv njih, premda se izreka ne 
nalazi u sv. Pismu, oni odgovaraju kao da je odanle: Dobro 
navodite sv. Pismo, gospodine, samo ja taj tekst drugačije 
razumijem.« I već ga tumače s pomoću dvokrake distinkcije 
od koje jednu pripišu protivniku, a drugom izbjegnu sami.« 
(47.) — More se tu ruga dekadenitnom skolastičkom cjepi- 
dlačarenju. 

438. »Nek bude, Dorpije, da je sv. Pismo lako, a teška su 
mala skolastička pitanja; svejedno je poznavanje sv. Pisma 
mnogo korisnije.« (50.) 

Protiv isključivih skolastika More upotrebljava isti pri- 
govor kao i proti protestanata: Crkva je i prije skolastika 
imala svoju nauku. Skolastika je vrijedna u koliko se slaže 
s velikom tradicijom i razvija ju. 


»Dakle sva je Crkva preko 1000 godina (jer više je od 
1000 godina prošlo od muke Kristove do vremena Petra Lom- 
barda iz čijih Sentencija kao iz trojanskog konja nahrupi sva 
ova četa malih pitanja), zar je dakle kroz toliko godina, više 
moram reći kroz toliko vjekova, čitava Kristova Crkva biia 
bez sakramenata i nauke?« (51.) 


. More kritizira moralne rasprave, »koje ne idu toliko za 
tim što bi se trebalo popraviti, nego što se može opravdati; 
ne kako daleko treba se penjati od grijeha, nego kako se i 
dokle se smijemo približiti grijehu bez grijeha.« (51.) 

»Konačno da jednom shvatite što mislim o čitavoj toj 
stvari: niti sve teologe osuđujem, niti osuđujem sva pitanja 
novotara, nego one teološke rasprave koje ništa ne pridonose 
stvari; takve su da niti povećavaju znanje, a mnogo škode 
pobožnosti — takve ne samo ne odobravam, nego mislim da 
ih treba prezreti. A one teološke rasprave koje ili ozbiljno 
istražuju ljudske probleme ili s poštovanjem božanske, dok 
s obje strane vlada skromnost da traže više istinu, a ne da 
se prepiru ne bi li koga hametice pobili ili ga odveć dugim 
petljanjem nadvladali pokazavši se boljima, čime se onda 
kočopere — takve rasprave, velim, objeručke prihvaćam; 
priznajem naime da, ne bez koristi, vježbaju um; ipak ne 
tako da sav spas Crkve o njima ovisi i da se samo na njih 
oslanjamo.« (55.) 


439. Van Dorp napada Erazmov prijevod sv. Pisma. More 
mu odgovara da je sv. Jeronim preveo sv. Pismo s hebrejskog 
na latinski premda su Židovi više protiv katoličke Crkve ne- 
go Grci. 

Posebno je vrijedan u tom pismu stav Tome Morea kojim 
Crkvu ističe kao posljednju normu. »Augustin kaže da ne bi 
smatrao da treba vjerovati Evanđelju da ga ne sili autoritet 
Crkve.« (59.) — »Duboko sam uvjeren, i to s pravom kako 
mislim, štogod je od apostola nama predano, nije bolje od ne- 

kog drugog prevedeno nego što je od njih napisano. Zato se 
događa da — ako se u latinskim kodeksima nađe mjesto 
protiv vjere ili ćudoređa, tumači sv. Pisma ili iz drugih mje- 
sta traže rješenje sumnji ili se obraćaju evanđelju vjere koje 
je u čitavoj crkvi utisnuto u srca vjernika, evanđelje koje, 
prije nego ga je itko zapisao, Krist utisnu u srca apostola, a 
apostoli propovijedahu čitavoj crkvi. Da riješe sumnjive rije- 
či, ispituju ih prema nepobitnom pravilu vjere. Ako ne mogu 
svoje tumačenje prilagoditi pravilu vjere, onda priznaju da 
ili mjesto ne razumiju ili slute da je kodeks iskrivljen. Lijek 
takvoj bolesti traže kod različitih tumača kao kod liječnika 
(što se Vama već čini sumnjivim) ili kao iz izvora traže tekst 
u onom jeziku iz kojeg je sv. Pismo prevedeno na latin- 
ski.« (60.) ' 

440. Van Dorp prigovara Erazmu što kritizira biskupe i 
redovnike. More ga upozoruje da i on vrlo oštrim riječima 
napada humaniste od kojih su mnogi biskupi, teolozi i sve- 
ćenici. »Dakako, predragi gospodine Dorpije, takvi smo po 
naravi da uvijek od drugih tražimo umjerenost, a sebi svoja- 
tamo slobodu.« (71.) 

Polemika je otrovan posao. Napadi, osobito kad se osvje- 
tljuju moralni nedostaci, a ne znanstveni objektivni proble- 
mi, zvuče neugodno, jer onaj koji kritizira, izgleda kao da 
sebi prisvaja neranjivost u tom pogledu, izdiže se iznad dru- 
gih kao njihov učitelj dok smo svi — nažalost — slabi ljudi 
puni nedostataka. Polemika je otrovan i prljav posao; tko se 
blatom na drugoga baca, ni sam ne može imati čiste ruke. 

441. Posebno ćemo to osjetiti u knjizi Tome Morea pro- 
tiv Luthera, »Responsio ad Lutherum« (1523.) — Henrik VIII. 
napisao je knjigu protiv Luthera. Ovaj mu je tako prostački 
odgovorio knjigom »Contra Henricum regem Angliae« (1522.), 
da »toj knjizi u polemičkom vrijeđanju i ruganju nema vje- 
rojatno premca u svjetskoj literaturi«, kaže Father Bridgett. 
Luther se htio kralju kraljevski narugati. Biskup Fisher odgo- 
vorio je Lutheru teološki znanstveno u svojoj Confutatio: 
(1523.), no taj je odgovor bio previše učenjački hladan, odgo- 
vor na drugoj valnoj dužini i na previsokoj razini. Trebalo: 
je kongenijalno izrugati Lutherove bezobraštine. Toma More 
savršeno je uspio i tonom i stilom »zagnjuriti Luthera u nje- 
govu kašu« veli Gertruda Josipa Donnely (Preface to the 

translation of St.-Tomas More's Responsio ad Lutherum, str. 
15.). I zaista Luther više ne odgovara Moreu. More ga je 
ušutkao. 


442. More je osjećao da se latio prljava posla, pa izdaje 
knjigu pod pseudonimom William Ross (Gulielmus Rosseus), 
a u uvodu knjige odvraća svakog od čitanja knjige ako nije 
nužno da je čita. Mora Lutheru odgovoriti »secundum ejus 
stultitiam« = prema njegovoj ludosti. Tko nije čitao Luthe- 
rove knjige, neka ni njegove ne čita. 

»Konačno, kako ne pretendiram da svi treba da čitaju 
moju knjigu, tako nitko nema pravo da je ne poznaje tko 
misli da su Lutherove tričarije vrijedne čitanja. Jer ako netko 
prezire sirenske Lutherove pjesme, ne treba — i ja ne želim 
toga — da gubi vrijeme s ovom knjigom. Zaista, ni za što ne 
molim više nego da jednom ugledamo dan kad će svi smrtni- 
ci zabaciti ove moje tričarije i sve njegove lude here- 
Ze «€ (15) 


John Carcelliusu piše More: »Sigurno ako čovjek ne 
postupa s tim razmetljivim luđakom kako on zaslužuje, s 
tim klipanom koji ne zna sebe kontrolirati u izjavama prema 
ljudima i prema višim vlastima, već ih vrijeđa i ruga im se; 
ako bih mu odgovorio umjereno i skromno, nema pravedna 
i pobožna muža, vjeruj mi, John Carcellius, koji neće to sma- 
trati prevelikim poštovanjem i najnečednijom čednošću. Si- 
guran sam, naime, da se nitko ne mora uopće obazirati ako 
taj propalica okrene svoje pero protiv njega.« (95.) 

443. Čujmo jednu Lutherovu izjavu o Henriku VIII. u 
kojem brutalnost izmiče svakoj kontroli te baš zato ima ma- 
nje učinka nego Moreova duhovita replika: »Taj luđak — 
veli Luther — taj svinjski i magareći izmet želi zablatiti kru- 
nu moga nebeskog Kralja slave izmetinama svog tijela, no to 
đubre mora biti bačeno na njega jer nije ništa drugo nego 
lažljiva propalica i lakrdijaš, strašilo, budala.« (Werke 
102, 180.) 

Luther je — po Moreu — kao »pijetao koji zove na 
đubrište pjevajući svojim kvočkama.« (60.) Njegovi ljudi nose 
više sramote na svojim obrazima nego što »kuhana heringa 
ima košćica u svom repu.« — »Ušljivi Luther i njegovi uče- 
nici.« — »Ništa mu se ne grusti više nego što mora zaprljati 
prste vraćajući Lutheru blato koje zaslužuje.« (118 r.) 

444. Toma More opetovano se ispričava čitaocu: »Opro- 
stite mi, plemeniti čitaoče, u Vašoj pristojnosti ako me be- 
daste riječi ovog bijednika prisiliše na takav odgovor za koji 
čestitost moli oproštenje jer osjećam — da reknem potpunu 
istinu — tkogod se dotiče smole zaprljat će se njom. Uistinu, 
stid me je što gledam vlastite prste nužno zaprljane jer sam 
čistio prljava usta tog prostaka. No tko bi mogao podnijeti 
da se taj propalica tako glupo hvasta, a čovjek je koji je 
dokazao da je opsjednut tisućama mana i gonjen legijom 
zloduha.« (251.) 


Apostrofira i kralja Henrika koga brani: »Oni izlijevaju 
sve kablove i zahode na Vašu krunu.« (252.) More hoće »ba- 
citi nazad u prljava usta Lutherova očinstva sve đubre, pravi 
brežuljak nečisti, sve blato i đubre kako zaslužuje Luiherova 
osude vrijedna pokvarenost.« (251.) 


445. More navodi kao primjer Lutherove logike njegovu 
izjavu: »Moje je učenje iz neba, stoga tkogod se protivi mom 
učenju protivi se nebu i psuje Boga.« — »Siguran sam da je 
moje učenje iz neba, stoga je moje učenje nebesko.« (253.) 
— More mu odgovara sličnim silogizmima: »Ja sam siguran 
da je velečasni fra Luther magarac; stoga je velečasni Luther 
magarac.« — »Ako dozvolite premise, velečasni fratre, kako 
mnogo zaključaka smijem zaključiti: taj magarac ima previ- 
še sijena za žderaču, previše tovara da nosi i što je najgore 
od svega — nema nikakvog ponašanja! To bi bile žalosne 
novosti za oca Pijanduru!« (253.) — Slijedi još jedan silogi- 
zam na Lutherov način: »Siguran sam da kako se nijedna 
životinja ne smije osim čovjeka, tako nijedna životinja ne 
reve osim magarca. No ja sam siguran da je fra velečasni 
Pijandura neka životinja i da reve na najneelegantniji način! 
Stoga sam siguran da je fra velečasni Pijandura posve sigur- 
no magarac.« (256.) — »Luther je više magareći nego sama 
magareština.« (205.) 


446. More navodi drugi primjer Lutherove logike: Sva 
tradicija i povijesno zbivanje jasno govore da je najprije 
bila crkva, a onda evanđelje. Luther izvrće red: Prije nego 
se Crkva prepozna, ireba evanđelje propovijedati. A tko će 
to evanđelje propovijedati i pisati? Što je sprijeda, sada je 
straga. More sebi dozvoljava za naše uši upravo nepodnosivu 
rugalicu: »Ne možemo li dakle izjaviti o tom posterioristič- 

kom dokazu da taj prostak nadalje zaslužuje da liže vlastitim 
usnama jezikom pokrivenim nečistoćom stražnje dijelove 
mulca koji vodu pušta da jedanput nauči zaključivati od 
prednjaka (premise) na zaključke malo korektnije.« (181.) 


447. More svejednako ispričava čitaču: »Kako mogu dru- 
gačije odgovoriti čestitim i neporočnim riječima na prljave 
riječi ovog musavog propalice, kad već poduzeh pobijanje 
njegovih nećudorednih laži?« (256.) — »Ne bojim se uopće, 
plemeniti čitaču da mi Vaš osjećaj pravednosti neće oprostiti 
što tako često nalazite u ovoj knjizi stvari od kojih se pretpo- 
stavljam Vaša čednost grusti. S moje strane sigurno mi se 
ništa neugodnije nije moglo dogoditi nego što sam prisiljen 
vrijeđati vlastite uši prljavim govorom. No ne mogoh izbjeći 
osim da odlučim uopće ne doticati jedinu stvar koju tako 
žestoko napadam: nećudorednu Lutherovu knjigu. Osim toga, 
ako sam uopće morao odgovoriti čovjeku koji samo hoće kle- 
vetati, nisam pošteno smio izostaviti nijednu stvar koju je on 
napisao, niti sam zakonito smio mijenjati njegove riječi u 
kojima nema drugog sadržaja; niti sam smio parafrazirati 
radi pristojnosti što je Luther tako nepristojno napisao.« 
(256.) 


448. Luther je bjesomučnim prostaštvom izazivao popu- 
larni smijeh masa, sad ga je More prestigao duhovitošću u 
istom prostačkom stilu, pa je Luther izgubio volju da mu 
odgovara jer je More pokazao da i u tom području ima jaču 
stvaralačku maštu od njega. 


Može se svašta reći za i protiv ovog Moreova silaska na 
razinu jednog skrajnje neodgojenog prostaka. Smatramo da 
ne bi imalo smisla u životopisu izostaviti ovakve činjenice 
koje se ionako ne smiju procjenjivati sa stanovišta XX. sto- 
ljeća, treba ih razumjeti sa stanovišta XVI. stoljeća. Mi smo 
danas istina pristojniji, ali smo daleko zlobniji i znamo inte- 
ligentnije i groznije mrziti od jednostavnijih ljudi XVI. 
stoljeća. 

449. Ako izostavimo neugodna mjesta kongenijalna Lu- 
therovim prostotama kao npr. završnu rugalicu »da su usta 
Lutherova tako puna đubreta da se ne isplati drugo nego 
pustiti vodu u njih« — ostaje Vindicatio Lutheni solidno 
djelo izvanredno načitanog teologa. U prvom redu sv. Pismo 
je neprestano prisutno. More u ovom djelu nije više briljan- 

tni humanista, ne citira klasike, nego sv. Pismo i crkvene 
oce. Hvata Luthera u svakoj njegovoj krivoj interpretaciji 
Ciprijana, Jeronima, Ambrozija, Augustina, Bazilija, Grgura 
Nazijanskog, Ivana Krizostoma — More ih je sve čitao. Na- 
vodi još iz djela Ćirila Aleksandrijskog, iz Bernarda i iz 
Hilarija. 

Skolasticima svoga vremena ninogo je toga prigovarao, 
kako smo već čuli, ali one starije cijeni premda ne odobrava 
njihov jednostrani dijalektički smjer. Usvojio je »oštrinu i 
logiku sv. Tome Akvinskog, Scota, Durandusa, Alberta Veli- 
kog«, veli Gertruda Donnely. John Harris priča kako je More 
u čamcu čitao neki heretički pamflet. Upozorio je Johna 
Harrisa na jedno mjesto u spisu: »Argumenti koje je taj 
bijednik iznio jesu objekcije koje je sv. Toma Akvinski sam 
sebi postavio u tom i tom pitanju i artikulu u Sekundi Se- 
kunde, ali ništarija bježi od odgovora dobrog doktora.« (str. 
36.) Znao je, dakle, Toma More napamet i neke reference iz 
sv. Tome Akvinca. 


450. More je poznavao i suvremene pisce. Iz knjige pro- 
tiv Luthera vidimo da je čitao neka, a po svoj prilici i druga 
djela Ambrozija Catharinusa OP, Prieriasa (pseudonim Sil- 
vestra Mozolinusa), Johanna Ecka OP, Gašpara Schatzgeyera 
OFM, Johanna Cochlaeusa (Dobnecka), Placentina Radino 
(Toma Radinus de Piacenza), Johanna Fabera (bečkog bisku- 
pa) — sve djela koja su izašla u posljednje tri godine od 
1518. do 1522. Moreovo djelo protiv Luthera objelodanjeno 
je 1523. — Sad znademo šta je More radio od 2 sata u noći 
do 7 sati izjutra i cijele dane u petak. 

More u odgovoru Lutheru daje njegov portret neizmjer- 
ne umišljenosti, zatim hvata bitne točke njegove nauke: Sola 
fides — samo vjera dostaje, ne treba dobrih djela; Sola 
Scriptura — samo sv. Pismo, ne treba crkvenog autoriteta; 
Ecclesia invisibilis — crkva je nevidljiva; obazire se na orga- 
nizaciju sakramenata i uprave po Lutherovim receptima. No 
More se vraća opetovano na Lutherovu bezgraničnu oholost: 
Solus ego! Samo ja! 

451. Lutherov portret 

»Šta konačno ostaje njemu dobro i trajno osim njegove 
vlastite nevjere?« (105.) — »On s visoka grdi svakoga čija su 
mišljenja protivna njegovim vlastitim, to jest grdi sve dobre 

ljude jer se ne usude doći u Wittemberg i pojaviti se pred 
njegovim vlastitim veličanstvom kad je jasno da mogu biti 
sigurni o zaštiti u svemu.« (106.) — »Car mu je jednostavno 
'Karlo', a on je Magister Luther s velikim slovima, "Luther 
čovjek Božji'.« (109.) »Tko se neće nasmijati tom bijednom 
propalici koji zrači svoje luđačko hvastanje 'kao da je sigur- 
no na Kristovim grudima dok leži pokriven u sotonskoj 
stražnjici? Odanle ispušta vjetrove i puše u vlastite trube nad 
svojim veličanstvenim pobjedama.« (127.) — »Vi vidite, dakle, 
čitaoče, da taj tvrdoglavi glupan želi samo jednu stvar: Ne 
vjeruj nikome samo meni!« (138.) — »Zar je Luther jedini 
duhovni čovjek? Ili je papa jedini koji nije duhovan?« (216.) 
= »Luther osjeća da je jedina vjera ispravna onakva kakvu 
je on propovijeda.« (233.) — »I sveti oci — kaže on — i sudo- 
vi Crkve kadkada su krivi, ali on se sam ne može prevariti! 
On je siguran — veli — da on drži učenje .neba.« (Werke 
10%, 184. — 241.) 

»Tako Luther gotovo svuda zahtijeva da jedna stvar bude 
dozvoljena: da u svemu treba vjerovati samo njemu.« (247.) 
Citira Luthera: »Siguran sam da svoju nauku imam iz neba, 
ja koji sam triumfirao nad onim (Sotonom) koji ima više 
snage i lukavosti u svom malom prstu nego svi pape, kralje- 
Vi i naučitelji.« (Werke 10?, 184. 247.) — »Međutim ne donosi 
uopće ništa kao dokaz sebi u prilog, osim što viče da je sve 
što kaže istina i da on nije počinio nikakve pogreške, niti on 
može pogriješiti jer on nije uopće čovjek kao što su bili sveti 
oci, nego nepogrešivi magarac izvan ljudskog roda.« (247.) 

452. Sola Scriptura! Samo sveto Pismo vrijedi, a ne 
Crkva ili papa, i to sv. Pismo kako ga Luther tumači: 

»Da nijedno od tih evanđelja nije bilo napisano, još bi 
ostalo evanđelje zapisano u srca vjernika, starije od svih 
kodeksa sviju evanđelista.« — »Uvjeren sam da nijedan s 
ispravnom vjerom ne može sebe uvjeriti da bi Krist koji je 
molio za Petra da mu vjera ne smalakše, koji je utemeljio 
Crkvu na čvrstoj stijeni, dozvolio da Crkva ovisi bilo gdje 
kroz tolike godine o ispraznim znakovima na zemaljskom 
materijalu (papiru) kao da su ti znakovi božanski sakra- 
menti.« (134.) — (Navodi Mt 7,-Lk 22, Iv 15,27. 15,26. 16,13.) 
— »Zašto onda ne vjerujete Crkvi Kristovoj? Crkvi koju je 
Krist postavio iznad pisaca Evanđelja koji ne bi bili ništa da 

nisu članovi Crkve?« (135.) — »Da je Evanđelje Božja riječ, 
velim vam, rečeno vam je od iste Crkve koja vam svjedoči da 
su evanđelisti napisali evanđelja. Jer da Crkva nije izjavila 
da je Ivanovo evanđelje njegovo, ne biste znali da je njegovo. 
Vi naime niste sjedili uz Ivana dok je pisao.« (136.) 

Sv. Pavao piše Solunjanima (2 Sol): »Ustrajte i držite 
čvrsto predaju koju smo vas učili po riječima i pismima.« 
A šta ćete reći o mjestu posljednjeg Evanđeliste Ivana: »Mno- 
ga je čudesa načinio koja nisu zapisana u ovoj knjizi.« (Jo 
20, 30.) (139.) — »Više Pavlovih poslanica nestalo je, tako- 
đer pisma drugih apostola dok su one poslanice koje su saču- 
vane u stanovitim slučajevima krivo tumačene. Neka mjesta 
dvoznačno se tumače, a rukopisi se ne slažu u svakoj pojedi- 
nosti u oba jezika; nadalje, neprestano se vode rasprave o 
pravom značenju.« (140.) — »S druge strane opet šta bi ko- 
ristilo Crkvi koju Bog uči, kad bi razlikovala pravi od lažnog 
teksta, ako ne bi razlikovala lažna tumačenja od istinitih u 
autentičnom sv. Pismu?« (147.) 

453. »Ali onaj koji druge lažno okrivljuje što traže vjeru 
svojim putem zahtijeva da se samo njemu vjeruje — protiv 
čitava svijeta, protiv jasnih dokaza, protiv svjedočanstava sv. 
Pisma — na golemu i neizbježnu štetu čitavog naroda!« (234.) 
— »Protiv općeg tumačenja svih svetih otaca i čitave Crkve 
on miluje svoj mali san — pa i protiv tumačenja sv. apostola 
Pavla: Možda Pavao to nije rekao od Boga — veli Luther — 
nego po svom vlastitom tumačenju.« (237.) 

»Velečasni fra oče, neka vaša velečasnost izvoli dati nam 
pravilo po kojem možemo razlikovati one tekstove koje apo- 
stoli interpretiraju po Božjem smislu od onih koje su izgnje- 
čili i izmučili da budu po osobnom mišljenju! Čujem da nam, 
gospodine doktore. dajete takvo pravilo da ga primijenimo 
na sveto Pismo tumačeći apostole i evanđeliste: Kada oni 
dodaju osobna tumačenja? — Kada kaže gospodin doktor 
Luther. Eto pravila! što Luther kaže.« (238.) 

»Jer šta će ikad biti dosta jasno u sv. Pismu ako se 
provede što vi nastojite provesti? Ako mišljenja dobrih i 
učenih ljudi ne vrijede ništa protiv ludih interpretacija ne- 
iskusnog ili od lukavosti zlog čovjeka? Ako to jednom posta- 
vite kao kriterij, svatko vidi da uskoro ništa neće moći biti 
dokazano iz sv. Pisma čovjeku tako ludu koji ne može ili ne 
želi shvatiti smisao Pisama.« (241.) 

454. Luther priznaje Crkvu, ali bez pape te je prisiljen 
reći da je nevidljiva, nigdje je nema, pravednici, i samo pra- 
vednici je sačinjavaju. 

Koliko ironije sudbine stoji u činjenici da sada More 
navodi riječi kralja Henrika VIII.: »Ovo nekoliko riječi sa- 
drži ne malu hrpu lažnih i apsurdnih dokazivanja: Luther 
naime razlikuje Crkvu koju papa vodi od Crkve Kristove, 
premda je papa vrhovni svećenik iste Crkve koje i Krist.« — 
»Papa je jedini vikar Kristov, rimski papa.« 

More nastavlja: »Posve je sigurno što se tiče pape, Bog 
koji je postavio papu iznad svoje crkve, zna kako bi veliko 
zlo nastalo za ljude kad bi ostali bez vođa, niti smatram da 
je dobro da kršćanstvo nauči to iskustvom.« (162.) — More 
je dokazao ovdje vidovitost te je navijestio skoru budućnost. 
On se vraća na to kad govori o pravednosti kao kriteriju pri- 
padnosti Crkvi i crkvenim službama: »Ako bi po Lutheru 
mane nosilaca službi ukinule samu službu, neće samo papin- 
stvo pasti, nego i kraljevstva i diktatorstva i konzulati i svaki 
drugi oblik uprave, pa će sam narod postati vladar bez zako- 
na i bez reda. Ako se to ikad dogodi, a izgleda da će se dogo- 
diti u nekim dijelovima Njemačke, onda će osjetiti na svoj 
golem gubitak kako je mnogo bolje za ljude da imaju zle 
vladare nego uopće nikakve.« (284.) 


Eklatantna potvrda nadoći će iza dvije godine 1525. u se- 
ljačkoj buni u kojoj će Luther zbunjeno davati izjave sad 
za, sad protiv jednih i drugih da se konačno prikloni jačima: 
knezovima. 


456. Bez pape Crkva nije nigdje. »Luther je — veli More 
— promijenio ovu solidnu svuda poznatu Crkvu u neku ne- 
vidljivu: od vanjske u nutarnju, od nutarnje reducirao ju je 
zaista u nikakvu uopće.« (171.) — »Luther se tuži što biskupi 
ekskomuniciraju kršćane tako brzo, dok on istjeruje iz Crkve 
mnogo brže svakoga, jer čim netko sagriješi, on je izvan 
Crkve.« (172.) — »Nego Luther, najpravedniji od ljudi, ne 
istjeruje samo Judu iz Crkve iza njegovih gnijeha, nego ne 
dozvoljava ni samom svetom Petru u Crkvu zbog njegova 
grijeha.« (172.) — »Vi sami, Luthere, istinito propovijedate 
evanđelje, a prije vas nitko.« (184.) — Dakle ni vjere nije bilo 
do Luthera. — »Rado bih vas pitao također, Luther, ako se 
Crkva nije nalazila kod onih naroda koji slušaju papu i sluša- 

li su ga kroz sve to vrijeme, recite mi, gdje se Crkva nalazila 
kroz 500 godina prije nego ste se rodili?« (185.) 


457. Bezizlaznost Lutherova stava i snaga Moreove argu- 
mentacije djeluje elementarno kao zamah vjetra kad počne 
nemilosrdno analizirati pojam »pravednosti« po Lutheru, pra- 
vednosti po kojoj jedino čovjek postaje član nevidljive crkve 
izvan koje nema spasenja. 

Sola fides! Samo vjera spasava — ne dobra djela. Pra- 
vednici koji sačinjavaju Crkvu ne treba da imaju dobrih 
djela. Navodi Lutherove riječi: »Tko svojevoljno počini koli- 
ko hoće grijeha, ne može izgubiti spasenje osim ako neće da 
vjeruje. Jer nijedan grijeh ne može osuditi ga osim jedino 
nevjere.« (Werke 6, 529.) 

»Dakle Luther ne želi osuditi preljub? ne želi osuditi 
ubivstvo čovjeka? ni krivu zakletvu? Samo nek čovjek vje- 
ruje da će biti spašen po snazi obećanja po krštenju?« (227.) 
— »Taj pobožni bezlekan želi voditi svijet daleko od pouzda- 
nja u dobra djela prema pouzdanju u jedinu vjeru kao da je 
puk prerevan oko dobrih djela pa je opasnost da će svatko 
sebi utvarati da je mali svetac.« (227.) — »On sada počinje 
odobravati više od jedne žene u isto vrijeme — u jednom 
slučaju naziva to istinskom bigamijom! Uskoro će bez sum- 
nje potvrditi to, pa će se čovjek morat okružiti tjelesnom 
stražom protiv eskadrona žena! Ali međutim, da ugodi i 
ženama, velikom broju od njih, kako on popločava put da 
bračni drugovi ostave jedan drugoga ako ne plaćaju ženidbe- 
ni dug, osim ako je muž tako fin i ljubezan pa izvoli dovesti 
odnekale zamjenika koji će platiti dug njegovoj ženi mjesto 
njega.« (185) — »Luther želi da budu ukinuti svi ljudski 
zakoni.« (Babylonica Captivitas. Werke 6, 536.) (229.) 


458. Sad je jasno da zavjeti i redovništvo nemaju smisla. 
Ne treba dobrih djela. Oni su zapravo zli — premda zla djela 
ne smetaju — treba ih ukinuti. Tako, eto, moral neobuzdani- 
ka postane opravdanje njihove prakse bez obzira na naj- 
elementarniju logiku. More nemilosrdno hvata Luthera: »To 
je isto kao osuditi konzulstvo uopće ako ie malo konzula 
zlo; istjerati odmah sve senatore jer su neki senatori zli — 
ili konačno osuditi sve redove braće redovnika radi nekoliko 
male braće nalik na Luthera.« (129.) 

459. Nema smisla ni čistilište od grijeha kad grijesi ne 
škode. »Da ih čovjek može slobodnije vršiti, nek vjeruje da 
on zla ne čini iz vlastite slobodne volje, nego nek sve zlo 
pripiše Bogu! Čistilište, ne čudim se da ga se Luther ne boji. 
Nema zaista, Luthere, straha od čistilišta za one koji žive 
kao ti i po tvojoj nauci.« (221.) More izgleda podrazumijeva 
da je čistilište za takve predobro mjesto. 


460. Ispovijedanje grijeha? — eto »tko želi da se utješi 
neka se ispovijedi ženama.« (171.) — »Dakle, velečasni oče 
Pijanduro, neka vaše gospodstvo ode njezinoj časnosestar- 
skooj gospodičnosti (Sister-Ladyship) kad kažete da njima 
čovjek mora ispovijediti grijehe.« (202.) Luther se naime 
oženio s bivšom redovnicom pa More iskorištava te poje- 
dinosti. 

Osnovna snaga i tajna uspjeha Reformacije jest bijeg od 
odgovornosti, težnja za opravdanjem i mirnom savješću — 
nažalost prelakim krivim putevima. Lutherovo je rješenje 
očajničko i defetističko: uveličava Božju milost, a ponizuje 
čovjeka do nesposobnosti za dobro i odgovornost. Međutim 
pravo je rješenje priznanje ograničene čovjekove, ali stvarne 
slobode i odgovornosti. Slava je Božja čovjekova veličina. 
Gloria Dei est vivens homo = Slava je Božja živi čovjek, 
govorio je već sv. Irenej (rođen oko 130. u Smirni.) 


Protestantizam je bolji od Luthera, a sam Luther nije 
bio duševno zdrav te se protestantizam nastoji sve više di- 
stancirati od njega. Protestantizam je danas individualizira- 
no kršćanstvo bez autoriteta i vodstva u kojem mnoge ple- 
menite duše dođu svojim privatnim putem, napajajući se na 
Evanđelju, do duboke religioznosti. 


461. Koji Luthera gledaju samo izvana, nazivaju ga »kri- 
minalcem« (DGllinger), »čovjekom u kom se ne može naći 
ništa dobra« (Denifle). Koji ga — nastoje razumjeti iznu- 
tra, kažu »da je bio duševni bolesnik« (Grizar), »iragična 
ličnost uhvaćena u gotovo nerješivom nutarnjem i vanjskom 
procjepu. Imao je ipak živu vjeru.« (Lortz) — Da je Toma 
More više znao o djetinjstvu Martina Luthera, kako ga je 
pijani otac tukao do krvi — i Toma je bio u mladosti bolesno 
skrupulozan — prepoznao bi svoga brata supatnika, upravo 
svoga dvojnika. Da je More postao redovnik s bolesnom svo- 
jom duševnošću, mogao bi i on doći u napast da u jednoj 

eksploziji revolta zbaci sa sebe nepodnosivi teret grižnje sa- 
vjesti. More je ipak bio daleko mudriji od Luthera, pa se to 
po svoj prilici ne bi dogodilo da je i stupio u red. Redovnič- 
ko i svećeničko zvanje zahtijeva duševno zdravlje. 

462. Moreov spis »Zapomaganje duša« napisano je 1529. 
protiv knjige Simona Fisha »Zapomaganje prosjaka« (Sup- 
plication of Beggars). Fish je govorio o golemom blagu koje 
ima Crkva kao da nitko drugi ništa nema, pa i mnogo više. 
Mjesto da se čitaju mise za duše u čistilištu i plaćaju sveće- 
nici, treba sva crkvena dobra dati siromasima. Mi već zna- 
demo nešto o tome kako su siromasi zbrinuti zaplijenom do- 
bara, jer Fishov je prijedlog konačno ostvaren. 


Crkva je u Engleskoj mnogo posjedovala, no taj je dio 
nacionalnog imetka još najbolje bio iskorišten za opće dobro. 
Usporedimo li ondašnji poredak s modernom državom, Crkva 
je preuzela sve pasivne resore osim vojske: svu prosvjetu i 
kulturno djelovanje, sve bolnice i socijalnu skrb. Od neren- 
tabilnih resora svjetovni knezovi trošili su samo na vojsku. 
Redovnici nisu trošili novac na putovanja i luksuzne gozbe, 
na raskoš u odijevanju i ma zabave. Gradili su velebne crkve. 
Engleska je još danas puna ruševina bivših opatijskih crka- 
va, a iza Reformacije ništa umjetnički značajno nije sagra- 
đeno osim sv. Pavla i katoličke Westminsterske katedrale. Te 
velebne crkve kraj prilično skromnih samostana bile su zais- 
ta vlasništvo sviju, u njih je svatko mogao ući, dok u kne- 
ževske dvorce kao u privatnu svojinu ne može ući nitko 
nepozvan. 


Na crkvenim dobrima bilo je posla za mnoge, a za crkve- 
ne zgrade radili su plaćeni umjetnici. Crkvena dobra nisu se 
pretvarala u pašnjake za ovce u halapljivoj želji za neposred- 
nom zaradom koja je sa kneževskih dobara tisuće seljaka 
pretvorila u prosjake. — Uostalom plan Simona Fisha ostva- 
ren je, pa ga je Engleska skupo platila s posljedicama u kul- 
turnom i umjetničkom stvaranju vidljivim do danas. Simon 
se Fish umirući od pošasti 1531. pomirio s Crkvom, pa je 
More žalio što ga je tako oštro napao. No nema razloga da 
žali jer je Fishova knjiga načinila mnogo zla i tiskana je uvi- 
jek nanovo uz Knjigu Mučenika Johna Foxea kroz 4 stoljeća. 

463. Toma More pobija Fisha najprije s činjenične stra- 
ne, a onda »daje riječ dušama u čistilištu« nek reknu što one 

misle o svemu tome. Jedva je tko bolje poznavao financijalno 
i društveno stanje Engleske od Morea, nekad suca za pučke 
parnice, rizničara (Under-treasurer) i velikog kancelara — 
upravo je nastupio u posljednju službu te iste godine 1529. 
On nam ipak ne daje neki službeni izvještaj o crkvenim na- 
suprot državnim prihodima i doprinosu općem dobru, nego 
samo pokazuje glupost Fishovih kalkulacija koji je napamet 
pisao. 

Po Fishovim računima Crkva je imala prihode 43.333 
funti 66 šilinga i 8 penija, to znači daleko više od polovice 
sviju prihoda Engleske. Ima po njemu jedan svećenik na 100 
muževa ili na 400 ljudi ako se broje žene i djeca. »Već sam 
dvostruki broj župa 52000 uz tromjesečni peni po obitelji za 
pet redova potpuno je kriv tako da suma od 43333 funti 66 
šilinga i 8 penija — veli More — sliči rezultatu koji bi dobio 
netko odredivši da svaki magarac ima 8 ušiju. Da vas o tome 
uvjeri, on tvrdi da svaki magarac ima 4 glave. Onda vas lako 
može uvjeriti iskustveno da svaka magareća glava ima dva 
uha, što je općenito istina, osim ako se kome magarcu odru- 
bi koja od njegovih glava.« (156.) 


464. Od silne brige za bolesnike i prosjake Fish opet 
preuveličava njihov broj. More zna stvari bolje: »Broj bole- 
sti, Bogu hvala, nije veći nego u prošlosti, a što se tiče fran- 
cuske bolesti (sifilisa) prije 30 godina zahvaćala je 5 puta 
više prosjaka nego danas.« (151.) 

»Vidite — nastavlja More — kako je naš momak dosto- 
jan vjere. On nije manje dostojan vjere ni kad prošnju re- 
dovnika naziva 'iznuđivanje' da nekako prikaže kao da zahti- 
jevaju i silom uzimaju milodare dok sav svijet zna da redov- 
nici nemaju nikakvih sredstava da ikoga prisile na davanje 
makar crkavali od neimaštine najpotrebnijih stvari.« (163.) 


465. »Kao jedan od dokaza silne vlasti klera navodi 
Fisher običaj da se dadne prednost kleru u časti pred civil- 
nim službenicima: tu prednost nisu sebi prisvojili svećenici 
— tvrdi More — nego ona ima izvor u kršćanskom dunu koji 
je svjetovnjake nadahnuo da im dadnu prednost počasti.« 
(163.) 

Prosjaci umiru od gladi? — »Tko je tome kriv? Kler! 
Kao da svi svjetovnjaci daju sve suvišno prosjacima, a jedini 
kler ne daje ni novčića i kao da ne bi bilo još više prosjaka 

kad bi kler otpustio iz službe svjetovnjake kojima osigurava 
egzistenciju.« (172.) 

»Tako je bilo, zar ne, prije nego je nastao kler? — Taj 
je čovjek zaista star, očito! kad zna da — prije nego je nastao 
kler, on je sjedio na portalu Sv. Spasitelja s jednom boles- 
nom nogom, ali nije prosio, toliko su se ljudi svjetovnjaci 
gurali da mu dadnu milostinju.« (172.) 


466. Simon Fish bio je divan matematičar, sve točno zna 
— iz svoje fantazije. »Kad bi Westminsterski opat — piše 
Fish — osigurao svaki dan sve mise na koje je obvezan po 
darovnicama, ne bi mu bilo dosta tisuću monaha. Simon 
Fish vam to kaže — pretpostavljam da u to ne sumnjate — 
jer on je davao te darovnice i obligacije, i to za koliko misa? 
— Izračunao je da opat mora godišnje zbrinuti 365000 misa. 
On pozna dužnosti čitavog svijeta, samo ne svoje vlastite.« 
(173.) 

Toma More daje Simonu Fishu primjer strašne moći kle- 
ra u Engleskoj. »Na primjer prijedlog zakona, koji je podnio 
kler, htio je da se ozakone sva djeca roditelja koja su rođena 
prije vjenčanja. Ta reforma nije ni u čemu koristjela kleru, 
oni su se pozivali pri tom na crkveni zakon i na zakone dru- 
gih kršćanskih zemalja. Ipak njihov prijedlog nije prihvaćen 
zbog opozicije plemstva koji nisu imali nikakva valjana raz- 
loga protiv prijedloga osim vlastite volje.« (175.) 

467. »A koji je lijek da se pomogne prosjacima? Da im 
se dadne novac? Nipošto, ni pare. Pa šta onda? Samo jedno 
rješenje: neka njegovo Veličanstvo sagradi siguran gostinjac 
koji će zauvijek riješiti problem sviju prosjaka; ne treba im 
ni novčić dati. Neka se popiše što posjeduje kler i nek im se 
ništa ne ostavi.« (176.) More ne analizira dalje svu naivnost 
i nerealnost tog fantaste nego prepušta čitaocu nek dalje 
razmišlja o tom prijedlogu koji bi mjesto 4 gostinjca u Lon- 
donu, sagradio jedan, gostinjac — tamnicu u koji bi trebalo 
smjestiti sve prosjake i sve svećenike i redovnike pretvorene 
u prosjake. Čuli smo već za Henrikovu tragikomediju: uki- 
nuo je sve gostinjce i nakon 10 godina obnovio jedan sv. 
Bartola. Taj bi fantastični gostinjac-tamnica trebala u se pri- 
miti sve prosjake i 52000 župnika, k tome sve kapelane, bis- 
kupe i redovnike 5 redova. 

468. More se obraća drugoj strani nacionalnog dohotka: 
Šta je s prihodima svjetovnjaka, zar oni ne stvaraju nikakvih 
problema? »Ovdje spomenuti svjetovnjaci — nastavlja More 
— zamišljaju sebi možda da je njihov slučaj sasvim druga- 
čiji nego slučaj svećenika. Opasna iluzija! Mi imamo — vele 
svjetovnjaci — mi imamo zemlju i kapital, a advokat prosja- 
ka baš zamjera tim njivama i tom kapitalu kod klera. Da, 
vele svjetovnjaci, ali ta su dobra predana Crkvi u vidu funkci- 
ja, koje kler ne vrši i zato se predlaže da im se dobra oduz- 
mu, ako ikad do toga dođe; taj račun ne primijenjuje se na 
posjednike svjetovnjake.« (184.) More nije slutio kako će se 
brzo ostvariti dio Fishova plana: ostat će crkvena imanja 
samo onom dijelu klera koji pristane na raskol s Rimom, a 
svi će samostani biti uništeni. 

489. Iza ovog finog ironiziranja More prelazi na prijetnju 
gromom: konfiskacija crkvenih dobara izazvat će toliki po- 
rast broja prosjaka da će oni doći do opasne snage. More ne 
priča priče, nek pogledaju na Njemačku. Prije 4 godine buk- 
nuo je seljački ustanak, buna seljaka i prosjaka koji su na 
otetim crkvenim imanjima naučili na bolji postupak nego 
kod novih gospodara. Reformatori su rastjerali redovnike, 
palili crkve i umjetnine, a seljaci su počeli paliti dvorce. 
Njemačka je zbog vjerskih ratova zaostala za svim ostalim 
evropskim narodima. Oteto prokleto! 

»Prosjaci bi odjednom postali tako brojni da bi bili spo- 
sobni stvoriti pravu vojsku na raspolaganje vođama u slučaju 
sukoba. I kao vatra koja se nemilice širi i sve pretvara u 
sebe, prosjaci odvažni kao naš pisac, neće prestati u zahtje- 
vima i organizirat će kadgod je moguće pljačku sviju koji 
nešto imaju dok ne bi sve ljude pretvorili u prosiake kao 
što su oni.« (185.) Njemačka pokazuje: »Ondje su se svjetov- 
njaci knezovi smijali ispočetka na nevolje prelata od kojih 
su oni sami imali korist, ali brzo je došao red i na njih: bili 
su presretni što su se mogli složiti s klerom protiv zajednič- 
kog neprijatelja.« (187) — Poubijali su 70.000 seljaka. »Da li 
to znači smanjiti broj bolesnih prosjaka — pita More — da 
stvaramo nove?« (192.) 

490. Crkvene svečanosti škode teško — kažu oni — 
općem dobru. More daje riječ dušama u čistilištu: »Daleko 
od nas svaka želja da branimo mane, raskoš i nerede klera. 

Dao Bog da kler postane manje svjetski raspolož i 
svjetovnjaci. Kad bi jedni kao i dui proveli damo A a 
među nama, bili bi svi zauvijek izliječeni od prijanjanja ze- 
maljskim ispraznostima pa bi malo razlike vidjeli između 
svilene košulje i one od kostrijeti.« (210.) — »Zato takvi 
odlučno niječu čistilište da mogu ljudi manje držati do grije- 
ha.« (246.) — »Bog naime u svojoj pravednosti ne pušta ni- 
jedan grijeh nekažnjen. A budući da njegova dobrota ne 
kažnjava vječno grešnika koji se obratio, iz toga slijedi da 
će kazna biti za neko vrijeme.« (212.) »Ako bi kod svakog 
obraćenja uz ispovijed i čvrstu odluku Bog u pravilu opraš- 
tao da ništa ne treba zadovoljavati niti prinositi nikakova 
ispaštanja jer je Kristova muka dostatna za dug grijeha — 
ta širina bila bi skoro ohrabrenje da ljudi griješe bez uzruja- 
vanja.« (213.) Toma More iznosi mjesta iz sv. Pisma u prilog 
nauke o čistilištu: 4 Kr 20, 1 Kr 2, 6, Zah 9, 11 Mak 12, 
39—46. 1 Iv 5, 16. Otkr 5, 13, Dap 2, 24. 1 Kor 3, 12—15. > 

Navodi i Luthera (Resolutiones disputationum, Conclusio 
XIV.): »Potpuno sam siguran da čistilište postoji pa me 
mnogo ne smeta lajanje heretika ... Zar u tom vjerujemo 
hereticima koji su jedva prije 50 godina rođeni i dopustimo 
a rim tolikih i kk bila lažna?« — Luther je kasnije 

io vjeru u čistiliš i ici 

penija će sudio. ilište kao i druge tradicionalne zasade 


491. Simon Fish prikazao je jednostran i 
maha i duša u čistilištu iz želje bo je e aooki o sa 
svjetovnjaka za materijalnim dobrima. Tako će stvari zavr- 
šiti. Prosjaci neće ništa dobiti od zaplijenjenih samostanskih 
dobara, naprotiv stanje će im se pogoršati. Knezovi i bogata- 
ši preuzeti će samostanska dobra te i u njih unijeti dinamiku 
neposrednog osobnog profita. 

Duše u čistilištu poručuju kako one sad i 
maljska dobra: »Sad nam pokazuju naše Bosuia _. 
pune škuda. Kad bi ih sad dobili u ruke, našli bismo se u 
mnogo gorčem razočaranju nego starac koji bi otkrio vrećicu 
košpica od trešanja koju je zabacio dok je još bio dijete.« 
(265.) — »Više bi vrijedilo da su nam dali drugačije dragulje 
češnjake bijelog luka ili velike glavice luka i drugačije dr 
gulje nego naše ogrlice i frizure, na primjer zrna graška naj- 
bogatijeg Istoka.« (268.) — »Kad se radilo na primjer o zlom 

bogatašu i prosjaku Lazaru i patrijarhi Abrahamu, Isus je 
govorio kao mi o jeziku koji bi trebalo prstom namočiti, no 
duše u drugom svijetu nemaju jezika ni prstiju. Ako vam se, 
dakle, netko ruga na taj način, vidite kakvu vjeru zaslužu- 
je.« (272.) 


492. 1533. izdao je More knjigu Apologija, opsežno djelo 
protiv niza heretika. Posebno je pisao protiv Tyndalea i 
Fritha. Sva su trojica More, Tyndale i Frith smaknuti za svo- 
je uvjerenje. Tyndaleovi spisi imali su više uspjeha u publici. 
Tyndale je nazvao Moreove knjige »dosadnim«. S doktrinalne 
strane Moreove su knjige temeljite s neprestanim citatima, 
dok su njihovi spisi strastveni pamfleti bez dokumentacije. 
Žalosno je i znak plitkosti publike da je više čitao te pamfle- 
te nego Moreove knjige. Opcija mnoštva išla je nezaustavno 

prema protestantizmu, pa se ne može sva odgovornost za 
engleski otpad baciti na samog Henrika VIII. 


Tyndale i Frith smaknuti su, no druga je stvar svoj život 
svijesno žrtvovati za ideale, a drugo stradati radi svog pisa- 
nja i djelovanja. Mučenike treba razlikovati od justificiranih 
buntovnika ili čak od zločinaca. Nije dosta da netko bude 
smaknut. S druge strane premalo znademo sudbinu Tynda- 
lea i Fritha da možemo prosuditi da li zaslužuju naše pošto- 
vanje. Na Tyndalea baca sjenu činjenica da nije birao sred- 
stava. More kaže o njemu: »Nikad nisam mogao naći hereti- 
ka da na savjest uzima bilo koju zakletvu. Tyndale zaista u 
svom odgovoru na moj Dijalog uči da oni mogu prekršiti 
svoje zakletve i krivo se zakleti uopće bez skrupula.« 
(Works, 3, 345.) 


493. Protiv Morea Tyndale je namjerno izmišljao kle- 
vete kako zlostavlja heretike, da je Segara najprije svezao 
za drvo i išibao, zatim da ga je mučio svezavši mu konop 
koji mu je izranio glavu, konačna da mu je ukrao novčarku. 
More odgovara: Segar je bio u njegovoj kući 4 ili 5 dana, 
nikakve tjelesne nevolje nije trpio, nijedna gruba riječ nije 
mu upravljena kroz to vrijeme. Što se tiče Tyndaleove tvrd- 
nje o novčarki More duhovito odgovara: »Segar nikad kasni- 
je nije vidio novčarke, u tom Tyndale govori istinu, jer ne 
samo da je nije kasnije vidio nego je ni sam Segar ni prije 
nije vidio, tako mi vjere.« (Preface to Apology LXXVI.) 

John Frith izgleda da je zaslužio daleko više poštovanja. 

494. More spočitava zlobu krivovjeraca u njihovim napa- 
dima na predstavnike stare vjere kojom pokazuju jednu ne- 
objektivnu animoznost: »Prigovarajući svećenicima, nastoji 
mo im zamijerati, činili dobro ili zlo. Ako su prijazni, naziva- 
mo ih lakomislenima. Ako žive sami, velimo da su nerealni 
fantaste. Ako su žalosni, kažemo da su umišljeno svečani; 
ako su veseli, kažemo da su ludi... Ako su sveti, kažemo da 
su licemjerni. Ako imaju malo posluge, kažemo da su škrtice. 
Ako ih imaju mnogo, onda su rastrošni. Ako raskalašen sve- 
ćenik učini raskalašeno djelo, kažemo: Gle, kako nam pri- 
mjer daje kler! Kao da je jedan svećenik čitav kler. Pri tom 
zaboravljamo da u kleru ima i odličnih ljudi i kako nam 
daju dobre savjete i kako nam dobar primjer daju. No mi či- 
nimo kao gavrani i strvinari koji se nikad ne zanimaju za 
svježe meso nego idu onamo gdje u jarku mogu nači crknu- 
tog psa i ondje se do sita najedu ... Nek nam dobar čovjek 
propovijeda, kratko ćemo se na nj obazreti ine hajemo za 
njegovu opomenu niti za njegov dobar primjer, ali neka koji 
fratar bude zatečen s djevojčurom, šalit ćemo se i rugati se 
na račun cijelog njegova reda godinama i reći: Gle kakav 
nam primjer ovi daju.« (Works 225.) 

495. More opravdava svoj savjesni postupak s heretičkim 
spisima: »Svaki čovjek može lako vidjeti da ja na takav na- 
čin ne postupam s Tyndaleom ili s bilo kojim od tog soja 
ljudi, nego pomno slušam njihove razloge, nek ih što bolje 
sami izraze, još ih ojačam svojim dodacima, te ništa njihova 
sebi ne prisvajam.« (Apology ch. II, 5.) — »Pa kad ta dobra 
blažena braća govore da su moji spisi tako dugi i tako do- 
sadni, da oni ne jamče da će ih uopće pogledati, oni pokazuju 
sami da moji spisi nisu tako dugi kao što je njihova pamet 
kratka i da su im oči duše zaista bijedno slijepe kad mogu 
vidjeti iz daleka i naći u toj knjizi tako mnogo mana, za koju 
priznaju da je nisu ni ćitali, niti su u srcu našli spremnosti 
da pogledaju na nju. Tako pokazuju sami ili lakomislenost, 
jer su spremni drugima olako govoriti koješta, ili zlobu jer 
jednostavno lažu.« (Apology ch. III, 6.) 

»Da su razumni, oni bi sami uvidjeli da je kraći posao i 
brže obavljen pisati hereze, nego odgovarati na njih. Jer naj: 
gluplji heretik može u gradu napisati više hereza na jednoj 
stranici, nego li što najpametniji čovjek na svijetu može do- 
bro i kompetentno razlozima i autoritetima opravdati i pobi- 

ti na 40 stranica.« (Apology ch. III, 7.) »Pa kad je takva nji- 
hova namjera, oni dokazuju konačno da nema vrijednosti to 
njihovo piskaranje te su njihovi spisi, ne znam kako kratki 
ipak svi skupa predugi.« (Apology ch. III, 8.) 


496. Odgovarajući na stav protestantizma da je samo 
sveto Pismo dosta, nek ga svatko tumači na svoj način i da 
li treba prevesti sv. Pismo na domaći jezik, More se poslužio 
Kristovom metodom da najprije ispriča parabolu u kojoj 
moraju unaprijed pristati na njegov zaključak. Tyndale je 
naime preveo sv. Pismo u heretičkoj interpretaciji. »Prvo vas 
molim da dokažete da bi otrovan kruh bio bolji od nikakva 
kruha. Ja bih mislio da je jednako dobro zabraniti meso i 
umrijeti od gladi nego jesti otrovane štakore i umrijeti od 
otrova osim ako nam propovijednik dokaže da bi bilo bolje 
za čovjeka da se ubije nego da umre.« (Apology ch. IV, 12.) 
»Tada bi većina morala zbog toga propasti, osim ako propo- 
vijednik ostvari uz prijevod da sav narod postane sposoban 
čitati sv. Pismo jer od njih više od 40% neće nikad biti kad- 
ro čitati engleski, a mnogi su sada prestari da počnu ići u 
školu pa će s milošću Božjom, premda nikad nisu ni riječ 
pročitali iz sv. Pisma, jednako doći u nebo, pa i prije, nego 
onaj koji im slučajno propovijeda tu mudru riječ. Mnogi su 
mislili da je vrlo dobro i korisno da sv. Pismo bude dobro 
i vjerno prevedeno na engleski jezik ... s moje strane ja sam 
i bio i sad sam također još istog mišljenja kao što sam izja- 
vio u dijalogu, ako time ljudi budu poboljšani i vrijeme za 
to dođe. Ali da je to stvar od tolike nužnosti, da bi duše puka 
morale propasti akc se to ne načini, pa bismo morali trpjeli 
radije tako zatrovani prijevod nego da nemamo nikakav, i 
tako da dragovoljno sebe ubijamo s otrovom radije nego da 
uzimamo zdravu hranu u usta kad ju možemo imati. Tyndale 
je izdao svoj novi prijevod prenijevši Kristovu istinu u lažnu 
Lutherovu herezu.« (Apology ch. IV, 13.) 

Toma je More predlagao biskupima da prevedu sv. Pis- 
mo, Cisnerosov Život Isusov, Nasljeduj Krista i jednu knjigu 
sv. Bonaventure na engleski i dijele zabadava onima koji 
znaju čitati. 

497. U petom poglavlju Apologije odgovara More na 
Tyndaleovo pitanje: Da li je Crkva bila prije riječi ili riječ 
Prije Crkve? — Tyndale miješa različita značenja termina 

»Riječ Božja« pa odgovara: »Jasno je doista svim ljudima 
koji imaju oči da vide i uši da čuju kako je Božja riječ bila 
prije svake Crkve i kako je Božja riječ bila prije nego je 
napisana u bilo koje knjige ili ploče i zato ne treba rasprav- 
ljati o tome.« (V, 17.) 

Riječ Božja kojom u božanskoj svijesti Bog od vijeka 
sebe sama sebi kaziva jest druga božanska osoba. Riječ se 
pojavila čovjeku ili u duši proroka ili rjeđe u izvanjskom 
glasu. Neke poruke dane su pojedincima (Abrahamu, Izaku, 
Jakobu) prije formirane veće zajednice; nekoje su dane ljudi- 
ma u već sazdanoj zajednici starozavjetne Crkve. Ovdje na 
pitanje da li mi danas kao posljednji kriterij smijemo uzeti 
jedino sv. Pismo, tj. u papir i pergamenu zapisanu poruku 
Božju po proizvoljnoj privatnoj interpretaciji ili je osnovni 
kriterij Crkva, s time u vezi da li ima Božjih poruka koje 
nisu zapisane u samo sv. Pismo, Tyndale djelomično govori 
u prilog Tomi Moreu riječima: »Riječ je Božja postojala pri- 
je nego je zapisana u knjige i ploče«. 

498. Toma se More zaustavlja na odlučnom problemu 
kako je ta riječ zapisana, kako se tumači i koji udio ima 
Crkva u tome: »Božja riječ dijelom je zapisana u sv. Pismu 
i dijelom nije zapisana: tako u sv. Pismu nije zasvjedočeno 
vječno djevičanstvo naše Gospe i druge različite točke koje 
je Krist učio svoje apostole, a ovi Crkvu. One su predajom 
Crkve bez sv. Pisma i nenapisane bile naučavane i prenošene 
u kršćanski puk od naraštaja do naraštaja. Tako se vjera u 
te stvari održala i nastavila od apostolskih dana do našeg 
vremena.« — Toma More zna da su te poruke Objave zapi- 
sane od drugih crkvenih pisaca izvan sv. Pisma; zato je on 
toliko cijenio i studirao stare crkvene oce. Crkveni oci poka- 
zivali su mu i postepeni razvoj u shvaćanju objavljenih 
Božjih poruka. Sad More posve moderno i teološki spretno 
raširuje pojam Crkve na sva vremena: Ne radi se o određe- 
nim događajima i datumima, nego o sreći i spasu čitavog 
čovječanstva, pa i onog prije Krista. Tyndale je morao osje- 
titi kako mu tlo izmiče za njegov uskogrudni fanatični eks- 
kluzivizam: Samo sveto Pismo! 

499. Već je u prijašnjim djelima Toma odlično formuli- 
rao gledanje na Crkvu u vertikalnom presjeku: Protiv Luthe- 
rove nauke da samo pravednici čine Crkvu Toma je odgovo- 

rio: »Crkva se ne naziva svetom jer nitko od članova nema 
grijeha, nego jer nema nijednog dobrog čovjeka na zemlji 
koji nije član Crkve.« (Vindicatio contra Lutherum str. 191.) 
Sad protiv Tyndalea raširuje horizontalu povijesnog presje- 
ka: »Ako bi bilo tako da Crkva ne bi bila obvezana vjerovati 
osim jedino onih stvari koje su jasno napisane u sv. Pismu, 
onda bi svi narodi prije Mojsijevih dana bili ostavljeni bez 
obveze da vjeruju u bilo koju Božju poruku. Onda bi i Crkva 
u početku bila slobodna da ne vjeruje veliki dio vlastitih 
Kristovih riječi. A Crkva se skupljala i vjera vjerovala prije 
nego je ikoji dio Novog Zavjeta bio napisan. A koji je spis 
bio i jest pravo sveto Pismo, toga ne zna ni Luther, ni Tynda- 
le nego po vjerovanju koje daje Crkva.« (Apology V, 17.) 
»Stoga je Božja riječ jednako jaka nenapisana i napisana i 
Tyndaleu ne može nitko drugi reći koji je spis pisana Božja 
riječ nego Crkva koja ima po suradnji Duha Božjega dar 
razlikovanja da to zna.« (Apology V, 19.) 


500. Tyndale veli: »Ne primamo nikakva ljudskog svje- 
dočanstva. Jer kad bi mnoštvo ljudskih svjedoka sililo nekog 
da vjeruje, bila bi Muhamedova vjera istinitija od kršćan- 
ske.« Tyndaleova je argumentacija vrlo loša: autentičnost 
Objave ne osigurava ni broj pristaša, a pogotovo ne napisa- 
nost ili nenapisanost, nego Božja potvrda po čudesima na 
koja se Krist i Crkva pozivaju. Šta Tyndale može zaključiti 
iz 'napisanosti' sv. Pisma, jer sv. Pismo napisali su ipak ljudi, 
kad tvrdi da ne vjeruje »ljudskom svjedočanstvu«. Trebao se 
osloniti na Božje svjedočanstvo, a ne na 'napisanost'. 


501. More mu opet odgovara s koordinata historijski 
Proširene Crkve: »Rekao sam već i ponovo kažem da prava 
vjera, koju je imao Adam i svi koji su vjerovali Bogu od 
Prvih ljudi daleko prije nego je išta napisano, proizlazi od 
nenapisane Božje riječi koja je išla od čovjeka do čovjeka, 
od oca na sina usmeno. Zato i kažem da je nenapisana Božja 
riječ jednakog autoriteta kao i napisana. Oni koji neće da 
vjeruju Božjoj riječi, osim ako je napisana, jednako su očiti 
nevjernici kao i oni koji neće da vjeruju napisanoj, jer Božja 
riječ dobiva autoritet od Boga koji govori, a ne od čovjeka 
koji je piše.« (Apology V, 21.) More čini ovdje postupak kojim 
baš iz protivnikova rezoniranja da »ne vjeruje nikom čovje- 
ku« izvodi dokaz protiv Tyndalea. 

»Zato sam rekao da je evanđelje i Božja nenapisana riječ 
bila prije Crkve i da se Crkva po njima počela skupljati i 
primati pouku, a ipak Crkva je bila prije nego je ovo evan- 
đelje, koje je sada napisano bilo sastavljeno, to jest prije ne- 
go je ikoji dio evanđelja bio napisan, čitavo je evanđelje, tj. 
sva Božja riječ koju je Bog htio obznaniti, bila vjerovana i 
držana, pa i riječi koje nikad nisu bile napisane.« (Ap. V, 
23.) »... Vidite šta ti ljudi rade. Možete sami vidjeti da taj 
propovijednik u toj točki ne radi drugo nego hoće zaslijepiti 
svoje slušatelje i nikako stvari ne prikazuje.« (Ap. V, 24.) — 
»Kristovo evanđelje i Božja riječ koja je sada zapisana u 
knjige, bila je prije zapisana u srca prije nego u knjige, a 
bila je sva u to doba iste snage i autoriteta kao i sada.« (Ap. 
V, 27.) Kristova nauka sačuvana je u Crkvi, bila napisana ili 
nenapisana u evanđelju.« Tko vjeruje Crkvi, oboje će vjero- 
vati, a tko ne vjeruje Crkvi, zanijekat će oboje ... jer ne 
zna koji su spisi sv. Pismo osim po Crkvi.« (Ap. VII, 34.) 


502. »Ti ljudi kažu kako su te stvari bile tako dugo saču- 
vane i države u uspomeni izvan sv. Pisma; ja pak želim od 
tog propovjednika čuti, da li su tako dugo čuvane po Božjem 
djelovanju, ljudskom ili đavolskom.« (Ap. VI, 33.) 

Naprotiv koji vjeruju samo u sv. Pismo, »u stvari zlora- 
be to sv. Pismo.« (Ap. VII, 34.) — »Mnoge naime stvari koje 
oni drže da nisu u sv. Pismu, stvarno su tamo: kao sakra- 
menai potvrde, bolesničko pomazanje, sv. redovi, ženidba i 
Kristovo tijelo i krv u oltarskom sakramentu. Pa i nauka o 
dobrim djelima protiv same vjere, sveti zavjeti čistoće 
protiv ogavne pokvarenosti redovnika koji se žene s redovni- 
cama i mnoge druge stvari. Kad je riječ o tome, ne radi se o 
pisanoj ili nepisanoj riječi, nego o tumačenju i ispravnom 
shvaćanju Božje riječi koja je davno zapisana.« (Ap. VII, 31.) 

Kao slučaj zlorabe sv. Pisma More navodi slučaj poslani- 
ce sv. Jakoba. »Na primjer poslanica sv. Jakoba, o kojoj je 
ovaj propovjednik propovijedao i za koju fra Luther i fra 
Barns obojica ne baš hrabro tvrde da nije sv. Pismo jer na 
više mjesta pobija njihova krivovjerja.« (Ap. VII, 34.) 


503. Na optužbu da im odviše spočitava, More odgovara: 
»Ne. mogu smoći toliko poezije i toliko retorike da nađem 
lijepe riječi za zle stvari kao što Makedonci nisu mogli izda- 
jice drugačije nazvati nego izdajicama, tako ja luđake ne 

mogu nazvati drugačije nego luđacima, a heretike heretici- 
ma.« (Ap. IX, 46.) More aludira na ono što je Plutarh zapi- 
sao: Filip Makedonski ispričava se ironično zašto su grčki 
vojnici nazvani izdajicama: »Draga gospodo, molim vas ne 
ljutite se na moj narod nego budite trpljivi. Žao mi je što im 
ponašanje nije pristojnije. No ja ih znam, i vi također, oni 
su tako jednostavne naravi, a njihove izjave tako grube da 
ne mogu konja drugačije nazvati nego konj.« (Ap. IX, 46.) 


504. Novim hereticima izravno najviše prigovara »ženid- 
bu fratara i koludrica koja je stvar, kako sav svijet zna, 
životinjska i zaista odvratna.« (Ap. IX, 49.) 

S obzirom na antiklerikalizam koji šire, More im odvra- 
ća: »Vi bježite od pitanja vjere i svoju stvar podupirete kle- 
vetama o pogreškama nekih koje pripisujete svima.« (Ap. IX, 
50.) Ako on brani kler od kleveta, onda i njega ocrnjuju 
manama i da je plaćen od klera da tako piše. 

»Ako već neće (što bi bilo najbolje) odreći se lažnih 
nauka, niti biti heretici sami za se (što bi bio slijedeći stu- 
panj) držeći jezike tiho, nego brbljaju okolo kvareći mnoge, 
nek bar budu konačno pametni i razumni ljudi, čestiti here- 
tici: nek pišu razumno i ostave se klevetanja, nek onda 
bratski istražuju moje pogreške, vidjet će da ću ih sretati s 
lijepim i blagim riječima koliko stvar dopušta.« (Ap. IX, 50.) 

»Što se pak tiče pristranosti s moje strane prema duhov- 
nim licima, čudim se odakle je zaključuju. Pa ja sam svje- 
tovnjak i dvaput ženjen, tako da ne mogu nikad biti zaređen 
za svećenika. A što se tiče posjeda i prihoda što ih god imam 
u Engleskoj, osim onih koje imam kao dar Kraljeve plemeni- 
te milosti, nema do danas niti će biti, dok moja svekrva živi 
(čiji život i dobro zdravlje molim Boga nek dugo uzdrži) vri- 
jednosti godišnje više za moj život od sume od 50 funti. 
Nešto imam od žene i nešto od oca (čiju dušu neka Bog 
utješi), nešto sam sam kupio, a neke prihode imam od svje- 
tovnjaka.« (Ap. X, 52.) 

505. »Vjere mi, neću zatajiti da su me neki dobri i časni 
ljudi od klera htjeli nagraditi za moju dobru volju i napor 
protiv heretika pa su mi nudili svotu veću nego sam ikad 
zaslužio ili mogao zaslužiti. No usudim se uzeti Boga i njih 
za svjedoke, da me nisu mogli platiti ni jednim ciglim peni- 
jem (kako sam im otvoreno rekao); radije bih bacio njihov 

novac u Temzu nego da ih uzmem. Pa kakogod bili, kao što 
su u stvari bili dobri i čestiti ljudi, ipak ja gledam na Božju 
nagradu koja je bolja od njihove, a ja sam se mučio za Božju 
čast, a ne za njihovu čast.« (Ap. X, 52.) 

Vidimo da je More pisao knjigu iza odreknuća na kance- 
larstvu u financijskoj nevolji i da nikad nije od crkvenih 
dobara imao koristi. 

506. »Ipak u jednom nisam indiferentan gledom na svje- 
tovnjake i duhovnike, kad se radi o manama. Držim da je 
mnogo veće osude vrijedna mana kod duhovnih osoba nego 
kod svjetovnjaka. A kad se radi o jednakoj kreposti, ja je 
držim većom ako se nađe kod svjetovnjaka nego kod duhov- 
nih lica: jer, kakogod se radi o istoj kreposti, nisu jednako 
obvezani na nju. Ako dakle stvar tako shvate, onda priznajem 
da sam pristran prema svećenicima.« (Ap. X, 53.) — »Ja inače 
nikad nisam tvrdio da su bez pogreške i nikad nisam ispri- 
čavao njihove pogreške.« (Ap. X, 5.) 

Sve je ovo More pisao iza kako se kler bijedno ponio, a 
novac su mu nudili biskupi koji su položili zakletvu o supre- 
maciji. Izgubio je volju da išta učini »na čast biskupa«, 
nego samo na čast Božju. 

507. Heretici čine nedopustiva poopćenja kad sude kler. 
»Teško će — veli More — heretike tko obraniti kad Barns 
piše protiv čitavog klera, a Tyndale izričito tvrdi da od svih 
njih nijedan nije dobar.« (Ap. IX, 47.) — »Moj naprotiv način 
nije da pripisujem pogreške jednog ništarije čitavoj kompa- 
niji i da izrugujem sve trgovce i nazivam ih lihvarima i kle- 
većem ih zbog varanja te ih nazivam krivokletnicima; ne ru- 
gam se šerifima i nazivam ih pohlepnicima; niti poreznicima 
i ne nazivam ih otimačima; niti službenike ne nazivam pod- 
mićenima, niti sve plemstvo ne nazivam nasilnicima i tako 
ljude sve na višem stupnju ne nazivam mrskim imenima 
kojih čovjek može samo naći.« (Ap. X, 55.) — »To bi značilo 
istinu i laž miješati, pripisivati laž zlih obojima dobrim i 
zlima na tako prostački i nizak način da bi i najbolji želudac 

dra povratiti slušajući njihove odvratne klevete.« (Ap. 

508. »Izjavljujem uvijek da bih želio da se svi poprave i 
da se svaki pozabavi samim sobom, a ne da se navikne da 
na druge gleda: ne gledaju na svoja vlastite pogreške, nego 
na mane drugih ljudi ...« (Ap. XI, 1.) 

More je protiv suprotstavljanja klera i svjetovnjaka, 
oboji imaju koristi od obostrane sloge i suradnje; kler i svje- 
tovnjaci jesu kao »duh i tijelo istog čovjeka.« (Ap. XI.) 

Glupost mu se čine uveličavanja prihoda svećenika te na 
svoj način fine ironije upozoruje da velik dio klera živi od 
milostinje kao prosjaci. »I vjere mi — veli More — nikad 
nisam opazio da narod tako mnogo daje milostinje u škra- 
bice, da bi ih trebalo žaliti veoma koliko su izgubili ili zavi- 
čati svećenicima koliko su profitirali.« (Ap. XX.) 

Kler obilno dijeli siromasima. »Nisam vikao — priča 
More — mnogo putovati u inostranstvo, ali sam katkada sreo 
toliko siromaha kod Wesminsterske opatije, a da nijedan 
nije otpušten prazan, koliko sam čuo, da sam morao odja- 
hati drugim putem.« (Ap. XXIX, 117.) 

Ruga se također onima koji su »jako zabrinuti za svetost 
klera« da bi kler morao postiti dulje korizmu i moliti se 
javno na trgovima, a ne u svojim tajnim samostanskim 
izbama. 

509. Što se tiče heretika, dok su takvi, on smatra da ih 
treba suzbijati svim sredstvima jer su opasnost za sve. »Da 
su stari zakoni protiv heretika bili kako treba primijenjeni 
u Njemačkoj od početka, ne bi stvari pošle po zlu i završile 
tako neugodnim posljedicama.« (Ap. XLI, 157.) Sveti Pavao 
je rekao, »ne samo ako Luther, Tyndale, Frith ili fra Barns, 
nego ako i anđeo ... dođe s neba i propovijeda nešto protiv- 
no novo, neka kršćani ne slušaju.« (Ap. XLIX, 191.) 

Ne očekujemo naročitih novosti u ostalim polemičkim 
spisima do kojih nažalost nismo mogli doći. 


* 


510. Na koncu ovog letimičnog prikaza Moreova pole- 
mičkog rada, dobro je da čujemo neke sudove suvremenika 
i kasnijih pisaca o ovom dijelu Moreova stvaralaštva. 

Nicholaus Sanders, slavni louvainski teolog, izdaje 1571. 
djelo De visibili monarchia Ecclesiae te navodi Morea među 
autorima o primatu. Veli o njemu: »More je bio izazvan 
Lutherovim otpadom, no i davno je prije stvar proučavao 
dok je bio Kraljev savjetnik: sedam je godina (kako sam 
priznaje) proučavao pitanje da upozna i nađe iz sv. Pisma i 

čitave starine šta treba misliti o jednom vrhovnom pastiru 
i o primatu rimskog velikosvećenika. Budući da na zemlji u 
to doba nije bilo od toga muža čovjeka genijalnijeg, učenijeg 
i svetijeg, pošto je sedam godina proučavao pitanje, govorio 
je da je i prije uvijek štovao primat rimskog velikosvećenika 
kao neophodno potreban za kršćanski svijet, ali je stvar 
proučio, da vidi, temelji li se primat na ljudskom ili božan- 
skom pravu. Sad da više ništa ne sumnja kako je taj primat 
bio ustanovljen i učvršćen božanskim pravom.« (0. c. 123.) 

Kardinal sv. Robert Bellarmino, po Rankeu 'najsnažniji 
kontroverzista Katoličke Crkve' rekao je o Moreu u svom 
djelu De scriptoribus ecclesiasticis: »Bio je čovjek u razli- 
čitim znanostima upućen, čovjek najugodnije naravi; bio je 
teolog, filozof, govornik, pjesnik, povjesničar, vješt grčkom 
i latinskom jeziku. Kao teolog napisao je odličan odgovor 
spisu Martina Luthera i tumačenje Muke Gspodnje.« (Re- 
sponsio ad Lutherum, 0. c. Preface 44.) Bellarmin je čitao 
samo te dvije Moreove knjige. 


511. T. M. Lindsay, svećenik Ujedinjene Slobodne Škot- 
ske Crkve, napisao je 1907. o Moreu: »Pisac je veoma dobro 
načitan u teologiji, pokazuje veliko poznavanje sv. Pisma. 
More nije bio kurijalista ili ultramontanac, da upotrijebim 
suvremene izraze, ali je bio čovjek koji je osjećao potrebu 
vanjskog duhovnog autoriteta i prijanjao uza nj.« (Responsio 
ad Lutherum, o. c. Preface 45.) 

Henri Bremond napisao je 1920.: »S doktrinalnog stano- 
višta nemoguće je dosta se nadiviti teološkom instinktu kon- 
troverziste Morea. On brani ugrožene pozicije cjelovito i kon- 
kretnim dokazima da nikakva suptilnost ne može naći puko- 
tine u njima.« (Resp. ad Lutherum, Preface; 46.) 

11. poglavlje: NEMILOST, SUD I SMAKNUĆE TOME 
MOREA 


512. Iza smrti nadbiskupa primasa Warhama (3. V 1533.) 
Cranmer je imenovan canterburyskim nadbiskupom. Novi je 
primas proglasio prvi Kraljev brak ništavim i pet dana na- 
kon toga objavi tajnu ženidbu Kralja s Anom Boleyn. 

Tri biskupa, Moreovi prijatelji, Tunstall od Durhama, 
Clerk od Batha i Gardiner od Winchestera pozvaše Morea 
na Aninu krunidbu i poslaše mu 20 funti znajući da je u 
siromaštvu. Zadržao je novac, ali na krunidbu 1 lipnja 1533. 
nije došao. Primas Cranmer stavio je krunu na kraljičinu 
glavu u Westminsterskoj opatiji. 

Kralj je imenovao komisiju da uništi opoziciju. Članovi 
su bili nadbiskup Cranmer, Audley, vojvoda od Norfolka i 
William Cromwell, veliki kancelar. 

513. Roper priča (55—56): »Kratko vrijeme prije nego 
počeše njegove nevolje, običavao je sa ženom i djecom razgo- 
varati o radostima neba i mukama pakla, o životima svetih 
mučenika, o krvavim im mučeništvima i divnoj im strpljivo- 
sti u mukama i smrti koju podniješe, prije nego da uvrijede 
Boga, i kolika je sreća i blaženstvo za Ljubav Božju trpjeti 
gubitak dobara i tamnicu, gubitak njiva, pa i života. Dodao 
bi: Tako mi vjere, ako bih mogao vidjeti da me žena i djeca 
hrabre da umrem za dobru stvar, tako bi me to ojačalo da 
bih od veselja zbog njihova ohrabrenja veselo otišao u smrt.« 
Pokazao im je da bi nevolja mogla njega pogoditi. Tako je 
pobudnim razgovorima daleko prije progona pripremao svo- 
je da, kad kasnije dođe progon, udarac bude za njih mnogo 
slabiji.« (Chambers 273.) 

514. Dodvorice dvorjanici, da ugode Kralju, počeše optu- 
živati Tomu Morea; Parell ga je optužio da je primio od 

španjolskog cara vrč pun dragulja. Toma je odgovorio šaleći 
se: »Jest, ali sam taj vrč dao gospodinu Parnellu kao dar za 
Novu Godinu.« 

Za Božić 1533. Kraljev savjet objavi knjigu u obranu 
Kraljeva novog braka. William Rastell, Moreov nećak, objavi 
knjigu koja pobijaše to stanovište. I opet su Morea optužili 
zbog te knjige. 

Elizabeta Burton, neka kućna pomoćnica iz Kenta, bila 
je na glasu kao čudom ozdravljena od padavice i da prima 
vrhunaravne objave. Postala je redovnica u Canterburyju. 
Nadbiskup Warham smatrao je vrijednim da izvijesti Kralja 
o riječima koje je izgovarala u transu. Kralj je te stvari pri- 
čao Moreu dok je još bio u dvoru. More je smatrao da u tim 
'objavama' nema ništa više nego što »jednostavna žena može 
govoriti iz vlastite pameti«. Ali kako je redovnica bila na 
glasu svetosti, »on ne smije i ne može biti tako preuzetan da 
O stvari sudi.« (Chambers 281.) 


515. »Sveta djevojka« usudila se izreći kraća proročan- 
stva od franjevca Peta. Jedno od tih proročanstava bilo je 
da, »ako Kralj uzme drugu ženu, neće vladati više od sedam 
mjeseci«. Uhapšena je u jesen 1533. s fra Risleyjem, opser- 
vantom, i s fra Richom. Svi su bili smaknuti na Tyburnu 21. 
travnja 1534. Djevojka je priznala Cranmeru »đda nikad nije 
imala viđenja za sveg života, nego da je sve što je ikad rekla, 
izmislila u svojoj mašti, samo da zadovolji duše onih koji su 
joj dolazili i da zadobije svjetsku slavu.« (Rogers Corr. 464.) 
Prije smaknuća na Tyburnu 20 travnja 1534. izjavila je da 
je »bijedna djevojka bez škola koju su zaludile hvale učenih 
ljudi.« 

516. Toma More pisao je u svoje vrijeme Elizabeti Bur- 
ton: »Kako pretpostavljam, čuli ste kako je pokojni vojvoda 
od Buckinghama bio potaknut glasom svetosti jednog mona- 
ha i razgovarao s njime tako da je poslije izgubio baštinu i 
život. Velik je bio ogovor i sramota vjere. To dostaje, dobra 
gospojice, da vas odvratim od tih stvari. Ne sumnjam u vašu 
mudrost i Duh će vas Božji očuvati od toga da s ikojom pri- 
vatnom osobom, posebno sa svjetovnjacima razgovarate pa- 
čajući se u stvari vladara ili o stanju kraljevstva, nego samo 
o običnim stvarima da govorite i visokim i priprostim ljudi- 

ma, o stvarima koje mogu biti korisne za dušu: za Vas da 
ih obrazložite, za njih da saznaju.« (Rogers Corr. 464.) 


517. Biskup Fisher i Toma More bili su optuženi da su 
znali za izdaju te redovnice i nisu je javili. Kazna za takvu 
krivnju bila bi zaplijena sviju dobara i tamnica do Kraljeve 
volje. Kad je istražitelj uveo parnicu pred kućom lordova 21. 
veljače 1534. Moreovo je ime stavljeno u optužnicu. More je 
pisao Cromwellu i Henriku protestirajući i dokazujući svoju 
nevinost. Iza priznanja Elizabete Burton 23. XI 1533., More 
ju je prezirao: ona je »pokvarena redovnica«, »zla žena iz 
Canterburyja.« (Chambers 248.) 


518. Tomi Cromwellu pisao je More u ožujku 1534.: »Bog 
zna da sam u njoj gledao posve običnu ženu i dosta sam jas- 
no izrazio svoje mišljenje o njezinoj pameti. Rekao sam da 
se stalno pričalo da govori istinu, da Bog u njoj djeluje i da 
su se zbila čudesa na njoj, pa da ja ne smijem i neću biti 
tako preuzetan da sudim o stvari.« (Rogers Corr. 481.) — »Vi 
ste u toj stvari, po mom mišljenju, na Vašu veliku hvalu i 
čast, učinili vrlo zaslužno djelo što ste raskrinkali to mrsko 
licemjerje, da svaki drugi bijednik može biti opomenut neka 
se uplaši da vlastite sotonski prikrite laži ne prikazuje pod 
izlikom čudesnog Božjeg djelovanja.« (Rogers, Corr. 486.) 


»Pater Rich govorio je da je ona kreposna žena dobre 
volje, čuo sam tako mnoge dobre ljude da tako o njoj govore, 
pa sam je smatrao zaista iskrenom. Smatrao sam vjerojatnim 
da Bog čini dobre i velike stvari preko nje. Rekao sam patru 
Richu: No Vi znadete dobro, ove su izvanrednosti izvan ono- 
ga što smo dužni vjerovati; i stoga dok ne vidite da su stvari 
sigurno dokazane, po mom siromašnom savjetu, ne vežite se 
toliko da izvještaju vjerujete kao sigurno istinitom, da se ne 
dogodi poslije da se izvještaj pokaže lažan. Može Vam to 
smanjiti ugled u propovijedanju, odakle bi mogao nastati 
velik gubitak.« (Rogers, Corr. 487.) 

519. Henriku VIII. pisao je More: »Tako je sada, milosti- 
vi vladaru, da sam se odrekao svjetske slave i posjedovanja, 
pa i želje za njom — nakon što sam napustio Vašu vrlo časnu 
službu i svjetsku zaradu. Ja vjerujem da će iskustvo dokazati 
iz dana u dan sve više da ja nikad nisam bio pohlepan za 
slavom.« (Rogers, Corr. 489.) — »Dok tako mene optužujete, 
Vaša kreposna duša predočit će Vam da, usprkos opetovane 

izvrsne dobrote koju je Vaša milostiva Visost na tolike na- 
čine meni iskazala, ja sam propalica s monstruoznom neza- 
hvalnošću mogao s bilo kojim smaknutim ili s bilo kojim 
živim čovjekom odstupiti od dužne obveze prema Vašoj do- 
brostivosti. U tom slučaju ja ne želim da me podupire Vaša 
milosna ruka, nek izgubim sve što imam na svijetu: dobra, 
zemlje i slobodu, konačno i život sa svim, jer mi posjedova- 
nje bilo kojeg dijela ne može priuštiti ni zeru radosti, nego 
će mi onda biti jedina nada, da nakon moga kratkog života 
i Vašeg dugog (koje nek Vam udijeli sa stalnim uspjehom 
po božanskoj naklonosti Naš Gospodin u svojem milosrđu), 
jednom ću se sresti s Vašom milosti opet u nebu i ondje biti 
veseo s Vama, gdje će među ostalim mojim užicima biti i taj 
što će ondje Vaša Milost sa sigurnošću vidjeti da (kakogod 
me Vi sudili), ja sam uvijek i uvijek sam bio Vaš vjeran 
podanik i bit ću do smrti, štogod učinila sa mnom Vaša 
odluka.« (Rogers, Corr. 490.) 


520. »Pa kako sam sada napustio sve te stvari, ja ne že- 
lim i ne tražim drugo do budućeg života. Međutim molim 
za Vašu milost da joj se svidi u velikoj Vašoj uobičajenoj 
blagosti zaštititi moju siromašnu čestitost i da nikad ne do- 
pusti posredstvom takve jedne optužnice suprotstaviti mi 
bilo kojeg čovjeka da me protiv istine kleveće. To bi bilo na 
propast duša klevetnika i više zla nanijelo njima nego meni. 
Pouzdano se nadam da će se smiriti moje srce jer će Vaša 
milostiva naklonost dopustiti da mi se utjeha temelji na isti- 
ni i nadi u nebo, a ne na prevarljivom mišljenju ili brzo iz- 
rečenim riječima lakomislenih i brzo promjenljivih ljudi.« 
(Rogers, 491.) 

521. More je želio braniti svoju čestitost javno pred lor- 
dovima. Kralju to »nije bilo drago«, nego je odredio komitet 
Cranmera, Audeleya, Norfolka i Cromwella da pozovu Morea 
na odgovornost. Upleli su i pitanje supremacije u Crkvi. Mo- 
re je izjavio: »Ja se uistinu nadam da neću više ni riječi čuti 
o toj stvari, s obzirom da sam od vremena do vremena i 
svaki put od početka jasno i iskreno rekao svoje mišljenje 
njegovoj Milosti Kralju, a Njegova je Visost kao vrlo milostiv 
vladar uvijek izgledao da sve vrlo dobro prima izjavivši da 
će paziti da mi više nikad ne dosađuje s tom stvari.« Članovi 
komisije prijetili su mu se: on da je poticao »svetu djevicu« 

i Kralja da napiše Tvrdnju Sedam Sakramenata. More je od- 
govorio: »Moja gospodo, to su strašenja za djecu, ne za 
mene.« 


522. Kralj je svejedno odlučio da Moreovo ime ostane na 
popisu krivaca zbog zatajene izdaje. Kad su lordovi treći put 
čitali Istražiteljevu optužnicu, poslaše Kralju smjeran zahtjev 
da li se protivi Kraljevim željama da optuženi bude saslušan 
od lordova u Zvjezdanoj odaji (Star Chamber). »Što se tiče 
tog slučaja s redovnicom — rekoše — on je ustanovljen tako 
nevin i iskren da bi za svoj postupak u njemu našao kod 
lordova prije pohvalu nego prijekore.« Henrik je rekao da će 
osobno biti prisutan da prisili lordove na osudu. No lord 
Audley i ostali, slijedeći sredovječni običaj, padoše na kolje- 
na pred Kraljem »smatrajući da ako bi primitak (optužnice) 
doživio otpor, to bi ne samo ohrabrilo podanike da ga prezru, 
nego također da bi se njegova sramota raširila po svem krš- 
ćanskom svijetu zauvijek.« — Kralj je popustio. 


523. Tako bi Moreovo ime izbrisano iz optužnice prije 
nego je po četvrti put pročitano pred lordovima. Cromwell, 
susrevši Ropera u parlamentarnoj zgradi, saopći mu dobru 
Vijest koju on odmah javi svojoj ženi (Moreovoj kćerki Mar- 
gareti) u Chelsea. More je komentirao dobru vijest da je 
nevolja odgođena, a ne otklonjena. I Fisherovo je ime izosta- 
vljeno također. 


Vojvoda od Norfolka reče Moreu: »Tako mi mise, ma- 
gister More, opasno je boriti se s vladarima. Ja bih zato 
želio da nekako udovoljite Kralju. Jer, tijela mi Gospodnjega, 
Magister More, indignatio principis mors est = srdžba kra- 
ljeva znači smrt.« — More mu odvrati: »Je li to sve, moj 
lorde? Onda, vjere mi, nema veće razlike između Vaše milo- 
sti i mene osim što ću ja umrijeti danas, a Vi sutra.« (Cham- 
bers 286.) 


524. Prije nego je taj prvi proces sretno završio, Roper 
je našao Morea u dobru raspoloženju: »Kako je zaista bio 
veseo — priča on — i ni za što zabrinut, mislio sam da je 
postigao da su ga oslobodili optužbe u parlamentu. Kad je 
pristao čamcem i dospio kući, šetali smo se obojica u vrtu, 
pa sam mu, želeći znati kako je stvar tekla, rekao: 'Uvjeren 


sam, Sir, da je sve dobro jer ste tako veseli?" — "Tako je 
zaista, sine Roper, Bogu hvala!' — Ja nastavih: 'Da li su Vas 

dakle izostavili iz optužnice?' — 'Istine mi, sine Roper, — 
reče More — nisam uopće na to mislio. — "Niste na to misli- 
li?" — začudih se ja. "Parnica je to koja se Vas toliko tiče, 
i zbog Vas sviju nas. Žao mi je što čujem to, jer sam zaista 
bio uvjeren, kad Vas vidjeh tako radosna, da je sve išlo 
dobro.' Onda on reče: »Želiš li znati, sine Roper, zašto sam 
bio tako radostan? Vjere mi, veselim se što sam dao sotoni 
smrtni udarac i jer sam s lordovima išao dotle da bez velika 
srama ne bih nikad mogao ići nazad.« Na te riječi ja se 
zabrinuh, jer — kakogod je on sam bio radostan s odgovo- 
rom, ja nisam bio nimalo.« (The Last Letters, 22.) 


525. Kad je saznao da mu je ime skinuto s optužnice, na- 
pisao je More Cromvwellu slijedeće pismo: »Tomi Cromwellu, 
Chelsea 5, ožujka 1534. Nakon što sam Vam se najiskrenije 
preporučio, može Vam biti na veselje da sam saznao po mom 
zetu Roperu (neka Vas Svemogući Bog nagradi za to) za Va- 
še ljubežljivo nastojanje kod Kraljeve milostive Visosti da 
mi isposlujete od njegovih milostivih ruku otpust optužbe i 
utjehu bolne opterećenosti pod kojom je moje srce stajalo, 

e radi gubitka dobara, njiva i slobode, niti radi ugleda one 
vrste koja proizlazi iz mišljenja ljudi i svjetske slave, jer ja 
sve te stvari, našem Gospodinu hvala, tako malo cijenim da 
mogu biti zadovoljan ako sve ostavim na koncu, izgubim sve 
i propadne mi sve to, pa i sam život — nego zbog olakšanja 
koje baš ovaj dan doživjeh da sam ugodio Bogu i svome 
vladaru.« 


526. »Neka njegova Milost ne sumnjiči mene da sam na 
ikoji tvrdoglavi način protiv njegovih želja ikada išta rekao 
ili učinio gledom na veliku stvar njegove ženidbe ili s obzi- 
rom na Papin primat.« (Rogers, 491.) 

»I ako je došlo do toga da sam u toj stvari vidio i uvje- 
rio se o nečemu, on je svejedno ne manje milostivo izjavio 
da neće nipošto da bih učinio ili rekao drugačije nego što 
mislim o toj stvari; on mi je svejednako milostivo izjasnio 
da ne bi htio nipošto da drugo činim ili reknem o tome nego 
što mogu gledajući prvo na Boga, a iza Boga na njega. Te su 
naimilostivije riječi bile također prva pouka što ga je nje- 
gova milost meni dala kad sam prvi put stupio u njegovu 
plemenitu službu.« (Rogers 496.) 

527. »Kod prvog čitanja njegove knjige poticao sam Kra- 
ljevu Visost ili da izbaci mjesto o primatu ili da ga izrazi 
skromnije radi sumnje u tim stvarima koje mogu kasnije 
nastati u pitanju između njegove Visosti i nekog pape kao 
što su se više puta zbili sukobi između vladara i papa.« 

»Istina je — kako Vam rekoh — kada ste željeli da vam 
pokažem što mislim o tome, da sam i sam neko vrijeme bio 
mišljenja da primat tog središta nije počeo kao Božja insti- 
tucija dok nisam čitao o toj stvari što je Kraljeva Visost 
bila napisala o tom u svojoj glasovitoj knjizi protiv krivo- 
vjerja Martina Luthera ... Na to mi je Njegova Visost odgo- 
vorila da neće umanjiti tu nauku; a za to mi je Njegova 
Visost navela tajni razlog, o kojem nikad prije nisam čuo. 
Svakako, iza kako sam čitao knjigu Njegove Milosti o prima- 
tu i mnoge druge knjige kroz punih deset godina kako govore 
O primatu, pa sam sve više našao zaista bit nauke svih svetih 
naučitelja počevši od sv. Ignacija, učenika sv. Ivana Evanđe- 
liste, do naših dana, jednako latinskih kao i grčkih, da se 
tako jednodušno slažu u toj točki i da je stvar također po- 
tvrđena od općih sabora, da — vjere mi — nikad nisam čitao 
ili čuo nešto slično u prilog protivnog mišljenja što bi me 
moglo navesti da bih mogao svoju savjest dobro opravdati, 
nego prije da sam u golemoj opasnosti duše, slijedim li dru- 
gu stranu i zaniječem da je primat od Boga određen. Kad 
bismo ipas zanijekali (božansko podrijetlo primata), premda 
ne mogu vidjeti nikakve prednosti koja bi mogla nadoći od 
tog nijekanja (kako sam Vam prikazao), taj je primat barem 
pametna institucija čitavog kršćanstva radi velike i nužne 
stvari, da se naime izbjegnu shizme i ojača trajno nasljed- 
stvo kroz razmak od preko tisuću godina, jer je prošlo bar 
1000 godina od vremena sv. Grgura Velikog.« 


528. »Pa kako je čitavo kršćanstvo jedno tijelo, ne vidim 
kako se bilo koji član kršćanstva smije udaljiti bez zajednič- 
kog pristanka tijela od zajedničke glave. Kad dakle ne mo- 
žemo zakonito napustiti glavu kršćanstva mi sami, ne vidim 
šta može pomoći pitanje da li je primat izravna Božja insti- 
tucija ili odredba Crkve, osim ako bi se sa stvarju pozabavio 
jedan opći crkveni sabor. A s obzirom na sveopći sabor, 
zakonito sazvan, ne mogu nikako vidjeti drugačije nego da 
on mora odrediti istinu. U to moramo vjerovati i toga se 
moramo držati: autoritet općeg sabora mora se uzeti ne- 

sumnjivim, inače nema ni u čemu sigurnosti, nego strastveni 
razum svakoga u kršćanstvu može svaku stvar mijenjati iz 
dana u dan do potpunog nereda i pometnje. Da do toga ne 
dođe, svaki sveopći sabor, kome asistira Duh Božji kad je 
dobro sazvan, drži i držat će uvijek na okupu tijelo katoličke 
Crkve.« (Rogers, 498.) 


529. »Pa zaista, jer se Kraljeva Visost (kako iz spisa nje- 
gova časnog Savjeta izlazi) pozvala od pape na sveopći sabor, 
za koji molim Gospodina da pošalje snažnu milost da se što 
prije sastane, čini mi se u mojoj siromašnoj pameti, da ne 
može biti napretka u parnici Njegove milosti ako bi izgle- 
dalo da Njegova Visost najprije u svom kraljevstvu, bilo no- 
vim zakonima, bilo knjigama u tu svrhu, hoće ukinuti ili mi- 
jenjati ne samo primat Apostolske Stolice, nego također i 
autoritet Općeg Sabora, što ja zaista mislim da Njegova 
Visost ne kani činiti. Na slijedećem općem saboru moglo bi 
se dogoditi da sadašnji papa bude svrgnut i drugi postavljen 
mjesto njega, s kojim će Kraljeva Visost biti zadovoljna. 
Svakako pokazao sam Vam da nisam nikad mislio da je papa 
iznad općeg sabora i nikad nisam u engleski pisanim knji- 
gama širio među kraljeve podanike mišljenja znatno u prilog 
papina autoriteta. Pa i ako slučajno po općem načinu govora 
u svim kršćanskim krajevima spomenem papu kao onoga 
koji ima primat, ja to ne podupirem razlozima i dokazima. A 
u mojoj knjizi protiv Maskara napisao sam pet redaka, ne 
sjećam se točno, i to ni o kom drugom nego samo o sv. Petru, 
od njega naime ne može se oduzeti primat, pa ni od onih 
koji ga ne priznaju nijednom od njegovih nasljednika. Ta je 
knjiga uistinu tiskana i izdana prije ikojeg od spisa koje je 
tiskao ili o kojoj je govorio Kraljev Savjet.« (str. 499. Rogers.) 

530. Ova je stranica teološki virtuozna. Toma osobno 
studirajući crkvene dokumente dolazi do uvjerenja da je 
papinski primat Božja ustanova i umrijet će za to uvjere- 
nje, ali zasad, budući da službena Crkva »in foro externo« 
nije još došla do tolike odlučnosti, može se još držati konci- 
liarizam. Stoga on sugerira Kralju da tim putem udari s na- 
dom da će tim zakonitim putem, sa stanovišta konciliarizma 
opći sabor riješiti njegov problem. Toma zna istinu i zna da 
takav sabor ne bi mogao doći nego do istine koju je on studi- 
jem upoznao. U toj točki Toma More kao teolog stoji nekoli- 


245 


ko stoljeća naprijed. Prvi Vatikanski Sabor 1869—70. poza- 
bavit će se tim pitanjem i riješiti problem za službenu Crkvu 
kako ju je More upoznao osobnim studijem. S druge strane 
on razlikuje granice papinskog primata i spreman je osuditi 
svjetovnu papinsku politiku i vlast jer ona je kao i druge 
državne vlasti povijesnog ljudskog podrijetla. 

531. Istog mjeseca ožujka 1534. postaljen je zahtjev 
»potvrde zakletvom« na Henrikov crkveni primat, čega se 
Toma bojao. Izglasan je zakon koji određuje nasljedno pravo 
potomstva Henrika i Ane Boleyn: svi punoljetni podanici 
mogu biti pozvani da »osobno polože zakletvu« da će obdrža- 
vati sve učinke i sadržaj zakona.« Tko bi odbio, kažnjava se 
kaznom predviđenom za utajenu izdaju: tamnicom i zaplije- 
nom dobara. Audley i Cromwell, da se ulaskaju Kralju, raši- 
rili su zakletvu dodatkom »i smaknut će im se glava.« Člano- 
vi komisije bili su ovlašteni da dodadu klauzulu kojom se 
zabacuje »svaka strana vlast« dok je od klera zahtijevano da 
izrijekom zabaci papu. 

532. Više je puta Toma More bio napastovan da popusti 
i da zataji svoje uvjerenje. Svetac nije čovjek koji ne zna 
za napasti, nego koji ih svlada.« Mnogu noć — priča Roper — 
More nije spavao ležeći uz svoju ženu, razmišljajući o naj- 
gorem što bi se moglo desiti, molio je i plakao je, borio se 
sa slabošću svoga tijela, koje — kako je sam priznao — nije 
sposobno podnijeti mučenje.« (Lemonnier str. 180.) 

533. U travnju 1534. došao je More s Roperom u London 
da čuje propovijed u sv. Pavlu. Službenik koji je bio zadužen 
da ga dovede pred komisiju u Lambeth, saznao je da je More 
bio u Londonu i poslao mu poziv. More se brzo vratio u 
Chelsea. Te večeri oprostio se od obitelji. Slijedećeg jutra 
otišao je u Chelseaisku crkvu, ispovijedio se, prisustvovao 
svetoj misi i primio sv. pričest. Roper priča: »Tada Toma, 
na uobičajeni način kao prije svake važnije stvari, ode u 
crkvu na ispovijed, misu i pričest. Jednako učini toga jutra 
rano, na dan kad je pozvan lordovima u Lambeth. Ali dok je 
inače uvijek običavao prije odlaska da ga žena i djeca, koje 
je nježno ljubio, otprate do čamca i ondje bi se poljubili, i 
on bi se oprostio od njih, ovaj put nije mogao podnijeti da 
ga prate dalje od vratiju, nego je zatvorio bravu iza sebe i 
sve ih ostavio kod vratiju te se teška srca, što se vidjelo po 

ponašanju, ukrcao u čamac za Lambeth sa mnom i sa četvo- 
ricom veslača. Sjedio je u čamcu neko vrijeme tih i žalostan, 
konačno mi naglo rekne u uši: »Sine Roper, zahvaljujem Go- 
spodinu, bitka je izvojevana.« Šta je pod tim mislio, nisam 
znao, pa sam mu, ne htijući izgledati da ne znam, odgovorio: 
»Sir, vrlo sam veseo zbog toga.« No kako sam kasnije raz- 
mišljao, dovinuo sam se da je govorio o Božjoj ljubavi u 
srcu koja je tako ojačala da je potpuno nadvladao sve tjele- 
sne osjećaje.« (Roper 73.) 

534. More je pozvan pred komisiju 13. travnja 1534. Čla- 
novi komisije pokazaše mu tekst zakletve pod Velikim peča- 
tom i Zakon o nasljedstvu tiskan u smotku. Bio je spreman 
zakleti se na Zakon o nasljednstvu, ali nije htio prihvatiti 
zakletve kakva mu je pružena. Pokazali su mu potpise lordo- 
va i članova Donjeg Doma koji su već potpisali, pa kad je i 
dalje odbijao, naložiše mu da ode u vrt. Naveo je bio razloge: 
da nema namjere protiviti se zakonu i osuđivati one koji su 
položili zakletvu, a spreman je za svoju vjeru umrijeti; ostat 
će vjeran zakonu, ali mu savjest ne dopušta da položi zaklet- 
vu premda je spreman da se zakune na vjernost nasljednici- 
ma Henrika VIII. Rekoše mu da je prvi koji je odbio zaklet- 
vu. On je svejedno odbio. Ponudiše mu da pričeka u nalože- 
noj sobi, odbio je, jer je ondje prevruće«, 

535. Opet su ga pozvali, ponovo su mu pokazali sva ime- 
na onih koji položiše zakletvu. More je ponovio da nikome ne 
prigovara. Prigovoriše mu da je tvrdoglav. On predloži da 
Kralj dozvoli da svoje razloge pismeno iznese i položio bi 
zakletvu kad bi mu tko umirio savjest. »Kraljeva dozvola ne 
ispričava od zakona«, odgovore članovi komisije. More im 
rekne: »Ako mi se ne dozvoli da iznesem svoje prigovore bez 
opasnosti, tada ne iznijeti ih ne znači opstinaciju.« 

Cranmer, žalosni nadbiskup, pokušao je pomoći Moreu: 
»Vi ne osuđujete one koji se zaklinju na vjernost; to znači 
da niste sigurni da li je krivo zakleti se; s druge strane, nema 
sumnje koja je Vaša dužnost prema Kralju.« — More zašuti 
jedan čas, zatim reče: »Po mojoj savjesti i duši ne vidim da 
je istina na Kraljevoj strani.« — Čitav parlamenat misli dru- 
gačije, ustvrdi nadbiskup Cranmer. »To bi značilo — reče 
More — da bi u svim pitanjima u kojima kršćanski učitelji 
kolebaju, kraljeva naredba u bilo kojem smjeru razriješila 

sumnju. Takvu vlast nema nijedan svjetovni vladar. Čitavo 
kršćanstvo misli drugačije.« (Lemonnier 183.) — Cromwell 
plane: »Radije bih vidio vlastitog sina bez glave nego da 
slušam takve tvrdnje.« — More odgovori da ne može sebi 
pomoći bez opasnosti za dušu. Predan je stražarima West- 
minsterske opatije. 


536. Cranmer, nadbiskup primas Engleske, Kraljeva kre- 
acija, sve je pokušavao da spasi Morea i Fishera te pisao 
Cromwellu da dozvoli zakletvu bez uvoda, ali Kralj je odbio 
svaku modifikaciju, on je želio da More bude smaknut. Sto- 
ga su bez povijesne podloge sve kombinacije romanopisaca 
(Lofts) i dramatičara kao da je Ana Boleyn — poput Herodi- 
jade — bješnjela protiv Morea, a Kralj da je bio — opet 
poput Heroda — prije sklon Moreu kao Herod Ivanu Krsti- 
telju. 

Slijedeći dan More je ponovo odbio zakletvu i odveden 
je u Tower u zatvor. 


537. Robert Bolt u svojoj drami ovako tumači Moreovo 
odbijanje: »Za Morea bi odgovor na to pitanje bio savršeno 
jednostavan (premda ne lagan): Englesko kraljevstvo, njego- 
vo neposredno društvo, podložno je širem društvu Kristove 
Crkve, utemeljene na Kristu koje se proteže kroz prošlost i 
budućnost, a nebo njime upravlja. Ima ih još kojima je to 
savršeno jednostavno i jasno, ali za većinu to može biti samo 
metafizika. Ja to uzimam kao metaforu za širi kontekst u 
kojem mi svi stanujemo, kozmos koji nas ispunja stravom.« 
(p. XV.) — More kaže Cromwellu u Boltovoj drami: »U stva- 
rima savjesti lojalni podložnik više je vezan vjernošću svojoj 
savjesti nego ičem drugom.« (str. 97.) — More kaže Margareti 
— po istoj drami —: »Meg, kad čovjek položi zakletvu, Meg, 
on drži sam sebe u vlastitim rukama kao vodu. Pa ako otvori 
svoje prste, ne može se više nadati da će sebe ponovo naći. 
Neki ljudi nisu sposobni za takvu zakletvu, ali žao bi mi bilo 
da misliš da je tvoj otac jedan od takvih.« — Bolt nateže 
Moreove odgovore i izmišlja ih prema tezi da je More umro 
za svoju 'samosvojnost' (Selfhood). 


538. No imamo autentično Moreovo tumačenje iz pisma 
Margareti 13. travnja 1534. ili kasnije pa antidatirano, odno- 
sno kasnije poslano. To je datum preslušavanja. 14. travnja 
bačen je u Tower. 

»Što se mene tiče, vjere mi, tako me je u toj stvari na- 
gnala moja savjest, da — premda ne bih odbio zakletvu o 
nasljedstvu, rusam se mogao zakleti na zakletvu kakva mi je 
ponuđena, a da ne upropastim svoju dušu u vječnu osudu.« 
(The last letters str. 37.) — »Iza toga došao je vlč. magister 
doktor Wilson od lordova i bio je od dvojice plemića odve- 
den i plemenitaški poslan ravno u Tower.« (The Last letters, 
38.) — »To je bio jedan od onih slučajeva, u kojem sam bio 
vezan ne slušati svoga vladara, jer štogod mislili ostali ljudi 
o tome (ja ne bih želio osuđivati njihovu savjest i učenost i 
postaviti im se sucem), ali po mojoj savjesti istina je bila na 
drugoj strani. Uvjerio sam se u to po savjesti, ne naglo niti 
letimice, nego iza dugog bavljenja i marljiva istraživanja 
predmeta. I zaista ako bi Kraljeva odredba mogla opravdati 
zakletvu, imali bismo uistinu način da izbjegnemo svakom 
problemu. U čemu god bi naime doktori bili u velikoj sum- 
nji, Kraljev nalog dan u bilo kojem smislu onemogućio bi 
sve sumnje.« (The Last 1. str. 40.) — »Ja dakle nisam dužan 
promijeniti svoje savjesti i prilagoditi se saboru jednog kra- 
ljevstva protiv sveopćeg sabora kršćanstva.« (ib. str. 40.) — 
»Ma kakvo mi se zlo dogodilo, nije u mojoj vlasti da sebi 
pomognem bez opasnosti za dušu.« (str. 42, The Last 1.) 


539. Tri dana kasnije, 17. travnja 1534, opet More piše 
Margareti: »U to vrijeme ugledao sam Magistra Lattemera 
kako je ušao u vrt i ondje je šetao s različitim drugim dokto- 
rima i kapelanima našeg Lorda nadbiskupa Canterburyskog; 
vidio sam ga kako je veseo jer se smijao i obavio je jednog 
ili dvojicu tako otmeno oko vrata kao da su bile žene, mislio 
bih da su figure od voska.« (Rogers, Corr. str. 501.) 

»Ipak mi se čini, gledaj Meg, da ako ja ne smijem izra- 
ziti razloge bez opasnosti, onda ne izraziti ih ne može biti 
pravno upornost (obstinatio). Nadbiskup lord Canterburyja 
(Cranmer) uhvatio se onog što sam rekao da, naime, ne osu- 
đujem savjest onih koji položiše zakletvu; to je, reče mi, 
očito jer ne smatram potpuno sigurnom i nedvojbenom stvar 
zakletve, nego prije stvarju nesigurnom i sumnjivom. No 
onda — reče nadbiskup — Vi znadete sa sigurnošću i kao 
stvar izvan svake sumnje da ste obvezatni slušati našeg Su- 
verena Kralja.« Nisam i opet mogao odgovoriti ništa drugo 
nego da mislim kako ja osobno ne bih smio toga učiniti, jer 
je po mojoj savjesti tu jedan od slučajeva u kojem sam du- 

žan ne slušati svoga vladara, premda drugi ljudi mislili bilo 
što o toj stvari (kojih ja savjest i učenost ne želim osuđivati, 
niti im se postaviti sucem), no po mojoj savjesti istina se 
nalazi na drugoj strani. U tome nisam prilagodio svoje savje- 
sti niti naglo niti olako, nego iza duga bavljenja i marljiva 
istraživanja stvari. I zaista, ako bi taj razlog dostajao, imali 
bismo pripravljen način za rješenje svih problema. Ako bi se 
ikad učenjaci našli u velikoj sumnji u bilo kojoj stvari, Kra- 
ljev nalog dan u bilo kojem smjeru, riješio bi ih sviju 
sumnja.« 

540. »S druge strane opet, ako je tako da u nekim stvari- 
ma, zbog kojih odbijam zakletvu, imam (kako sam uvjeren 
da imam) na svojoj strani isto tako velik i još veći sabor, 
nisam obvezan mijenjati svoju savjest ni oblikovati je prema 
saboru jednog kraljevstva nasuprot općem saboru kršćan- 
stva. Na to je Magister Tajnik (kao onaj koji je uza me) 
rekao i zakleo se velikom zakletvom da bi radije da mu vlas- 
titi sin izgubi glavu, nego da bih ja tako odbio zakletvu — 
(taj je njegov sin uistinu naočit mladi plemić, te se nadam da 
će doći do velike časti). Sigurno će Kraljeva Visost sada uve- 
like sumnjati protiv mene i misliti da je parnica o Canter- 
buryjskoj redovnici otklonjena samo mojom vještinom. Na 
to mu rekoh, da je protivno istina i svima poznato, pa štogod 
zla mi se zbilo, nije u mojoj vlasti da sebi pomognem bez 
opasnosti za svoju dušu.« (Rogers, 505.) 

541. »Bilo kako bilo (tako mi Bog pomogao), što se tiče 
čitave zakletve, nikad nikog čovjeka nisam odvraćao od nje, 
niti sam ikad svjetovao koga da je odbije, niti ću, niti želim 
u ikoju dušu unositi grižnju savjesti, nego ostavljam svakoga 
čovjeka njegovoj vlastitoj savjesti. A čini mi se da ima do- 
brih razloga da svatko ostavi mene mojoj savjesti.«« (Ro- 
gers 507.) 


More je opetovano pisao kćerki Margareti kao da je slu- 
tio da će ti listovi biti povjesno svjedočanstvo i njegov seku- 
larni apostolat, pa je ponovo točnije izražavao svoj stav. 


542. Koncem travnja ili početkom svibnja 1534. opet je 
More pisao Margareti: »Moja dobra kćerko! Neka je Gospo- 
dinu hvala, u dobrom sam zdravlju tijela i divnom miru du- 
še, a od svjetskih stvari ne želim više nego li imam. Usrdno 
te molim, razveseli sve nadom u nebo. One stvari koje sam 

nekako želio govoreći s vama utisnuti u vaše duše što se 
tiče budućih dobara našeg Gospodina, pouzdajem se da ih je 
on u vas utisnuo, i bolje još od mene, po svom Svetom Duhu 
koji neka vas blagoslovi i očuva sve. Napisano ugljenom od 
vašeg oca koji vas nježno ljubi i ne zaboravlja u molitvama 
nijednoga od vas, niti vašu dojenčad, niti vaše mamice, niti 
vaše drage muževe, niti vaših muževa lukave žene, niti vašeg 
oca pametnu ženu, niti naše druge prijatelje. I tako vas od 
srca pozdravljam jer nemam više papira. Toma More, ple- 
mić.« (Rogers, Corr. 507.) 


543, Collins kaže: »Skoro 15 mjeseci prođe od Moreova 
zatočenja do konačnog prizora. Povijest toga razdoblja zapi- 
sana je u njegovim pismima i u biografijama Ropera, Staple- 
tona i Cresacre-Morea. Nijedna povijest, s jednom jedinom 
poznatom iznimkom, tako plemenita i ganutljiva nije nikad 
ispričana od čovjeka sve tamo od vremena kad je Platon opi- 
sao kako je Sokrat odgovarao svojim sucima, pobijao Krito- 
na i provodio svoje posljednje sate na zemlji.« (Collins 
XXVI.) 


544. U drugom jednom pismu piše More kćerki: »Vjeruj, 
Meg, oni koji su me ovamo strpali, misle da su mi priredili 
veliku neugodnost, ali ja te uvjeravam, vjere mi, moja draga 
dobra kćerko, da nije moje žene i vas moje djece, koje sma- 
tram glavnim dijelom mojih dužnosti, ne bih dugo čekao, a 
da se ne zatvorim sam u jednako usku, pa i užu izbu od ove. 
Ne vidim razloga da sebe smatram ovdje u lošijem stanju 
nego kod kuće, jer Bog, čini mi se, po toj tamnici čini mene 
svojim naročitim ljubljenim djetetom, pa me stavlja u svoje 
krilo i tetoši me kako je činio sa svim svojim najboljim pri- 
jateljima.« (John O,Hagan, p. XXIX.) 

More sjeća svoje na svoju davnu želju da bude kartuzi- 
janac, a neobično topli izrazi o Božjoj iskustvenoj blizini, 
upravo nam nameću slutnju da ga je Bog, ako ne već prije, 
sada gotovo sigurno obdario svojom mističnom iskustvenom 
prisutnošću. Tko se kao More potpuno osami radi Boga, 
zove Boga da ispuni beskrajnu samoću koja ovija svako 
ljudsko srce, samoću koju kod sviju nas može izliječiti samo 
Svemogući svojom blizinom. 


545. Margareta je odgovarala svome ocu: »Nemala je 
utjeha za me, kad već ne mogu s tobom razgovarati na način 

kako bih htjela, da bar konačno nađem radost u gorko doba 
kad tebe nema, na način kako mogu pišući ti što češće koliko 
se može i da čitam i ponovo čitam tvoje tako pobudne i du- 
ge listove, poslanice tvoga zaista kreposna i produhovljena 
srca, koje se oslobodilo svake pokvarene ljubavi k svjetskim 
stvarima, te je čvrsto povezano samo ljubavlju prema Bogu, 
željom za nebom. Tako postaješ pravi poštovalac i vjerni slu- 
ga Gospodnji, koji — ne sumnjam, dragi tata, — drži svoju 
svetu ruku nad tobom i očuvat će te kao i dosad tijelom i 
dušom (da bude zdrava duša u zdravu tijelu — ut sit mens 
sana in corpore sano); posebno sada kad si odbacio sve ze- 
maljske utjehe i predao sebe hotimice radosno i potpuno 
Njegovoj ljubavi i njegovoj svetoj zaštiti.« (Rogers, Corr. 
510.) 

546. Nakon mjesec dana tamnovanja pošlo je Margareti 
za rukom da posjeti oca u tamnici. Poznavajući svu doku- 
mentaciju, nismo mogli riješiti pitanje, da li je i koliko je 
Margareta iskreno nagovarala oca na zakletvu, a koliko je 
glumila nagovaranje da dobije dozvolu za posjećivanje raču- 
najući da se listovi i razgovori kontroliraju. — Kraljeva Ko- 
misija niti je sve pozivala, niti od svih tražila istu formulu. 
Margareta je pozvana i položila je zakletvu. Kako nije bila 
član klera, niti pod udarom direktne mržnje Kraljeve, tražili 
su od nje vjerojatno formulu u kojoj nije spomenut papa, 
nego samo »sve strane vlasti.« Sve nam te dragocjene pojedi- 
nosti manjkaju pa se moramo zadovoljiti slutnjama. Držanje 
većine klera, posebno biskupa, umirilo je sve savjesti. Mo- 
reova djeca, kakogod pobožno odgojena, nisu posjedovala 
njegova dubokog teološkog znanja, niti su »deset godina 
posebno studirali« pitanje Papina primata kao More. On je 
opet tankoćutnošću pravnika i bivšeg skrupulanta poštivao 
svačiju savjest, svačiji vjerski i moralni razvoj. On je svojim 
nutarnjim razvojem teološki prestigao i sam kler crpeći iz- 
ravno iz izvora teologije. Kažemo to zato, jer se u pismima 
i odgovorima izmjenjuju divljenja i odobravanje očeva stava 
s upornim nagovaranjima da se oslobodi tamnice polaganjem 
zakletve. 

547. Kad je Margareta prviput došla ocu u tamničku 
izbu, izmolili su po kućnom običaju sedam pokorničkih 
psalama i litanije sviju svetih. Oko čega se ovaj puta i slije- 

dećih sastanaka kretao razgovor, saznajemo iz prekrasnog 
pisma Margarete Roper Alici Alington. To pismo smatra 
Chambers »najznačajnijim dokazom dramatske snage koja 
je vladala u kući u Chelsea.« Uspoređuje to dugo pismo s 
Platonovim Kritonom jer je i sličnog opsega i sadržaja. Za 
Chambersa je »nerješiva zagonetka« tko je pisac toga lista: 
More ili Margareta, ili oboje u suradnji. Govori Moreovi 
apsolutno su njegovi, a govori Margarete apsolutno su svi 
njezini.« Nije isključeno da su zajednički u tamnici slagali 
dijalog i fiktivno ga adresirali Alici Alington. 

548. »Ako se držim svoje savjesti — odgovara More na 
nagovaranja da položi zakletvu — ne mogu nikako učiniti 
toga, i to zbog toga što je moja savjest upućena u tu stvar; 
nisam olako stvar pogledao, nego više godina studirao i pom- 
no proučavao. Stoga nikad više ne mogu čuti niti ću, mislim, 
ikada čuti o toj stvari nešto što bi me moglo navesti da moja 
pamet drugačije misli, nego što sada uviđam. Nema lijeka 
protiv toga, nego me je Bog gurnuo u tjesnac da moram ili 
smrtno mu se zamjeriti ili izdržati svaku zemaljsku nevolju, 
koju će on dopustiti da padne na me zbog mojih drugih gri- 
jeha, za ovu stvar. A budući da ja u tom pitanju gledam 
samo na Boga, malo mi je stalo što ljudi to nazivaju kako- 
god im se svidi, pa kažu da to nije nikakva savjest, nego 
ludi skrupul.« (Rogers, Corr. 516.) 

549. Neka nam se dozvoli jedna primjedba: Ako itko 
More, oslobođen od neurotskih skrupula, znao je razlikovati 
autentičnu savjest od duševnosti pritisnute od parentalnog 
Superega. — U dijalogu s Margaretom More je razvio čitavu 
lepezu naziva za svoju kćerku od »kčerko Roper« — naziv 
zvuči tuđe: nisi više More, nego prevrtljivica kao tvoj muž 
negda luteran — do intimnog »Meg«. Promijena naziva kao 
da odrazuje temperaturu dijaloga. 

550. »Kako bilo da bilo, kćerko Roper, koga Gospodin 
smatra ovdje pametnim čovjekom, a koga luđakom, ne mogu 
lako pogoditi, ne mogu dobro pročitati takve zagonetke. Jer 
kako kaže Davus u Terenciju: Non sum Oedipus! Nisam 
Edip! — Smijem reći, ti znaš vrlo dobro: Non sum Oedipus, 
sed Morus! Nisam Edip nego More, a to moje ime, šta znači 
na grčkom, nije potrebno da ti kažem.“ Ali ja se pouzdajem 


* Moros ili mooros znači grčki 'luđak'. 

da me moj Gospodin broji među svoje luđake i takvim 
i ja sebe priznajem; kako mi ime na grčkom kazuje. Usta- 
novljujem, Bogu hvala, nemalo razloga, da takav treba zaista 
da ostanem.« (Rogers, Corr. 519.) 


551. »Zaista, kćeri, nikad nisam imao namjeru (jer Bog 
je moj gospodar) pribosti svoju savjest drugome na leđa, pa 
ni najboljem čovjeku koji znam da danas živi, jer ne znam 
kamo bi je mogao slučajno odnijeti. Nema toga čovjeka na 
ovoj zemlji, dok ovdje živi, u kojega bih smio biti siguran. 
Netko učini nešto da ugodi, neki može isto učiniti iz straha, 
i tako odnesoše moju dušu krivim putem.« (Rogers, Corr. 
521.) 

552. »Znaš dobro da se ne pačam u savjest bilo kojeg 
čovjeka koji se zakleo, niti preuzimam da im budem sudac. 
Pa ako oni čine dobro i savjest im ne spočitava, kad bih ja 
s protivnom savješću poželio poći za njima radi dobra druš- 
tva i položio zakletvu kao i oni, kad sve naše duše kasnije 
dođu na sud iza smrti i počne parnica pred Vrhovnim Sucem, 
ako on njima dosudi nebo, a meni pakao jer sam učinio kao 
i oni ne misleći kao što oni misle, ako tada reknem kako 
govore 'stani dobri pajdaši': »Moji londovi, dragi stari prija- 
telji, imenujući sad ovoga, sad onoga, pa i slučajno nekog 
biskupa od onih koje sam najviše volio, ja sam položio za- 
kletvu jer ste i vi to isto učinili, te pošao putem kojim ste 
vi pošli, dajte sad jednako učinite prema meni, ne dajte da 
idem sam, ako ima zere drugarstva u vama; bar netko nek 
pođe sa mnom. Istine mi, Margareto, smijem ti reći, tebi ko 
tebi potajice ovdje među nama dvojicom (ali ne reci to dalje 
usrdno te molim!): Ustanovljujem da je drugarstvo ovog bi- 
jednog svijeta tako nestalno, da za sve što bih prijetio i za- 
pomagao da netko sa mnom vragu pođe u ime dobrog dru- 
garstva, među svima njima znam da ne bih našao nijednoga. 
I tako, Marget, pred Bogom ti kažem, ako i ti tako misliš, 
onda je najbolje, pretpostavljam uza sve obzire na njih sve, 
bilo ih i dvostruko više prijatelja nego ih ima, ja poštu- 
jem svoju vlastitu dušu« (Rogers, Corr. 523.) 

Isplatilo bi se još jednom pročitati ove jedinstvene stra- 
nice u svoj kršćanskoj dokumentaciji, da samo pratimo 
kako se s nijansama Moreovih osjećaja mijenja ime njegove 
kćeri: kćerko Roper, Margareto, Marget ... sve do mirnog 
i srdačnog »Meg«. 

553. Margareta se pozvala na posluh državnim zakoni- 
ma. »Sto mu gromova, Marget, (reče opet moj otac) što se 
tiče uloge koju igraš, i ti igraš da izgubiš. Eto, Margareto, 
prvo što se tiče državnog zakona, premda je svaki čovjek 
koji je rođen i stanuje u toj državi vezan da zakone obdržava 
u svakom slučaju pod prijetnjom kakve zemaljske kazne, a 
u mnogim slučajevima pod prijetnjom Božje srdžbe također; 
ipak nitko nije obvezan da se zakune kao da je svaki zakon 
dobro donesen, niti je obvezan pod prijetnjom Božje srdžbe 
da izvršava svaku točku takvog zakona, jer su neke točke 
nezakonite. Takvi su zakoni koji se mogu zaključiti u jednom 
dijelu kršćanstva. Nijedan kršćanin ne sumnja da opći sabor 
čitavog kršćanstva ima uvijek pravo u toj točki na iznimni 
položaj i premda se mogu bolje izraziti neke stvari ili se 
prilike razvijaju dotle da zakon treba reformirati, ali da 
ustanovi išta takvo što bi uz Božje negodovanje bilo grešno, 
Duh Božji koji upravlja Crkvom nikad nije dopustio, niti će 
dopustiti, kad je čitava katolička Crkva zakonito skupljena 
na sveopći sabor (kako je Krist u sv. Pismu jasno obećao). 
(Rogers, Corr. 524.) 


554. »Može to biti, oče, — rekoh ja —. On reče: Neću 
raspravljati o tom da oni mogu više toga vidjeti, kćerko 
Margareto, zato ne sudim ničiju savjest koja je postavljena 
u njihova srca daleko od mog uvida. No to želim reći da ni- 
sam nikad čuo za razloge njihove promjene, nisu je potkri- 
jepili nikakvim novim autoritetom s obzirom na ono što su 
vrlo dobro znali prije, koliko znam. Ja sam za njih vrlo ve- 
seo ako sada na te stvari mogu gledati drugačije nego što su 
na iste tvari prije gledali. Ali što sam god prije vidio, ipak 
oni izgleda da misle kao i prije. Pa stoga premda oni smiju 
raditi drugačije nego što su prije smjeli, ja ipak, kćerko, ne 
smijem.« (Rogers, Corr. 527.) 

555. »Što se tiče moje vlastite savjesti u toj točki (ne 
osuđujem savjest nikoga drugoga), ona je takva da se može 
uskladiti s mojim vlastitim spasenjem. Ja sam u to uvjeren, 
Meg, kao što sam siguran da je Bog na nebu. Stoga s obzirom 
na sva ostala dobra, njive i sam život (ako sudbina tako 
odredi), kad mi je savjest tako sigurna, ja se zaista pouzda- 
jem u Boga da će me ojačati da podnesem gubitke prije nego 
bih protiv te savjesti položio zakletvu na propast svoje duše, 

kakvi god bili razlozi koji, kako vidim, izgleda pokreću dru- 
ge ljude u protivnom smjeru, drugačije nego mene, jer se 
moja savjest nije promijenila.« (Rogers, Corr, 528.) 

556. Margareta piše svojoj rođakinji, polusestri Alice, 
zapisujući očeve odgovore: »Dok me gledao kako sjedim vrlo 
žalosna, kako sam ti obećala, sestro, moje je srce bilo puno 
težine zbog opasnosti u kojoj se nalazio, jer — vjere mi — 
ne bojim se za njegovu dušu, on se nasmijao i rekao mi: 

»No što je s tobom, kćerko Marget? šta ti je, majko 
Evo? Na što misliš sada? Sjediš sad razmišljajući opet o 
govoru neke zmije?« — »Vjere mi, oče«, rekoh ja, ne mogu 
dalje ništa reći nego sam (kako mislim da je Kresida rekla 
kod Chaucera) došla do Dulcarnona, pače do konca moje 
mudrosti. Jer ako te primjeri tako mudrih ljudi ne mogu 
pokrenuti, ne vidim šta bih još rekla više nego ću pokušat 
da te uvjerim razlozima gospodina Harry Patensona.* On je 
sreo nekoga od naših ljudi pa kad je upitao gdje si ti i čuo 
da si još u Toweru, naljutio se na te i rekao: Zašto? šta mu 
koristi ako neće zakleti se? Zašto se ukočio pa neće položiti 
zakletve? I ja sam položio zakletvu. Tako ne mogu u dobroj 
vjeri dalje ići, iza kako te toliki mudri ljudi ne potakoše 
svojim primjerom, nego ću reći kao gospodin Harry: Zašto 
bi ti, oče, odbio zakletvu, kad sam je ja položila.« 

557. »Nato se on nasmijao i rekao: Dostojan odgovor 
Eve, jer ona nije Adamu ponudila lošiji plod nego je sama 
pojela.« — »Ali, oče, rekoh ja, istine mi, bojim se jako da 
će te ta stvar začuditi i uvelike uznemiriti. Ti dobro znaš, 
kako sam ti rekla, gospodin tajnik ti šalje poruku kao tvoj 
pravi prijatelj da se sjetiš da parlamenat još zasijeda.« — 
»Margareto«, reče otac, »od srca mu zahvaljujem. No kako 
sam ti razložio par puta, nisam bez razmišljanja napustio tu 
mogućnost. Makar znam dobro, ako budu zaključili zakon 
da mi naškode, taj zakon ne može biti nikad valjan, nego ću 
se pouzdati u Boga da će me održati u svojoj milosti. Što 
se tiče moje dužnosti prema vladaru, nitko mi ne može 
nauditi, a da ne učini bezakonje. (U tom slučaju, kako ti re- 
koh, to je kao čarolija: čovjek može ostati bez glave, a da 
mu to ništa ne naškodi). Usprkos toga što se nadam da Bog 
neće dopustiti da tako mudar vladar na taj način vrati tako 


* Harry Patenson bivši More-ove zabavljač (dvorska budala) 

vjernom slugi njegovu dugu službu, kako ništa nije nemogu- 
će da se dogodi, ja nisam zaboravio u toj stvari Kristov 
savjet u Evanđelju, da prije nego počnem graditi tvrđavu za 
obranu svoje duše, kako moram sjesti i dobro proračunati 
kolik će biti trošak. — Računao sam, Marget, sigurno mnogu 
besanu noć dok mi je žena spavala i mislila da sam i ja 
spavao. Razmišljao sam o opasnosti koja me može zadesiti 
dotle da sam siguran da me iznad njih nijedna ne može izne- 
naditi. Računajući na opasnosti, kćerko, srce mi je bilo puno 
žalosti. Ali ipak — (hvala našem Gospodinu) — usprkos svih 
nevolja nikad nisam nakanio promijeniti stav, jedino ako bi 
me nadvladao skrajnji strah.« (Rogers, 528.) 


558. »Neću gubiti pouzdanja u Boga, Meg, premda se 
osjećam slabim. Je da! i premda ću osjećati strah. Pa i da 
me nadvlada strah, ja ću se sjetiti, kako je sv. Petar na 
udarac vjetra počeo tonuti zbog svoje slabe vjere, pa ću 
učiniti kao on, zazvat ću Krista i zamolit ga za pomoć. A on 
će onda, uzdam se, ispružiti k meni svoju desnicu i održati 
me na burnim valovima da ne potonem. Pa i ako dopusti da 
vršim ulogu sv. Petra dalje i potpuno padnem na tle, zaku- 
nem se i ponovo se krivo zakunem (od čega neka me očuva 
Gospodin zbog svoje muke pune ljubavi i ne dopusti mi tako 
pasti i ništa time ne dobiti); svejedno ću se pouzdati da će 
njegova božanska dobrota baciti na me svoj nježni pogled 
pun saučešća kao što je učinio Petru i ponovno me uzdići da 
ispovijedim istinu svoje savjesti novom svježinom i odstra- 
nim sramotu i nesreću proizvedenu vlastitim grijehom.« 
(Rogers 531.) 


559, »A konačno, Marget, znam i to dobro da me bez 
mojeg grijeha neće Bog pustiti da se izgubim. Stoga ću se u 
dobroj nadi potpuno predati Bogu. Pa ako dopusti da pro- 
padnem zbog mojih grijeha, služit ću mu u hvalu njegove 
pravednosti. Ali u dobroj vjeri, Meg, pouzdajem se da će mo- 
ju bijednu dušu očuvati netaknutom Božje nježno milosrđe i 
učinit da mogu preporučivati njegovo milosrđe. Zato, moja 
draga kćerko, ne uznemiruj se ni zbog čega što bi se meni 
moglo desiti u ovom životu. Ništa se ne može dogoditi osim 
što Bog hoće.« (Rogers 531.) 


560. Margareta je osjećala da je ona jedina od koje nje- 
zin otac traži razumijevanje, pa mu je napisala slijedeće 

pismo da se ispriča što ga je nagovarala na zakletvu, ako sve 
skupa nije zajednički dijalog koji su skupa sastavili da mogu 
izraziti Moreov stav, a Margareta da ponovo dobije dozvolu 
za posjet. 

»Moj svim srcem najljubljeniji oče, mislim da nikad 
neću biti sposobna da ti dovoljno zahvalim za neiskazanu 
okrepu mom žalosnom srcu koju sam primila čitajući tvoje 
tako ljubežljivo i božanski divno pismo koje mi je otkrilo 
jasni sjaj blistavila tvoje duše, čistog hrama Duha Svetog. 
On će bez sumnje vječno počivati u tebi i ti u njemu. Oče, 
da mi dadnu čitav svijet, priredilo bi mi manje radosti u 
usporedbi s užitkom koji sam osjetila čitajući blago tvoga 
pisma, koje, premda je napisano ugljenom, po mom mišlje- 
nju napisano je zlatom.« (Rogers, Corr. 538.) 

561. Dodajmo još nekoliko odlomaka iz ostalih listova 
Margareti: 

»Zahvaljujem Gospodinu da su u tom sukobu Duh i ra- 
zum ojačan vjerom konačno nadvladali, da — ako me usmrte 
čineći zlo jer ja činim dobro (potpuno sam naime, siguran 
da ću odbiti zakletvu protiv moje savjesti, kad je takva da 
nisam bez opasnosti za dušu obvezan promijeniti stav, bila 
moja smrt bez zakona ili pod izlikom zakona), — dogodit će 
se slučaj u kojem čovjek može ostati bez glave, a da mu se 
ipak ništa zlo ne dogodi, nego mjesto štete doživi neprocje- 
njivo dobro iz Božje ruke.« (Rogers, Corr, 540.) 

562. »Pa konačno, potpuno sam siguran, i onako će jed- 
nom doći čas, koji se može desiti Bog zna kako brzo, u kojem 
ću ležati bolestan na smrtnoj postelji po naravi; onda ću 
misliti koliko bi mi Bog dao, da sam htio umrijeti prije pod 
izlikom takva zakona. — Zato mi razum pokazuje, Margare- 
to, da bi bila velika ludost da žalim doći do mučeničke smrti 
koju ću kasnije žaliti što nisam prije podnio. Osim toga, 
netko može jednako nasilno i bolno umrijeti zbog drugih 
nesreća kao na primjer od neprijatelja ili lopova s manje 
zasluge kod Boga.« 

»Tako sam, moja draga dobra kćerko, tebi razotkrio 
istinsko tajno dno svoga srca, što inače činim samo dobroti 
Božjoj, i to tako potpuno da te uvjeravam, Margareto, tako 
mi vjere, da nisam nikad molio Boga da me izvede iz tamni- 

ce i oslobodi me smrti prepuštajući sve potpuno samo njego- 
voj odluci, jer On vidi bolje šta je pravo moje dobro nego ja. 
Niti sam čeznuo, otkad ovamo dospjeh, da stavim nogu u 
svoju kuću radi bilo koje želje ili ugode u mojoj kući, ali 
bih se rado katkad prošetao u razgovoru s mojim prijatelji- 
ma i posebno s mojom ženom i s vama koji ste mi povjereni 
na brigu. No kad je Bog drugačije odredio, predao sam sve 
njegovoj dobroti ie se dnevno tješim time što saznajem da 
živite skupa u ljubavi i miru. Molim našeg Gospodina da 
tako uvijek bude.» (Rogers, Corr. 543.) 

563. »Margareti Roper, Tower londonski 1534. Tvoje pis- 
mo, pismo prave kćerke pune ljubavi, moje predrago dijete, 
bilo mi je i ostaje, uvjeravam te, na veliku nutarnju utjehu 
da jedva to može pero izraziti radi mnogih stvari koje si 
napisala, posebno što vam Bog u svojoj velikoj dobroti daje 
milost da uviđate neusporedivu razliku između bijednog sta- 
nja sadašnjeg života i blaženog stanja budućeg života za one 
koji umiru u Bogu te što molite na takav dobar kršćanski 
način da mu se svidite: (Drago mi je što mogu navesti tvoje 
vlastite riječi) da čvrsto ostane naša ljubav u Njemu koji 
ima toliko nježnog milosrđa s nama, s malo obzira na ovaj 
svijet, da tako bježimo od grijeha i prigrlimo krepost da 
možemo reći sa sv. Pavlom: Meni je život Krist, a smrt dobi- 
tak. I ona druga Pavlova riječ: Želim se raspasti i biti s 
Kristom.« (Rogers, Corr. 544.) 


564. »Pa ono što pišeš vlastitim riječima: 'Ali, dobri oče, 
ja sam bijednica, daleko, daleko, najdalje od svih drugih od 
te točke savršenstva, pa molim našeg Gospodina da mi poša- 
lje milost da popravim svoj život, i da neprestano imam pred 
očima svoj svršetak bez straha od smrti, koja onima koji 
umiru u Gospodinu nije drugo do vratiju u bogati život koji 
nam Bog nuđa u beskrajnom milosrđu. Amen. Dobri oče, 
ojačaj moju slabost svojim pobožnim molitvama — Neka 
nebeski Otac ojača tvoju slabost, moja dobra kćerko, i sla- 
bost tvog lomnog oca također.« (Rogers, Corr. 545.) 

»Dosta ti je moja milost. Krepost se u slabosti učvršćuje. 
Sve mogu u onom koji me jača. (2 Kor 12,9.) Sigurno, Meg, 
kukavičkije srce od onog tvoga slabog oca ne možeš imati. 
No ja se ipak uzdam u veliko Božje milosrđe da će u svojoj 

dobroti tako stajati uza me svojom jakom rukom da neće 
konačno dopustiti da bijedno otpadnem od njegove mi- 
losti.« 


565, »... Nikad nisam u duši imao namjeru da pristanem 
na to da ću — makar skrajnje morao podnijeti — činiti bilo 
koju stvar, koja bi mi se mogla prema mojoj savjesti (a što 
se drugih savjesti tiče, nisam čovjek sposoban da se u njih 
pačam) činiti vrijednom osude da bi izazvala na me Božju 
srdžbu. I to je posljednja točka do koje mora doći svaki 
čovjek sa svojim spasom, koliko ja mogu vidjeti, i na to je 
vezan, ako vidi opasnost, da ispituje svoju savjest, je li spoji- 
va sa spasenjem ili je treba reformirati. Pa ako je stvar 
takva da se obje strane mogu slagati sa spasom duše, onda 
na bilo koju se stranu savjest odluči, on je dosta siguran 
pred Bogom. Da se pak moja vlastita savjest može složiti s 
mojim spasenjem, u to sam, hvala našem Gospodinu, potpu- 
no siguran. Molim našeg Gospodina da ljude s obiju strana 
dovede u svoje blaženstvo. Kasno je već, moja draga kćerko, 
i zato te preporučujem Presvetom Trojstvu, da te vodi, tješi 
i ravna u Duhu Svetom, tako i sve tvoje i moju ženu sa svom 
o djecom i svim drugim prijateljima.« (Rogers, Corr. 


566. U svojim nutarnjim borbama More je istina naišao 
na udivljenje svoje obitelji, ali ne na bitnu potporu. Koliko 
ga je Margareta shvaćala, a koliko je lukavo glumila da ga 
može posjećivati ili je služila kao partner dijaloga, teško je 
odlučiti. O drugim članovima obitelji nemamo dovoljno svje- 
dočanstava. 

Čak i bivši zabavljač Harry Pate(n)son u svemu je gledao 
pretjerane skrupule. Žena Alice dobila je dozvolu da ga po- 
sjeti u tamnici. Bila je doduše pobožna žena, te nije štedjela 
ni muke ni žrtava da za nj isposluje materijalno što je tre- 
bao, ali prema muževu stavu nije imala drugo nego divlje 
nerazumijevanje. Ona mu je rekla da leži u tamnici zbog 
puke tvrdoglavosti, kako je bila uvjerena, dok mu je dosta 
reći jednu riječ da bude vraćen u lijepu kuću u Chelsea, k 
svojim knjigama, k svojoj obitelji i prijateljima. »Da li 
misliš, gospođo Alice«, rekao joj je More, »da je ovo mjesto 
jednako blizu nebu kao Chelsea?)« — A kad je ona odgovo- 
rila svojim nestašnim uzvikom: »Tilly! Vally!« (Sve koješta! 

ili Trla baba lan da joj prođe dan!) — reče joj More ozbilj- 
no: »Uzmimo da se vratim kući u Chelsea, kako dugo misliš 
da ću ondje uživati život?« — »Možda dvadeset godina«, reče 
ona. »Dvadeset godina!?« odvrati More, »zašto mi nisi rekla 
tisuću godina, to bi već bilo nešto. No bio bi i taj vrlo loš 
trgovac koji bi se stavio u opasnost da izgubi vječnost za 
1000 godina, tim više kad nismo sigurni ni za jedan dan.« 
(O'Hagan p. XXIX.) 


567. Gospođa More pisala je Cromwellu za Božić 1534. i 
Henriku VIII. također. Za uzvrat dobila je od grubijana Hen- 
rika iza muževa smaknuća da je dao izglasati posebni zakon, 
koji će poništiti Moreov testamenat učinjen prije zakona o 
nasljedstvu, da može zaplijeniti sve što je More već dao 
djeci u nasljedstvo i njoj, te joj je ostavio samo bijednih 20 
funti godišnje da proživi u maloj kući u Chelsea. 


568. Sačuvana su nam i nekoja pisma Tome Morea sve- 
ćenicima koji su s Moreom bili skupa zatvoreni: Dr Nikoli 
Wilsonu, magistru Ledereru i biskupu Fisheru. Prva dvojica 
konačno su položili zakletvu i oslobodili se zatvora. Dr Niko- 
la Wilson bio je u prijašnje vrijeme Kraljev kapelan. 

»Doktoru Nikoli Wilson, Tower londonski 1534. Nek Vam 
Gospodin bude potporom i, kako sam saznao različitim veza- 
ma da ste obećali da ćete položiti zakletvu, molim našeg Gos- 
podina da Vam u tome dadne sreću. Nikad nisam nikome 
davao savjet u protivnom smjeru za mojih dana niti ću išta 
poduzeti da unesem skrupule u savjesti drugih ljudi s obzi- 
rom na tu stvar.« (Rogers 532.) — »ima mnogo stvari, zna 
svaki učen čovjek, u kojima je svaki čovjek slobodan bez 
opasnosti da će propasti, mislit što mu se sviđa, dok nešto 
nije određeno kao obvezatni članak vjere od sveopćeg sabo- 
ra, a nije moje da definiram ili određujem koje je naravi ono 
što sadrži zakletva niti sam tako preuzetan da optužujem ili 
prezirem savjest drugih ljudi niti njihovu iskrenost i učenost, 
niti se pačam u stvari bilo kojeg čovjeka. Dosta imam posla 
sa sobom, niti se miješam u savjest drugih ljudi nego se ba- 
vim samo svojom savješću. A što se tiče moje savjesti, zazi- 
vam Božje milosrđe te imam dosta stvari zbog kojih moram 
obilno razmišljati.« (Rogers, Corr. 537.) »No sa mnom stvari 
stoje sasvim drugačije: jer iza kako sam naznačio Kraljevoj 
Visosti svoje vlastito skromno mišljenje, što je njegova Vi- 

sost uzela vrlo milostivo meni u prilog, pa kako sam vidio da 
stvari napreduju tako da nisam mogao učiniti uslugu Njego- 
voj Milosti po njegovoj želji, a nisam se htio miješati u ikoju 
njegovu želju, odlučio sam nadalje ne baviti se tim stvarima; 
nisam problem dalje studirao i o njemu razmišljao; pa kako 
sam kući poslao takve knjige i ne štedeći novac za njih d&n, 
spalio sam ih uz pristanak vlasnika koji je kao i ja odlučio 
ne baviti se više tim pitanjima; zato sada, dobri gospodine 
doktore, ne mogu i nisam sposoban ponovo raspravljati o 
tim točkama, premda imam svoje mišljenje jer su mnoge 
stvari ispale iz mog sjećanja, te nemam namjere ikad ih po- 
novo istraživati niti ih želim ponovo naći dok sam živ.« 
(Rogers 535.) — »Konačno, kako sam Vam rekao prije nego 
nam je ponuđena zakletva, kad smo se slučajno susreli u 
Londonu, neću sudjelovati u tim stvarima, nego za se sam 
slijedim vlastitu savjest, za koju ja sam moram Bogu odgo- 
varati, pa ću svakog čovjeka ostaviti njegovoj savjesti; tako 
vam i sada govorim pa se usudim reći da nikad više nikom 

neću drugačije govoriti.« (The Last letters, p. 86.) X 


569. Predviđajući kao pravnik svoj proces, More je mo- 
rao paziti na svaku riječ u listu svećeniku koji je isprva 
odbio zakletvu, a onda — kako je More čuo — odlučio polo- 
žiti, što je stvarno konačno i učinio. Osim toga, kao prvo- 
razredni teolog znao je kako pitanje papina primata nije 
definirano od vrhovnog crkvenog foruma, premda je jasno 
u tradiciji i sv. Pismu, i da se on osobno uvjerio na temelju 
studija samih izvora, zato uporno razlikuje svoju savjest i 
svoje uvjerenje od savjesti drugih i njihova znanja. — Kako 
More svjetovnjak kao teolog visoko stoji iznad samih sveće- 
nika i biskupa ondašnje Engleske. 

U istom duhu pisao je More i Master Ledereru, svećeni- 
ku, u subotu 16. siječnja 1535. Prevodimo iz tog pisma za 
intimnog Morea mnogo značajniji odlomak nego opetovano 
opravdanje slobode svake savjesti: »Pouzdajem se da neće 
upotrijebiti nasilna mučenja; no ako budu, Bog će u svojoj 
milosti i velikim dijelom na molitve vjernog puka dati mi 
snagu da izdržim. Vjeran je Bog, kaže sv. Pavao, koji ne 
dopušta da budemo kušani preko onog što možemo podnije- 
ti, nego daje s kušnjom i pomoć da budemo sposobni izdrža- 
ti je.« (I Kor 10, 13. Rogers, Corr. 549.) 

Sačuvano je i pisamce Tome Morea kojim zahvaljuje 
Antoniju Bonvisiju, talijanskom trgovcu, koji mu je poslao 
u zatvor topao ogrtač, vina i mesa. (Rogers, Corr. 559.) 

570. More je kao pravnik znao: Da se juridički dokaže 
izdaja, bilo je potrebno dokazati optuženiku da je ne samo 
u mislima, nego riječima ili spisima zanijekao kralju vrhov- 
ništvo nad engleskom Crkvom. Taj je dokaz dobiven na 
koncu lažnim svjedočanstvom Roberta Richa, i More je 
osuđen. 


30. travnja 1535. Cromwell i članovi komisije presluša- 
vali su Tomu Morea u Briljantnoj Dvorani, Ponudili su mu da 
kao bivši sudac i veliki kancelar sjedne među njih. Nije htio. 
Pitali su ga šta misli o novom zakonu. »Mislim, odgovorio im 
je, da kralj nije naredio da mi postavite to pitanje jer sam 
od početka u svoj iskrenosti rekao njegovoj Visosti svoje 
mišljenje, a iza toga rekao sam ga i Vama, Sir Kancelaru, 
usmeno i pismeno. Nemam namjere uplitati se u pitanje titu- 
la između pape i kralja. Vjeran sam podanik njegove milosti, 
njegov podložnik svakog časa u danu. Nikad nisam govorio 
zlo, niti mislim što zlo. Ako to nije dosta čovjeku da ostane 
na životu, vjerujte mi, život više nije za me važan.« 

571. Rekoše mu da kralj baš želi dati mu pravo na život. 
More je opetovao: »Ne želim se više baviti stvarima ovog 
svijeta, studiram Muku Gospodina našega i spreman sam 
umrijeti.« Članovi komisije narediše mu da se udalji iz dvo- 
rane. Raspravljali su međusobno o Moreovu utjecaju, kako 
daje svojim stavom podstrek protivnicima. Pozvaše Morea 
ponovo unutra i prigovoriše mu da ohrabruje kraljeve protiv- 
nike. Odgovorio je: »Vjerujte mi nemam želje da uopće dalje 
živim. Već sam počeo umirati. Iza kako sam stigao u tamni- 
cu, više sam puta bio u tako lošem stanju da sam mislio 
kako ću umrijeti. Takav jedan napad bolesti doživio sam pri- 
je sat, vremena. Zahvaljujem Bogu što nikad nisam žalio 
umrijeti. Bilo mi je žao što nisam umro kad je kriza već 
prošla. Tako moje bolesno tijelo ovisi o kraljevoj vol ji. Želim 
da i moja smrt bude korisna kralju.« — Cromwell je bio ga- 
nut i obećao je Moreu da će pokrenuti samo ono što mu 
može biti korisno. 


572. Dva ili tri dana kasnije 2. ili 3. svibnja 1535. More 
piše Margareti: »Na to sam kratko u potpunoj istini odgo- 

vorio (uzbuđen u nutrini svoje duše) da se nikad više neću 
petljati u stvari ovog svijeta, da sam se svijeta odrekao, a 
što se ostalog tiče, odgovorio sam u stvari isto što i prije, 
dokazujući im da sam čvrsto odlučio: niti proučavati niti se 
miješati u stvari ovog svijeta, nego da se sav moj studij sa- 
stoji u proučavanju Muke Kristove i mog prelaska iz ovog 
svijeta ... Na to mi reče gospodin Tajnik kako sam ja, prem- 
da zatočenik osuđen na doživotnu tamnicu, ipak obvezan na 
poslušnost i vjernost kraljevoj Visosti. Odgovorio sam da 
sam zaista vjeran podanik i svakodnevni sluga kraljev, te 
molim za kralja i njegove i za čitavo kraljevstvo. Ne činim 
nikome zla, ne govorim nikakva zla, nego svima želim dobro. 
Pa ako to nije dosta da čovjek ostane na životu, zaista ne 
želim više živjeti. Da već umirem, te sam — otkako sam u 
tamnici — bio u više navrata u takvom stanju da sam mislio: 
umrijet ću; tako je bilo prije jedan sat. Zahvaljujem Gospo- 
dinu što nikad nisam žalio umrijeti, upravo da mi je žao što 
je kriza prošla. Tako je moje bolesno tijelo kralju dano na 
milost i nemilost; dao Bog da moja smrt bude njemu na 
dobro.« (Rogers, Corr. 550.) j 


572. 4. svibnja smaknut je biskupijski svećenik John 
Hale (Hall) iz Islewortha s tri kartuzijanca: on zbog optužbe 
da je porugljivo govorio o kraljevim ljubavnicama te kralja 
nazvao krivovjercem. Župnik je zamolio kralja za pomilova- 
nje, dok su monasi »satkani od tvrđeg tkiva« odbili da mole 
za pomilovanje. 

Tom zgodom komentirao je Toma More Margareti u tam- 
nici konac kartuzijanaca koji ćemo ovaj puta reproducirati 
u Roperovoj verziji (80—81.) 

»Gledaj, Meg, zar ne vidiš (reče joj More), gledaj te bla- 
žene oce kako veselo idu u smrt poput mladenaca na vjen- 
čanje. Stoga možeš vidjeti, draga moja kćeri, kako je velika 
razlika između onih koji stvarno provedoše sve svoje dane 
u strogom, teškom, pokorničkom i patničkom životu potpu- 
no pobožno i onih u svijetu, svjetskih bijednika, kao što je 
tvoj otac, koji protratiše sve svoje vrijeme raspušteno u uži- 
cima i udobnostima. Evo Bog, gledajući njihov život u oštroj 
i nemilosrdnoj pokori, neće da dalje pate ostavši u ovoj do- 
lini jada, bijede i nepravde, nego se požuruje da ih uzme k 
sebi u uživanje svog vječnog božanstva; dok tvog ludog oca, 

Meg, koji je pun grijeha ne smatra vrijednim da već sada 
dospije do vječne sreće, te on mora čekati uronjen i uznemi- 
ren bijedom.« 


573. 7. svibnja 1535. pozvan je More ponovo na presluša- 
vanje. Članovi komisije zahtijevali su da ili prizna kralja 
glavom engleske Crkve ili da »izreče svoje zle misli.« — »Ne- 
mam zlih misli«, odgovori More, »zato vam nemam šta reći«. 
Audley i Cromwell zahtijevahu dalje i zaprijetiše mu se da 
će Kralj već znati kako će ga prisiliti da progovori. More 
odgovori: »Bit će teško prisiliti me da izaberem gubitak du- 
še mjesto gubitka tijela.«« Cromwell će mu: »Sad se glava 
odrubi svakom tko zaniječe kraljev supremat kao što je prije 
bio spaljen svaki koji je zanijekao papin supremat.« — More 
odgovori: »Razlika je između zakona čitavog kršćanstva i 
nacionalnog zakona.« — Cromwell pravnički nespretno posta- 
vi izravno pitanje, »krvavo pitanje« kako su pravnici naziva- 
li takav intervent, na koje optužnik nije trebao odgovoriti: 
»Mislite li da konstitucija nije zakonita?« —- More odvrati: 
»Ne odgovaram ništa ...« Cromwell nastavi: »Ako vam nije 
stalo do života, zašto izbjegavate izjasniti se protiv zakona?« 

.— More odgovori pravim svetačkim odgovorom: »Nisam 
čovjek koji je uvijek sveto živio, zato se ne usudim sam 
ponuditi svoj život Bogu, bojeći se da će me kazniti zbog 
preuzetnosti i dopustiti da padnem.« — Cromwell mu zajam- 
či kraljevo oproštenje ako potpiše zakletvu. More ponovo 
odbije. 

574. More je potplatio zatvorskog čuvara te upitao pis- 
meno biskupa Fishera za savjet. Ovaj mu je odgovorio da je 
glavno ne reći izravno kako kralj nije glava Crkve, što bi bila 
izdaja. Ako netko uskrati odgovor, može biti kažnjen samo 
tamnicom u kojoj već jesu. More je bio istog mišljenja. 


7. svibnja Robert Rich posjeti biskupa Fishera, poslan 
— kako reče — od kralja Henrika VIII. koji želi točno znati 
privatno mišljenje biskupovo koje se neće na sudu uvažiti. 
Fisher se dao prevariti i rekao: »U duši sam uvjeren i u svo- 
joj savjesti i znam savršeno i točno na temelju proučavanja 
da kralj nije i ne može biti po Božjem zakonu vrhovna glava 
Crkve u Engleskoj.« — Rich je o toj Fisherovoj izjavi ipak 
na sudu posvjedočio i biskup je osuđen na smrt. Rich je 

isto pokušao s Tomom More, ali bez uspjeha, pa je slagao i 
krivo se zakleo da je More rekao što nije bio izjavio. 


575. 3. lipnja 1535. piše More Margareti: 


»Narediše mi da reknem otvorenim određenim odgovo- 
rom da li smatram statut zakonitim koji određuje da je nje- 
gova Visost glava Crkve u Engleskoj i da inače jasno iskažem 
svoju zlobu, pa nisam mogao ništa odgovoriti ... Na isti na- 
čin sada, premda mi je vrlo teško što njegova Visost ima 
takvo mišljenje, ipak nemam lijeka kojim bi sebi pomogao, 
nego me tješi pomisao što znam sigurno da će doći vrijeme 
u kojem će Bog zasvjedočiti moju istinu prema njegovoj 
Milosti pred njim i pred čitavim svijetom. I premda se može 
činiti da je to slab uzrok utjehe, jer ja mogu u međuvremenu 
stradati, zahvaljujem Bogu da je moj slučaj u toj stvari 
potpuno jasan pred mojom savješću, te premda mogu stra- 
dati, nikakvo mi se zlo ne može dogoditi; čovjek može u 
takvim slučajevima izgubiti glavu, da mu se ništa zlo ne do- 
godi. Ja sam naime siguran da nemam nikakvih pokvarenih 
osjećaja, nego da sam uvijek od početka vjerno nastojao da 
gledam prvo na Boga i zatim na kralja prema nauci kojom 
me pouči njegova Visost u dan kad prvi put stupih u njegovu 
plemenitu službu, najkreposnija pouka koju je ikad koji 
vladar dao svom sluzi; što njegova Visost ima zlo mišljenje 
o meni, vrlo mi je teško, ali nemam sredstava, kako rekoh, 
da sebi pomognem, a jedina mi je utjeha međutim nada u 
onaj radosni dan u kojem će biti potpuno poznata moja isti- 
na prema njemu. Stoga i u buduće ne mogu ići dalje i dati 
drugi odgovor.« 

576. »Rekoše mi da me kralj može prisiliti na jasan od- 
govor. Na to sam odgovorio da neću raspravljati o kraljevoj 
vlasti, šta njegova Visost može učiniti u takvom slučaju, nego 
rekoh da mi se čini nešto pretvrdom ta prijetnja. Jer kad 
bi slučajno moja savjest meni prigovarala gledom na statute 
(no ne dajem nikakve izjave šta mi savjest govori), ako ništa 
ne činim i ništa ne izjavljujem o statutu, vrlo bi me bilo 
teško nagnati da se izjasnim ili jasno za statut protiv moje 
savjesti na propast moje duše ili jasno protiv statuta na 
propast moga tijela.« 


»Na to reče gospodin Tajnik da sam prije, dok sam bio 
Veliki Kancelar, preslušavao heretike, lopove i druge zločin- 

ce i hvalio me uvelike preko mojih zasluga u toj točki, te 
reče da sam tada kao i on mislio i da su barem mudri bisku- 
pi preslušavali krivovjerce, vjeruju li da je papa glava Crkve 
i običavahu siliti ih da se jasno izraze o tome, zašto onda ne 
bi kralj, pošto je načinjen zakon da je njegova Milost glava 
Crkve, mogao mene prisiliti da se točno izjasnim o ovom 
zakonu kao što su oni silili na izjavu o papi.« 


577. »Odgovorih i rekoh da protestiram protiv toga da 
sam kanio braniti ikoju stranu ili protiviti se ikojoj strani, 
ali rekoh da je razlika između dva slučaja, da je sada isto 
kod nas i drugdje, gdje je po svem tijelu kršćanstva priznata 
Papina vlast kao nešto nesumnjivo, što ne izgleda isto kao 
kad je stvar priznata u ovom kraljevstvu, a protiv onoga što 
se smatra istinitim u drugim kraljevstvima. Na to gospodin 
Tajnik odgovori da su oni bili spaljivani jer su nijekali pa- 
pinstvo kao što se sada odrubljuje glava onima koji niječu 
kraljev supremat i zato su isti razlozi valjani da se netko 
prisili na točan odgovor na prijašnje kao i na točan odgovor 
na sadašnje stanje.« 

»Na to sam odgovorio: Budući da čovjek nije u tom slu- 
čaju jednako obvezan u savjesti zakonom jednog kraljevstva, 
dok postoji zakon čitavog kršćanstva koji se tiče protivnog 
u stvarima vjere, nego lokalnim protivnim zakonom. Razum- 
nost ili nerazumnost i obveza na točan odgovor ne ovise o 
tom da li se odrubljuje glava ili spaljuje, nego o razlici s 
obzirom na krivnju savjesti, zato je razlika između gubitka 
glave i pakla.« — »Ponudiše mi zakletvu na potpis. Na to 
odgovorih da zaista nikad nisam imao namjere da se zaku- 
nem na bilo koji spis doklegod sam živ.« (Rogers, Corr. 
555—558.) 


578. »Prije toga rekoše mi da se čude zašto se tako upor- 
no pozivam na svoju savjest kad u krajnjem slučaju nisam 
siguran o stvari. Na to rekoh da sam potpuno siguran da je 
moja savjest informirana, kakva jest, i nakon marljiva prou- 
čavanja koje sam poduzeo tako dugo. Ona se može spojiti s 
mojim vlastitim spasenjem. Ne ulazim u savjest onih koji 
drugačije misle; svaki čovjek stoji i pada svome gospodaru 
(suo domino stat et cadit). Rekoše mi također da, ako mi je 
svejedno da li ću ostati na svijetu ili ostaviti ga, kako sam 
im bio rekao, zašto se ne izjasnim otvoreno protiv statuta. 

Izgleda da nisam baš spreman umrijeti premda tako govo- 
rim? Na to sam im odgovorio, kao što je i istina, da nisam u 
životu bio tako svet da bih se mogao preuzetno ponuditi na 
smrt, da me Bog za moju preuzetnost ne kazni padom, i sto- 
ga sebe ne guram sam naprijed, nego se povlačim. A ako me 
Bog sam gurne, onda se pouzdajem u njegovo veliko milosrđe 
da neće izostaviti da mi da milost i snagu.« (Rogers, Corr. 
559.) 

Usporedno dajemo izvještaj životopisaca Ropera, Harps- 
fielda, Stapletona i ostalih s Moreovim pismima koja su 
mnogo pouzdanija i točnija s više dragocjenih pojedinosti. 
Sam je More bio dublji mislilac i sigurniji pravnik od svojih 
životopisaca. 


579. 11. lipnja još su tri kartuzijanca osuđena na smrt. 
Slijedeći dan 12. lipnja došao je Robert Rich Moreu u ćeliju 
da mu oduzme sve njegove knjige. Skidajući knjigu za knji- 
gom, pitao je Morea: »Pretpostavimo da parlamenat izglasa 
zakon po kojem čitavo kraljevstvo mora priznati mene Ro- 
berta Richa kraljem. Da li biste me, magister More, smatrali 
kraljem? — Sigurno, odgovori More. Ali uzmimo drugi pri- 
mjer — nastavi More — da Parlamenat ustvrdi da Bog više 
uopće nije Bog? — Rich odgovori; Nemoguće, ali uzmimo 
srednji slučaj. Vi znadete da je naš kralj proglašen glavom 
Crkve, zašto ga ne ćete prihvatiti kao takvog kao što biste 
mene prihvatili za kralja? — Po Richu More je odgovorio: 
Parlamenat može proglasiti nekoga kraljem i skinuti ga, ali 
ne glavom Crkve. Ali More je jednostavno uskratio svaki 
odgovor na ovo nespretno Rickovo pitanje »žedno krvi«. 
Ostavši bez knjiga, More je zatvorio prozor: svoje ćelije. Za- 
povjednik Towera čudio se toj gesti, pa ga je upitao zašto to 
čini.« Nema robe u trgovini, odgovori More, pa zatvaram 
prozore dućana.« (Lemonnier 201.) 


580. 17. lipnja doveden je biskup Fisher pred isti sud 
koji je 6 dana prije osudio kartuzijance. Osuđen je na muči- 
la, ali mu je kazna neposredno promijenjena u odrubljenje 
glave. 19. lipnja obješeni su i rasječeni u 4 dijela trojica 
kartuzijanaca. 20. lipnja izveden je u 10 sati John Fisher na 
stratište. Sam se uspeo na stepenice visok i izmršavio, sama 
kost i koža. Izgledao je kao smrt koja govori ljudskim rije- 
čima. Rekao je puku: »Dosad nisam osjećao nikakva straha 

od smrti. No znam da sam satkan od mesa i da je sv. Petar 
tri puta zatajio Gospodina iz straha od smrti. Pomozite mi 
svojim molitvama, da ne izgubim srčanosti primajući smrtni 
udarac, ne dopustite da zatajim katoličku vjeru ni u jednoj 
točkil« Otvorio je Novi Zavjet nasumce i pročitao: »U tom 
se sastoji vječni život da upoznate jedinog Boga.« Do posljed- 
njeg časa opetovano su mu nuđali zakletvu da je potpiše. 
Odbio je. — Nakon što su mu odrubili glavu, golo je tijelo 
ležalo do večeri kad ga vojnici »sramotno pokopaše« obasuv- 
ši ga blatom. Glava mu je nataknuta na kolac i izložena na 
početak Towerskog mosta. »Mrtve ukočene oči kao da su 
gledale u ljude što su ulazili u London.« Puk je šaputao o 
čudesima. Iza 15 dana glava mu je bačena u Temzu. 


581. Najvredniji sinovi Engleske padali su jedan za dru- 
gim kao žrtve pohotnoga kralja koji je sebi prisvojio vrhov- 
ništvo nad Kristovom Crkvom u Engleskoj. Ako tuđi narod 
podjarmi susjeda, podloženi narod ne odgovara za zulume i 
okrutnosti tuđih zavojevača, ali narodi koji podnose bezočne 
vladare i sami su odgovorni, kolektivno odgovorni doklegod 
podnose vladare tirane. Narod koji ima vlastite vladare ima 
takve vladare kakve zaslužuje. Zašto se stvarni otpor ne- 
ograničenoj umišljenosti i razvratnosti Henrika VIII. sveo 
na desetak junaka, na to pitanje treba da odgovore engleski 
povjesničari u iskrenosti i poniznosti. 


582. 1. srpnja zbila se završna komedija, sjednica komi- 
sije koja je osudila Tomu Morea na smrt. More je bio iscrp- 
ljen i bolestan. Nije mogao hodati bez štapa. Audley i Norfolk 
pročitali su dugu optužnicu završivši riječima: »Vidite, ma- 
gister More, da ste teško uvrijedili kraljevo Veličanstvo; 
svejedno, ako se pokajete i promijenite svoje mišljenje u 
kojem ste do sada tvrdoglavo ustrajali, mi se pouzdajemo u 
kraljevu blagost i velikodušnost, njegovo Veličanstvo nesum- 
njivo će Vam oprostiti.« 

More odgovori: »Moja gospodo, mnogo vam hvala na 
Vašoj dobroti, ipak molim Svemogućeg Boga da me uzdrži 
čvrsta u mojem uvjerenju do časa smrti. Što se tiče optuž- 
nice, ne mislim da moje pamćenje i moje riječi mogu zadrža- 
ti sve, kakogod teške bile optužbe, naročito zbog mog dugog 
tamnovanja, bolesti i skrajnje slabosti.« — Ponudiše mu 
stolicu, — On odvrati da će se braniti kao nevin. Ako izosta- 

ve riječi »tvrdovrato, izdajnički, sotonski«, on da ne vidi 
zašto ga tuže da je kriv zbog veleizdaje. More je upotrijebio 
odvjetničku vještinu tvrdeći: »Niti ovaj zakon, niti bilo koji 
drugi na svijetu ne može osuditi čovjeka zato što je šutio. 
Samo riječi i djela mogu biti osuđeni.« 

583. Generalni prokurator odgovori: »Svaki lojalni gra- 
đanin dužan je odgovoriti.« — More odgovori: »Svaki lojalni 
građanin ima većih dužnosti prema svojoj savjesti nego pre- 
ma ičem drugom, u slučaju kad njegova savjest budi grizo- 
dušje kao moja i protestira; uvjeravam vas da nisam nikome 
otkrio šta je u mojoj savjesti.« Tada Robert Rich posvjedoči: 
»12. lipnja vi ste rekli: Parlamenat ne može kralja načiniti 


vrhovnom glavom Crkve.« More zaniječe: »Moja gospodo, da - 


sam ja čovjek koji ne drži do zakletve, ne bi bilo potrebno 
da stojim pred vama na tom mjestu u taj čas i za ovu stvar, 
jer sam tu u stanju optuženoga, kako predobro znadete. I ako 
je vaša zakletva istinita, gospodine Rich, molim da nikad ne 
vidim Božjeg lica. Ne bih ovoga rekao da je bilo drugačije 
ni da zadobijem čitav svijet.« 


584. Toma je More svejedno osuđen i Audley je pročitao 
osudu. More je sada imao posljednju priliku da govori. Od- 
bacio je sve pravničke postupke i rekao: »Proučavao sam 
pitanje 7 godina pa ne vidim ništa što bi dozvoljavalo svje- 
tovnjaku da postane vrhovnom glavom Crkve. Još ću dodati 
jednu stvar, moja gospodo. Kako čitamo u Djelima Apostol- 
skim: Pavao je bio prisutan kad kamenovahu sv. Stjepana i 
sve odobravao čuvajući odijela onih koji su na Stjepana ba- 
cali kamenove, sad su obojica kao sveci u nebu i ostat će 
ondje kroz svu vječnost. Na isti način, premda ste, moji lor- 
dovi, bili meni suci na zemlji i osudili me, pouzdano se na- 
dam i žarko molim da se svi mi jednom skupa sretnemo u 
nebu sretni zbog našeg vječnog spasenja.« (Lemonnier 
240—206.) 


585. Na putu, vjerojatno kad su se približavali Toweru, 
Moreov sin John protuče se kroz stražare i pade mu do kolje- 
na moleći ga za blagoslov. Toma ga mirno blagoslovi, ai 
John nije odavao znatno većeg uzbuđenja. Povorka je pošla 
dalje, početak je već stigao do towerskog nasipa, gdje ga je 
čekala kćerka Margareta. Kad je spazila oca, »protuče se — 
opisuje Roper njezin muž — protuče se kroz mnoštvo i stra- 

žare koji su nosili koplja i oružje, zaobiđe ih, dođe do cca, 
potrči mu, i to javno pred očima sviju, ogrli ga oko vrata i 
poljubi ga. Tolika je bila njezina žalost da nije drugo mogla 
reći nego: »O moj oče! o moj oče!« Zatim pade na koljena 
da primi blagoslov. »Strpi se, Margareto, rekne Toma sav 
miran, blagoslovi je i dodadne: »Ne tuguj. Tako je Bog 
htio. Kroz duge godine znala si tajne moga srca.« Ustala je 
i ostavila ga, pa se okrenula »kao da je sebe zaboravila« opet 
ga je obujmila rukama oko vrata i pokrila lice mnogim po- 
ljupcima. Bio je to prizor koji je nagnao suze na oči svih 
koji su bili prisutni, pa i stražari ne mogoše suzdržati suza.« 
(Collins XXVII.) 

586. Kao odvjetnik i kancelar More je brijao bradu. U 
tamnici narasla mu je velika brada te se skanjivao u pred- 
večerje smaknuća da li da je obrije. 


Dok je tako razmišljao da li da obrije bradu — priča 
anegdota — koja ne mora biti sto posto historijska — došao 
mu je posjetnik sa zadatkom da ga nagovori na promjenu 
stava: »Jeste li promijenili mišljenje?« — upitao ga dvorja- 
nin. »Jesam! Jesam!« — Veseo odjuri ovaj da obavijesti ka- 
petana, a ovaj kralja: Toma je promijenio mišljenje. Kralj 
upita u kojem smislu je promijenio mišljenje. More upitan, 
odgovori: »Šta dosađujete kralju. Odlučio sam ipak ne obri- 
jati svoje brade.« (Lemonnier 207.) — Možda je ovaj događaj 
dio legende, ali je potpuno u stilu Moreovu koji je iza osude 
nosio u duši nadnaravnu radost potpunog životnog uspjeha. 
Potpuno siguran u Božji izbor na mučeništvo i na Božju po- 
moć, jer se nije sam gurao u smrt, a osuđen je zbog vjernosti 
kršćanskim istinama. 


587. 5. srpnja poslao je More kostrijet i dugo pismo 
kćerki Margareti Roper iz kojeg zrači blagdansko raspolo- 
ženje: 

»Neka naš Gospodin blagoslovi tebe, dobra kćerko, i 
tvog dobrog muža i vašeg malog dječaka, i sve vaše, i svu 
moju djecu, i sve moje unuke, i sve naše prijatelje. Prepo- 
ruči me, kad budeš mogla, dragoj mojoj kćerki Ceciliji. Mo- 
lim Gospodina da je ojača i šaljem joj svoj blagoslov kao i 
svoj njezinoj djeci i molim je nek se moli za me. Šaljem joj 
jedan rubac, pa neka Bog ojača i dobrog joj muža. Dragoj 
kćerki Daunce nek bude slika na pergameni koju ste mi dali 

od gospođe Coniars; njezino je ime na poleđini. Pokaži joj 
list da vidi kako te srdačno molim da joj ponovo pošalješ 
sliku kao uspomenu od mene nek moli za me.« 

»Posebno volim Dorith Coley i molim je da joj bude 
dobra. Rado bih znao da je to ona bila kojoj si pisala o 
meni. Ako ne, molim te budi dobra obojima, koliko možeš u 
njezinoj žalosti i svojoj dobroj kćerki Jane Aleyne. Nek joj 
bude uručen, molim te, neki srdačni odgovor jer je onog da- 
na došla čak do mene da me zamoli da joj budeš dobra.« 

588. »Mnogo ti briga zadajem, dobra Margareto, no bilo 
bi mi žao ako bi se moj konac odgodio dalje od sutra, jer 
sutra je vigilija sv. Tome i oktava sv. Petra, stoga čeznem da 
sutra odem Bogu, to bi bio zaista blag i prikladan dan za 
me. Nikad mi se tvoje ponašanje nije toliko svidjelo kao 
kad si me posljednji puta izljubila jer ja cijenim ljubav mo- 
jih kćeri, a draga ljubav ne treba se obazirati na svjetsku 
otmjenost.« 

»Zbogom, drago moje dijete, moli zameijaćuzatei 
za sve tvoje prijatelje da se radosno sretnemo u nebu. Za- 
hvaljujem ti za tvoje velike troškove.« 

»Šaljem sada mojoj dobroj kćerki Clements njezin raču- 
nar (ploču) i šaljem njoj i mom dobrom sinu i svim njezini- 
ma Božji i svoj blagoslov.« 

»Molim te, u zgodno vrijeme preporuči me mom dobrom 
sinu Johnu More. Veoma sam volio njegovo prirodno pona- 
šanje. Neka gospodin blagoslovi njega i njegovu dobru ženu, 
moju dragu kćerku, koju molim da mom sinu bude dobra, 
jer ona ima velikih briga, pa ako moj posjed dospije u nje- 
gove ruke, neka ne prekrši moju baštinsku odredbu što se 
tiče kćeri Daunce. Naš Gospodin neka blagoslovi Tomu i 
Austena i svu djecu koju će još imati.« (Rogers, Corr. 563.) 

589. Obavijestili su Tomu Morea da neće biti obješen i 
raščetvoren, nego će mu kao plemiću odrubiti glavu. More 
je odvratio: »Neka Bog očuva sve moje prijatelje od takvih 
znakova milosti od kraljeve strane i neka on poštedi moje 
potomke od takvih oprosta.« (Lemonnier 207.) 

Sir Toma Pope obavijestio je Morea rano ujutro slijede- 
ći dan 6. srpnja da je po kraljevoj volji određeno da mu se 
odrubi glava u 9 sati toga dana. More je odvratio: »Dugujem 

mnogo njegovoj Visosti što se udostojao tako brzo me oslo- 
boditi od jada ovog bijednog svijeta. Ni ja neću izostaviti da 
se ozbiljno pomolim za njegovu Milost i ovdje i također u 
budućem svijetu.« Toma Pope poručio mu je da kralj ne 
želi da mnogo narodu govori. Obećao je. »Kralj dozvoljava 
također Vašoj ženi, djeci i prijateljima da budu na sprovo- 
du.« More je zahvalio, a Pope je briznuo u plač. More ga je 
pokušavao umiriti uvjeravajući ga »da će se sresti u boljem 
svijetu.« (Lemonnier 207.) 


590. Pratila ga je tako licemjerna kraljeva blagost, iza- 
tkana od plemenitih običaja iz boljih humanijih dana, običa- 
jima predviđenim za prave zločince koji su u ovaj povijesni 
čas sjedili na prijestolju i u sudačkim foteljima. 

Ostavio je towerska vrata na putu k stratištu. Neka žena 
izašla je iz kuće i ponudila mu vrč vina. On je lijepo zahva- 
lio ženi, ali je odbio s riječima: »Krist u svojoj muci nije pio 
vina, nego žuč i ocat.« (Collins XXVIII.) — Da li je taj doga- 
đaj anegdota dodana da Moreova smrt bude što sličnija 
Kristovoj kao što su preinačivali izjave da More bude što 
sličniji Ivanu Krstitelju koga progoni Ana Boleyn-Herodija- 
da ili je puk gledao u njemu pravog Kristova mučenika, a 
on, pun razmatranja o muci Kristovoj, reagirao slično svome 
Božanskom Učitelju? 

591. Prije nego je ostavio tamnicu, svjetovao mu je čas- 
nik da promijeni svoje najbolje odijelo jer će pripasti krvni- 
ku koji je grubijan i raspuštenik. More je odgovorio: »Zar 
ću propalicom smatrati čovjeka koji mi danas čini toliku 
uslugu?! Ne, uvjeravam Vas, da mi je odijelo optočeno zla- 
tom bio bih uvjeren da mu ga moram dati kao što je sv. 
Ciprijan dao 30 dukata svom krvniku.« More se ipak presvu- 
kao, ali je poslao krvniku jedan zlatnik. (Lemonnier 208.) 


592. Na stratištu More se okrenuo kapetanu: »Molim te, 
pomozi mi da se uspnem, a za silazak ostavi me da se sam 
odskliznem.« — Eto, toliko se bojao smrti, a sad se šali. 
Gdje je, smrti, žalac tvoj? Gdje je, smrti, pobjeda tvoja? — 
Po običaju krvnik ga zamoli za oproštenje. More mu se okre- 
ne i poljubi ga: »Danas ćeš mi učiniti veće dobročinstvo 
nego je ikad koji smrtnik bio sposoban da mi učini« — 
»Ohrabri se, čovječe, i ne boj se izvršiti svoju dužnost. Vrat 

mi je vrlo-kratak, pazi stoga da ne udariš nakoso, nego spasi 
svoj dobar glas.« 

. 593. Narodu je rekao samo nekoliko riječi punih sadrža- 
ja: »Što se mene tiče, umirem kao vjerni podanik kraljev, 
ali prvo Božji. Umirem u katoličkoj Crkvi i za katoličku 
Crkvu.« — Htjedoše mu povezati oči. Rekao je da će sam to 
učiniti i svezao si je vrpcom glavu preko očiju. Legao je gla- 
vom na panj. Oh, kako mašta romantizira i plaši one koji 
treba da umru! Sve je bilo tako jednostavno: sigurnost i 
sreća u duši radi skorog blaženstva. Podigao je naglo glavu 
da se posljednji put našali. Tihim glasom reče: »Čekaj malo, 


moram namjestiti bradu, ona bar nije počinila veleizdaje!« 


(Collins XXVIII.) 


Daleki rođak Moreov i naš suvremenik Bernard Basset 
D. I., koji je Tomu od dosadašnjih biografa najdublje shva- 
tio, dodaje komentar: »Dostigao je triumfalni čas u kojem 
nije ni smrt mogao više shvaćati odveć ozbiljno.« (Basset, 
211.) 

594, Moreovo je tijelo pokopano u crkvi sv. Petra u. To- 
oweru, a glava u Roperovoj grobnici u crkvi sv. Dunstana u 
“Canterburyju. (Chambers 273.) sika 

Podli i lakomi kralj Henrik, bilo iz osvete, bilo iz gramzi- 
vosti, zaplijenio ne samo Tominu imovinu po zakonu da 
imanje veleizdajnika pripada kruni, nego je dao na glasanje 
ropskom parlamentu spećijalni akt Parlamenta kojim se po- 
ništava Moreov testamenat potpisan davno prije zakona o 
supremaciji. Oplijenio je čitavu obitelj, a udovici je ostavio 
godišnju bijednu penziju od 20 funti. (O'Hagan p. XXXIV.) 
More se uspeo do vrhunca blagosti, dobrote i mučeništva, 
dok' se Henrik spustio do dna podlosti i bezočnosti. Dva 
hitra vozila u 'obratnom smjeru! Opposita juxta se posita 
magis ellucescunt_ = protivnosti jedna uz drugu jače se 
ističu. : 

595. Fisher, Kartuzijanci i Reynolds od Siona bili su sve- 
ćenici, More je jedini činovnik uprave koji se usudio oprije- 
ti se tudorovskom kralju. (Basset 181.) 

Kasniji veliki kancelar Woolsack osudio je smrtnu osudu 
Moreovu riječima: »To je najerniji zločin što je ikad poči- 
njen u Engleskoj pod izlikom zakona, a počinili su ga porota 

i suci.« (Collins XXVI.) — Chambers završava opis Moreove 
pogibije riječima: »Gledajući na Tomu Morea sud, koji do- 
minira u nekatoličkim krugovima još i danas, pa se nalazi 
izričito ili uključivo u engleskoj povijesti, pisanoj od uvje- 
renih protestanta ili od brojnih utjecajnih osoba, koje su 
napustile sve od protestantizma osim njegovih predrasuda, 
glasi: More je heroj kojim se ponosi Engleska.« (Chambers 
335.) Pravnici kao Mackintosh, kao Lord Campbell i Kać6 Foss, 
sva trojica bjesne na nepravednost Moreove parnice. Henrik 
je prava propalica. (Chambers 337.) 


596. U nepuna tri mjeseca pale su glave biskupa Fishera, 
sedmorice svećenika i Tome Morea. Događaji su imali poli- 
tički odjek u zemlji. U grofoviji Lincoln na sjeveru digla se 
revolucija, zatim u grofoviji York. Lord Dacre izabran je 
vojskovođom. Vojska od 30.000 ljudi približavala se Londonu 
tražeći promjenu politike, ponovno sjedinjenje s Rimom, 
uspostavu Katarinine kćeri Marije Tudor, povratak otetih 
crkvenih dobara i pad Cromwellov. Vojvoda od Norfolka 
uspio je skupiti samo 6000 ljudi protiv vojske od 30.000. 
Henrik VIII. obeća amnestiju i slobodni parlamenat u Yor- 
ku. Romantični i neiskusni Dacre raspusti vojsku. Norfolk 
razbije ostatak četa i prekrši sva obećanja. Engleski narod 
nije bio pripravljen na politiku bez ikakvih principa, ivede- 
nu od »Hitlera« 16. stoljeća koji se zvao Henrik VIII. Njego- 
va zloća nadmašila je maštu čitavog naroda. 

597. Posljednje Moreove riječi sucima govorile su o sv. 
Stjepanu i sv. Pavlu. Smrt Tome Morea usjekla se u englesku 
povijest kao smrt Stjepanova i srce sv. Pavla. On se otimao 
i bio svladan milošću Kristovom. Engleska se otima »ostanu« 
već više stoljeća, nikad nije mogla potpuno zaboraviti Morea. 
I u doba kad se Engleska raširila u golem imperij, najista- 
knutiji pjesnik romantičnog razdoblja Wordsworth spjevao 
je pjesmu Tomi Moreu s kojom ćemo završiti ove stranice. 
U posljednjih 50 godina» ostan« je opet počeo boljeti Engle- 
sku. Slava Tome Morea brzo raste. Možda je to čas milosti 
za Englesku. Ona već stiže prema vratima Damaska umorna 
od nutarnje nevolje. 

598. William Wordsworth (1770—1850). pjeva o Tomi 
Moreu: 

»Ka grobu opet kroče 

kroz oganj neki, neki stratištem 

k'o sveti Fisher i k'o vjerni More. 

Lako će za njih Sudac Gospod reć' 

s trona pravde: Ne slomi ih strah 

pred grozom koja prože strašnu smrt 
ganućem i slavom; a Moreov sjajni dah 
izusti nevinu k'o mač oštru riječ 

i bi jačim bljeskom bljesak sjekire strt.«* 


* Doslovni prijevod: »Stoga ka grobu kroče neko kroz oganj, 
drugi preko stratišta kao sveti Fisher i neslomivi More. Veselo će za 
obojicu sjesti Gospodar Sudac na sudačku stolicu: Neublaženi, ne- 
prevareni stravom pomiješanom sa sućuti i s grozom pred tragičnim 
prizorom. A veseli genij More-ov poigrao se nevinim mačem prirodne 
i sa golom sjekirom; sjanija i čišća bila je njegova dosjet- 
jivost.« 

Civitas Dei GAgusunj N> 39, 
119. 
cjepidlačarenje jogičko N* 96. 
crkvena nauka kroz stoljeća N“ 
415, 438, 439, 446, 452—453, 
497—499. 
nevidljiva Crkva N* 454—457. 
pripadnost Crkvi N* 499. 


sv. Pismo — Crkva N* 499— 
502. 


Č 


čast N? 175. . 

čednost N* 138. : 

čistilište N“ 64, 420, 459. 

čudo N* 28, 61, 206, 416, 452, 
500. 

D 


deklamacija N? 51, 102, 141. 
desničar N* 207—212. 


didaktičke metode N* 143, 144. 


dijalektika N* 118, 141. 


djeca N* 43, 141, 270, 285, 466. 


djevičanstvo N> 103. 
djevojke N* 109, 137—139. 
dnevni red N? 37, 49. 


dobra djela N* 420, 457—461, 


502. 
drama N? 35, 36. 
drame T. Morea N- 156, 157. 


Duh Sveti N* 415, 500, 502, 528, 


542. 
duhovni pisac N? 7. 
dužnik No 263. 


E 


ekskomunikacija No? 208. 
emancipacija N>? 199. 
engleski prijevod No 25, 310. 
epigram N?* 156, 221—289. 
epski dijalog N> 171. 


eshatologija No 45, 46, 79, 143. 


etika N> 187. 

euangelista N* 414, 416. 
Evanđelje N* 415, 416. 
euharistija No 432, 433, 502. 
eutrapelija N* 67. 

evropski put N? 1. 


F 


fanatizam (asketski) N? 67. 
Feniks i grlica N? 15. 
filozofija N? 140, 179. 
francuski No 25, 169. 


franjevci N> 40, 112, 117, 168, 
203, 386. 
fratar N> 157, 170, 183. 

G 


gizdavost N* 44, 138. 
glazba N*? 44. 

grb T. Morea N> 53. 

grčki N* 38, 39, 99, 126, 140. 
grijeh N> 66, 69, 209, 267. 


H 


hedonizam N* 202—204. 

beksametar N> 13. 

heretik N* 413—511, posebno 
434. 

historijski roman N* 180. 

holandski N? 169. 

horoskop N* 235. 

humanist N> 16. 

humanizam N?* 96, 118, 126. 


I 


identitet No" 58. 
ideološka tiranija No 17. 
Igra o Tomi Moreu N* 9, 10 
(Shakespeare) 
N? 2 (R. Bolt) 
igre N* 203. 
imanencija dobra i zla N* 66. 
imena Utopije N> 172, 214. 
Indeks N> 101. 
individualizam N- 210, 321. 
inđustrijalizacija N? 220. 
inkubator za piliće N* 213. 
inkvizicija N“ 429. 
instituta saecularia N* 208. 
intelektualna drama No 170. 
introvertiranost N* 60. 
ironija N? 8, 62. 


ispovijed N* 69, 71—73, 77—78, 


381. 
ispovjednici N* 65. 
istočni grijeh N* 108. 
isusovac N? 15, 46. 
izgled Moreov N> 98. 


J 
jamb N* 13, 158, 160. 


jednakost N“ 199, 277, 319, 341. 


jezik engleski T. Morea N* 
150—153. 


K 
i 
kakangelista N> 414. 
kanonsko pravo N- 118. 
kapelan (privatni) N* 48. 


kartuzijanci N> 40, 46, 55, 91, 
119, 158, 164, 331, 384, 387, 


389—392, 544. 

Katari N* 429, 

Katolička Crkva N? 7, 128, 407, 
DI 

katolik Shakespeare N* 10—17. 

kazalište N? 35, 36. 

kažnjavanje N* 133, 200, 318. 

kićenje N* 44. 

klarise N* 91. 

klasifikacija No" 118. 

kler N? 54, 208, 268, 271, 274, 
276, 319, 410, 412, 430, 461— 
491, 594, 504—508. 

kleveta N* 494, 520. 

književna kriza N* 154. 

književna vrsta N* 170. 

književnost N? 52, 137, 138, 139, 
179. 
ukus knj. N* 256, 260, 261. 

kolonijanizam N* 343—346. 

komika (uloga k.) N* 155. 

kompilatori N“ 26. 

komunizam N?" 3, 6, 181, 187, 
341, 341. 

kontestacija N* 53, 102, 105, 115. 

konvencionalnost Utopije N" 
218, 219. 

korporacija N* 338. 

kostrijet N* 40, 48, 49, 587. 

kralj N> 212, 251, 252, 272, 273, 
281; vidi: vlast. 


krepost N* 137—139, 205, 416. 
kriminalistika N* 143. 
Krist N> 91, 415, 417, 420, 432, 
439, 496, 499, 501, 553, 590. 
krivovjerac N* 413—511, pose- 
bno 434. 

kronologija života T. Morea N* 
30. 

krst želje N* 206. 

krv N" 48. 

kukavištvo N* 116. 

kulturno stvaranje N* 347, 348. 

kunići N* 135. 

kušnje života N* 93. 


L 


lakomost N* 209, 230, 238, 253, 
341. 

laksan (preširoka savjest) N- 
71—73. 

lasica No 132. 

latinski N* 25, 109, 126, 140. 

liberalizam No 199, 200, 220. 

liječnik N* 77. 

lijenost N> 200, 209, 341. 

lisac-ispovjednik N* 71—73. 

lisica N* 132. 

logika N> 140. 

londonski reformatori N? 38. 

lov No 215. 

lukavost N* 269. 

luteranstvo N* 127 (vidi: 
Luther) 

lutnja N> 44, 


LJ 


ljepota djevojke N* 138, 234, 
236, 256, 283. 

ljevičar N* 207—212. 

Ljubav N* 206, 256, 286, 329— 
332. 
vrhunaravna N* 59, 164, 513, 
533, 545. 

.M 


magarac-skrupulant N* 71—73. 
Magna charta N> 364. 
majmun No 132. 
malodušnost N> 68. BR 
Mammon N> 341. mane N? 51. 
matematika N* 140, 203. 
medicina N> 145, 147, 248, 264, 
278. 
metafizički pjesnici N* 18. 
metar Moreovih epigrama N" 
226. 
militarizam N? 315, 316. 
milost N>* 59, 70 (i narav) N>" 
418. 
milostinja N* 84. 
minimalistički ekumenizam N> 
101. 
mir duševni N> 62, 544. 
miraz No 256. 
mistika No? 7 
mladi-stari N* 63. 
molitva N> 46, 61, 69, 132, 547. 
monaštvo N* 107—114. 
moralističko stanovište N" 438. 
moros = luđak N? 99, 287, 
550. 
motivacija (kriva) N* 82—88. 
mučeništvo N* 62, 64, 92—93, 
"181, 357, 397, 492, 513, 562, 586. 
muka Kristova N> 46, 570. 
N 
nadgrobni natpis Moreov N- 
29, 52, 421. 
nadutost N> 113. 
nakana, dobra, N> 90. 
napasti N* 78—81, 90, 532. 
naravna religija No? 205, 206. 
nebo N- 65, 67, 92—93, 287, 306, 
542. 
nesigurnost N> 58. 


neurotičnost N?* 54, 68. 
nevolje lijek N* 63, 239, 

njemački N? 169. š 
novac (djeci) N* 145, 146, 370, 
412, 505. 


(0) 


običaji N? 111. 

obitelj N* 127—149, 206, 325— 
339, 340. 

obiteljski portret N* 149. 

obiteljsko sveučilište N* 136— 
149. 

objave N* 107. 

obrambeni mehanizmi N* 82— 
88. 

obredi N? 114. 

odijevanje N* 60. 

oholost N* 111, 113, 138, 190, 
209, 210, 211, 341. 

oksfordski reformatori N* 38. 

oligopolija N* 315. 

oluja — lađa No" 181. 

originalnost N* 192, 218—219. 

osnovne i srednje škole N> 34. 

otac N? 33, 40, 52. 


P 


pakao N> 44, 66, 91. 

papa, papinstvo N? 115, 123, 
356, 365, 366, 454—456, 526— 
529, 538, 546, 569, 573, 576, 
577. 

parabola N? 18, 

pas N? 135. 

patnje života N>* 93. 

paunov rep mjesto šibe N* 133. 

sv. Pismo No? 15, 132, 431, 437, 
438, 449, 452—453, 496—501. 

pjesnici N* 86. 

pjevanje N* 256, 260. 

poezija N* 141, 156, 221—289, 
261. 

pogreške N? 51, 212. 

pohvale N? 139. 


pokojnici — sv. misa N* 420, 
426. 

pokora N? 40, 47, 48, 49, 55, 115, 
204. 

polemika N* 103—104, 106—114, 
290—299, 413—511, 440. 

politička filozofija N* 179. 

politika i filozof N* 181. 

politika ravnovjesja N* 311. 

poniznost N* 138. 

porast interesa N? 2. 

posjednici zemlje N* 85. 

poslušnost N? 50, 87, 320.. 

post N* 60. 

poturica N>? 63. 

pouzdanje N* 78. 

povjesničar N* 166. 

požar N> 51. 

pravednost uvjet pripadnosti 
Crkvi. N* 454—456. 

pravo (jus) N> 41, 52. 

praznovjerje N* 111, 235, 265. 

preljub N> 324. 

prijateljstvo N* 97, 98, 263. 

prijaznost N> 403. 

prijevod engl. Natinski i obratno 
N* 140. 

pristranost prema kleru N* 
505, 506. 

progon N* 93. 

projektivni test No? 195, 196, 
219. 

proštenja N* 50, 115. 

protestantizam N?* 66. Vidi 
Luther 

pseudonim N> 442. | 

psihičko iskustvo N? 27, 57, 61. 

psihoanaliza N? 57, 177. 


ptice N? 132. 


puk N* 121. 
puritanski N> 198. 


R 


rabini N* 408. 


radikalizam N? 317. 


radno vrijeme N? 25. 

radost N? 67. 

ratarstvo N-> 203. 

redovništvo N* 40, 50, 54, 55, 
125, 196, 197, 207, 321, 325, 330, 

341, 414, 419, 458, 461—491, 
504. Vidi franjevci, benedik- 
tinci, kartuzijanci, isusovci. 

religioznost N* 321—324. 

retorska metoda N? 118. 

rezbarije u Chelsea N* 53. 

rodoslovlja N* 215. 

ruganje N? 8, 62. 

rugoba N> 234, 249, 258, 264, 
270, 280. 


S 


sam za se heretik N> 413, 422, 
423, 424, 504. 

samostalnost N* 54. 

samosvojnost (selfhood) Ne? 20, 
537. 

samoubojstvo N* 74, 76, 215. 

san N? 37, 249, 254. 

satira N* 118. 

savjest N* 54, 55, 70—74, 251, 
548—560, 535—547, 565, 575, 
578. 

Scila-Haribda N> 74, 79, 417. 

seksualni odgoj N* 134, 229, 
289. 

septuaginta N> 108. 

sextuumvirat čovječanstva N* 
19. 

sifilis N? 464. 

sirotinja N* 84, 350, 411, 420, 
461—491, 508. 

sjeverni kršćanski humanizam 
N" 96. 

skolastika N* 118, 120, 416, 437. 

skrupuloznost N?* 27, 52, 54, 56, 
57, 58, 69—81, 229, 289. 

slava ljudska N* 86, 86, 87, 88, 
175. 

slavohlepna žena N* 87. 

slikari N* 246, 248, 270. 

sloboda N? 199, 200. 

sloboda — sveznanje Božje N*" 
416, 418, 420. 

smrt N> 46, 62, 64, 65, 89—93, 
233, 237, 250, 570, 571, 575. 

socijalne razlike N“ 83. 

sociološki traktat No“ 180. 

sofisti N* 96. 

solecizmi No 225. 

sonet N? 31, 107. Shakespeareov 
13, 15. 

sotona N* 65, 68, 74, 75, 78, 80, 
90, 451, 542. 

spas duše N" 62, 63. 

spavanje N* 46, 47. 

spužva N? 112. 

sredina između bogatstva i si- 
romaštva N? 231. 

strah N" 62, 68, 69, 78—80, 89— 
92. 

strpljivost N* 63, 81. 

studij N* 47. 

sublimacija N* 45, 46. 

sudac N* 291, 350—356. 

sudnji dan N> 89. 

sukobi s kraljem Henrikom 
VII. No 43 

super-ego N* 45. 

supremacija N* 54, 123, 384, 
390, 521, 531, 570, 575, 577. 

susjedi No 51, 135. 

svećenstvo N? 52, 54. Vidi: kler. 

svetac N? 7, 22, 196. 


Š 


šala No 98, 132, 213, 214. 

šerif N* 352. 

škodi društvu (nauka) N* 423. 

škola sv. Antuna (prasad) — 
Sv. Pavla (golubovi) N> 34. 

školjka N? 112. 

školovanje djevojaka i žena N* 
136—140. 

školska reforma N* 96, 121. 

škrtost N* 230, 238, 240, 249, 
250, 253. 

španjolski Predgovor, Motto, 
N" 25. 

šteta, vraćanje N? 51. 


T 


talenat No 113. 

talijanski N* 169. 

tamnica svijeta N* 91, 250. 

taština N? 234, 2417. 

ieatar N> 35, 36. 

teologija, obnova t. N? 39, 48, 
109, 116, 140, 299, 530. 

testamenat Moreov N* 594. 

textus receptus (Erazmov) N? 


tiranija N* 199, 221, 241. 
tituli N> 215. 
totalitarno društvo N* 413. 
tradicija 415, 438, 439, 446, 452 
—453, 497—501. 
transcendentalno N> 20. 
transfer (psihoanalitički) N* 
57 


Trojstvo N* 432, 565. 

tužaljka »Feniks i Golubica« 
N?* 15. 

tvrdoglavost žena N* 33. 


U 


udovac N* 44. 

ukus književni N* 260, 261. 

umišljenost (Lutherova) N> 451. 

umjerenost (u jelu) N* 48, 60, 
0 


umjetnost No 370. 

ustajanje ujutro N* 47. 

Utopija N? 3, 30, 44, 83, 95, 132, 
156, 167—221, 207, 313—348, 
422. 

užitak N> 202. 


V 


vatra No 51. 

veseo N* 213—217, 219. 

viđenja N* 107. 

Vindicatio Henrici VIII. N* 
156, 290—292, 441—461. 

visoke službe N* 88, 262. 


vječne istine N> 82, 90, 93, 94, 


159, 228, 250, 519, 520. 
(vidi Eshatologija) 
vjera bez djela so 66. 
vjera-razum N* 1 
vlast N> 212, 251, nj 272, 213, 
281, 319, 405. 
vuk — preširoke savjesti N* 
T1—73. 
vulgarnost N* 96. 


Z 


zakletva N? 4, 27, 506, 531, 534, 
537—9, 553, 560, 561, 568, 573, 


517, 5B2. 


zakoni N> 187, 200, 318, 553, 557. 
zabavnost N> 403. 
zaljubljenost N> 41. 

zapletaj (dvostruki) N* 35, 36. 
Zapoletanci N* 172, 214, 316. 
zaručnik No? 127. 

zatajenje vjere N* 89, 90. 
zavjeti N* 40, 115, 420, 458, 502. 
zlato N> 83, 138, 212, 215, 319. 
zle misli N> 78. 


Ž 


žalost N? 213—217. 

žene N? 33, 127, 136—140, 242— 
245, 256, 257, 264, 266, 283, 284, 
339, 381. 

ženidba N> 41, 42, 457. 30, 31, 
32, 102, 103, 164, 331, 407. 

žitno klasje N* 168. 

životopisci N* 22—29. 

župljanin N> 48, 50. 

KAZALO IMENA (S IZGOVOROM) 


A 


Ahab N* 386. 

Alberti N? 191. 

alderman (o:ldemaen), alder- 
men  (o:ldomen); court of 
aldermen  (ko:tov o:ldomen) 
N> 11, 131, 354. , 

Aleksandar VI. N? 123, 191. 

Alexejev P. P. N? 193. 

Aleyne, Jane (r:džein o'lein) N> 
587. 

Alice (raelis) Middleton 
(midlton) N* 23, 30, 44, 51, 69, 
403, 566, 567. 

Alington (raeligton) N* 304, 
547—560. 

Allen, J. W, (raeln) N> 216, 342. 

Altham Palace (o:ldhom -paelis) 
N> 97. 

Ambrozije N* 99, 108, 449. 

Amerigo Vespucci N* 180, 194. 

A merry jest how a Sergeant 
would learn to play the Friar 
(o "meri džest hau orsa:džont 
wod lom ta "plei dho'fraio) 
N> 157. 

Ames, Russell ('eimz rasl) N? 
29, 205, 208, 210, 312, 316. 

Amiens (a:mja) Ne 30. 

Amos N? 186. 

Answer to the book which a 
nameless heretic has named 

the Supper of Lord (amso tu 
dho buk witš o neimlos' he- 
rotik hoz neimed tho 'sAporov 
lo:d) N> 296. 

Answer to the first Part of the 
Poisoned Book (amso to dho 
"fast pat ov dho poizond 
buk) N?* 30, 156, 297. 

Antun N* 62—93. 

Antwerpen N> 180. 

Apology of the Clergy (o"polodži 
ov dho 'klo:dži) N* 30, 156, 
296. 

Arden (a:don) Mary (mesri) i 
Edward Arden N> 11. 

Aristotel N* 118, 120, 185, 188, 
191, 202, 332. 

Arnobije N* 99. 

Arthur N* 43, 365, 374, 405. 

Asham (raešom) N? 154. 

Audeley (o:dli) N* 390, 411, 512, 
521, 522, 573, 582, 584. 

Augustin N> 39, 99, 108, 119, 139, 
190, 209, 210, 398, 405, 415, 439, 
449. 

Austen (o:stn) Toma N?> 588. 


B 


bachelor (baetšolor) of arts (ov 
"a:ts) N* 384. 

Bacon, Roger (:rodže -beikn) 
N> 120. 


Bainham (beinsm) N> 434. 

Barns (ba:mz) N* 502, 507, 509. 

Barrow (baerosu), John i Mar- 
gareta N* 136. 

Basset (baesit), Bernard (be: 
nod) N? 7, 29, 41, 46, 47, 49, 
51, 53, 58—60, 93, 121, 131, 133, 
134, 143, 144, 146, 159, 164, 358, 
359, 362, 364, 367, 375, 317, 318, 
380, 381, 385, 386, 396, 398, 406, 
410, 425, 593. 

Batavi N> 189. 

Bath (ba:th) N* 405, 412, 512. 

Battersea (rbaetsi) N> 131. 

Bazel N? 167. 

Bazilije N* 449. 

Bayfield (beifi:ld) N? 434. 

Beaufort Street ('bjufot strirt) 
N> 6. 

Becket, Toma N? 364. 

Becon (bekn) N* 369. 

Bellarmino, kard. Robert N* 
510. 

Berličre, Ursmer (ys'me:r ber' 
lje:r) N> 196. 

Bernardo N> 449. 

Beroald N>* 189. 

Bevington ("bevinton) N* 171, 
181, 192, 209, 312, 358. 

Bilney (bilni) N* 434. 

Blount (blant) Elizabeta N? 404. 

Boecije N* 140. 

Boleyn (bulin) Ana N* 362, 363, 
368, 373—382, 404, 531, 536, 
590. 

Marija N* 363, George N* 375, 
Toma No 375. 

Bolt (bsult) Robert (:robot) N> 
2, 19—21, 128, 358, 363, 372, 
378, 397, 537. A Man for all 
Seasons (9 'maen for'o:l 
"si:z-nz) 

Bonaventura N* 120, 496. 

Bonvisi, Antun N* 366, 569. 


Book of Fortune (buk ov for 
tšun) N> 156, 161, 306. 

Book of Hours ('buk ov 'auoz) 
N? 30, 156. 

Boswell (bozwol) James (dže- 
imz) N> 19. 

Bosworth ('bozwo:th) No? 15. 

Bouge (baudž) John N> 48. 

Bradmer ('braedmo) L. N? 227, 
228. 

Bragman (braegmen) N> 191. 

Bremond (brs'm5) Henri (gri) 
N? 511. 

Brereton ('brirstn) N> 381. 

Brewer (bru) N* 217. 

Bridgett (rbridžit) T. E. N> 29, 
41. 

Brigita N* 91. 

Brixius (de Brie, de Brice) N* 
222—226, 270. Germain 
(že:me) 

Bryan (braion) Francis (fraen- 
sis) N* 375. : 

brotherhood (*'bradhshu:d) N»* 
210. 

Browning (:'braunig) N> 171. 

Bruges (bryiž, franc.) Brugge 
(bryge flam.) N* 30, 132, 203. 

Brut, Junije i Marko N> 19. 

Buchesbury (*'batšizbori) No? 
396. 

Buckingham (rbakig sm) N> 
364, 378, 516. 

Budaeus N* 196. 

Bugenhagen, Johann N* 304, 
413—420, 436. 

burgess (*'bo:džis) N* 43. 

Burleigh (bori) William Cecil 
N* 179. (rsesil) 

Burnet (bomit) Gilbert ("džil- 
bot) N* 169, 179. 

Burton, Elizabeta (bortn) N> 
514—522. 

Busleyden (bysleidon) J. N+ 
117, 170. 

Butler (batlo) Samuel (saemju- 
9l) No 220. 


Cc 


Cabot (kaebst) John N* 194. 

Calais (kale) N* 30. 

Cambrai (ka'bre) N* 30, 396. 

Cambridge (kaembridž) N* 30, 
125, 396. , 

Campbell (kaembol) W. E. No 
29, 208, 310, 400, 595. 

Campeggio (kamrpedžo) N- 356, 
372, 404. 

Campion (kaempiosn) Edmund 
N>* 12. 

Camus (ka:my) Albert N?* 20. 

Canterbury (:kaentsberi) N* 38. 

(The) Canterbury Tales (teilz) 
N? 171, 384. 

Carcellius N* 442. 

Cassirer, Ernst N* 187. 

Cenabih, ('kaevondiš) N* 26, 
71. 

Caylay (keilei) Arthur N> 179. 

Cecilija N> 42, 129, 136, 140, 141, 
143, 587., 

Cecil (rsesil) William, lord Burg- 
leigh (borli) No 179. 

ae .. Edmund 

9215 

Chambers R. W. No 2, 6,8, 9, 
23, 24, 29, 33, 39, 41, 48, 55, 61, 
.105, 120, 123, 128, 131, 133, 142, 
153, 155, 160, 161, 170, 173, 195 
—197, 199, 200, 203—205, 207, 
. 208, 304, 305, 311, 314, 322, 338, 
"364, 366, 367, 270, 374, 375, 382, 
388, 397, 403, 405, 406, 407, 412, 
“422, 428, 435, 513, 514, 523, 547, 
594, 595. : 

chancellor.(tšaensolo) N* 30, 
396. 


Great Lordi ave ii 
lo:d tšaensolo) 

Chapuys  (šapoejs) Predgovor, 
368, 385, 408. 

Chati N* 189. 

Chaucer (tšois9) Geoffrey (džo- 
fri) N> 154, 158, 171, 217, 228, 
288, 556. 

Chelsea (tšelzi) N* 29, 30, 50, 51, 
131, 132, 133, 140, 304, 396, 403, 
523, 547, 566. 

Chesterton  (tšesteton) Gilbert 
Keith (džilbst keith) N? 2, 8, 
321. 

Chicago (ši'ka:gou; USA jiko 
gou) N22. 

Chichester ("tšitšosto») N* 25. 

Ciceron N?> 101, 189. 

jam N* 99, 147, 415, 449, 
91. 

Cisneros N* 496. 

Clarence (klaersns) N* 384. 

Clements (klements) John N- 
24, 31, 130, 147, 588. 

Clerk (kla:k) No? 405, 412. 

Clichtove (klišrtorv) Josse (žos) 
N? 102. 


Cockayne (ko'kein) franc. Coca, 


gne (kokanj) N> 191. 

Colet (rkolit ili :koulei) N* 38, 
39, 41, 56, 384. 

Colley, Colly (koli) Dorothy 
(dorothi) N* 28, 129, 587. 

Collins (kolinz) Christopher N* 
29. 


Collins Churton (kolinz tšortn): 
. N> 175, 179, 180, 187, 215, 313, 
314, 342, 353, 400, 424, 543, 593. 

Colt (koult) Jane (džein) N> 30, 
42, 69. 

Compton (kompton ili kamton) 
N> 375. 

(The) Concubine see 
N> 363. 

Confutation of Tyndale's Ans- 
wer (konfjurteišn ov tindiz 
a:mso) No 295. 

Coniars (konja:z) N* 587. 

(The) Convent of Poor Clares 
(konvosnt ov pu: kleorz) N* 
162. 

Coppens (flam. kopens, franc. 
ko'pš) N> 102. 

Cortes N> 195. 

Council (kaunsel) N> 30. 

Cowper (kaupo) N* 369. 

Cranewelt (kreinweolt) Francis 
(Eraensis) N* 127. 

Cranmer (kraenmo) N> 375, 512, 
515, 521, 535, 536, 539. 

Cresacre-More  (rkriseiko mor) 
No 28, 31, 129, 130, 136, 163. 

Cromwell (kromwol) N* 156, 
174, 304, 363, 375, 377, 390, 391, 
512, 517, 521, 523, 535, 567, 570, 
571, 573, 596. 

Crowley (krauli) N* 396, 

Ćiril Aleksandrijski N* 449. 
D 


Dandie (daendi) Robert N* 48. 

Dante N* 66, 176, 382. 

Dauncey (domsi) N* 30, 587. 

Davies (deivis) Randall (raendl) 
No 53, 16, 307. 

Davus No 550. 

(The) Debellation of Salem and 
Bizance (dho diboleišn ov 
seilm ond bizaens) N* 30, 
156, 296. 

Defoe (dofou ili di'fou) N? 215 

Dhormio No 394. 

Dialogue of Comfort in Tribu- 
lations (daiolog ov kamfot in 
tribjurleišnz) N* 30, 57, 58, 
62—93, 156, 301. 

Dialogue of Sir T. More 
("daiolog ov so tomos mor) 
N> 293. 


Dibdale (rdibdeil) Robert N? 12. 

died, he died a papist (hi dajid 
2 peipist) N> 16. 

Donne (dan ili don) John N? 18. 

Donnely (donli ili danli) N>" 441, 
449. 

Donner (dono ili dano) Ne? 196. 

(Van) Dorp Ne 120, 304, 436, 
437—440. 

Dorsch T. S. N> 180, 213, 428, 
429. 

Douai (dure) No 25, 28. 

dragged to the Court (draegd 
to dho ko:t) N> 356, 393. 

Duchy (datši) Lancaster (laen- 
kosto) N> 30. 

Dunstan (danstn) N> 594. 

Durham (darem) N> 405, 412. 


E 


earl (9:1) No 15, 30. 

Edward IV. N? 33, 160, Edward 
V. No 309. 

Egidije Rimski N* 189. 

Eldorado N? 195. 

Elizabeta I. No 15, 128, 381. 

Elizabeta More N* 31, 41, 42, 
129, 136, 141, 143. 

Engels N? 6. 

Epaminonda N> 19. 

Epikur N> 202. 


Erazmo Rotterdamski, N* 29, 


30, 39, 52, 53, 95—116, 117, 119, 
120, 131, 135, 144, 172, 205, 218, 
342, 354, 356, 358, 359, 401, 434, 
437, 439, 440. : 
Erewhon (ioriw-un) N* 220. 
Euzebije Cezarejski N? 147. 
Ezekiel N* 186. 
Ezop N> 83. 
Exeter ('ekssto) N* 131, M2. 
Exmore (eksmo:) N* 391, 392. 
Eyne (ajn) Annie (aeni) N* 15. 

Farrow (faerou) N> 29. 
Ferdinand Habsburški N? 214. 
Field (firld) John N> 434. 
(The) Field of the Cloth of Gold 
(dho fild ov dho kloth ov 

. gould) N* 393. 

Fileb No 187, 202. 

Filip Makedonski N? 145. 

Fish (fiš) Simon N* 369, 462— 
491. 

Fisher (fiš9) Thomas (thomos) 
N> 25, 290, 367, 379, 382, 386, 
387, 388, 392, 403, 441, 517, 523, 
536, 568, 574, 580. 

Fitzroy (fitzroj) N* 364. 

Flandrija N* 30, 180; 356. 

Fleet (flirt) N? 26. 

Fletcher (fletš9) N? 10, 16. 

Flint (flint) N> 36. 

Foss (fos) N> 595. 

Four last things (for la:st thims) 
N? 156, 165. 

Fox (foks) John N> 463. 

Franjo I. N> 115, 311, 393. 

Frith (frith) John N> 431, 432, 
492, 509. 

Fulgens i Lukrecija N* 35. 

Furnival's Inn (formnivolz in) N? 
400. 


G 


Gardiner (gardino) N? 512. 

Germanija No? 189. 

Giggs (Gyge) (gigz), Predgovor, 
N* 24, 132, 136, 141, 142, 147. 

Giustiniani N* 103. 

Giles (gils flam., žil franc.) Pe- 
tar N> 117, 170, 354. 

Goclenius, Conrad N* 125. 

Gonzalo No 207. 

Granmer (graenmo) Toma N- 
408. 

Greenwich (grinitš) East (ist) 
N“ 406. 

Grgur Nazijanski N* 449. 

Griffith (grifith) N> 16. 

Grinaeus, Simon N* 425. 

Grocyn (grosin) N* 38, 39, 56, 
119, 125. 

Grynaeus, Simon N- 125. 

Guild Hall (gild horl) N> 119. 

Gulliver's Travels (galivoz 
traevlz) (Swift) N> 19, 179. 

Gunnel, Gonnel, Gonell (ganl) 
No 31, 136—139. 


H 


Hall (Hale) (ho:l) John No 392, 
572: 

Hallett (haelit) Filip N* 25. 

Hamlet (haemlit) No 10. 

Hampshire (haempšio) N> 136. 

Hanibal N* 394. 

Harleian (ha:lisn) No 10. 

Harpsfield (ha:psfi:ld) Nicholas 
(nikolos) N> 8, 22, 24, 26, 27, 
367, 371, 406, 410, 578. 

Harris (haeris) John N? 31, 50, 
130, 132, 425, 449. 

Hartley (ha:tli) William N? 12. 

Haye (hei) Gilbert (džilbot) N* 
191. 

Hekuba N> 234. 

Helena N? 137. . 

Hemingway (hemigwei) Ernest 
No 171. 


Henrik VII. N* 30, 43, 221, 351, 
370, 394. 


Henrik VIII. N* 10, 16, 30, 34, 
90, 97, 100, 115, 123, 130, 149, 
156, 180, 217, 290, 348, 356, 357, 
358—370, 382, 388, 399, 401, 
406, 408, 409, 410, 441, 443, 444, 
454, 467, 492, 517, 518, 519— 
520, 522, 531, 536, 567, 574, 581, 
596. 


Herbriiger, Schulte N? 171. 

Herde (hod) Richard (ritšod) 
No? 131. 

Hermotinus N* 125. 

Herod, Herodijada N? 91, 536. 

Heron (hersn) Giles (džajiz) N> 
30, 129, 424. 

Hexter J. H. N* 118, 120, 168, 
170, 172, 177, 186, 187, 196, 197, 
206, 209, 210, 322, 315, 316, 317, 
318, 319, 321, 327, 335, 336, 337, 
341, 399, 400. 

Heywood (heivu:rd) N* 31, 130. 
John High Admiral (hai 
aedmor»l) No 195. 

High Steward (hai stjurod) N* 
30, 125, 396. 

Hilarije N* 99, 449. 

Hilton N? 120. 

History of Richard the Third 
(histori ov "ritšed dho tho:d) 
N* 156, 166, 308, 309. 

Hitler N* 196, 201, 370. 

Holbein Hans MI. N> 53, 149, 
362. 

Holborn House (holbo:n hauz) 
N*" 14. 

Hollis (holis) Christopher 
(kristofo) N? 370. 

Holt (hoult) John No 140. 

Horacije N* 155. 


Houghton (hortn, houtosn, 
hautn) N=? 389. 


House of Commons (hauz ov 
kamnz) N> 30. 


Hrvatska N* 382. 

Hungtington Library (hantigton 
laibrori) N> 36. 

Hunne (han) Richard N* 430. 

Hunt (hant) Simon No 12. 


Hythlodaeus Raphael N* 170, 
171, 172, 181, 182, 183, 184, 193, 
200, 208, 211, 216, 315. 


I 


Ignacije Antiohijski N* 527. 

Ignacije Lojolski N* 57, 120, 
124. 

Inn of Chancery (in ov tšamsri) 
N> 30, 41. 

Irenej N* 99. 

Irving (srvip) N> 13, 16. 

Isleworth (ajzlworth) N* 392, 
572. 

Ivan Krstitelj N> 91. 

Ivan od Križa N- 57. 

Izaija N> 186. 


J 


Jakob apostol N>* 502. 

Jarret (ža're) Beda N? 123. 

Jeremija N> 186. 

Jeronim N* 108, 109, 112, 139, 
405, 415, 449. 

Jewel of joy (džursl ov džoj) N* 
369. 

Joan (džeun Rastell (rasti) N“ 
31, 130. 

John (džon) More (mor) djed 
N* 32, otac N> 33, 40, 157, 
159, 41. sin No? 42, 129, 136, 
140, 141, 143, 585, 588. 

John Shakespeare (šeikspio) 
otac N> 11. 

Johnson (džonssn) Samuel 
(saemjusl) N* 5, 19, 310. 

Jonson (džonson) Ben N? 5. 

Juan d'Austria (huan daustrija) 
No 311. 

Judge of the Commons Pleas 
džadž ov dho kamnz pli:z) 
N>" 33. 

Judge of the King's Bench 
(džadž sv dho kigz bentš) N" 
33. 

Julije papa N? 100, 110, 361. 

Jung, Karl Gustav N* 328. 

Karlo V. N? 115, 170, 311, 360, 
361, 402, 404, 408. 

Kasijan N? 67. 

Katarina Aragonska N? 43, 143, 
359, 365, 384, 405, 408. 

Katarina von Bora N? 414. 

Katon Mlađi N? 19. 

Kautsky, Karl N? 6, 29, 208. 

Kempenac, Toma N?* 120. 

Kengston (kenstsn) N* 381. 

Klement VII. N* 361, 402, 409. 

knight (najt) = plemić N? 30, 
393. 


Koppe, Leonard N?* 414. 

Kratzer, Nikola astronom N? 
140. 

Krezo N? 137, 256. 

Kriton N* 304, 547. 

Krizostom N* 99, 415, 449. 

Kuba No? 195. 

Kvintilijan N* 143. 


L 


Ladislav Ugarski N> 191. 

Lambeth (laembsth) No 358, 
533. 

Lamentation at the Death of 
Elizabeth (laemen'teišn st tho 
deth ov ae'lizobeth) N> 156, 
160. 

Lancaster (laenkosto) N* 30, 
396. 


Landbead (laendbi:d) N* 136. 

Larcomb (la:koum) No 372. 

Larke (La:k) John N? 48, 130. 

(The) Last Letters (la:st letoz) 
N* 524, 538, 568. the (dh-) 

(The) nb Prayets (la:st prejoz) 
N? 156. 

Lattemer (laetomo) N* 539. 

Lear (li:9) N> 10. 

Lee (Leigh) (li:) No 15, 162, 385. 

Lederer ('ledor9) N* 568, 569. 

Leicester (:lesto) N? 372. 

Leigh (Lee) (li!) Joyeuce 
(džoiju:s) N> 15, 162, 385. 
Lemonnier, Lćon (le:5 lomornje) 
N> 29, 341, 532, 535, 579, 586, 

589, 591. 

Leon X N? 99, 107, 361. 

Lepant N>* 311. 

Le Sauvage, Jean (ža losovva:ž) 
Ne 117 

Leslie (lesli) P. No 29. 

(The) Letter impugning John 
Frith (dho leto impjunin džon 
frith) N* 30, 156, 296. 

Lewis (lju:is) N* 181, 185, 199, 
213, 306. 

(The) Life of John Picus earl 
of Mirandula (dhe laif ov 
džon pikos ol ov miraendju- 
19) N> 156, 162—164. 

Lily (laili) William No 38. 

Linacre (linoko) N* 38, 39, 120. 

Lincoln's Inn (linksnz in) No? 
30, 41, 400.) 

Lindsay (lindsi) N> 511. 

Lofts (loufts) Norah (no:ro) N* 
363, 368, 369, 381. 

Lombardo Petar No 120, 438. 

loosy (lu:zi) = ušljiv N>* 14. 

Lord Mayor (lord mes) N> 131, 
411 


Louvain (lurvš) No 30, 43, 102, 
116, 125, 167. 

Lovro, Sv. L. u Londonu No? 39. 

Lucy (rljusi) N* 11, 13. 

Lukijan N* 180, 213. 

Lukrecija N> 178. 

Lupset (lapsst) Toma N? 371. 

Lupton (lapten) N> 29. 

Luther Martin N* 70, 101, 114, 
414, 415, 417, 418, 436—461, 
436, 500, 509. 

Lydgate (lidgeit) John N* 191. 

Lynch (lintš) A. No 227, 228. 


ki 


Ljudevit XII. N> 361. 

'Macauley (mo'ko:li) N> 19. 


Macbeth (mokr'beth) N? 10. 

Machiavelli N* 174, 382. 

Mackie (maeki) D. N> 193, 201. 

Mackintosh (maekintoš) Sir 
James (so džeimz) N> 209, 
595. 

MacPatrick (mok'paetrik) N- 
220. 


Maksimilijan, car N> 228, 361. 
Margareta Barrow (baersu) N-* 
136. 


Margareta Roper (Moreova kći) 


N* 26, 42, 44, 55, 128, 129, 131, 
136, 140, 141, 143, 145, 146, 147, 
148, 204, 304, 305, 377, 392, 523, 
537, 538—544, 545, 547—560, 
561—565, 572, 575, 585, 587— 
588. 


Marija Aragonska (Tudor) N> 


143, 596 

Marija BI. Djevica No? 108, 111, 
380, 403, 411, 420, 498. 

Marx N? 6. 

Master of Requests (ma:sto sv 
ri'kvests) N* 30, 393. 

Medici, Giovani N> 311. 

(The) Meditation on Passion 
(dho medi'teišn on paešn) 
N>* 303. 

Medwall (:medđdworl) Henry N- 
35, 36 

Mexico N* 195. 

Middlemore (midlmo:) Hump- 
hry (hamfri) N> 389, 391, 392. 

Middleton (midltsn) Alice 
(aelis) N* 30, 44; John Mid- 
dleton N* 44. 


Milk Street (milk stri:t) N? 158. 

(The) Minories (dho mainoriz) 
N? 162. 

more civil (mor'sivil) N? 181. 

Morris (moris) William No 198. 

mortal Moon (mortol mu:n) N>? 
15. 

Morton (mo:tn) N> 30, 35, 36, 
170 


Mountjoy (mauntdžoi) No 404. 
N 


Namur (na:my:r) No? 62. 

Neal (nirl) J. E. N> 394. 

neither pearl nor a girl 
(neidho'po:l noro go:l) N? 44. 

Nelson N> 207. 

(The) New Building (dho nju: 
bildig) N> 132. 

Newdigate ('nju: di'geit) Seba- 
stijan N* 391, 392. 

New Foundland (nju: faund- 
laend) N? 194. 

(The) New Inn (dho nju: in) N> 
30, 41. 


News from Nowhere (njuz 
from nouweo) No 198. 


Nikola de Lyra N* 132. 


Norfolk (no:fek) N> 50, 363, 375, 
376, 378, 390, 512, 521, 523, 540, 
582, 596. 


North Charford (no:th tša:fod) 
N? 136. 

Northumberland (no:thambo- 
lond) N> 373. 


Nottingham ('notin sm) No 365. 
Nucerinus, Corvinus N* 29. 


Nj 
Njemačka (Saksonija) N* 66. 

O'Hagan (su'haegn) John N? 
320, 400, 412, 544, 566, 594; 

i N27 62: 

Origen N> 99. 

otherhood (Adhshu:d) N> 210. 

Oxford (oksfoid) N* 2, 371, 
125, 396, 425, 426. 


P 


Padova N" 384. 

Palsgrave (porizgreiv) John N* 
148. 

papist (peipist) N* 16. 

'Parell (paersl) N? 514. 

Pariz N* 43, 167, 408. 

Parker (pa:ko) N* 385. 

Pate(n)son (peit/n/son) N* 31, 
132, 411, 556. 

Patricije N* 189. 

sv. Pavao N? 322, 331, 584. 

Peagant's verses (peidžonts 
vo:ziz) N> 156, 158, 159. 

Pelagije N* 418. 

Percy (po:si) Harry (haeri) N" 
373. 

Peru N> 195. 

sv. Petar N* 90, 452, 558, 580. 

Peto (pirtou) N>* 386. 

Piccolomini Silvio (Pio II) N- 
191. 

Pickering (pikrig) Gilbert 
(džilbot) N* 375. 

Pico de Mirandula N? 46, 162. 
Giovani Francesco Pico N* 
162. 

Pilgrim's Progress (pilgrimz 
prougres) N* 179. 

Pindar N* 232. 

Pio II. N> 191. 

Pircheim Wilibald No 227, 288. 

Piscator, Robert N> 104. 

Plantagenet (plaen'taedžinit) 
Margareta N* 384. 

Platon N* 125, 185, 187, 202, 304, 
321, 335, 425. 

Plutarh N> 202. 

Pole (poul) Reginald ('redžinold) 
N* 8, 59, 174, 366, 383, 384. 

Polo (Polić) Marko No 193. . 

Pollard (r:polod) N? 119, 364, 
394. 

Pomponazzi N* 322. 

Pontanus N? 227. 

Pope (poup) Toma Ne 589. 

Preradović Petar N* 329. 

Princeton (prinsston) N* 2. 

Privy Council (praivi kaunsosl) 
No 30. 

Proklo N* 125. 


R 


Rabelais (rab'le) N? 220. 

Ranke N* 510. 

Rastell (raesti) William N? 24, 
130, 305, 374, 406, 514. John 
N> 130, 194. 

rectories (rektoriz) N* 371. 

Reed (rird) N> 421. 

Reims (ršs) N> 12. 

religious (ri'lidžos) No? 13. 

Reynolds E. E. (reinoldz) N>* 
29, 169, 219, 308. 

Reynolds, Richard N* 386, 392. 

Rich (ritš) Richard No? 379, 380, 
388, 574. 
fra Rich No 515, 518, 579, 582. 

Richard the Third (ritšod dho 
tho:d) N> 30. 

Richmond (ritšmend) N* 364, 
404. 

Ritter N* 212, 344. 

Robinson Crusoe (rrobinzn 
'kru:sou) No 179. 

Robinson (robinzn) Ralph 
(ra:lf) No 169, 179. 

Rod N? 3/1. 

Rogers (rrodžoz) Elizabeta N- 
56, 106, 137—139, 140, 145, 163, 
304, 415, 431, 515—520, 525— 
529, 530, 539—542, 547—560, 
561—565, 569, 575. 

Roper (roups) William No? 23, 
27, 128, 204, 305, 392, 403, 405, 
407, 412, 424, 512, 523, 524, 532, 
533, 572, 578, 585, 594. 

Ross William (Gulielmus Ros- 
seus) N* 442. 

Rotger, Gerard N* 101. 

Rousseau J. J. N* 96 (žažak 
ru'so) 

Routh (rauth) N> 29. 


S 


Salamon No 379. 

Salesbury (tseilzbori) N? 179. 

Samson N> 379. 

Sanders (Nikola) Ne? 510. 

Sapperton (saepstsn) N>* 16. 

Savanarola N* 163. 

Segar (sega!) N* 493. 

Selfhood (selfhu:rd) N> 20, 21, 
537. 

senechal (rsenišol) No 32. 

Seneka N* 189. 

Servier (ser'vje) Jean (ža) N* 
177, 195. ' 

Seymour (seimo) Jane (džein) 
N* 368. 

Shakespeare (šeikspi:9) N" 4, 9, 
10—17, 36, 94, 154, 159, 171, 
207, 309, 350. 

Sheen N* 384 (ši:n) 

Sigismund Tirolski N* 191. 

Sir (so) N* (passim) 

Smeaton (smi:tn) N> 381. 

Smyth (smith) Walter (wo:lto) 
N? 31, 131. 


Sokrat, naslov, predgovor, N- 
8, 18. 


solitary modern (solitari mo: 
don) No 19. 

Somerset (somoset) N* 26. 

Southampton (saut'haemton) 
N* 15, 356. 

Southwell (sauthwosl, sadhl) N> 
12, 14. 

speaker (spi:ko) N?* 30, 393. 

Spenser (spens9) N> 154. 

Stages of Man (steidžiz ov 
maen) Ne 159. 

Staljin N* 377. 

Stapleton (staeploiton) N? 22, 
25, 26, 50, 56, 353, 579, 362; 
32, 143. 

Star Chamber (sta: tšeimbo) 
N* 522. 

steward (stju:od) N> 33, 

Stjepan N> 584. 

Stokesley (stoukosli) N? 389. 

Stratford on Avon (straetfsd sn 
'eivn) N> 11, 12. 

Suffolk (safok) No? 375, 404. 

Supplication of the Beggars 
(sApli 'keišn ov dho 'begoz) 
N* 294. 

Supplication of Souls (sapli' 
koišn ov soulz) N? 30, 156. 
Supremacy (rsjupri'meisi) Act 
of (aekt ov) N* 384, 390, 521, 

531, 570, 575, 577. 

Surrey (sari) N? 195, 370, 378. 

Surtz Edward S. I. (sorts) N> 
29, 144, 155, 170, 171, 173, 176, 
186—189, 191, 196, 202, 209, 
213, 218, 320, 321, 348. 

Swift (swift) Dean (din) No 19, 
213, 215. 

Swinthiswells (rswindhiswol) 
N% 15. 

sworn of the Privy Council 
(swom ov dho praivi kaunsosl) 
N> 393. 

Tacit N* 166, 189, 309. 

Taupin (to'pč) N> 10, 15. 

Terencije N* 550. 

Terezija Avilska N? 57. 

Theokrit N> 214. 

Thompson ('thomssn) No? 10. 

Terouenne (teru'en) N* 360. 

Tewkesbury ("tjuksbori) N“ 
434. 


Tindale, Tyndale (tindl) N> 105, 
436, 492, 495, 496, 497, 499, 500, 
501, 507, 509. 

Tournay (tur'ne) N* 360. 

(The) Twelve merry hits of the 
Widow Edith (dho twelv me- 
ri hits ov dho widou edith) 
N* 31, 131. 

Thornborough (rtho:nborsu) 
N* 12. 

Threadneedle Street (tri:dni:dl 
stri:t) N> 34. 

Tillyard (tiljod) N> 308. 

Toma Akvinski No? 120, 189, 
449. 

Touchstone (tatšstoun) N* 94, u 
drami As you like it (aez ju 
lajk it). ; 

Toynbee (toinbi:) Joseph Ar- 
nold (džozef a:nold) N> 1, 
345. 

Treatise to receive the Blessed 
Body of our Lord (triti:z to 
ricirv dho blesid bodi ov auo 
lo:d) No 302. 

Treatise upon the Passion 
(tri:ti:z orpon dho paešon) 
N* 30, 156. 

Tunstall (tanstol) Cuthbert 
(kath bo:t) No 117, 125, 292, 
354, 356, 383, 385, 396, 405, 412. 

Turci N> 62, 63, 65, 89, 311. 

tutor (tjurto) N>? 31, 50. 

baeleiz) N* 30, 156, 306. 

two reasonable aids (tur 'ri:zno- 
ble eidz) N* = dvije razumne 
potpore 

Tyburn (tajbon) Ne? 12, 129, 
516 


Tyndale (Tindall) (tindl) No 30. 
U 


Ugarska N? 62, 65. : 

Ulrich von Hutten No 29, 98. 

undertreasurer (ando"trežoro) 
N> 30. sa 


V 
Valćry, Paul (pol valri) N? 330. 
Venera i Cupido N* 159. 
Veronikin rubac N> 382. 
Vincent N* 62—93. 
Voltaire N> 96. 
Vivčs N? 117, 143, 359. 


W 


Wales (weils) N> 43. 

Warham (wo:rsm) No 512. 

Watson (wotson) Seton (setn) 
No" 394. 

Warwickshire (warwikšo) N? 11. 
(šajr-u) 

Webster (websto) Augustin N? 
390. 


Westminster (westminsto) N* 
410, 512. 

Weston (weston) Sir Richard 
N? 371. 

Weston, Henry Norris N> 375, 
381. 


Weysey (wejzi) N* 148, 412. 
Whittington (rwitig ton) N> 19. 
Wilcock (wilkok) N> 154. 
William (wiljom) 


Wilson (wilson) John Burgess 
(džon bo:džiz) N* 166, 309, 
538. 

Wilson, Nikola N* 568. 

Wiltshire (wilši9) N? 131. 

Wimpfeling (wimpfeliq) N? 191. 

Winchester (:wintšosto) No 27, 
57, 61, 512. 

Winefred (winifrid) No? 24. 

Wingfield (wipfi:ld) N* 343. 

Winter (winto) N? 371. 

Withzel, Georges N> 102. 

Wolsey (wu:rlzi) N* 16, 26, 100, 
128, 182, 356, 360, 362, 363, 
371—381, 384, 394, 395, 399, 
403, 404, 406. 

Woodstock (wuidstsk) N> 51. 


Woolsack (wu:lsok) No? 595. 
worcester (wu:st9) N“ 14. 
Wordworth (wordzworth) No 

598. ' 
Wriathesley (wrajodhsli) N? 15. 
Wyatt (waiot) N? 370. 


X 


Ximenes ('himenes) kardinal 
N> 117. 


Y 
Yale (jeil) No 2. 


Yonge (jan) James (džeimz) 
No 11. 

SOCIJALISTIČKA REPUBLIKA HRVATSKA — REPUBLIČKI SEKRE. 
TARIJAT ZA PROSVJETU, KULTURU i FIZIČKU KULTURU — Br. 
4375/1 — 1973. Zagreb 27. XI 1973. 


»Knjiga Dr Josipa Weissgerbera: "Engleski Sokrat — Sir Toma More" 
smatra se proizvodom iz člana 36. stava 1. točke 7. Zakona o opo- 
rezivanju proizvoda i usluga i tarifnog broja 7. stava 2. Tarife po- 
sebnog republičkog poreza na promet proizvoda, za koji se ne pla- 
ća porez na promet proizvoda.« — Sekretar: Veseljko Velčić. 


po 


Izdaje: Biblioteka »Juraj iHabdelić«, Zagreb, Jordanovac 110 
Za izdavača: dr Josip Weissgerber 

Lektor: prof. Vladimir Horvat 

Tehnički urednik: Miljenko Žagar 

Tiskanje završeno u svibnju 1974. 


OD ISTOGA PISCA: 


Zvona Velike Subote (83 str.) 1967. (raspačano) 

U svjetlu metahistorije (143 str.) 1967. 

Osnovni zakon svemira (240 str.) 1972. 

Psihologija (skripta) (216 str. I., II.) 1972. 1974. (2) 

Sir Toma More — Engleski Sokrat (oko 300 str.) 1974. 
Ljubav u obitelji (kolektivno izdanje u pripremi) 


Glavne studije: 

U »Bogoslovskoj Smotri«: 

Pastoralni rad na ontološkim i psihološkim temeljima duše 
1966. 482—491. 

Umjetnost interview-a 1967. 260—277. 

Formacija »Super-ego« i savjest 1969. 76—100. \ 

Psihološki profili omladine 1969. 162—185. 


U »Obnovljenom Životu«: 
Ideja evolucija 1970. 47—54. 
Zapadni katolicizam 1971. 154—169. 169—172. 
Kamo ide moderna psihoterapija? 1971. 226—241. 
Odakle vjera u evoluciju? 1971. 310—324. 
Elevacija — postoji li istočni grijeh? 1971. 413—425. 
Božji narod. 1972. 165—175. 176—189. 
Psihološki aspekti odgojnih sukoba. 1972. 230—247. 
Prave čovjekove dimenzije. 1972. 438—458. 
Čovjekova sloboda. 1973. 22—33. 
Kopernik i Galilej. 1973. 211—238. 
Seksualna revolucija i evolucija. 1973. 538—556. 
Kozmologija Ernsta Macha. 1974. 2 broj. 121—144. 
U »Crkvi u svijetu«: ' 
Krivnja — uzrok duševnih bolesti. 1973. 307—317. 
Martin Heidegger — pjesnik bitka. 1974. 2. 161—167. 
U časopisu »Marulić«: 
Poezija Edgara Poe u svjetlu genetičke psihologije. 1971. 28—40. 
U »Đakovačkom Vjesniku«: 
Opasne identifikacije. 1971. 76—78. 91—92. 
Nerazreživost ženidbe. 1971. 93—94. 
Sukob Petra i Pavla. 1971. 94. 
e 

Le classement scolaire. Approche psychomćtrique. Revue de 
psychologie et des sciences de I'ćducation. Louvain. 1971. Vol. 6. 
N? 1. 13—33. De Opvolger van Ottaviani, Streven, Antwerpen. Nr 
6, maart 1968. 549—553. Die theologische Reflexion in der Mario- 
logie des VI. bis XI. Jahrhunderts. Acta Congressus Mariologici- 
Mariani Internationalis in Croatia celebrati anno 1971. Vol. II. 
Romae 1972. 37—73. 


JOSIP WEISSGERB 


na klasičnoj gimn 
Travniku i stupio u 
ce. Filozofiju i teologi 
dirao je na Filozofski 
škom Institutu D. I. 
grebu. Na nadbiskupskom 
teološkom fakultetu  posti- 
gao je licencijat (magiste- 
rij) iz teologije. U Frank- 


torsku teološku disertaciju 
»HERMENEUTIK DER OF- 
FENBARUNG«. 


Koe tu u Zagrebu diplomirao je 
psihologiju i*njemački, a u drugom studiju. engleski i fran- 
cuski. Ova knjiga upravo je proširena diplomska radnja o 
Tomi Moreu od 143 stranice na engleskom. 


U Louvairiu doktorirao je iz psihologije disertacijom: LE 
CLASSEMENT, SCOLAIRE. APPROCHE PSYCHOMETRI- 
QUE. Na istom sveučilištu doktorirao je filozofiju diserta- 
cijom:  EMPIRIOCRITICISME. PHILOSOPHIE D'ERNST 
MACH ET.BE SON ECOLE. mbi 


Predaje filozofiju i psihologiju na Filozofsko-teološkom 
Institutu D. I. u Zagrebu; — Izdao je 35 članaka, od toga 3 
u inozemnim časopisama, i 28 većih studija, od toga 2.u 
inozemnim izdanjima. 11 izrađenih studija čeka objelodanje- 
nje. — Izdao je knjige: U SVIJETU METAHISTORIJE 
(1967), ZVONA VELIKE SUBOTE (1967), OSNOVNI ZAKON 


sveska PSIHOLOGIJ A. 


SVEMIRA (1972) i za svoje studente izdao je skripta u dva 


furtu na Majni sprema dok- 


Na filozofskom fakulte- i 


